
A KARÁCSONYI  KIÁLLÍTÁS. 


Az  ezidei  karácsonyi  iparművészeti  kiállítás  sem  terjedelménél  fogva,  sem  a kiállított 
tárgyaknak  nagyobb  becsénél  fogva,  nem  szárnyalta  túl  az  előzőket  s mégis  több  mint 
közönséges  jelentősége  volt  neki,  sőt  egyenesen  határjelzőnek  tekinthetjük  iparművésze- 
tünknek történetében.  Az  volt  ugyanis  e kiállításnak  jellegzetes  tulajdonsága,  a mit  művé- 
szeti határvonalnak  szeretnék  nevezni.  Ez  alatt  én  azt  a határvonalat  értem,  amely  az 
igazi  műipar,  vagyis  az  alkalmazott  művészet  — art  appliqué  — és  a közönséges  ipari, 
vásári  és  selejtes  árú  közt  fennáll,  aminőt  különösen  az  utóbbi  évtizedekben  csináltak 
mindenfelé.  Már  az  utolsó  három  évben  rendezett  iparművészeti  k-iállításokon  találkoz- 
tunk több  olyan  művel,  a melyek  nemcsak  modern,  de  igazi  művészeti  szellemről  tettek 
tanúságot.  Mégis  mindez  csak  kivétel  volt  s a kiállított  tárgyak  zöme,  a mely  olcsó  áron 
volt  kapható  s így  mintegy  a nagyban  való  eladásra  volt  szánva,  az  eddigi  kitaposott, 
művészietlen  csapáson  haladt.  Ezúttal  azonban  éppen  ez  a köznapi  vásári  árú  a kivétel 
s a túlnyomó  rész  pedig  azon  a magaslaton  áll,  a mely  a modern  művészet  követelmé- 
nyeinek megfelel. 

Hogy  a kiállítás  sem  túlbő  tartalmú,  sem  egyes  darabjainál  fogva  kiváló,  annak  oka 
abban  van,  hogy  mind  a művészek,  mind  az  iparosok,  a kik  a magyar  iparművészet 
szolgálatában  állanak,  ezúttal  sokfelé  voltak  igénybe  véve.  Ha  már  egyrészt  az  egyidejűleg 
Szt-Pétervárott  rendezett  magyar  iparművészeti  kiállítás  meglehetősen  sok  erőt  fogyasztott, 
a mely  másképp  a karácsonyi  tárlat  javára  vált  volna,  úgy  másrészt  a párisi  világkiállí- 
tásra való  készülődés  művészi  iparosainkat  annyira  igénybeveszi,  hogy  valóban  csodálni 
való,  hogy  ilyen  sikerült  kiállítást  nyélbe  tudtak  ütni. 

’k  * 

Egyike  a legfontosabb  kérdéseknek,  a mely  a karácsonyi  tárlat  ötletéből  a magyar 
iparművészet  minden  barátja  előtt  felmerül,  az:  wMinő  szerepe  lesz  iparművészetünknek 
a párisi  világkiállításon?"  Noha  még  csak  szórványosan  láthattunk  a párisi  tárlatra 

szánt  egyes  műtárgyakat  a karácsonyi  kiállításon:  mégis  elég  tiszta  képei  alkothatunk 
már  magunknak.  Az  most  már  minden  kétségen  felül  áll,  hogy  teljesen  modernek 
leszünk.  Másodsorban  az  is  bizonyos,  hogy  nem  leszünk  pusztán  utánzói  a nyugat- 
európai modern  iránynak,  nem  leszünk  azok,  a mit  a német  lefordíthatatlanul  „Nach- 
empfinder"-nek  nevez,  hanem  a magunk  lábán  fogunk  állani.  Ezt  a reményt  a következő 
két  okból  merítem:  Egyrészt  a párisi  kiállítás  számára  készült  tervezetek,  noha  teljesen 
modernek,  szerencsére  nagyrészt  nemzeti  motivumokon  alapulnak,  úgy,  hogy  e tárgyakkal 
Mag}'arország  az  iparművészet  modern  irányzatának  oly  sajátságos  jelleget  kölcsönzött, 
mint  teszem  a belgák,  hollandusok,  franciák  vagy  skandinávok,  a kik  pedig  az  általános 
modern  jelleget,  sajátos  motívumaikkal  élénkítették. 

Korábbi  években  ismételten  utaltam  arra,  mily  kiválóan  alkalmasak  az  ó-magyar  motí- 
vumok a modernizálásra  és  a modern  ízlésbe  való  beillesztésre.  Első  ilynemű  kísérleteink 
eleinte  szorosan  hozzásimúltak  a modern  angol  diszítőstílhez,  a mely  hiszen  szintén 
majdnem  teljesen  floreális.  De  valamint  a modern  angol  virágékes  díszítő-stílus  gyakran 
abba  a hibába  esik,  hogy  a díszítmény  túltömött,  azonképpen  a magyar  stílus  moderni- 
zálására irányuló  régebbi  kísérletek  is  a túltengés  hibájában  leledzeltek.  Ám  az  a moder- 
nizált magyar  virágdísz,  a melylyel  az  ezidei  kiállításon  találkoztunk,  az  már  e hibától 
majdnem  teljesen  ment  volt  s nem  simúlt  annyira  az  angol  mintákhoz,  hanem  iparkodott 
belevinni  a virágdíszbe  is  bizonyos  könnyed  és  elegáns  vonást 

A második  indok,  a mely  megerősít  abbeli  hitemben,  hogy  Párisban  nem  fogunk 
kudarcot  vallani,  abban  van,  hogy  akadt  szerencsére  néhány  olyan  tehetséges  magyar 
művész,  a ki  noha  alkotásaiban  a régibb  magyar  nemzeti  motívumoknak  nem  enged 
semmi  befolyást,  mégsem  pusztán  utánzója  valamelyes  híres  nyugateurópai  iparművésznek, 
hanem  megvan  mindegyiknek  a maga  sajátságos  egyéni  művészi  jellege.  Ezekhez  a talen- 
tumokhoz számítom  első  sorban  Hortit  Sokáig  keresett  és  küzdött,  a mig  megtalálta 
önmagát  Ma  már  meglehetős  tisztán  kidomborodó  egj'éniség.  Nála  is  akad  ugyan  rokon- 
vonás eg)'es  belga  és  délnémet  művészszel,  itt-ott  más  művésztől  nyer  impulzust,  de  ezt 
mindig  önállóan  dolgozza  fel.  Van  benne  valami  széles,  vaskos  vonás.  Szerencsére  majd- 
nem teljesen  elszakadt  a virágékes  díszítési  módtól,  ebben  csak  ártalmára  volt  ez  a széles, 
tömör  vonás,  a mennyiben  mindig  túlontúl  tömött,  érthetetlen  és  túltengő  ornamentumok- 
hoz  vezette  őt.  Szerkezetében  még  ma  is  kellemetlenül  érezhető  néha  az  említett  széles, 
öblös  jelleg,  s ezáltal  különösen  a bútorai,  majdnem  mindig  túlszélesekké,  terjedel- 
mesekké válnak.  De  ezt  a hibáját  enyhíti  az  az  erő,  a melyet  bele  tud  vinni  mindig 
a dekorációjába.  Bútorainak  vonalai,  az  a mód,  a melylyel  területeit  cifrázza,  de  leg- 
inkább a veretei,  azt  mindig  kifejezésre  juttatják.  Csak  egyetlen  nyugat-európai  művészt 
tudnék,  a kinél  a lineáris  diszítésnek  ez  a szélessége,  ereje  megvan  : Behrens  Pétert  értem, 
Münchenben.  De  míg  Behrens  még  mindig  ragaszkodik  bizonyos  geométriai  és  szim- 
métrikus  formákhoz,  Horti  lineái  mindenkor  szabadon  folynak. 

Kitünően  fejlődik  a Spiegel  Erigyes  tehetsége.  Nála  is  erőteljesek  a körvonalok, 
csak  néha  kissé  túlságosan  szeszélyesek,  s a díszítő  vonalok  túlsúlyban  vannak,  a 
szerkezetnek  rovására. 

Faragó  Ödön  is  elhagyta  bútorainál  a finom,  szabad  körvonalú,  egyenes  lineákat,  a 
melyek  a magyar  motívumok  beillesztése  által,  mint  első  fecske  hirdették  az  újabb  irány 
bevonulását,  és  tehetségét  újabb  pályákra  terelte. 

* * 

Áttérek  ezzel  a kiállításnak  részletes  megbeszélésére.  S úgy  akarok  cselekedni  ez 
idén  is,  mint  tavaly.  Nem  csupán  rövidebb-hosszabb  jellemzést  és  tájékoztatást  akarok 
adni  a kiállításról,  hanem  foglalkozni  fogok,  amennyire  lehetséges,  az  egyes  tárgyakkal, 
a melyeket  úgy  szerkezeti,  mind  művészeti  tekintetben  meg  akarok  bírálni.  Ha  szigorúan 

találok  bírálni  s néha  egészen  apró  részletekbe  bocsátkozom:  ezt  azért  teszem,  mert 
hiszem,  hogy  egy  valóban  lelkiismeretes  és  figyelmes  szemlélőnek  megjegyzéseiből  ipar- 
művészeink talán  egyet-mást  tanulhatnak. 

Első  sorban  a kiállított  hat  intérieur  keltette  fel  a közérdeklődést.  Már  az  ezekhez 
vezető  ajtónak  homlokfala  is  teljesen  modern  és  stílszerű  volt.  Horti  díszítette.  Bármily 
elegáns  és  lendületes  volt  is  az  ornamentikának  vonala,  a frízét,  a mely  egyébként  szerintem 
kissé  túlangolos,  túltömöttnek  tartom,  a mely  hiba  megvan  a Horti  által  tervezett  majd- 
nem minden  virágékes  díszítményben.  Az  első  intérieur  a Horti  által  tervezett  előszoba. 
Benyomásra  nem  rossz;  egyszerű,  éppen  nem  tolakodó  hatású  s e mellett  bizonyos 
előkelő  hátást  is  tesz.  De  nem  eléggé  célszerű.  A ruhaszekrény  túlontúl  kicsiny.  A ki 
ismeri  a háziasszonyoknak  kívánságát,  hogy  minél  nagyobb  ruhaszekrény  álljon  rendel- 
kezésükre, s a ki  ismeri  a fővárosi  lakások  korlátolt  térviszonyait,  a melyek  még  igen 
jómódú  embereknek  is  lehetetlenné  teszik,  hogy  külön  ruhaszobájuk  legyen,  (vestiaire), 
az  felfogja,  hogy  milyen  tökéletlen  egy  mindössze  hatfogasos  ruhaszekrény,  a mely 
ezenfelül  korántsem  eléggé  tágas,  úgy  hogy  benne  az  egyes  ruhadarabok,  teszem  prémes- 
kabátok, vagy  más  terjedelmesb  öltönyök  összegyűrődnek. 

Még  kevésbbé  célszerű  a ruhaállvány.  A fogasok  oly  mélyen  vannak  alkalmazva,  kb. 
egy  középmagasságú  férfi  válla  magasságában,  hogy  egész  hosszú  télikabátoknak  okve- 
tetlenül  a földet  kell  érniök,  ha  ott  függnek.  Az  ernyőtaríót  szintén  célszerűtlenül  alkal- 
mazta, mert  majdnem  közvetetlenül  fölötte  van  egy  tolós  fiók,  úgy  hogy  hosszabb  ernyő 
vagy  bot  ott  aligha  helyezhető  el.  Ugyancsak  nem  célszerű  az  előszobában  levő  pillér- 
szekrényhez hasonló  almáriom,  a melynek  alsó  nyitott  része  egészen  haszontalanul 
elpazarolt  tér,  mivel  sem  dísztárgyaknak  elhelyezésére  nem  alkalmas,  sem  pedig  használati 
tárgyak  tartására  nem  való,  a mely  utóbbiakat  tudvalevőleg  nem  szokás  szabadon 
hagyni  az  előszobában.  Aztán  az  összes  fogantyúk  sarkai  rendkívül  élesek,  ha  pedig 
a kulcs  a zárban  van,  akkor  alig  nyúlhatunk  a fogantyúkhoz,  a mi  kétszeresen  hátrányos 
az  előszobában,  a hol  hiszen  mindennek  zár  alatt  kell  lennie.  Hogy  a székek  és  padok 
igen  kényelmesek,  az  Hortinál,  a ki  minden  ülő-alkalmatosságot  a saját  hatalmas  testéhez 
szokta  szabni,  nem  éppen  feltűnő. 

Ha  volt  is  gáncsolni  valóm:  még  több  a dicsérni  valóm.  Első  sorban  meg  kell 
említenem  a rendkívül  finom  fali  kárpitot  és  az  ízléses  frízt.  Határozottan  fényes  alkotás, 
a Forgó  és  társa  színes  ablaka,  a mely  mind  vonalaiban,  mind  színhatásában  egyaránt 
kitűnő.  Ebben  az  ablakban  Horti  széles,  hatalmas,  de  mindvégig  nagy  képzelő  erejű 
tehetsége  legjobban  jut  kifejezésre.  Épp  oly  kitűnő  a Kissling  Rudolf  készítette  csillár, 
a melynél  Horti,  egyszerűséget  elegánciával  tudott  párosítani. 

Az  is  nem  eléggé  dicsérhető,  hogy  Horti  előszoba-szekrényeinél  szakít  a párkány- 
szerű felülső  végződéssel  s ennek  helyébe  egy  meglehetősen  széles  vájt  lécet  alkalmaz,  s 
így  még  az  utolsó  arhitektónikus  emléket  is  mellőzi.  El  nem  szabad  felednem  a Ludwig 
és  Stetka  készítette  virágállványt  vert  vasból.  Itt  végre  szakított  Horti  azzal  a régi, 
már-már  tűrhetetlen  visszaéléssel,  hogy  virágokat  és  füzéreket  naturalisztikusan  vasból 
kovácsolva  mutassunk  be  s megadta  a vasnak  a maga  természetes,  lapos  szalagszerű 
alakját. 

Az  előszobánál  egészben  véve  még  sokkal  jobb,  a szintén  Horti  által  tervezett  úriszoba. 
Kitűnő  hatású  az  ablaka,  nemcsak  dekorative  jellegzetes  széles  vonalaival,  hanem 
színösszetételével.  Nagyon  dicséretes  ezen  az  ablakon  az  is,  hogy  ellentétben  a most  főleg 
Amerikában  és  részben  Angolországban  is  dívó  modorral,  a mely  szerint  annyi  színes 
üveget  alkalmaznak  az  ablakokon,  hogy  ezek  nem  felelnek  meg  a rendeltetésüknek  t.  i. 
hogy  világosság  forrásai  legyenek,  Horti  elegendő  színtelen  üveget  alkalmaz,  s így  meg- 
felelő világítással  látta  el  a szobát. 

A pamlag  széles  és  hatalmas,  s különös  dicséretet  érdemel  a faszerkezete,  a mely  kör- 
vonalaiban és  diszítményeiben  nemcsak  hogy  eredeti,  hanem  mindenféle  csinos  és  célszerű 
berendezéssel  bir.  Ugyanez  áll  a szivarszekrényre  is,  a melynél  főképp  a széles  vonású, 
a szerkezethez  szervesen  alkalmazkodó  veretek  sikerültek.  A berendezés  legkiválóbb  darabja 
azonban  kétségtelenül  a nagy  könyves-szekrény,  a mely  nemcsak  kiválóan  célszerű,  hanem 
tagozásában  teljesen  eredeti.  Sehol  nem  látja  az  ember  az  átvitt  arhitektónikai  formákat, 
hanem  tisztán  kiérezni,  hogy  itt  pusztán  egy  asztalos  által  készített  tartó  van  előttünk. 
Az  egész  teljesen  struktiv.  Egyetlen  kifogásom  a felső  befejezés  ellen  van,  a mely  hasonlít 
egy  felfordított,  alacsony  zsámolyhoz.  Kiválóan  ízléses  modorban  vezeti  Horti  a vere- 
teket széles,  finom  vonalalakban  az  ajtókon  keresztül,  úgy,  hogy  nemcsak  a nag)',  tiszta 
űrlapdiszítményeinek  látszanak,  hanem  színhatásuk  is  van,  azonkívül  az  ajtó  üveg- 
lapjainak is  mintegy  védelmül  szolgálnak.  Az  Íróasztal  szerintem  túlkicsi,  különösen 
a tulajdonképpeni  írólap  keskeny.  Aztán  azt  is  kifogásolhatnám,  hogy  az  aránylag 
kis  középfiók  kivételével,  az  egész  asztalban  egyetlen  fiók  sincs,  holott  pedig  minden- 
kinek egész  csomó  olyan  holmija  van,  a melyet  nem  lehet  felállítani,  hanem  fiókba 
kell  tenni. 

Nagyon  hatásos  a kandalló,  a melynél  ismét  kitünően  érvényesül  a Hortinak  főleg 
vonalakban  kifejezésre  jutó  dekoratív  érzése.  Csak  kár,  hogy  mihelyt  a virágékes  díszbe 
csap  át,  rögtön  elveszti  mind  a hatás,  mind  a viszonyok  iránt  való  finom  érzékét.  így  p.  o.  a 
kandalló  feletti  tükörkeretnek  kissé  naturalisztikus  hatású  virágdísze  éppen  nem  illeszkedik  be 
az  egész  szobának  stilisztikus  jellegébe.  Éppen  így  a virág-ékes  tűzvédő  nemcsak  a díszítés-, 
hanem  a használhatóság  szempontjából  is  egészen  el  van  véUe.  Nem  említve,  hogy  az 
aranyozás  az  egész  szobaberendezésnek  különben  oly  diskrét  színeitől  erősen  elüt,  e tárgy 
egész  konstrukciója  nem  szerves.  Ez  a sok  virág  és  levél  a maga  sokféle  hegyével  és  élével, 
nemcsak  hogy  nem  nyújt  erős  támpontot  a lábnak,  a mely  pedig,  ha  a kandalló  előtt 
ül  az  ember,  gyakran  nekitámasztódik,  hanem  a cipőnek  éppen  veszedelmes.  Igen  finom 
a fali  kárpit-minta,  valamint  a szövött  függöny,  a melyeknél  Horti  tisztán  lineáris  díszít- 
ménye kitünően  érvényesül.  Jó  a csillár,  a mely  a felső  világítás  elve  szerint  készült. 
Némi  kifogásaim  volnának  a szoba  különböző  apróbb  berendezési  tárgyai  ellen.  Így  pl. 
a körülhordozásra  szánt  kézi  gyertyatartónál,  a nyél  oly  erősen  működik  mint  emeltyű, 
hogy  valóságos  erőmegfeszítésbe  kerül  a gyertyatartó  egyenesen  való  tartása.  A két  álló 
gyertyatartó  viszont  nem  szép  és  nem  is  szervesen  kontemplált.  Dekorative  igen  szépen 
hat  a két  lámpa,  de  az  a hibája,  hogy  nem  illik  jól  a kézbe,  úgy  hogy  szinte  műfogá- 
sokkal kell  élni,  ha  egyik  helyről  a másikra  akarjuk  azokat  vinni,  anélkül,  hogy  ez  a 
kéznek  fájna. 

Egészben  véve  azonban  ez  az  úri  szoba  nemcsak  egészen  egyéni,  hanem  művésziesen 
előkelő  alkotás;  és  itt  csak  annak  az  őszinte  kívánságomnak  adhatok  kifejezést,  vajha 
Horti  megmaradna  a megkezdett  úton.  Igaztalanság  volna  azonban  meg  nem  emlékezni 
azokról  a műiparosokról,  a kik  Horti  tervezeteit  végrehajtották.  Balogh  Jánosnak  faragott 
és  aranyozási  munkái.  Forgó  és  társának  üvegmozaikjai,  Jancsurák  Gusztávnak  ércmunkái 
(főleg  pedig  a Ludvig  és  Stetkáé-i),  és  a Scholz  Róbert  festőmunkái,  mindannyi  dicsé- 
retet érdemel.  A Köriig  Izidor  asztalosmunkája  is  általában  jó,  legfölebb  valamivel  több 
szabatosságot  kívánnék. 

A szomszédos  szoba  a Spiegel  Erigyes  tervezte  szalón.  Megjegyzéseimet  itt  se  vegye 
senki  gáncsoskodásnak,  hiszen  Spiegel  tehetségét  a maga  teljességében  szívesen  elismerem, 
s tőle  még  sok  szépet  remélek.  Kárpitozott  bútorai  alakjukra  nézve  eredetiek  ugyan, 
csakhogy  kissé  nagyon  is  józanul  struktívek,  a mi  által  a hatásuk  túltömör.  Valamivel 
szabadabb  körvonalokkal  ezen  könnyen  segített  volna.  Mint  ülő  alkalmatosságok  ellen 
azonban,  formailag  semmi  kifogás  sem  emelhető.  Egyébként  a Spiegel  famunkáiban  is 

van  bizonyos  nehéz,  tömör  karakter,  leszámítva  a szalonasztalkát,  a mely  viszont  túlsá- 
gosan könnyű.  Az  étagére-szerű  állványok  igen  komoly  és  becsületes  hatásúak,  nemcsak 
tömöttségüknél,  de  a silhouette-vonalak  szélességénél  fogva  is,  mégis,  nem  tanácslom 
Spiegelnek,  hogy  ezt  a formát  erőltesse,  mert  ismételt  megtekintésre  nagyon  széjjel- 
megyen  s végül  oly  benyomást  kelt,  mint  egy  mosdószekrényre  helyezett  karosszék.  Rend- 
kívül jónak  találom  a kályhát,  valamint  a vaskossága  dacára  igen  könnyen  kezelhető 
tüziszerszámot.  A csillár,  a mely  szintén  a felülső  világítás  elméletéből  indúl  ki,  kitünően 
illeszkedik  be  az  egészbe.  Az  ablak  túlságosan  finom  és  színében  erőtelen  e szalón 
komoly  jellegéhez,  nem  is  elég  erőteljesek  a dekoratív  vonalai.  Igen  jó  hatású  a falifestés, 
csak  a faburkolat  vonalai  nagyon  közönségesek,  a miért  is  inkább  egészen  elmaradhattak 
volna.  Az  állólámpák  nagyon  eredetiek  és  a formájukra  nézve  tetszetősek,  széles,  élesen 
megtört  vonalaik,  a melyeket  Spiegel  különben  mindenkor  kedvel,  igen  jól  hatnak,  de 
okvetetlenül  apró  oldaltámaszokat  kívánnék  e lámpákhoz,  másképp  túlságosan  könnyen 
oldalt  dőlnek.  A kiállított  ebédlőt  Fork  Ernő  tervezte.  Száraz  és  kemény,  sem  a szer- 
kesztését, sem  pedig  a művészi  kiképzését  nem  tartom  érdekesnek.  Látni  való  ugyan, 
hogy  Förk  a modern  iparművészetben,  azaz  ennek  elméleteiben  járatos,  de  nem 
igen  érti,  hogy  hogyan  kell  a teóriáknak  életet  adni.  Elkerüli  ugyan,  hogy  valamely 
históriai  stílusba  essék,  és  azon  van,  hogy  kikerülje  a műépítőre  mint  a bútorművészre 
nézve  oly  veszedelmes  zátonyt,  hogy  építészeti  motívumokat  vigyen  át  a bútorokra. 
Valamelyes  különösen  szembeötlő  hibát  ugyan  ebben  az  ebédlőszobában  fel  nem  fedez- 
hetünk, de  nincs  is  benne  semmi  igazán  érdekes  részlet.  Förknek  ezúttal  egyetlen  ötlete 
sem  volt,  annyi  az  egész.  És  ha  volt  is  egy,  ez  is  teljesen  csütörtököt  mondott.  Bőr- 
vonatú  székeket  ad,  be  nem  vont  hátsótámlával,  a mi  különösen  ebédlőben,  a hol  a 
székek  egy  része  az  asztal  körül  áll,  nagyon  csúnyán  hat.  Hogy  pedig  e székeket  kissé 
kellemesebbé  tegye,  egészen  fönt  a támlán,  valami  fogantyúfélével  látja  el  azokat.  Elfeledi 
azonban,  hogy  legnehezebb  egy  széket  úgy  felemelni,  hogy  egészen  fönt  a támlán  fogja 
meg  az  ember,  a mi  különben  csak  az  úgynevezett  erőművészeknek  kedvelt  mutatványa. 
A fabútor  díszéül  egy  minden  darabon  egyenlően  ismétlődő,  meglehetősen  tarka  virágék 
szolgál,  mely  magyarosnak  mondható  s a modern  iránynyal  annyiban  számol,  hogy 
a stilizálásban  hozzá  alkalmazkodik.  Csinos  a mintázott  párkány,  de  kissé  nagyon  is 
wutána  van  érezve"  a bécsi  szecessziónak,  különösen  Olbrichnak.  Struktive  teljesen  el 
van  hibázva  a csillár,  a mely,  hogy  öt  könnyed  izzólámpácskát  tarthasson,  olyan  hatalmas 
méretű  s annyi  fémanyag  van  rajta,  mintha  valami  nagy,  nehéz  lámpákról  volna  szó. 
Igen  dicséretes  a tiszta,  szabatos  asztalosmunka,  a mely  Reinhardt  Fülöp  aradi  iparos- 
nak a műhelyét  dicséri. 

Az  intérieuröknek  negyediké  egy  női  hálószoba,  a melyet  Huszár  Ilona  bárónő  tervezett, 
a kinek  felügyelete  mellett  azt  el  is  készítették.  Első  pillantásra  — a túlnyomó  lilaszín 
tónusok  miatt  — bizonyos  báj  ömlik  el  rajta  s a következetesen  alkalmazott  stilizált 
virágéknél  fogva,  meglehetős  egységesen  és  modernül  hat.  De  ha  jobban  megfigyeljük, 
sok  dilettánsszerü,  nem  gyakorlati  dolgot  fedezünk  föl  benne.  így,  teszem,  nincs  értelme 
annak,  hogy  a szekrények  és  egyéb  bútordarabok  falait,  a helyett,  hogy  megfestenék,  színes 
mustrás  kretonnal  vonták  be.  A modern  iparművészet  egyik  alapelvével  ellenkezik,  hogy  pót- 
lásokat, szurrogátumokat  alkalmazzanak  és  optikai  csalódásba  ejtsenek.  De  ezt  le  is  számítva, 
a dolog  nem  célszerű,  minthogy  a kretonon  hamar  fog  a piszok  és  könnyen  szakad, 
úgy  hogy  azt  évenkint  okvetetlenül  meg  kellene  újítani,  a mi  meglehetősen  költséges. 
Épp  ilyen  hibás  a fakandalló  is  hímzett  plüss-bevonatával.  Sem  gyakorlati  haszna  nincs, 
sem  igazi  szobadísznek  nem  való.  A Sulyok  Ylda  úrnő  vezetése  alatt  készült  különféle 
háziipar  hímzések  és  varrottasok  általában  jól  alkalmazkodnak  a bútorokhoz.  A hibák 
mellett,  a miket  mint  lelkiismeretes  bíráló  itt  el  nem  hallgathattam,  be  kell  ismernem. 


Magyar  Iparművészet 

hogy  az  egész  szoba  mégis  egy  előkelő  ízlésű  nőnek  a munkája,  a kinek  tehetségét 
csak  jobban  kellene  fegyelmezni,  kitanítani  és  vezérelni  és  hiszem,  hogy  így  nem  egy 
örvendetes  művet  hozhatna  létre. 

Az  intérieiiröket  berekeszti  a Pauli  Erik  által  tervezett  és  Bernstein  K.  H.  és  fia  cég 
által  megalkotott  gyermekszoba.  Sajnos,  erről  csak  igen  kevés  jót  mondhatok,  mert 
művészi  szempontból  értéktelen,  gyakorlati  szempontból  pedig  egyenesen  el  van  hibázva. 
Mint  vélekedjünk  p.  o.  az  olyan  — az  ágy  után  Ítélve  legfölebb  tiz  esztendős  gyermek- 
nek való  - szobáról,  a hol  nemcsak  az  asztalon,  de  másutt  is  csupa  éles  szöglet  van, 
holott  pedig  minden  óvatos  anya  az  éles  szögleteket  lehetőleg  elkerülni  akarja?  Mire 
való  az  ilyen  szobában  az  olyan  mosdószekrény,  a mely  a gyermeknek  okvetetlenül  túl- 
megy a válla  magasságán?  Vagy  mi  célja  a játékszekrényen  a fiókoknak,  a melyek  oly 
magasak,  hogy  a kis  gyermek  székre  kell  hogy  álljon,  ha  el  akarja  érni?  Teljesen  elhibázták 
az  ablakmélyedésbe  illesztett  játszópadot,  a melynek  ülőkéje  annyira  távol  van  az  asztaltól, 
hogy  a rajta  ülő  gyermeknek  szinte  görbítenie  kell  a hátát,  ha  az  asztallapot  el  akarja 
érni.  Célszerűtlennek  tartom  az  ágyat  is,  mert  az  oldalvédje  sem  nem  elegendő,  sem  nem 
elég  magas.  A gyermekszoba  nem  is  egységes,  mert  egyes  darabok  egészen  kicsi, 
mások  egészen  nagyobb  gyermeknek  valók,  holott  pedig  az  igazán  jó  gyermekszoba,  a 
melyet  az  ember  nem  változtat  naponkint,  a gyermek  tiz-tizenkettedik  évéig  kell  hogy 
kitartson. 

Végül  még  néhány  megjegyzést  a kiállított  intérieurök  árairól.  Ezek  a szobák  nyilván 
mind  a jobbmódú  polgári  családok  használatára  vannak  szánva.  Elegánsak,  a nélkül 
azonban,  hogy  túlságosan  fényűzőek  volnának.  Sehol  sincs  alkalmazva  valamely  rendkívül 
költséges  diszítőmód,  p.  o.  intarsiák  tengerentúli  fákból,  gazdag  bronzveretek  vagy  drága 
faragvány,  s mégis  majdnem  érthetetlen  az  árkülönbözet.  A Horti  berendezései,  vagy 
egyes  darabjai  mind  olcsók;  a Eörk-féle  ebédlőt  már  sokkal  drágábbnak  találom,  a női 
hálószobát  és  a gyermekszobát  pedig  egyenesen  horribilis  árúnak.  A míg  p.  o.  — hogy 
csak  megközelítő  összehasonlításokat  tegyek  — a Horti-féle  gazdag  faművű  pompás 
pamlag  255  frtba  kerül,  a hálószoba  egészen  egyszerű  nyugágyának  ára  180  frt. 

Vagy  ha  gyermekszobában  levő  egyszerű  ülőpad  és  a hozzávaló  egyszerű  szekrény 
240  frtba  kerül : minő  arányban  van  ez  a rengeteg  nagy,  rézzel  gazdagon  kivert  Horti- 
féle  könyvszekrények  380  frtnyi  árával  ? Erről  a feltűnő  árkülömbözetről  a szobák  összára 
is  tanúskodik.  Mert  amig  a gazdag  kiállítású  uriszobának  összes  fa-  és  kárpitos  bútora 
csak  1350  frtba,  a hölgyhálószobának  csupán  a fabutorzata  1141  frtba  kerül,  a gyermek- 
szoba meg  éppen  782  frtba. 

Az  intérieurökön  kívül  még  egész  sor  egyéb  bútor  is  ki  volt  állítva,  amelyről  itt, 
amennyire  lehet,  meg  akarok  emlékezni.  Polgár  Alajos  ezúttal  nemcsak  az  asztalos 
munkáját  készítette  el  néhány  bútordarabnak,  hanem  a tervezetét  is.  Leginkább  feltűnt 
egy  pohárszék,  amely  a szerkesztésben  és  díszítésben  mutatkozó  minden  fogyatékossága 
mellett  is,  már  az  ízlés  határozott  tisztulásáról  tesz  tanúságot.  Továbbá  abban  is  mutat- 
kozik haladás,  hogy  ez  a pohárszék,  noha  nincs  is  teljesen  egységesen  és  eredetien 
megkomponálva,  mégsem  pusztán  másolat,  mint  az  előbbi  évek  munkái.  Polgár  ugyan 
külföldi  példák  után  indul,  de  a motívumokat  hol  kevesebb,  hol  több,  igen  elismerésre 
méltó,  ügyességgel  dolgozza  föl.  így  p.  0.  némely  dolog  mind  a szerkezet,  mind  a sajátos 
módon  hajlott  vonalak  a belgákra  emlékeztetnek.  Különösen  az  oldalfalak  belga  moti- 
vumuak,  főleg  a liége-i  Serrurier-Boy  alkalmazza  azokat  gyakran.  Mindamellett  azon- 
ban a Polgár-féle  pohárszékeknek  vonalai  kitűnőek,  s a beosztása  is  igen  célszerű. 
Egyetlen  kifogásom  volna  csak,  t.  i.  a két  oldal  ellen,  amely  itt  szerkezeti  szempontból 
teljesen  igazolatlan,  a díszítés  szempontjából  semmitmondó ; pedig  Serrurier-Boynál  és  a 
belgáknál  struktive  mind  emelkedőbbek  s támasztékúl  is  szolgálnak.  A veretek  vonalai 

finomak,  de  majdnem  túlkecsesek,  ám  semmiképp  sem  illeszkednek  be  a dekorációba 
szervesen.  A különféle  síkok  tengerentúli  faanyagból  készült  intárziákkal  való  díszítése 
tehnikailag  nagyon  jó  alkotás,  művészileg  azonban  nagyon  is  egyenlőtlenül  sikerült.  Itt 
Polgár  nyilván  bizonyos  nancy-i  munkák  által  befolyásolta  magát.  Ámde  éppen  a modern 
francia  műipari  munkáknál  óvatosnak  kell  lenni.  A franciáknál,  ha  még  oly  modern 
gondolkozásnak  is,  az  úgynevezett  objét  d’art  játsza  a főszerepet.  Asztal,  szekrény,  Író- 
eszköz, csésze,  stb.  náluk  csak  akkor  megy  művészi  tárgy  számba,  ha  valamely  nagy 
művész  jónak  látja,  hogy  tehetségét  ilyen  tárgyakon  érvényesítse,  ahelyett  hogy  vásznon 
vagy  márványtömbön  tenné  ezt.  Ezért  még  mindig  szeretik  a műipari  munkákat  roppant 
fényűzéssel  kiállítani,  anélkül  hogy  tekintettel  volnának  arra,  hogy  ez  a gazdag  dísz 
szervesen  hozzáilleszkedjék  ahhoz  a tárgyhoz,  amelyen  éppen  alkalmazva  van.  Legdiva- 
tosabb iparművészeik  megteszik,  hogy  egy  közönséges  használatra  szánt  szekrénynek 
vagy  pohárszéknek  ajtaját  rendkívül  értékes  intarsia-festménynyel  díszítik,  amely  magában 
véve  kiváló  objét  d'art,  egyébként  azonban  semmiképp  sem  illeszkedik  bele  a szekrény 
vonalaiba  vagy  szerkezetébe.  Polgár  itt  elkövette  azt  a hibát,  hogy  amig  ez  a teljesen 
lineárisan  tervezett  pohárszék  szinte  megkívánja  a lineáris  díszítési  motívumokat,  ő flo- 
reális  motívumokat  alkalmaz.  Leginkább  látni  ezt  a szabadon  levő  felső  részen,  a hol 
a lineáris  díszítmény  pompásan  hat,  ellenben  a színes  virágok  zavarólag.  Az  alsó  oldal- 
ajtókon a könnyed  és  karcsú  virágornamentumok  még  tűrhetőek,  ellenben  a két  középajtón 
a túltömör,  túlszínes  és  túlnaturalisztikus  virágékítmény  egyenesen  kellemetlenül  hat. 
A Polgár  hálószobáján,  amely  összbenyomásában  kissé  túlszáraz  és  sablónos  hatású,  bizo- 
nyos ornamentális  finomságok  iránt  való  érzéketlenség  ötlik  szembe.  Hogy  az  ösmert, 
hajlított  belga  szecessziós  vonalat,  amely  mint  kimagasló  szélfa  minden  síkot  átszel, 
következetesen  alkalmazza : az  még  hagyján,  jóllehet  például  Van  de  Veidénél  a szer- 
kezetből nő  ki,  mig  itt  csak  cikornya  számba  megyen.  De  már  az,  hogy  az  említett 
szecessziós  vonal  azonkívül  még  az  intársia-diszítményt  is  átmetszi  s ennek  esetleges 
hatását  teljesen  tönkre  teszi,  zavaró  hiba.  Miként  legújabban  néhány  francia,  úgy 
Polgár  is  megkisérlette  munkáját  faragványokkal  élénkíteni,  de  valamint  a franciáknak, 
úgy  neki  sem  sikerűit  a dolog,  s nem  úgy  hat  a faragás,  mintha  a bútorhoz  tartoznék, 
hanem  úgy,  mintha  szükségtelen  és  oktalan  módon  a bútorhoz  volna  ragasztva.  Elég 
eredeti,  noha  művészileg  csekélyebb  értékű,  s a szerkezetben  és  felépítésben  sokszorosan 
elhibázott  a Kántor  Tamás  háló-szobája.  Teljesen  franciázó  a Kánig  Izidor  mahagóni- 
üvegszekrénye  (Vitriné).  Nyilván  utánzata  valamely  copfos  francia  bútornak  s ezért  kissé 
visszáson  hat,  a modern  környezetben.  Igaz  ugyan,  hogy  visszamenni  kellett  Cheppen- 
dalere  és  King  Anne-re,  hogy  végre  is  az  örökös  renaissance-,  bárok-  és  rokokósko- 
dásnak  vége  szakadjon,  s hogy  természetes,  egészséges  bútorszerkezethez  érjünk  el,  hát 
az  igen  jó  volt  kiindulásnak,  de  semmikép  sem  lehet  ma  az  ilyen  a kezdethez  való 
visszatérést  helyeselni,  amikor  már  egynéhány  éve,  hogy  megindult  a modern  mozgalom- 
Nálunk  Magyarországon  Hirschler  Móric  és  Faragó  Ödön  úgyszólván  az  elsők  voltak,  akik 
az  imént  említett  angol  tradíciókat  a japonizmus  bizonyos  adagjával  vegyítve  felfrissítették. 
De,  hogy  ne  tisztára  angolosak  legyenek,  iparkodtak  főleg  az  ornamentációban  és  a 
véretekben  magyar  motívumokat  is  alkalmazni.  Az  ily  módon  elért  sikereik  közismertek. 
Tavaly  már-már  attól  tartottam,  hogy  ez  a két  művész,  minden  tehetsége  mellett  is, 
megakadt  s hogy  magyarba  oltott,  Cheppendalejök  fejlődésük  végpontját  jelzi.  Ámde 
az  idei  kiállításon  kellemesen  lepett  meg  Faragó  Ödön  az  ő Bodon  Károly  által  kidol- 
gozott hálószobájával,  ölyan  komolyság,  szinte  méltóság  van  benne,  aminőt  eddig 
Faragóban  nem  is  sejtettem.  Emeli  a komolyságot  a különben  igen  jó  hatású  kékes 
pácolás.  Díszítményképp  egy  kissé  mélyen  kifaragott,  magyarosan  stilizált  virágot  alkal- 
maz, igen  ügyesen.  Ha  valami  ellen  kifogást  tennék,  legfölebb  a pohárszék  egész  indo- 

ooooooooooo  FALI  SZONYEd.  ooooooooooo 
oooooooo  TERVEZTE  VASZARY  JÁNOS,  oooooooo 
KÉSZÍTETTE  KOVALSZKY  SAROLTA.  (NÉMET-ELEMÉR.) 


ooooooooooo  KÖNYVSZEKRÉNY,  ooooooooooo 
TERVEZTE  HORTI  PÁL.  oooooooooooooooooooooo 
o o o o AZ  ASZTALOS  MUNKÁT  KÉSZÍTETTE  KŐNIG  IZIDOR. 
A VÖRÖSRÉZ  VERETEKET  KÉSZÍTETTE  LUDWIG  ÉS  STETKA. 

oooooooooooo  TERVEZTE  HORTI  PAE.  oooooooooooo 
A DOMBORÍTOTT  RÉZMUNKÁT  KÉSZÍTETTE  JANCSURÁK  V.  o o o 
A KOVÁCSOLT  VASMUNKÁT  KÉSZÍTETTE  LUDWIG  ÉS  STETKA. 
A FARAGOTT  TÜKÖRKERETET  MINTÁZTA  FANTUSZ  JÁNOS  ÉS 
oooooooooooooooooooo  KÉSZÍTETTE  BALOGH  JÁNOS. 

kolatlan  hordószerű  oszlopai  ellen  tenném  azt,  meg  a kissé  otromba  asztal-lábak  ellen. 
Igen  célszerű  s egyben  előkelő  elegánciájú  a varróasztalkája. 

Teljesen  eredeti  a Vaszary  János  által  tervezett  és  Riha  Ferenc  szobrász  által 
kidolgozott  tükörkeret.  A pávatoll-díszű  oldal  igen  sikerültnek  mondható,  de  viszont  az 
alsó  figurális  rész  nemcsak  hogy  nincs  eléggé  stilizálva,  hanem  túlmagas  reliefben  is 
van  kidolgozva.  Ezáltal  ez  a rész  nagyon  pretenziózus  hatású,  akárha  azt  mondaná: 
„íme,  ide  nézzetek,  én  nem  vagyok  ám  egyszerű  tükörkeret,  hanem  igen  nevezetes 
szobrászati  remekmű!" 

A Mirkovszky  Gézáné  által  festett  szekrényke  a vonalaiban  nagyon  jó  hatású  s egészen 
ügyes  a majdnem  pusztán  színfoltként  ható  képecske  a tetején  is.  Tisztára  anglizáló,  de 
meglehetős  ízlés-  és  értéktelen  a Mutter  Károly  női  Íróasztala.  Igen  csinos  két,  Hirschler 
Móric  terve  szerint  Engel  Lajos  által  készített  asztalka,  a mely  kecsesség  mellett  is  olyan 
szilárdan  áll,  hogy  ezt  nem  egy  nagy  asztal  megirigyelhetné.  Igen  csinos  a Bányi  Viktor 
széttolható  tálaló  asztalkája  is. 

Különös  figyelmet  érdemel  egy  nagy  álló  óra,  mely  Spiegel  Frigyes  terve  után  készült. 
Formája  tömör,  anélkül  azonban,  hogy  túlságosan  nehéz  vagy  ormótlan  volna.  Dicséretes 
az  arhitektónikus  formáknak  majdnem  teljes  mellőzése  is.  Igen  jók  az  ornamentációba 
beillesztett  bronzlábak.  Gáncsolni  legfölebb  csak  az  óra  lapját  lehetne,  lévén  ez  túl- 
ságosan teletömött,  ennélfogva  nem  jól  áttekinthető.  Ellenben  a felső  oldalrészek  igen 
finomak  és  elegánsak.  A dolog  tehnikai  kivitelét  illetőleg  teljes  dicséret  illeti  mind  Polgár 
Alajost,  a ki  a famunkákat  készítette,  mind  Vandrák  Lászlót,  a bronzmunkák  alkotóját. 
Az  éppen  nem  könnyű  feladatot  szabatosan  és  szépen  oldották  meg. 

Világító  testekben  kezd  már  nálunk  a tavalyi  tisztán  angol  formák  mellett  bizonyos 
önállóság  jelentkezni.  Az  intérieurökben  levő,  már  említett  világító  testeken  kívül  van 
még  néhány  más  csillár  is,  amelyeket  Spiegel  Frigyes  tervezett  és  Rex  H.  T.  készített. 
Többnyire  igen  célszerűek  és  szépek  is.  Érthetetlen  csupán  a drótfonat-diszítés.  Talán 
a vezetéket  jelképezze  ? Akkor  mégis  jobb,  ha  mindjárt  magát  a vezetéket  hasz- 
nálják diszítményi  célokra.  A magyar  fém-  és  lámpaárú-gyár  is  felocsúdott  álmából 
és  neki  indult  a modern  iránynak.  De  valamint  a modern  irány  legtöbb  ellenzője,  aki 
ezt  meg-  és  elitéli,  anélkül,  hogy  azon  volna,  hogy  megismerje  annak  szellemét 
és  lényét,  azt  hiszi,  hogy  a minden  rendbeli  modern  művészet  csupán  külsőségekből 
áll,  azonképpen  cselekszik  a magyar  fém-  és  lámpaárú-gyár  is.  Azt  hiszi,  néhány 
cikkcakkos  vonal  meg  egy  pár  cikornya  elegendő  ahhoz,  hogy  egy  világítótestből  műtárgy, 
még  pedig  modern  műtárgy  váljék.  Ez  a legnagyobb  tévedés,  mert  éppen  a modern 
műipar,  a modern  iparművészet  legelső  sorban  tudatosan  szerkezeti  alapból  indul  ki, 
és  a hasznavehetőségére,  meg  az  összes  ornamentális  részeknek  a szerkezeti  részekkel  való 
egybehangzására  fekteti  a fősúlyt.  Olyan  szerkezeti  értelmetlenséget,  mint  aminő  p.  o. 
az  említett  gyár  által  kiállított,  egy  picinyke  izzólámpán  alkalmazott  óriási  ernyő,  modern 
és  gondolkozó  művész  nem  követett  volna  el.  A Hoffmann  József  által  kiállított  vert  vasból 
való  csillár,  némely  hibájának  dacára,  általában  sikerültnek  mondható.  Hibául  rovandó  fel 
a sok  felfelé  irányuló  izzólámpa,  amelyen  reflektor  nem  alkalmazható  s ezért  nagy 
világosságpazarlással  jár.  Éppen  így  elvi  kifogást  kell  tennem,  minden  vert  vasból  való 
naturalisztikus  virágdiszítmény  ellen,  mert  a vasnak  ilyetén  való  alkalmazása  ellentmond 
a vas  anyagának.  A haszontalan  láncocskákból  álló  dísz  szintén  nem  egyéb  gyermek- 
játéknál.  Ellenben  a körülfutó  szallagszerű  diszítmény  legjobb  hatású. 

Itt  említendő  meg  a Spiegel  Frigyes  tervezte  rézdob-állvány,  amely  élesen  megtört 
és  mégis  nagyszabású  vonalaival,  és  a sötétszürke  tulajdonképpeni  vasállvány  meg  a 
vörösréz-dísz  közt  levő  színhatás  ellentéteivel  pompásan  hat.  Csupán  a lábaknál  alkal- 
mazott szárnyszerű  díszítésekről  mondanék  le. 

Sok  szépet  és  érdekeset  mutat  az  idén  a szőnyegszövés.  Itt  is  lassacskán  tért  foglal  az  új 
művészi  szellem  és  letűnnek  a régi  sablonformák.  Különös  figyelmet  érdemel  a nálunk 
csak  újabban  meghonosított  scherrebecki  szövés!  mód,  a melylyel  első  Ízben,  tudvalevőleg 
Kovalszky  Sarolta  úrnő  próbálkozott  meg.  A kiállításon  láttunk  ilyen  szőnyegeket,  melyek 
részint  Horti,  részint  Vaszary  tervezetei  szerint  készültek.  Legjobban  tetszett  nekem  a Horti 
nagy  szőnyege  széles  lineáris  diszítményeivel.  Ezt  a szőnyeget  teljesen  a szövő-tehnika 
szellemében  tervezte,  azonkívül  a színeiben  harmonikus  és  diszkrét,  de  a Horti  másik 
szőnyegétől  - repülő  ludak  — sem  vitatható  el  bizonyos  finom,  intim  báj.  S noha 
úgy  érzem,  hogy  ezek  a repülő  ludak  nincsenek  eléggé  stilizálva  s inkább  festményszerüek, 
mégis  kiengesztel  a nagy,  széles,  színfoltos  kolorisztika.  Rendkívül  sikerült  ellenben 
a szegély,  stilizált,  sás  közt  nyíló  vizirózsáival.  A tipikus  Vaszaryak  közül  elsőséget  adok 
a gólyás  rajznak,  itt  legalább  a gólyák  bizonyos  dekoratív  vonallá  egyesülnek,  s ha 
Vaszary  az  egyes  állatoknál  nem  lett  volna  oly^n  naturalisztikus,  hanem  inkább  orna- 
mentális,  úgy  itt  éppen  azt  a kitűnő  hatást  érte  volna  el,  mint  a szegélynél,  a hol  a 
képben  való  ábrázolást  a tisztán  ornamentális  céllal  mesteri  módon  egyesíti.  Ugyancsak 
a tiszta  ornamentika  és  a képszerű  ábrázolás  közt  ingadozik,  a Vaszary  másik  szőnyege  is, 
rajta  a birkanyáj  meg  a pásztor. 

Inkább  keleti  mintákhoz  alkalmazkodik  a pozsonyi  állami  szövőiskola  által  Kriesch 
Aladár  terve  után  készített  szép  csomózott  szőnyeg.  Kriesch  kitünően  alkalmazza  ornamen- 
tikáját a szövőipar  tehnikájához.  A szegély  kitűnő  s ha  a középső  rész  nem  volna  olyan 
túltömött,  úgy  ez  a munka  teljes,  osztatlan  dicséretet  érdemelne. 

Jó  a Mirkovszky  Gézáné  által  tervezett  és  Kogutovicz  Manóné  által  varrott  nagy 
ellenző  is,  a melynél  a széles  vonalaknak  szép  ornamentális  hatásuk  van,  csupán  a csillagos, 
kápolnaszerű  befejezést  túlnaiv-szimbolikusnak  tartom.  Határozottan  figyelmet  érdemlők 
a Gaiduschek  Erzsi  k.  a.  hímzett-munkái.  Az  a mód,  a melylyel  az  emberi  ábrázat  orna- 
mentális vonásait  alkalmazza,  bizonyos  erőteljes  stilisztikus  érzékre  vall.  Ajánlom  a kis- 
asszonynak, hogy  tanulmányozza  egy  Párisban  élő  dán  művésznek,  Hansen  Jakobsennek 
munkáit,  a ki  nem  találomra,  hanem  művészi  öntudattal  keresi  az  embernél  s az  állatnál  a 
dekoratív  vonalakat.  A pozsonyi  Izabella-egyesületnek  hímzett  munkái  szabatosak  és 
elegánsak  mint  mindig,  a nélkül  azonban,  hogy  ezúttal  valami  nevezetes  új  dolog 
akadna  köztük. 

Bőrmunkákból  ezúttal  Fischhof  ]tnő  mutatott  be  Nagy  Sándor  tervei  után  készült  kitűnő 
dolgokat.  Nagy  Sándor  most  megtalálta  tulajdonképeni  hivatását  és  kitünően  érvényesíti 
dekoratív  érzékét,  a mely  őt  festményeiben  gyakorta  valóságos  érthetetlenségekig  ragadta. 
Ellenzőjének  díszítését  jól  stilizálta  s színe  is  igen  harmonikus.  A sík-  és  színhatásban 
nagyon  jók  a Nagy  Sándor  tervei  után  készült  apró  díszműárú-munkák,  csakhogy  ezek 
kissé  túl  vannak  tömve.  Pompás  a Horti  tervezte  papírkosár,  a melynek  felkúszó,  vörös 
virága  dekoratív  szempontból  igen  hatásos.  Nem  valami  nagyon  szerencsés  Fischhof  ott, 
a hol  ő maga  választja  terveit,  p.  0.  a karosszéknél,  a melyet  a müncheni  szecesszióra 
erősen  emlékeztető  képekkel  díszít,  a melyek  éppen  nem  valók  oda,  a hova  az  ember  ül. 
Ennek  a széknek  a támlája  is  inkább  valamely  távoli  hatásra  szánt  plakáthoz  hasonlít,  sem- 
mint egy  szobába  való,  intim  hatásra  szánt  székborításhoz.  Egészen  eltévesztettnek  tartom 
az  aranypréselésű  széket,  a mely  csaknem  egy  könyv  bekötési  táblájára  emlékeztet,  mig  az 
anglizáló  virágékes  szék  már  jobb.  Qottermayer  könyvkötészeti  munkái  nagyobbrészt  csino- 
sak, különösen  sikerültek  egyes  magyar  ékítményű  keretek.  Egészben  véve  azonban  sem 
haladást  nem  mutat  föl  a múlt  évvel  szemben,  sem  valami  nevezetes,  új  dolgot  nem  hoz. 

Jungfer  Gyula,  a már  előbb  említett  Spiegel-féle  rézdob  állványon  kívül  még  egy  bámu- 
latosan tökéletes  tehnikával  készített  kandelábert  állított  ki,  kovácsolt  aluminiumbronzból, 
a melyet  az  új  országház  számára  rendeltek  meg. 

Magyar  Iparművészet.  3 


i8 

A KARÁCSONYI  KIÁLLÍTÁS. 


Porcellánáriíkban  Fischer  Emil  ismét  nem  egy  csinos  új  dolgot  állított  ki.  Meglátszik 
a munkáin,  hogy  oda  iparkodik,  hogy  minden  tekintetben  jót  és  olcsót  adjon,  amiért 
nemcsak  elismerést  érdemel,  de  támogatást  is.  Tehnikai  szempontból  az  ő zománcos 
porcellán-munkái  határozottan  figyelemreméltó  haladásról  tanúskodnak,  de  művészi  tekin- 
tetben sem  állott  meg  Fischer.  Munkáinak  java  része  mind  alakra,  mind  dekorációra  nézve 
különös  cachetvel  bir.  Ha  talán  még  nem  részesítik  teljes  elismerésben,  mert  nem 
csupa  objet  d’art-ot  készít,  hanem  inkább  használati  cikkeket,  hát  én  meg  éppen  ezért  fejez- 
ném ki  neki  elismerésemet,  mert  a modern  iparművészeti  mozgalomnak  nemcsak  az  a 
célja,  hogy  egyes  műtárgyakat  alkosson,  hanem  fontos  feladata  a tömeges  gyártás  is. 
Mindent,  ami  a házhoz  tartozik,  bevonni  a művészet  keretébe  ez  a főcél.  Nem  csupán 
művészeti,  hanem  használati  tárgyak  művészies  előállítása,  ez  legyen  az  új  mozgalom  veleje. 

Ezúttal  a herendi  porcellángyár  is  erőteljesen  neki  lendült  a reformnak.  Csupán 
díszedényeket  állít  ki,  úgynevezett  modern  formájút  és  modern  diszítményűt.  Ezek  a 
diszítmények  egészen  virágékesek  és  domborművűek,  de  nagyon  emlékeztetnek  már 
ösmert  mintákhoz,  meg  nem  eléggé  egyenletesek  a színeikben.  Ez  ugyan  kezdetnek 
kezdet,  de  még  korántsem  siker.  Tökéletesen  hors  concours,  mint  mindig,  Zsolnay.  Még 
ha  itt-ott  kifogást  szeretne  is  tenni  az  ember  egyes  nem  eléggé  kidolgozott  rajzok  ellen  ; 
erről  mihamar  megfeledkezik  és  teljesen  átengedi  magát  annak  a sajátos  bájnak,  amely 
ennek  a legnagyobb  majolika-művésznek  minden  művében  megvan.  Aki  hosszabb  idő  óta 
tanulmányozza  a Zsolnay  munkáit,  e munkák  minden  korábbi  pompája  ellenére  is  bizo- 
nyos nemesedést  fog  tapasztalni  az  újabbakban,  főleg  formai  és  szobrászati  tekintetben. 
Aligha  tévedek,  ha  ezt  a kitűnő  Abt  Sándor  javára  irom,  akinek  finom  érzéke  és  hatalmas 
tudása  itt  kifejezésre  jut.  Az  idei  kiállítás  továbbá  egy  új  találmánynak,  jobban  mondva 
egy  újra  föltalált  találmánynyal  ismertet  meg  bennünket  a kerámia  terén.  Kiváló  művészi 
érzékkel  megáldott  tudós  kémikusunknak:  Wartha  Vince  professzornak  sikerült  a Gubbio 
lüszternek  elveszett  titkát  újra  felfedezni.  Lazurájának  meg  tudja  adni  a teljes  mély  tűz- 
fényt  meg  az  ezüstszínt,  s a lüsztere  sikeresen  vetekszik  a legjobb  fennmaradt  Gubbio- 
lüszterekkel. 

Üvegmunkákban  nem  igen  jelezhetünk  különöset.  Giergl  Henrik  még  mindig  azt 
próbálgatja,  hogy  különböző  alakú  magyar  ékítményes  aranydíszszel  lásson  el,  amely 
nem  mindig  illik  szervesen  a formához.  Egyedül  figyelemre  méltó  két  Sovánka-féle  korsó, 
nem  annyira  alakjánál,  mint  inkább  a finom,  az  anyaghoz  illő  ornamentáclónál  és  az 
üveg  finom  színtónusánál  fogva. 

Meglepetést  szerzettek  nekünk  ezúttal  az  ötvös-munkák.  A Rubin  A.  és  fia  cég, 
amelytől  eddig  majdnem  csupa  művészietlen,  elcsépelt  vásári  árút  láttunk,  most  egyszerre 
művésziesen  finom  darabokkal  állt  elő.  Látni  való,  hogy  mily  kitűnő  hatása  van  a jó 
tervezeteknek.  így,  teszem,  számos  munkánál  az  ékítmények  a formákhoz  illeszkednek, 
nyél,  fogantyú  és  öntőcsúcs  nincs  egyszerűen  odaragasztva,  hanem  szervesen  nő  ki 
magából  a tárgyból,  vagy  az  ékítményből.  Munkáiban  csak  azt  kifogásolom,  hogy  az 
ornamentális  részek  haut-relief  ben  vannak  kidolgozva,  s hogy  néha  teljes  alakokat  alkal- 
maz, nem  dekoratív  módon,  hanem  régi  szokáshoz  hiven : tisztán  szobrászati  modorban, 
mintha  nem  használati,  hanem  műtárgyról  volna  szó.  Ha  előfordul  néha  francia  mintákhoz 
való  alkalmazkodás,  p.  o.  a dupla  gyertyatartóknál,  ahol  a tárgyat  hordó  alak  egészen 
á la  Wallgreen  van  átgondolva,  nem  lényeges,  minthogy  a feldolgozás  mindig  sajátos. 
Amivel  azonban  sehogy  sem  tudok  megbarátkozni,  az  a virágékítményeknek  szerkezti 
célokra  való  alkalmazása,  mint  p.  o.  szamovárnál,  amelyet  virágfüzérek  tartanak.  Éppen- 
séggel kitűnőek  azonban  a Párisnak  szánt  zománc  ékszerek,  amelyeket  Székely  Árpád 
és  Hirschler  Móric  tervei  szerint  Wisinger  Mór  készített.  Itt  régi  motivumok  eredeti  módon 
vannak  összefogva  az  ú.  n.  modern  vonalakkal.  Csak  a gyöngyök  és  a kövek  alkalmazását 

nem  találom  egészen  sikerültnek.  Gyöngynek,  drágakőnek  csak  kolorisztikusan  szabad 
hatnia,  itt  azonban  mintha  pöffeszkedő  hatásúak  volnának.  Úgy  látszik,  a gyöngyök-  és 
köveknek  nem  a csodás  szine,  hanem  a nagy  értéke  volt  döntő  az  alkalmazásuknál. 

Oskó  Lajos  festett  zománcmunkái,  mint  ezt  már  ismételten  volt  alkalmam  megállapítani, 
tehnice  egészen  jók,  de  kivánatos  volna,  hogy  díszítményeihez  újabb  motivumokat  keresne. 

Igen  dicséretesek  a Basa  Jenő  falikárplt-tervezetei,  noha  nézetem  szerint  túlságosan 
anglizálók. 

Mielőtt  végezetül  a bronzöntvényekről  beszámolnék,  hadd  említsem  még  meg  &Schröffel 
és  fia  pohárszékét.  Pár  év  előtt  ez  a darab  még  igen  tetszett  volna,  ma  már  úgy  bámuljuk, 
akár  egy  özönvizelőtti  őslényt.  Éppen  a karácsonyi  kiállítás  teljesen  modern  környezetében 
mutatja  ki  ez  a darab,  minő  nagy  szükség  volt  a művészetben  a modern  átalakulásra. 
Ez  a Schröffel-féle  bárok  faragványos  pohárszék  olyan,  mintha  valamely  múzeum  régiség- 
tárából tévedt  volna  ide  ebbe  a modern  kiállításba. 

Örömmel  tapasztalom  a bronzöntvényeknél  a következetes  haladást.  Nevezetesen  a 
Beschomer-ié\t  öntöde  - hála  a m.  iparművészeti  társulat  gondoskodásának,  a mely 
a művészi  mintákról  önzetlen  gondoskodik  — egy  impozáns  sorozat  kis  plasztikai  tárgyat 
mutatott  be,  a mely  most  már  ár  dolgában  is  versenyezhet  a külfölddel.  Teltsch  Ede 
bronzmunkái  alkalmasint  csupán  mint  a sokszorosító  művészet  tárgyai  kerültek  ebbe 
a kiállításba.  Hiszen  ismerjük  „A  csók"  című  elbájoló  domborművet  már  a műcsar- 
nokból, s a mostani  miliőjében  sem  vesztett  semmit  finom  és  intim  bájából.  Holló  két 
apró  lovasalakja:  a király  meg  a királyné,  szerintem  kissé  iskolás,  a sokoldalú  és  tehet- 
séges Sovánka  Istvánnak  galvanoplasztikus  lovasszobra  is  kielégítheti  a nem  túlságos 
igényeket. 

Sokféle  gáncsolni  valót  találtam,  sok  kifogást  kellett  tennem,  de  egészben  véve  lénye- 
ges haladást  kell  konstatálnom  mind  művészi,  mind  tehnikai  tekintetben.  Remélhetőleg 
Párisban  is  meg  lesz  a siker  s majdan  a hazai  viszonyok  is  javulni  fognak,  úgy  hogy 
művészeink  és  műiparosaink  gyakran  tövises,  áldozatokat  kivánó  munkálkodásukért  is 
megkapják  a méltó  elismerést. 

Diner-Déncs  József. 

oo  RÉZDOB-ÁLLVÁNY.  o 
kovácsolt  vasból,  o o o o 
TERVEZTE  SPIEGEL  FRIGYES. 

készítette  jungfer  gyui.a. 


PETROLEUM  LÁM  PA. 

TERVEZTE  HORTI  PÁL. 
o o o o KÉSZÍTETTE  o o o o 
KISSLING  RUDOLF  ÉS  FIA. 


Kossuth  József  rajza. 


A MODERN  SZÉK. 


Valamennyi  bútor  közt  a szék  a legelőkelőbb.  Azt  akkor  találták  föl,  mikor  legelőször 
nyert  valaki  jogot  arra,  hogy  ülhessen,  mig  a többi  áll.  Urnák  való  bútor;  családfőnek, 
bírónak,  királynak.  Meg  is  maradt  benne  mindig  valami  a hellén  „thronos"-ból,  mely 
pedig  mindenféle  széket  jelentett,  nemcsak  „trónt",  a mit  már  mi  csináltunk  a szóból 
és  fogalomból.  A ki  leül,  ha  még  olyan  szerény  is,  az  inthronizálja  magát.  Nem  csoda, 
hogy  a francia  pompás  Lajosok  udvaránál  a „droit  du  tabouret"  nagy  dolog  volt;  t.  i. 
hogy  melyik  dámának  szabad  leülni  a koronás  fej  jelenlétében.  Meg  is  látszik  a széken, 
az  évezredek  hosszú  folyamatában,  hogy  érezte  jelentős  voltát.  Egyszerű  és  praktikus 
alkotmány  iparkodott  lenni,  de  magatartásában  mindig  bizonyos  fölény  nyilatkozott,  a 
sella  curulistól  a „pouf"-ig,  és  sokat  adott  a szép  arányokra,  nemes  tagozásra.  Mennyi 

elegáncia  az  antik  vázaképek  szé- 
kein. De  még  utánzásokon  is,  a 
francia  empire  kicirkalmazott,  tisz- 
tán a körből  konstruált  karosszé- 
kében. 

A múlt  századnak  a szék  egyik 
mesterműve  volt.  Akkor  székfan- 
táziák léteztek  és  székzsenik.  Egy 
Louis  XVI-szék  már  netovábbja 
a finnyás  ízlésnek.  Az  a connais- 
seur  érzékenységével  van  végig 
modulálva,  olyan  emberek  (azaz 
hogy  uraságok)  számára,  a kik  a 
legkörmönfontabb  esztétikus  etikett 
mívelésében  nőttek  fel.  Már  szinte 
azt  lehet  mondani,  hogy  az  ilyen 
szék  túlszép,  arra  barbárság  ráülni, 
azt  az  asztalra  kell  helyezni  Sévres- 
virágcserép  helyett,  hogy  csak  a 
szem  nyugodjék  rajta.  Igaz,  hogy 

nem  minden  ember  érzi  ennek  a széknek  a szellemét.  Már  a múlt  századi  angol  székét 
inkább.  Chippendale,  utána  meg  Sheraton,  székzsenik  voltak.  Igaz,  hogy  loptak  Francia- 
országban,  Chippendale  görbe  rokokkó  ötletet,  Sheraton  peckes  Louis  XVI.  inspirációt. 
De  mit  csináltak  ők  abból.  A franczia  azt  mondja,  hogy  barbárrá  változtatták;  amint  hogy 
csakugyan  barbár  volt  az  angol  a franciához  képest.  De  egészséges  barbár.  ízléstelen, 
esetlen,  fura.  okoskodó,  de  valami  különös,  kiirthatatlan  egészséggel  teljes.  Valami  vonzó 
érdességgel,  házias  nyersességgel,  még  az  ő szögletes  wstyle''-jában  is.  Ceremoniás  és 
praktikus,  logikus  és  játszi,  merev  és  mégis  simulékony:  ez  az  angol  szék.  Akárhány 
angol  kisvárosi,  sőt  falusi  korcsma  „bar “-ja  mellett  beleültem  én  egy  és  ugyanabba  a 
régi  mahagóni  karosszékbe,  melynek  ülése  az  emberi  domborúságoknak  megielelőleg 
van  kihomorítva.  Mindig  és  mindenütt  ugyanaz  a szék,  netovábbja  a házias  kényelemnek, 
pedig  kárpitos  nem  tömte  ki,  hanem  egyszerű,  sima  fabútor.  Pár  év  óta  a mi  bútorkiállí- 
tásainkon  is  szerepel,  s az  újon  kapó  közönség  sietett  megvenni  szalonszéknek  vagy  minek, 
holott  az  csak  aféle  kármentő  mellé  vagy  büróasztal  elé  való  mindennapi  szék.  De  az 
angol  szék  megkapja  a szemet  és  hamar  behizelkedik.  Mert  a szerkezet  logikája  beszél 
belőle,  és  a kitűnő  asztalosmunka;  meg  aztán  az  az  angol  „valami".  Igaz,  hogy  az  angol 
széket  az  egész  nemzet  csinálta.  Az  a nemzeti  jellem  természetes  kifolyása.  Egy  szék- 
typus  a múlt  században,  Horace  Walpole  századában,  odaát  a nemzet  szellemi  tőkéjéhez 
tartozott.  Jaj  annak,  aki  azon  csorbát  akart  volna  ejteni.  Az  egész  közvélemény  föllázadt 
volna  ellene.  Egyszer  egy  akkori  székvirtuóznak  eszébe  jutott,  hogy  a széktámla  közepén 
függőlegesen  lefelé  menő  két-három  lécet  nem  folytatja  az  ülés  hátulsó  széléig,  hanem 
pár  hüvelykkel  feljebb  egy  keresztbe  tett  lécre  támasztja.  Nosza,  egész  London  ráför- 
medt a szerencsétlenre,  hogy  ő a szerkezet  szilárdságának  rovására  kokett  újításokra 
vetemedik.  Soká  tartott,  mig  hozzászoktak ; most  ez  a módozat  úgyszólván  a szabály. 

Mennyi  agyvelőt  fogyasztott  egy  Chippendale  egy  székhát  középső  deszkájának  körvona- 
laira. A legfurfangosabb  Ízléssel  metszette  ki  mindenféle  görbületű  öblökkel,  bütykökkel, 
hogy  a székhát  áttörése  minél  érdekesebb  nyílást  alkosson.  A mai  székmesterek  megint 
így  törik  a fejüket,  sőt  még  sokkal  különben.  Régen  tulmentek  ők  a kellő  határon. 
A mai  individualizmus  hatása  alatt  minden  szék  lehető  legegyénibb  akarna  lenni.  A higgadt, 
öntudatos,  jól  nevelt  szék  ma  fickándozik,  nagyokat  botlik  és  rossz  vicceket  csinál. 
Mi  minden  nem  megy  manapság  szék  számba ! A múlt  század  egy  pár  széktipussal 
beérte,  a mi  századvégünk  minden  egyes  esetben  újdonatúj  székötlettel  akar  meglepni. 
Pedig  vajmi  nehéz  dolog  akár  csak  egy  új  variánst  is  megteremteni.  A minap  egész 
komolyan  azt  írtam  valahol,  hogy  sokkal  nehezebb  egy  jó  széket  csinálni,  mint  egy  jó 
szobrot;  mert  jó  szobor  százával  terem  folyvást,  de  jó  szék  csak  nagyon  elvétve.  És  ezen 
a fölfogásomon  most  sincs  mit  változtatnom. 

Ha  végig  emlékezem  azon  a tömérdek  újmódi  széken,  amit  három  év  óta  számos 
külföldi  kiállításon  láttam,  bizony  inkább  humoreszket  írnék  mint  egyebet.  Ha  egy  sereg 
ilyen  négylábún  végignézek,  mindig  olyan  benyomásom  van,  mint  a mikor  egy  száguldó 
vagy  ugró  ló  pillanat-fotografiáit  nézem,  melyeken  tudvalevőleg  a négy  láb  a legvárat- 
lanabb, sőt  leglehetetlenebb  módok  szerint  csoportosúl.  Minő  vastagnyakú  vagy  csámpás- 
lábú,  terpeszkedő  vagy  gubbaszkodó,  ágaskodó  vagy  guggonülő,  derékszögbe  fagyott 
vagy  rézsútos  lelkű  székeket  látni.  A nagytehetségü  müncheni  B.  Pánkok  a nyáron  többi 
közt  olyan  székkel  remekelt  (mindenütt  le  volt  rajzolva),  hogy  nem  mert  az  ember 
ránézni,  mert  a puszta  nézéstől  fölbillenhetett.  Ez  a stilizált  bukfenc  volt,  vagy  — hogy 
kongeniálisan  fejezzem  ki  magamat  — az  eszményileg  alanyított  cigánykerék.  Egy 
pocakos  valami,  0-lábakon,  két  tenyerét  vaskos  csípőibe  támasztva,  és  még  hátul  is 
valami  görbe  varkocsot  kanyarítva  ülőhelye  alá,  hogy  némileg  egyensúlyt  tartson.  Soha 
ilyen  bicegős,  döcögős  otrombaságot ! 

Magyar  Iparművészet.  4 


20 


o o o o tervezte  Főre  ERNÖ.  o o o o ebédlő.  készítette  REICHARD  FÜEÖP  (arad). 


O O O o NŐI  HALOSZOBA. 


TERVEZTE  BÁRÓ  HUSZÁR  II.ONA. 

KÉSZÍTETTE  A ZSOLNA Y-GYAR. 

TERVEZTE  PAULY  ERIK,  oooooooo 
KÉSZÍTETTE  BERNSTEIN  ^K.  H.  ÉS  FIA. 


4 


28 


A MODERN  SZÉK. 


Nevezetes,  hogy  az  X-lábu  széket  újabban  mennyire  fölkapták.  Elvében  ez  az  ősrégi  szék 
mindenesetre  igen  szellemes  valami ; akár  a Kolumbus  tojása.  De  hát  most  minő  ballet-szöké- 
sekre  nem  ösztökélik.  Valóságos  járvány  ütött  ki,  melynek  jellemző  vonása,  hogy  a szék- 
nek hátulsó  lába  elül,  első  lába  meg  hátul  van.  Ezt  a diagonalizmust  tán  úgy  lehetne 
kifejezni,  hogy  a széknek  két  mellső-hátsó  és  két  hátsó-mellső  lába  van.  De  ebből  aztán 
következtetéseket  is  vonnak.  Tovább  képzik  az  állapotot,  fölfelé  és  lefelé,  előre  és  hátra, 
sőt  keresztbe  is.  A mellső-hátsó  lábakat  megeresztik  fölfelé  támlának,  a mi  még  jó  volna 
(Van  de  Velde  is  gyakorolja),  csakhogy  néha  e nyúlványok  útközben  egyszerre  előre 
görbülnek  és  két  fenyegető  könyököt  mutatnak  a szerencsétlennek,  a ki  közéjök  kénytelen 
ülni.  Mortimer  Mempes  londoni  műtermében  is  állnak  ilyen  kinzószékek,  lásd  a »Studio"-t. 
Alul  pedig  a keresztbe  tett  lábak  mi  mindent  el  nem  követnek,  csakhogy  az  egyenes 
úttól  bármi  kevéssé  is  eltérhessenek.  Például  a hátrafelé  igyekvő  elsőláb  középütt  meg- 
szakad és  egyszerűen  az  előre  nyújtózkodó  hátsólábra  dülled.  (Még  Grassetnál  is  elő- 
fordul.) Vagy  pedig  a két  egyszerű  és  minden  körülmények  között  megbízható  két  „X" 
helyett  a súlypontokat  mesterségesen  másüvé  sanzsirozzák.  Akárhová,  de  másüvé.  Például 
a két  ,;X"-et  alul  egy  vízszintes  pecekkel  összekötik,  s az  ülést  közepén  egy  rézsútos 
pecekkel  erre  a vízszintes  pecekre  peckelik.  Ilyen  fondor,  intrikus  módon  próbál- 
gatják egyre- másra  kijátszani  az  ember  természetes  eszejárását.  Valami  rébusz  legyen 
a dologban;  azt  akarják.  Milyen  kellemes  meglepetés  aztán,  ha  leül  az  ember  abban  a 
biztos  várakozásban,  hogy  ez  az  ülő  szerszám  alatta  föl  fog  bukni  vagy  össze  fog  ros- 
kadni  — és  aztán  mégis  állva  marad.  Az  ilyen  vexir-butor,  sajna,  nagyon  is  széles  tért 
hódított  magának  vásárainkon. 

Más  székpoéták  az  által  remélnek  föltűnni,  hogy  minden  szögletbe  egy  ívet  enyveznek 
bele.  Mások  az  egyközü  vonalaktól  irtóznak.  Így  a keskeny  deszkákat,  melyeken  az  ülő- 
lap nyugszik,  alul  nem  vízszintesen,  hanem  rézsűt  metszik  el,  és  pedig  különböző  irányban. 
Vagy  a lábakat  összekötő  léceket  helyezik  ferdén,  sőt  diagonálisban.  Vagy  a szék  külön- 
böző pontjai  közé  görbe  ívdarabokat  illesztenek,  melyek  szánkótalpakra  vagy  hordó- 
dongákból hasított  lécekre  emlékeztetnek.  A székhát  kiképzése  messze  túlmegy  a Chippen- 
dale alakításain.  Pánkoknál  egyszer  valóságos  kótatám.  Másoknál  virág,  egy  pár  szirommal, 
levéllel,  meg  holmi  kis  ággal.  Ezt  a támla  keretébe  beosztják,  úgy  hogy  jó  lyukakat 
ad.  Minél  mesterségesebb,  komplikáltabb,  annál  jobb.  És  minél  vaskosabb.  Olyan  hízott 
nefelejtseket  és  kövér  liliomokat  látni,  hogy  aligha  fájdul  meg  a hozzá  támaszkodó  háta. 
Különben  is  nagy  gondot  fordítanak  arra,  hogy  az  alkotás  testhez  illő  legyen.  Az  ango- 
loknál (Voysey,  stb.)  még  van  egyenes  székhát,  sőt  nagyon  is  egyenes,  a legfüggőlege- 
sebb merevség.  Az  az  ottani  nevelésnek  felel  meg,  mert  az  angol  gyermeket  a nevelőnő 
ugyancsak  kikeményíti  és  kivasalja.  Ott  mindén  ember  egyenesen  ül,  még  csak  meg 
sem  veti  a hátát,  nem  csuszkái  a széken  ide-oda,  nem  hadonáz  beszéd  közben;  ezért 
lehet  ott  ilyen  derékszögű  komforttal  boldogulni.  Már  a kontinens  szabadabban  mozog, 
mindenfelé  támaszkodik,  furakodik  s a széknek  mindenféle  alkalmatosságát  kipróbálja. 
Azért  a kontinentális  székművészek  minden  áron  simulékonyak  akarnak  lenni.  Az  a szék- 
támla úgy  ki  van  ráspolyozva,  hogy  már  szinte  minden  egyes  lapockának  és  csigolya- 
nyújtványnak  meg  van  rajta  a maga  helye,  a melybe  szépen  beleillik.  Egy  Pankok-féle 
széknek  ülőlapján  a vízmérleg  ugyancsak  rosszul  járna,  mert  az  épen  nem  vízszintes, 
sőt  inkább ! Pánkok  legmesszebbre  megy  abban  a törekvésben,  hogy  mindenen  meglássék 
a munkás  kezenyoma.  Attól  való  félelmében,  hogy  gyári  pontosságba  és  vonalzószerű 
szabályosságba  esik,  mindenképen  „sajátkezű"  akar  lenni.  Azon  a bútoron  nincs  egy 
egyenes  vonal  vagy  sík  fölület.  Még  a hol  ül  az  ember,  az  is  csupa  „moduláció" ; mene- 
dékes részek,  horpadások,  duzzadások,  mint  az  ócska  ónedénynél.  Az  ember  azt  hinné, 
hogy  használat  közben  a szék  az  ember  minden  mozdulatát  4)eveszi  önlenyomatban. 

Még  a tárnok  is  olyan  görvélyes  formák,  a lábak  ide-oda  csuklanak,  hajlongnak,  pneu- 
matic-szerű  görbületekben.  A kemény  fa  fonadékos  alakzatokat  vesz  föl,  ágas-bogas  lesz, 
akár  az  angolkertek  fagyökér-butorai. 

Azt  meg  kell  hagyni  Bécsnek,  hogy  ott  még  tudnak  jóravaló  széket  csinálni. 
Hoffmann,  Olbrich  és  tán  még  más  valaki  is.  Experimentum  itt  is  van  elég,  hóbortban 
sincs  hiány,  de  azért  akad  jó  szék.  E részben  tudniillik  Bécsnek  van  valami  egészséges 
hagyományféléje.  A késő  empireből  itt  az  elszegényedett  és  takarékoskodni  kénytelen 
polgárságnál  bizonyos  egyszerű,  gyakorlati  formák  fejlődtek,  melyek  mégis  ízlésesek, 
sőt  nagyvárosiasán  elegánsak  tudnak  lenni.  Ez  a józan  ész  butorstílusa,  holmi  „Altwien'', 
vagy  „ Kaiser  Franz".  Ugyanaz,  amit  a 6o-as  években  agyonvert  és  kigyomlált  az  állami 
karhatalommal  propagált  ál-renaissance,  az  a végzetes  Storckizmus,  melyet  nemrég  csak 
véres  polgárháború  árán  tudott  legyűrni  az  új  nemzedék.  Ez  most  visszamegy  az  ó-bécsi 
kézműiparra  s attól  tanul  szoliditást,  életrevalóságot.  A mellett  azonban  maga  világlátott 
és  nemzetközi  színvonalú,  úgy  hogy  ama  kor  szellemi  alantiságába  többé  nem  sülyedhet 
vissza.  A bécsi  kongresszus  kiállításán  egy  egész  terem  tele  volt  ilyen  régi  bécsi  bútorral, 
pedig  már  nagyon  ritka,  mert  Storckék  rendszeresen  fűtöttek  vele.  Német  földön  ezt 
Biedermeier-stílusnak  nevezték  el,  eleinte  tréfából,  majd  meg  komolyan.  Egy  emberöltőnél 
tovább  megvetették,  gúnyolták,  most  — gyűjtik! 

Igaz  - ez  a stílus  Magyarországon  is  nagy  szerepet  játszott.  Mikor  még  az  öreg 
Steindl  mester  csinálta  nagyanyáink  örökéletű  bútorait.  Ezeket  az  elpusztíthatatlan  ereklyéket, 
melyeket  ma  már  múzeumba  kellene  állítani,  példaadás  kedvéért.  Vagy  pedig  kiállítani ! 
Komolyan  mondom.  A Steindl-korszak  bútoraiból  kiállítást  kell  rendezni,  és  pedig  minél 
előbb.  Kiválogatni  a javát  és  odarakni  a közönség  elibe,  amely  között  asztalosok  is  lesznek. 
Ez  egyike  lesz  a legérdekesebb  műipari  kiállításoknak.  Roppant  tanulságos  — és  roppant 
kedélyes. 

Bécs,  újév  előtt.  Hevesi  Lajos. 


Rozsnyay  K.  rajza. 

ooooooooo  POHÁRSZÉK.  ooooooooo 
TERVEZTE  ÉS  KÉSZÍTETTE  POLGÁR  ALAJOS 

ooo  TÜKÖR-KERET,  ooo 
TERVEZTE  VASZARY  JÁNOS. 
KÉSZÍTETTE  RIHA  FERENC,  o 


A BT. 


A MAGYAR  IPARMŰVÉSZET  OROSZORSZÁGBAN* 


Azt  hiszem,  hogy  a kormány  komoly  szolgálatot  tett  a magyar  művészet  ügyének  azzal, 
hogy  figyelmére  méltatta  az  Eugenia  Oldenburgi  hercegnő  védnöksége  alatt  álló  szent- 
pétervári „Société  Imp.  d'Encouragement  des  Arts"  című  társulat  hozzá  intézett  kérését, 
hogy  működnék  közre  a magyar  kormány  egy  modern,  osztrák  és  magyar  képző-  és  ipar- 
művészeti  alkotásokból  rendezendő  kiállítás  magyar  osztályának  létrejöttén  s vállalná  el 
ennek  mintegy  védnökségét;  az  Iparművészeti  Társulat  pedig  ezúttal  is,  a szokott  helyes 
érzéke  által  vezéreltetve,  bölcsen  cselekedett,  a midőn  a közokt.  Minisztérium  felhívásá- 
nak engedett  s a Szt-Pétervárra  szánt  műipari  csoport  előkészítését  eszközölte.  Különösen 
azt  a gondolatát  kell  szerencsésnek  mondanom,  hogy  elkérte  a királyunk  Ő Felsége 
magántulajdonában  levő,  részben  történeti  nevezetességű,  magyar  műipari  emlékeket,  a 
melyeket  neki  a nemzet  és  a főváros  hódolata  jeléül  a legutóbbi  időben  felajánlott  és 
azokat  is,  a melyeket  a karácsonyi  tárlatokon  vásárolt  Ö Felsége.  Hála  és  köszönet  illeti 
Ő Felségét  a tárgyak  kegyes  átengedéséért.  Célszerű  ténynek  kell  jeleznem  végül  az 
Iparművészeti  Múzeumnak  azt  az  elhatározását,  hogy  a szt-pétervári  gyűjteményt  a bir- 
tokában lévő  magyar  művészek  tervei  után  készült  sorozattal  egészítette  ki,  mert  e két 
sorozat  szabta  meg  a magyar  műipari  osztály  színvonalát  s kölcsönzött  az  egész  magyar 
csoportnak  akkora  súlyt,  a minővel  máskülönben  aligha  rendelkezett  volna,  kiemelvén 
azt  egy  csapásra,  már  a dolog  természeténél  fogva,  a szomszédos  Ausztria  kiállítása  fölé. 

Hazánk  ezúttal  is  versenyre  kelt  Ausztriával.  Egyazon  épületben,  szemtől-szemben 
állott  a szomszédos  idősebb,  ezernyi  előny  felett  rendelkező  képző-  és  iparművészet  a mi 
folyton  küzdő  képzőművészetünkkel  és  azzal  a mi  iparművészetünkkel,  a mely  a meg- 
élhetés gondjai  s a párisi  világkiállításra  való  előkészülődése  közepette  csak  azt  nyújt- 


* Radisics  Jenőnek,  a Magyar  Iparművészeti  Társulat  választmányának  1899.  dec.  hó  21-én 
tartott  ülésén  tett  jelentéséből. 

háttá,  a mije  épen  készen  volt.  A verseny  tehát  egyenlőtlen  kilátások  mellett  indult  meg. 
S ha  nemcsak  tisztességgel  megálltuk  helyünket,  sőt  talán  ennél  többet  is  kivívtunk 
magunknak  Szt-Pétervárott,  úgy  a mi  osztályunkban  a magyar  nép  faji  jellege  s a magyar 
formák  még  eleven  varázsa  voltak  azok  a tényezők,  melyek  hazánk  számára  az  oroszok 
kitüntető  érdeklődését  kivívták.  Magunk  sem  tudjuk,  mekkora  erő  rejlik  nemzeti  vol- 
tunkban s mennyire  igazunk  van,  ha  szüntelen  ismételjük,  hogy  legyen  művészetünk  is 
a mi  képmásunkra  teremtett;  azaz  nemzeti  magyar. 

Megbízást  kapván  a vallás-  és  közokí.  Minister  űrtől,  hogy  a szóban  forgó  tárlat 
magyar  csoportjának  iparművészeti  részét  a helyszínén  rendezzem,  kedves  kötelességet 
teljesítek,  midőn  e helyütt  őszinte  hálámat  és  köszöneíemet  fejezem  ki  dr.  Wlassics  Gyula 
minister  úrnak,  ezért  az  ép  oly  érdekes,  mint  tanúlságos  kiküldetésért  s a belém  helyezett 
kitüntető  bizalomért. 

Szt-Pétervárott  a társulat  titkára  fogadott  és  tudatta  velem,  hogy  a kiállítást  a cár  fogja 
megnyitni  december  hó  2-án.  A kiállítási  helyiségeknek  megtekintésénél  kitűnt,  hogy  azok 
épen  nem  célszerűek.  Három  sötét,  alacsony  udvari  szoba  és  egy  világosabb  utcai  szoba 
állt  rendelkezésünkre,  mely  helyiségek  együtt  véve  U-alakot  képeztek,  egy  bécsi  cégnek 
már  előzőleg  felállított  interieurjével  a kellő  közepén,  úgy,  hogy  a közlekedés  az  egyes  helyi- 
ségek között  teljesen  el  volt  zárva.  De  egyébként  is  a magyar  csoport  számára  kijelölt  helyi- 
ségek oly  szűkeknek  és  alkalmatlanoknak  bizonyultak,  hogy  nyilvánvaló  volt,  hogy  ott 
kiállítást  rendezni  merő  lehetetlenség.  Egy  nappal  később  érkezett  oda  Bruck  Lajos  festő- 
művész, a Képzőművészeti  Társulat  kiküldötte.  Nagy  hálával  tartozunk  a Képzőművészeti 
Társulatnak,  hogy  Bruck  Lajost  bizta  meg  a rendezéssel,  mert  benne  előzékeny  munka- 
társat nyertem  volt,  a kinek  kiváló  része  van  abban,  hogy  a magyar  osztályt  olyképen 
lehetett  rendezni,  hogy  az  méltóan  tűntette  fel  hazánk  művészeti  tevékenységét  s általában 
osztatlan  tetszésben  részesült. 

Ausztria  részéről  is  két  kiküldött  volt  jelen  Szt-Pétervárott,  névleg  Schmoranz  Gusztáv 
tanár,  a ki  jóval  megelőzött  volt  minket  s Thiele  Ferenc  festőművész,  a ki  velem  egy- 
idejűleg érkezett  meg.  Közbevetve,  megelégedéssel  kell  kijelentenem,  hogy  e két  társ- 
megbizott  részéről  sok  előzékenységet  és  szívességet  tapasztaltunk  s közöttem  és  közöttük 
a kitűnő  viszony  soha  megzavarva  nem  lett. 

Midőn  megtekintettük  az  épületnek  még  rendelkezésre  álló  helyiségeit  s láttuk,  hogy 
az  első  emeleti  nagy,  felülvilágított  terem  igen  alkalmas  volna  tárgyaink  elhelyezésére,  de 
csak  úgy,  ha  abban  egy  egyetemes  magyar  osztályt,  nem  pedig  külön  csoportokat  ren- 
deznénk, olyformán,  hogy  a képek  képeznék  az  egésznek  a magvát,  a képzőművészeti 
alkotások  követelményei  döntenének  a felállítás  rendszerét  illetőleg;  a művészi  becscsel 
biró  iparművészeti  tárgyak  harmonikusan  simulnának  a képekhez,  a termeknek  ezáltal 
interieur-szerű  jelleget  kölcsönözve,  a népipari  tárgyak  pedig  egészen  elkülönítve  lennének 
kiállítandók:  kieszközöltük,  hogy  a szóban  levő  helyiségeket  nekünk  átengedjék. 

Ennek  a nagy  teremnek  emeletmagasságban  karzata  is  volt,  mely  oldalról  nyert  világítást. 
Ezt  egészen  átengedtük  az  osztrák  képek  számára.  Miután  pedig  ezek  a képek  a teremből 
magából  nem  voltak  láthatók,  azt  értük  el,  hogy  a quantitativ  és  a qualitaíiv  különbség, 
mely  az  osztrák  és  magyar  tárlat  képzőművészeti  csoportja  között  — sajnos,  a mi  hát- 
rányunkra fennállott  — nem  volt  többé  oly  szembeötlő. 

El  nem  hallgathatom  annak  megemlítését,  hogy  a Képzőművészeti  Társulat  nem  úgy 
fogta  fel  feladatát,  mint  Ausztria.  Mert  a mig  szomszédaink  az  utolsó  30  év  alatt  élt 
minden  nevesebb  művész  munkái  közül  küldtek  ki  Szt-Pétervárra,  addig  a magyar  kiál- 
lításon hírneves  művészeinknek  nagy  része  egészen  hiányzott.  Mindennek  dacára  azon- 
ban volt  elegendő  nemzeti  jellegű  kép,  hogy  azokkal  a nagyteremnek  reánk  eső  részét 
teljesen  be  lehetett  tölteni. 

Magyar  Iparművészet.  5 

ooooo  CSOMÓZOTT  SZŐNYEG,  ooooo 
o o o o o TERVEZTE  KRIESCH  ALADÁR,  ooooo 
KÉSZÜLT  A POZSONYI  ÁLL.  SZÖVŐISKOLÁBAN. 

ooooooooo  FALI  SZŐNYEG,  ooooooooo 
TERVEZTE  VASZARY  JÁNOS,  ooooooooooooo 
KÉSZÍTETTE  KOVALSZKY  SAROLTA  (nÉMET-ELEMÉr). 


VARRÓ  ASZTALKA  (zárva). 

TERVEZTE  FARAGÓ  ÖDÖN.  o o 
KÉSZÍTETTE  BODON  KÁROLY. 


o o ZOMÁNCOS  CSATT.  o o 


KÉSZÍTETTE  WISINGER  MÓR. 
TERVEZTE  HIRSCHLER  MÓR. 


O o ZOMÁNCOS  CSATT.  o o 

TERVEZTE  SZÉKELY  ÁRPÁD. 
KÉSZÍTETTE  WISINGER  MÓR. 


O o ZOMÁNCOS  CSATT.  o 
TERVEZTE  HIRSCHLER  MÓR. 

KÉSZÍTETTE  WISINGER  MÓR. 

Az  osztrákok  csoportjának  ugyanis  szembe  állítottuk  a magyar  nemzeti  jelleget.  Érez- 
tük, hogy  csak  ezzel  leszünk  képesek  ellensúlyozni  az  ő igen  sok  Ízléssel  s ügyességgel 
rendezett  képcsoportjuknak  hatását  s takarni  saját  fogyatékosságunkat.  Nem  is  csalatkoztunk 
számításunkban.  Azt  hiszem,  elmondhatom,  hogy  nem  vallottunk  szégyent  s sikerült 
magunk  iránt  felébreszteni  az  oroszok  érdeklődését,  a kikben  soviniszta  törekvéseink  élénk 
visszhangot  keltettek,  mert  hisz  őket  is  a nemzeti  eszme  vezérli  világuralomra  törekvő 
terjeszkedésükben. 

A rendezés  kezdetén  jeleztem,  hogy  miután  Magyarországból  egész  gyűjteménye  érke- 
zett azoknak  a tárgyaknak,  amelyeket  O Felsége  engedett  át,  első  sorban  ezek  számára  kell 
méltó  hely  s kijelentettem,  hogy  igénybe  fogom  venni  a nagyterem  közepét.  Ehhez 
képest  ott  dobogót  állíttattam  fel.  Középen  Ö Felségének  márvány-mellszobra  állott, 
mellette  az  ő tulajdonát  képező  tárgyak  részint  szabadon,  részint  szekrényekben  nyertek 
elhelyezést.  Ez  a csoport  volt  az  egész  osztrák  és  magyar  kiállításnak  központja.  Balra 
egy,  az  egész  terem  hosszát  elfoglaló  nagy  falon  függtek  Mednyánszky,  Csók,  Munkácsy, 
Vastagh  képei  és  egyéb  magyar  tárgyú  tájképek.  Ez  a csoport  nagyon  elütött  a vele 
szemben  levő  faltól,  melyen  az  osztrák  művészek  igen  érdekes,  de  inkább  nemzetközi 
jellegű  képei  voltak.  Ugyancsak  ebben  a teremben  találtak  helyet  Bachruch  zománcos 
díszedényei  és  ékszerei.  Beck  A.  Fülöp  bronz  domborművei  s Roth  Miksa  néhány  üveg- 
festménye. Egy  kisebb  szomszédos  teremben  azok  a tárgyak  voltak,  a melyek  inkább 
a népipar  körébe  tartoztak.  Itt  voltak  egyéb  hímzés  között  a Rippl-Rónai  tervezetei  után 
készült  hímzések  is,  a kovácsolt  vasmunkáknak  egy  része,  bútorok,  stb.,  minden  tárgy  a maga 
rendeltetésének  megfelelő  helyen.  A magyar  osztály  tárgyainak  kiállítására  szolgált  még 
az  a lépcső  is,  mely  a magas  földszintről  az  I.  emeletre  vezet.  Ide  került  egy  Jungfer-féle 
nagy  kandeláber,  a Popper-féle  Éva-szobor  s több  Zsolnay-féle  díszedény.  A folyosón 
pedig,  mely  a nagytermet  az  udvari  helyiségekkel  összeköti,  állottak  a Roth-féle  opalescens- 
ablakok,  mozaikok  és  több  Jungfer-féle  kovácsolt  vasmunka.  Ez  a lépcsőház  nyújtotta  a 
magyar  osztály  legfestőibb  hatású  képét.  A lépcsőtől  balra  két  középnagyságú  teremben 
a múzeum  bronztárgyakkal  díszített  két  szekrénye,  a pozsonyi  hímzett  rámák,  a Zsolnay- 
féle  majolikák,  a Wisinger-  és  Roger-féle  ékszerek  és  ötvösmunkák,  az  Osko-féle 
miniatűrök  és  a Pader-féle  kovácsolt  vasmunkák  egészítették  ki  a festményeket,  melyeknek 
központját  Jendrássik  Jenő  munkái  alkották.  Az  utolsó  szobának  rövid  falán,  épen  a 
nézővel  szemben,  talált  helyet  Márk  „Orgiá'‘-ja.  Ugyanott  voltak  a Giergl-féle  üvegek, 
a Rapoport-féle  zománcok  és  egyéb  kisebb  iparművészeti  tárgyak. 

A megnyitást  megelőzőleg  br.  Aehrenthal,  nagykövetünk,  a ki  a követség  többi  tagjaival 
együtt  élénk  érdeklődést  tanúsított  munkálkodásunk  iránt,  a kiállítást  megtekintette,  hogy  a 
fogadtatás  részleteit  megbeszélje.  Ez  alkalommal  határoztatott  el  javaslatomra,  hogy  a cár 
legelsőbb  a Felség  gyűjteményének  megszemlélésére  fog  felkéretni  s onnét  fogja  a kör- 
menetet folytatni. 

December  hó  2-án,  szombaton  d.  u.  2 órakor  volt  az  ünnepélyes  megnyitás.  Hivatalos 
volt  arra  az  orosz  iparművészeti  társulat  választmánya,  az  osztrák  és  a magyar  kikül- 
döttek s a nagykövetség.  A társulat  védnöke,  az  Oldenburgi  hercegnő,  nem  jelenhetvén 
rn^g;  £gy  udvarhölgyével  képviselteié  magát. 

Két  óra  előtt  érkezett  meg  telje.s  díszben  a nagykövet  a követség  összes  tagjaival, 
s nemsokára  ezután  a cár  és  a cárné,  kíséretükben  Mihály,  Sergei  és  Miklós  nagyherce- 
gekkel, kik  nejeikkel  jelentek  meg.  Ott  volt  továbbá  az  udvari  miniszter  br.  Frederiks, 
a téli  palota  parancsnoka  s több  más  udvari  méltóság.  A nagykövet  Ő Felségét  a 
fél  lépcső  magasságában  fogadta,  az  osztrák  s a magyar  kiküldöttek  a lépcső  végén 
voltak  felállítva,  hol  őket  br.  Aehrenthal  nagykövet  mutatta  be  a cárnak,  a ki  vala- 
mennyivel kezet  fogott. 

Kezdetben  nekem  jutott  a megtiszteltetés,  hogy  kalauzolhassam  a cárt.  Az  osztrák 
képzőművészeti  osztályból  visszajövet,  ismét  hosszasabban  nézte  a cár  a királyunk  által 
átengedett  tárgyakat  s itt  alkalmam  nyílott  figyelmeztetni  a tárgyak  történelmi  becsére, 
keletkezésük  történetére  s felvilágosítani  a cárt  azon  nemes  intenciókról,  melyek  királyunkat 
vezérlik  a karácsonyi  tárlatok  alkalmából  eszközölt  vásárlásainál. 

A magyar  ékszerek  csoportja  különösen  a cárné  figyelmét  kötötte  le,  a ki  élénken 
érdeklődött  a régibb  hagyományokon  alapuló  formák  iránt,  a melyek  felől  nagy  elisme- 
réssel nyilatkozott. 

Ezután  a cár  átment  a magyar  képekhez,  hol  Bruck  szolgált  részletes  felvilágosí- 
tásokkal, majd  pedig  a népipari  osztályt  tekintette  meg.  Itt  többi  között  dicsérőleg  nyilat- 
kozott Rippl-Rónai  tervei  után  készült  hímzésekről,  elismervén  a tehnika  ügyes  egyszerű- 
ségét s célszerűségét.  A népipari  hímzések  és  festett  ládikók  is  megragadták  figyelmét; 
az  utóbbiaknál  a cár  maga  utalt  a magyar  és  az  orosz  népipar  között  nyilvánuló 
hasonlatosságra.  Visszamenet,  a magyar  osztályban,  a cárnét  annyira  meglepték  a Zsolnay- 
féle  majolikák,  hogy  oda  lépve  egy  remek  vázához,  azt  mondá:  „Ach  ist  das  hübsch, 
diese  Waase  will  ich  behalten!"  Megjegyzendő,  hogy  a cárné  mindig  németül,  a cár 
ellenben  franciául  beszélt.  A cárnak  is  igen  tetszettek  e majolikák  és  nyomban  két  darabot 
le  is  foglalt  magának  e szavakkal:  „c’est  remarquablement  beau  et  c’est  tout  nouveau  pour 
moi."  S hozzá  tette  még:  wVous  n’oublierez  pas  ce  que  j’ai  choisi?"  Látva  a cár  leeresz- 
kedő nyájasságát,  bátor  voltam  őt  az  Izabella  főhercegnő  védnöksége  alatt  álló  pozsonyi 
nőegyesület  hímzéseire  figyelmeztetni  s itt  ismét  két  hímzett  keretet  vett  meg  a cár. 

Ezek  után  megtekintette  a Giergl-féle  üvegeket,  a Rapoport  zománc  munkáit,  Jungfer 
Gyula  csillárait  (a  melyek  Oroszországban  újdonság  számba  mentek)  Thék  Endre  zon- 
goráit s a magyar  csoportnak  egyéb  tárgyait. 

A cár  közel  két  órai  tartózkodás  után  ismételten  kifejezte  megelégedését  a látottakkal 
s kezét  nyújtva  távozott. 

Az  oroszokat  általában  meglepte  a kiállítás  gazdag  volta,  de  különösen  a sajátos 
nemzeti  jelleg,  a mely  a kiállított  tárgyakon  majdnem  kivétel  nélkül  felismerhető  volt. 
A kiállítás  megnyitása  utáni  hétfőn  az  Oldenburgi  hercegnő  reggelire  hivta  meg  a 
kiállítás  rendezőit.  A hivatalos  felköszöntők  után  a hercegnő  megköszönve  a két  országnak 
a résztvételét  és  a rendezők  fáradozását,  ezekre  ürítette  poharát,  amit  br.  Aehrenthal 
nagykövet  köszönt  meg. 

Általában  mindenütt,  ahol  a magyar  kiküldöttek  megfordultak,  érezték  a nagy  hatást, 
melyet  a kiállítás,  de  különösen  a cári  pár  elismerő  szavai  keltettek. 

A megnyitást  követő  harmadik  napon  a magyar  és  az  osztrák  kiküldöttek  rendeztek 
ebédet  az  oroszok  tiszteletére.  Hivatalos  volt  erre  az  orosz  társulat  alelnöke  Balaseff 
fővadászmester,  titkára  Sobko  Petrovics  Miklós ; a társulattal  összeköttetésben  lévő  újság- 
író Goodberg,  a társulat  biztosa  M.  Mauriés,  br.  Aehrenthal  nagykövet,  Kinsky  gróf,  az 
osztrák-magyar  segítőegyesület  elnöke  Koenig,  Meschede  főkonzul.  Franké  és  Plavsics 
horvát  művészek. 

Az  első  felköszöntőt  Aehrenthal  báró  mondta  a cárra,  majd  társaim  megbizásából 
megköszöntem  a Felségek  rendkívüli  kegyességét  s ezenfelül  még  az  Oldenburgi  her- 
cegnőre emeltem  poharamat,  a kinek  hozzájárulása  nélkül  Oroszországban  társadalmi 
vagy  művészeti  mozgalom  egyáltalán  nem  is  képzelhető  s a ki  valóban  kitüntető  érdeklő- 
désével s magas  összeköttetései  révén,  előre  biztosította  vállalkozásunk  sikerét. 

Sok  oknál  fogva,  de  főleg  azért,  hogy  a kiállításunkkal  Szt.-Pétervárott  elért  szép 
sikert  Moszkva  számára  is  biztosítsuk,  helyén  valónak  láttuk,  hogy  oda  is  elmenjünk 
s meggyőződjünk  az  ottani  helyi  viszonyokról.  A látottak  épen  nem  voltak  kielégítők. 
Az  e tárlat  számára  kijelölt  épületben  a Stroganoff-féle  iskolában  mindössze  két  közép- 

nagyságú  terem  volt  lefoglalva,  mindkettő  oly  kicsiny,  hogy  azokba  a mi  anyagunk  sem 
fért  volna  el,  annál  kevésbé  a magyar  és  az  osztrák.  Több  kiállításra  alkalmas,  üres 
helyiség  a Stroganoff-féle  iskolában  nem  volt  található. 

így  tehát  azt  javasolnám  a t.  választmánynak,  kérné  fel  az  orosz  társulatot,  hogy  nyilat- 
kozzék aziránt,  vájjon  lesznek-e  megfelelő  helyiségek  Moszkvában.  Ha  pedig  csak  a 
Stroganoff-féle  helyiségek  állnának  rendelkezésünkre,  akkor  a kiállítási  tárgyakat  vissza 
kellene  követelni,  a mint  azt  Ausztria  is  tenni  fogja,  nehogy  kockáztassuk  a Szt.-Pétervárott 
elért  erkölcsi  vivmányokat. 

Végül  ami  a vásárlást  illeti,  erre  nézve  eléggé  biztató  kilátások  vannak,  miután  úgy 
a társulatnak,  mint  a kiállítás  anyagi  részét  kezelő  biztosnak  egyaránt  érdekében  áll,  hogy 
a forgalom  minél  nagyobb  legyen.  Csak  a képek  eladására  vonatkozólag  vannak  kéte- 
lyeim, mert  az  oroszok,  úgy  látszik,  máris  életbe  léptették  azt  a minálunk  még  csak 
vajúdó  elvet,  hogy  az  idegen  művészetet  ki  kell  zárni  s külföldi  képeket  nem  illik  venni. 

Az  imént  elmondottakat  röviden  oda  összegezhetem,  hogy  a szt.-pétervári  tárlat, 
nézetem  szerint,  határozottan  előnyére  volt  iparművészetünknek.  Ennek  készítményei 
közül  a Zsolnay-féle  majolikák,  a Roth-féle  mozaik  és  üvegtárgyak,  továbbá  a kovácsoltvas- 
munkák keltettek  feltűnést.  Érdeklődést  keltettek  a varrottasok,  festett  ládák  és  egyéb  nép- 
ipari tárgyak  az  orosz  népipari  munkákkal  való  szembeötlő  hasonlatosságuk  következtében. 
Mi  magyarok  pedig  kitüntető  előzékeny  fogadtatásban  részesültünk,  a miért  kötelessé- 
gemnek tartom  e helyt  is  őszinte  köszönetét  mondani  Eugenia  Oldenburgi  hercegnőnek, 
Balaseff  társulati  alelnöknek  és  Sobko  Petrovics  Miklós  titkárnak,  mint  a kik  ügyünk 
sikerét  magas  pártfogásukkal,  meleg  érdeklődésükkel  és  jóakaratú  buzgalmukkal  hathatósan 
előmozdították. 

Radisics  fenő. 


Kossuth  J.  rajza. 


A RÓMAI  IPARMŰVÉSZETI  ISKOLA. 

(Museo  artistico-industriale.) 


Olaszországnak,  százakra  menő  ipar-  és  rajziskoláin  kívül,  hét  olyan  felsőbb  tanintézete 
van,  melyeknek  célja  és  szervezete  a mi  iparművészeti  iskolánkéval  rokon.  Most,  a nagy 
iparművészeti  mozgalomban,  melynek  hatása  előbb-utóbb  az  iskolákra  is  átterjed,  tán 
nem  lesz  érdektelen  ezeknek  az  iskoláknak  szervezetével  és  reform-terveivel  meg- 
ismerkedni. 

Firenze,  Milano,  Nápoly,  Palermo,  Róma,  Turin  és  Velence  székhelyei  egy-egy  ilyen 
intézetnek.  Mindannyioknak  szervezete  nagyjában  egyenlő;  az  apróbb  eltérések  helyi  okokból, 
helyi  külömbségekből  erednek.  Legkiválóbbaknak  a firenzei,  a római  és  a velencei 
iskolát  tartják,  melyek  az  iparművészetnek  művészeti  oldalát  hangsúlyozzák  erősebben 
és  sikeresebben. 

Mindezek  az  iskolák  iparművészeti  gyűjteménynyel  is  vannak  kapcsolatban,  sőt  hivatalos 
címük  éppen ; museo  artistico-industriale.  A római  iparművészeti  múzeum  még  elég 
szegényes,  bár,  különösen  a keramikai  gyűjteményben,  egyes  elsőrangú  alkotásokkal 
dicsekedhetik. 

Az  iskolának  célja:  az  iparos-osztály  művészi  képzése.  Ehhez  képest,  ép  úgy,  mint 
a hasonló  célú  angol  iparművészeti  iskolák,  csupán  az  esti  oktatásra  szorítkozik. 
Tanítványai  fiatal  munkások,  a kik  a nappalt  műhelyben  töltik  s a kik  az  esti  órákra, 
7—  10-ig,  bejárnak  az  intézetbe,  hogy  ott  szakavatott  vezetés  mellett  tökéletesítsék  magukat. 

De  már  ez  az  iskolai  oktatás  lényegesen  eltér  attól  a szabad  és  helyes  iránytól, 
melyen  az  angolok  haladnak.  Az  olasz  fölfogás  szerint  a munkás  önállósága  és  a munka 
gyakorlati  követelményei  eléggé  érvényesülnek  a műhelyben,  az  iparos  egész  napi 
foglalatosságában;  az  iskolának  éppen  az  életben  gyakran  elhanyagolt  művészi  ízlés 
fejlesztése,  a módszeres  és  szigorú  művészi  nevelés  a föladata.  Biztos  és  választékos 

ízlés  kifejlődését,  a munkás  szigorú  művészi  iskolázottságát  pedig  csak  a múlt  emlékeinek 
és  formáinak  pontos  tanulmányozása  útján  vélik  elérhetőnek.  Az  olasz  iparművészeti 
oktatás  ennélfogva  tulajdonképen  csak  a történeti  stilusok  tanítása.  Sőt  még  a történeti 
stilusok  között  is  válogatnak;  az  1550-en  túl  eső  fejlődést,  különösen  a barokot  és  a 
rokokót,  nem  tartják  eléggé  szabályosnak,  szigorúnak  és  ezért  a tanítás  anyagából 
kizárják.  Az  oktatásnak  a klasszikus  ókortól  egész  1550-ig  terjedő  anyaga  a három 
évfolyam  közt  következőkép  oszlik  meg:  Az  első  év  tárgya  a görög,  az  etruszk,  a római 
és  a bizánci  művészet;  a másodiké  a longobárd,  a román,  a gótikus  művészet  és  a 
kora  reneszánsz;  a harmadiké  végül  a reneszánsz  és  a cinquecento  első  fele. 

A római  Museo  artistico-industriale,  melynek  szervezetével  pontosabban  megismer- 
kedhettem s mely  egészében  megegyezik  a többi  olasz  iskolával,  három  szakosztályra 
oszlik:  1.  a diszítő  festészet,  11.  a fa,  a stukkó,  a keramika  stb.  számára  való  mintázás 
és  111.  az  ércmunkák  osztályára.  Minden  osztály  élén  egy-egy  tanár  áll,  a kinek  vezetése 
alatt  dolgoznak  a tanítványok. 

Minden  hónap  elsején  valami  föladatot  kapnak  a növendékek,  egy-egy  praktikus, 
használati  dolgot,  pl.  oszlopot,  kútat,  kandelábert,  mennyezetet,  stb.,  bizonyos  meg- 
határozott stilusban  megkomponálni.  A föladatot  úgy  oldják  meg,  hogy  elkészítik  az  egész 
terv  vázlatát  kicsinyben  s egy  részletét  nagyban  is.  A harmadik  év  végén  van  a concorso 
della  licenza,  a bizonyítványért  való  pályázat. 

A három  szakosztálynak,  külön-külön  szaktanárokon  kívül,  van  egy  közös  tanáruk 
a figurális  rajz  számára.  De  itt  — és  ez  nagyon  figyelemre  méltó  intézmény  — őrizkednek  a 
figurális  rajznak  olyatén  való  tanításától,  mely  a festő-akadémiákon  van  csak  helyén,  t.  i. 
az  emberi  alaknak  és  egyes  részleteinek  szubtilisen  hű,  realisztikus  visszaadásától.  Mert 
ez  az  egész  kontinensen  dívó  tanítás  hamis  dicsvágyat  kelt  a művészi  iparosban,  a ki 
diszítés  helyett,  önálló,  festői  vagy  szobrászi  alkotásra  törekedvén,  legtöbbször  egyiket 
sem  éri  el.  A figurális  rajzot  Rómában  a diszítő  művészet  szempontjából  tanítják,  nem 
hangsúlyozzák  annyira  az  egyes  részletek  természethűségét,  mint  inkább  a vonalak 
és  a formák  eleganciáját,  szemnek  tetsző  hajtását,  diszítő  erejét.  A diszítő  figurális 
rajz  oktatásán  kívül  az  iskola  heti  másfél  órát  (vasárnaponként)  juttat  a művészetek 
történetének  is. 

Mindjárt  első  pillanatban  kitetszik,  hogy  ez  a rendszer  sok  tekintetben  hiányos  és 
elavult.  Maga  az  iskola  vezetősége  is  tudja  ezt,  s úgy  az  igazgatóság,  mint  a közoktatás- 
ügyi  minisztérium  el  vannak  szánva  több  rendbeli  újításra,  a miknek  behozatalát  csak 
pénzügyi  nehézségek  késleltetik. 

Tervben  van  az  intézet  három  szakosztályához  egy-egy  műhelyt  csatolni,  hogy  a 
növendék  tervezgetéseinek  bizonyos  gyakorlati  alapot  adjanak.  Ha  a növendék  tudja,  hogy 
tervének  legalább  egy  részletét  valóságban  ki  kell  dolgoznia,  jobban  fog  vigyázni  az 
anyag  és  a tehnika  követelményeire  s alkotása  úgy  a gyakorlati  élet  követelményeinek, 
mint  a művészi  ipar  benső  törvényeinek  inkább  meg  fog  felelni.  A műhelyeknek  csak 
az  a nagy  hátrányuk  van,  hogy  a növendékek  gyakran  a tanár  fantasztikus,  de 
gyakorlatilag  hasznavehetetlen  és  eladhatatlan  terveit  dolgozzák  ki  s így  a mellett,  hogy 
a maguk  egyénisége  sem  érvényesülhet,  az  iskolát  fölösleges  és  tetemes  költségekbe 
keverik.  így  van  ez  mindenütt,  a hol  az  iskolai  műhely  egész,  eladásra  szánt  alkotásokat 
készít.  Ezt  a római  iskolában  úgy  akarják  kikerülni,  hogy  a növendékekkel  a létesítendő 
műhelyekben  tervüknek  csak  egy  kis  részletét  dolgoztatják  ki;  s egész,  költséges  műveket 
csak  akkor  készítenek,  ha  arra,  esetleg  egy-egy  ilyen  részlet  alapján,  megrendelő  akadt. 

A római  iparművészeti  iskola,  melyet  a kritika  erősen  megtámadott,  a gyakorlatlanság 
vádja  alól  eként,  műhelyek  csatolásával,  akar  szabadulni.  A másik  fő  vádnak,  t.  i.  hogy 
nem  elég  szabad,  szinten  igyekszik  elejét  venni.  Az  iskolát  huszonnégy  év  előtt 

alapították,  s azon  idők  szellemében.  Csakhogy  azóta  a világ  nagyot  fordult  s éveken 
át  a bárok,  a rokoko,  az  empire  stilus  dívott.  Ezeknek  kedvéért  szándékoznak  az  iskola 
három  évfolyamához  egy  negyediket  csatolni,  melyben  a növendék,  kinek  művészi  ízlését 
az  előző  három  év  szigorú  kurzusa  már  eléggé  megfegyelmezte,  bármilyen  stílusban, 
egyéniségének  érvényesítésével  tervezgethetne. 

A mi  ránk  nézve  ma  a legégetőbb,  — az  új  művészet  kérdése  - Olaszországban 
még  nem  aktuális.  A liberty  stilt,  a hogy  itt  nevezik,  ugyanolyan  múlónak  nézik,  mint 
a bárok,  a rokoko,  az  empire  divatját.  Az  olasz  iparművészetet  nagy  múltja  nyomja. 
Az  Itáliába  özönlő  idegenhad  emléket  akar  magával  vinni  s az  olasz  iparművészet 
minden  tehnikai  tökéletességét  ilyen  emlékeknek,  múlt  alkotások  másolatainak  gyártására 
fordítja.  De  a festészet  és  vele  kapcsolatban  a grafikus  művészetek  terén  már  mutatkozik 
a modern  irány.  S ez  azt  a reményt  kelti  az  emberben,  hogy  lassankint  majd  csak 
bevonul  az  új  szellem  az  olasz  iparművészetbe  s az  olasz  iparművészeti  iskolákba  is. 

Dr.  Metier  Simon. 


Kossuth  j.  rajza. 

Rozsnyay  K.  rajza. 


A ZOMÁNC-FESTÉSZET  NAGYMESTERE. 


Csodás  szép  mű  járja  be  most  diadalmasan  Európa  nagy  városait:  Herkomer  Hubert- 
nek,  a világhírű  bajor-angol  festőművésznek  egy  díszpajzsa,  „The  Triumph  of  the  hour". 

Valószínű,  hogy  már  a jövő  év  folyamán  Budapesten  is  látható  lesz  a remekmű 
s nem  kételkedem  abban,  hogy  a magyar  műértő  közönség  azt  épp  oly,  ha  nem  még 
fokozottabb  lelkesedéssel  fogadja,  mint  az  itt  Berlinben  történt. 

Tizenegy  ércbe  illesztett  zománcfestmény  dicsőíti  az  idő  örök  győzedelmét.  Lehetetlen 
ezeknek  a festményeknek  a szépségét  leírni.  Bámulattal  állottam  az  itteni  Schulte-féle 
szalonban  az  idegen  jövevényü  remekmű  előtt.  Nem  ismertem  ezt  az  anyagot,  ezeket  a 
színeket,  amelyekben  a hatalmas  drámai  kifejezőképesség  harmonikusan  olvad  össze  a 
dekoratív  hatással.  Tehát  olyas  valami  ez,  amit  olaj-  és  vizfestménynyel  a tökéletességig 
soha  sem  fognak  elérni?  Zománc!  Hiszen  ez  az  anyag  művészi  szempontból  eddig 
nonszensz  volt.  Penicaud,  Limonsin  és  Reymond,  akik  Berlinben  is  jól  vannak  képviselve, 
mind  igen  derék  diszítő-munkát  végeztek,  de  a művész  lelkét  hidegen  hagyják.  A mai 
zománccal  festő  művészek  sem  produkálnak  jobbat,  mint  amit  « kiváló  iparosmunkának" 
nevezhetnénk.  És  tényleg,  az  a — mondjuk  — művelt  nagyközönség,  amely  végigjárja 
egyszer-kétszer  életében  a múzeumokat,  meg-megnézegeti  az  időszakos  kiállításokat  is,  az 
ezer  esetben  kilencszázkilencvenkilencszer  nem  is  tekinti  másnak  a zománcot,  mint  iparos 
kezébe  való  anyagnak,  mert  nem  is  látott  eddig  magas  művészi  nivón  álló  zománc- 
festményt. A sok  ezer  zománcozott  ezüst  dohányszelence,  csésze  és  más  dísztárgy,  amely 
a mi  derék  aranymíveseink  műhelyeiből  évenkint  kikerül,  bizony  nem  mutat  művészi 
festményt.  És  ime,  megjelenik  egyszerre  egy  hatalmas  zománcfestmény,  amelyről  a leg- 
szigorúbb műkritikus  is  kénytelen  elismerni,  hogy  úgy  mint  zománc  és  mint  festmény 
remekmű.  A ki  pedig  alkotta:  művész,  a ki  iparos!  Elismert  nagy  mester,  aki  iparosok 
anyagával  dolgozik,  fest,  vagy  inkább:  dalol,  gyönyörű  gondolatokat,  remek  szavakkal, 
a melyekhez  a lélekemelő  zenét  a legharmonikusabb  színek  csengő  akkordjai  szolgáltatják. 

Ilyen  Herkomer  zománcfestése.  Aligha  túlzók,  ha  azt  állítom,  hogy  ilyenek  az  ő többi 
művei  is.  Sajnos,  a »Magyar  Iparművészet"  korlátolt  tere  nem  engedi,  hogy  bővebben 

foglalkozzunk  a mester  eddigi  működésével,  a melyet  a magyar  közönség  nagyrészt  nem 
ismer.  De  midőn  bemutatjuk  a díszpajzs  pompás  fotográfiáját,  amelyet  a művész  maga 
készséggel  és  szép  levél  kíséretében  küldött  el  e sorok  írójának,  néhány  rövid  szóban 
megemlékezhetünk  legalább  arról,  hogy  Herkomer  már  1878-ban  nagy  aranyérmet  nyert 
Párisban  és  már  akkor  mint  elsőrendű  művészről  írtak  és  beszéltek  róla.  Nagy,  nemzetközi 
hírességének  ajtóit-kapuit  azonban  az  ő híres  „Fehérruhás  hölgy"-e  tárta  ki  1886-ban.  Olyan 
diadalútat,  talán  Munkácsy  „Krisztus  Pilátus  előtt'‘-jét  kivéve,  festmény  még  nem  tett  meg, 
mint  a „Fehérruhás  hölgy".  Osztatlan  elismerés,  sok  kitüntetés  és  egész  vagyonokkal 
fizetett  arckép-megrendelések  csak  úgy  hullottak  a művész  ölébe.  Jellemző  erre  nézve 
az  angol  királynő  egy  mondása,  a mely  Herkomerre  vonatkozik.  A midőn  azt  kérdezte 
tőle  valaki,  hogy  miért  festeti  magát  mindig  idegen  művészekkel  és  nem  pl.  az  angol 
Herkomerrel,  így  felelt:  „Annyi  pénzem  nincs,  hogy  vele  festessem  arcképemet!" 

És  ez  a művész,  a kit  földi  javakkal  úgy  megáldott  a Mindenható,  nem  volt  meg- 
elégedve saját  alkotásaival.  Fáradhatatlan  lelke  folyton  kutatott,  újabb  után,  főleg  olyan 
anyag  és  eszköz  után,  a melylyel  gondolatait  jobban  kifejezhetné,  mint  olaj-  és  vízfesték- 
kel, mint  a pasztellel.  Feltalált  új  módszert  műnyomatok  előállítására,  a melyet  róla 
neveztek  el  „Herkomtypie"-nek.  Majd  pedig  általános  tetszést  aratott  pompás  elefántcsont- 
faragványaival  és  ezüst  betéteivel,  a melyeknek  dekoratív  hatása  azonban  őt  hidegen  hagyta. 
De  ezzel  sem  állott  meg  a kutatásban,  mert  művészi  törekvése  nem  ismert  határt.  És 
egy  szerencsés  véletlen,  olyan  véletlen,  a melyen  más  művész  mit  sem  törődve  egy- 
szerűen elsiklott  volna,  alkalmat  nyújtott  neki  arra,  hogy  a zománcfestést  nagyobb  tökéle- 
tességre emelje,  mint  valaha  volt.  Maga  írja  hozzánk  intézett  levelében,  hogy  két  évvel 
ezelőtt  Birminghamben  nehány  tanulófiút  látott  zománcozni.  Anyag  és  módszer  akkor 
még  annyira  ismeretlenek  voltak  előtte,  hogy  azt  kérdezte:  „Mi  az  a zománc?" 

Most  pedig  nézzük  meg  a remekművet.  Az  eredeti  hét  angol  láb,  vagyis  mintegy 
másfél  méter  hosszú  és  megfelelően  széles.  A tizenegy  zománckép,  halvány  fényt  árasztó, 
arany  és  ezüst  színű  modellált  bronzlapba  illeszkedik,  amely  ringó  hullámokat  képez 
szimbólumaképp  a tovarepülő,  örökké  váltakozó  időnek.  Aranyba  öntött  mondatok 
magyarázzák  a festmények  értelmét  és  lent  húzódik  végig  domború  betűkben  a mottó: 
„The  Triumph  of  the  hour".* 


* Paulus,  a kiváló  esztétikus  így  magyarázza  a n festményt,  amelyekben  az  óra  győzedelmes 
hatalmát  mutatja : 

I.  „A  legmagasztosabbat  a legalaníosabb  fogja  megsemmisíteni."  A dicsőség  véget  ér.  A bru- 
tális, meztelen  erő  a királylyal  együtt  megsemmisíti  a kultur-  és  állambölcsészetet. 

II.  A legmagasabb  megérinti  a leggyengébbet."  A legtisztább  asszony  magához  emeli  a leg- 
gyöngébbet és  talán  nem  tisztát. 

III.  és.  IV.  „A  szerelemnek  szenvednie  kell."  Ezt  a témát  a művész  két  képben  dolgozta  fel: 
A felsőn  a „Ueu  guerismus  umbram"  feliratú  napóra  adja  meg  a megértéshez  a kulcsot.  Az  erős 
férfiú  karjaiban  tartja  a megtört  asszonyt,  aki  már  szerelmében  szenvedi  át  első,  mély  fájdalmát. 
Tágabb  értelemben  itt  'a  művész  valószínűleg  a szellemi  és  érzéki  szerelem  küzdelmét  érti. 
A második  képen  az  anyának  gyermeke  iránt  érzett  szeretete  végtelen  odaadásában  nyilatkozik 
meg;  nem  is  sejti  a veszedelmet,  amelyet  az  Óra  halálosan  reáhárít. 

V.  „A  kétségbeesés  vakká  tesz.«  Egy  szerencsétlen  némber  térdepel  a kárhozat  mélysége  előtt, 
nem  tudva,  hogy  mit  cselekszik.  Utolsó  pillanatban  látja  a tátongó  űrt  és  borzongva  fordul 
vissza : csak  a hiányzó  alkalom  menti  meg  gyakran  az  embert. 

VI.  „A  hit  teremtsen  reményt."  A hit  el  van  terjedve  és  kell  is,  hogy  terjedjen.  Az  embernek 
erőt  ád,  hogy  a legkülönbözőbb  csábításoknak  ellenálljon.  A világon  a hitnek  legtermészetesebb, 
legtisztább  képviselője  a pásztor. 

Magyar  Iparművészet  7 

A teremtést  és  az  elmúlást  az  emberi  létben  fejezte  ki  e művében  a művész.  Válto- 
zatos, drámai  hatású  jelenetekben  írja  le  gondolatait.  Közös  bennük  csak  egy  gondolat, 
hogy  minden  a végenyészeté,  csak  egy  marad  örökké,  az  idő,  vagy  az  ő nyelvén:  „Az 
óra".  Feltartózhatlanul  siet  tova  romok  és  virágzó  élet  fölött,  legyőzhetetlenül,  örökös 
diadallal.  Érzéketlen,  ingadozó,  majd  adományoz,  majd  rabol,  osztogat  bánatot,  ritkán 
örömet  és  félénken  kérdi  az  ember:  „Mit  hoz  vájjon  a következő  óra?" 

Igazán  gyönyörűen  oldotta  meg  Herkomer  ezt  a problémát,  amely  szellemét  foglal- 
koztatta. És  ami  a dicséretnek  legfőbb  szuperlativusa:  el  kell  ismernünk,  hogy  csak  így 
kellett  gondolkodásának  végződni  és  csak  így  helyes  a megoldás.  Nem  bánjuk,  akárhogyan 
is  vélekednek  kritikusok  és  művészek  a gondolatfestésről;  ha  e pajzs  előtt  állunk  látjuk, 
hogy  az  anyagkészítő,  a színek  költője,  a filozófus  és  a komponista  mily  harmonikusan 
szövetkeznek  egy  személyben. 

Sólyom  Gyula  (Berlin). 


VII.  „Az  eltévelyedett  hiányozni  fog".  A művész  itt  a világtörtéTielem  legszörnyfibb  tévedésére 
mutat,  amely  más  alakban  ugyan,  de  ma  is  létezik.  (Zárda  - papok,  stb.) 

Vili.  „A  megfejthetetlen  örökké  tartson."  Az  utolsó  talányok  maradjanak  a végtelenségig  meg- 
fejthetetlenek.  A fausztiasan  gondolkodó  embert  még  mindig  tátongó  űr  választja  el  a szfinksztől, 
aki  mozdulatlanul  nyugszik,  elmélkedik  és  nem  hallgatja  meg.  Hiába  minden  kutatása  és  fára- 
dozása, nem  fogja  megtalálni  a rejtvény  megfejtését.  ■ 

IX.  „A  magasztos  nyújtson  kezet  az  elesettnek."  Ama  hit  vezeti  a szenvedőt  a fejedelem  trónja 
elé : hogy  betegsége,  még  ha  öröklött  is,  elmúlik  a király  érintésétől.  Jótékonyan  nyíljék  a király 
keze,  aki  egy  nagyobb  úr  előtt,  az  Óra  előtt  nem  több,  mint  a szenvedő,  törékeny  beteg. 

X.  „Az  idő  megőrli  az  emléket."  Ez  az  a békítő  gondolat,  a melyben  az  emberiség  szenvedése 
enyhülést  talál.  A dalnok  dalában  éljen  tovább  emléke. 

XI.  „Az  Óra  minden  dicsőségével  álljon  örökké  fenn."  íme,  itt  áll  mint  gyönyörű  nő,  diadal- 
masan és  magasra  emelt  baljában  a győzedelmes  Nike.  Hatalmának  és  adományainak  súlyát 
mutatja  teli  gyümölcscsel  a fa,  a hozzá  támasztott  kasza,  amelylyel  minden  létezőt  megsemmisít, 
a fövényóra,  a csobogó  víz,  szimbólumai  az  örök  változásnak  és  csak  maga  a változás  örök ; de 
most  egy  titokteljes  kéz  nyúl  utána,  hogy  tovavezesse.  Mert  maga  az  Óra  is  alattvalója  egy  maga- 
sabbnak : az  Isteni  törvénynek. 

Ez  védő  szárnyait  kiterjeszti  a Mindenség  fölé  és  különösen  őrzi  az  órát.  A Mindenség  ellen- 
állhatatlanul engedelmeskedik,  mint  az  isteni  törvény  hatalmából  odaláncolt  emberpár  a pajzson. 
A két  fegyveres  alak  jobbról  és  balról  az  Órától  a pajzs  közepén  az  ő végrehajtói. 

A kapu  alatt  agg  férfiú  húzza  a harangkötelet;  a harangok  megszólalnak  és  új  életet  hívnak, 
amely  éppen  olyan  gyámoltalan  és  ők  dicsőségét,  nagy  szégyenét  hirdetik,  — az  agg  férfiú  ekkor 
összerogy.  Az  örökös  változásban  a régi  elmúlik,  hogy  az  újnak  adjon  helyet  és  csak  egy  áll 
diadallal:  „az  Óra". 


Tervezte  Bálint  Zoltán  és  Jámbor  Lajos. 
A HUSZÁR-TEREM  UDVARI  FALA.  (vÁGÓ  PÁL  KÉPÉVEL.) 


A PÁRISI  KIÁLLÍTÁS  MAGYAR  CSOPORTJAI  EGY 
RÉSZÉNEK  INSTALLÁCIONÁLIS  TERVEI. 


Mielőtt  az  1900.  évi  párisi  nemzetközi  kiállítás  m.  kir.  'kormánybiztosa  a magyar 
csoportok  installációnális  munkáinak  kiadására  nézve  véglegesen  határozott  volna,  több 
szakegyesülethez  fordult,  azt  a kérdést  vetvén  föl:  miképpen  lehetne  a párisi  kiállításon 
szétszórva  levő  14-16  magyar  csoportnak  bizonyos  egységes  jelleget  adni,  a mely  azokat 
a többi  nemzetek  csoportjaitól  szemmel  láthatóan  megkülönböztetné. 

A kormánybiztos  akkor  a többi  között  a ni.  iparművészeti  társulathoz  is  fordult, 
a mely  a hozzá  intézett  kérdésre  lényegében  azt  válaszolta,  hogy  általában  helyesli 
a kormánybiztos  intencióját,  a melynek  megvalósítását  a társulat  a maga  részéről  is 
a legmelegebben  óhajtja.  Erre  nézve  a legfontosabb  feladatnak,  a magyar  csoportok 
belső  díszítésének  vezetésével  megbízandó  tervezőnek  helyes  megválasztását  tartja. 

Ennek  a szakférfiúnak  — a társulat  véleménye  szerint  - oly  kiforrott,  határozott 
egyéniséggel  biró  művésznek  kell  lenni,  a ki  egyfelől  alkotásaiban  egyéniségét  önállóan 
érvényesíteni  tudja,  másfelől  pedig  ismernie  kell  a régi  hazai  műiparunk  emlékeiben 
fenmaradt  s a magyar  nép  művészi  munkáiban  fölhasznált  díszítési  elemeknek  és  azoknak 
az  alkalmazására  nézve  észlelhető  közös  jelleget,  a mit  jogosan  magyar  típusnak  tekint- 
hetünk. E mellett  szükséges,  hogy  az  illető  alaposan  tájékozva  legyen  a modern  művészi 
irányzatokról  s törekvésekről.  Ilyen  művésznek  elégséges  lesz,  ha  tudja  a kitűzött  célt. 
Ekkor  bizonyosan  meg  fogja  találni  a módot  s a megfelelő  eszközöket,  hogy  a jelzett 
föladatot  megvalósítsa. 

Most,  midőn  a nehéz  feladatnak  egy  részével  megbízott  szövetséges  két  építész:  Bálint 
Zoltán  és  Jámbor  Lajos  munkájuk  java  részét  elvégezték,  az  előttünk  fekvő  tervekből 
már  látni  való,  hogy  jó  kezekre  bízta  a kormánybiztos  a nehéz  probléma  megoldását, 
de  látni  való  az  is,  hogy  munkájukon  a fentjelzetí  intenciók  sok  tekintetben  érvénye- 
sülnek. És  ezzel  meg  lesz  a harmónia  a kiállított  tárgyak  s azok  kerete  között.  Leg- 
inkább pedig  meg  lesz  ez  a közös  vonás  a m.  iparművészeti  társulat  befolyása  mellett 

50  A PÁRISI  KIÁLLÍTÁS  MAGYAR  CSOPORTJAI  EGY  RÉSZÉNEK  INSTELLÁCIONÁLIS  TERVEI. 


létrejött  XII.  és  XV.  csoportban,  a melynek  minden  tárgya  modern  fölfogást,  de  e mellett 
határozott  magyaros  jelleget  tüntet  fel.  Hogy  mennyiben  összevágnak  a társulatnak  ez 
irányban  való  intenciói  a két  építő  művésznek  a fölfogásával,  azt  bizonyítja  az  alábbi 
nehány  sor,  a melyet  Bálint  és  Jámbor  urak  a nekünk  közlés  végett  szívesen  átengedett 
terveikhez  csatoltak: 

„Ismeretes  a párisi  kiállítás  szervezete,  a mely  szerint  a nemzetek  nem  lépnek  fel  önálló 
pavillonokban,  hanem  azonos  iparaik,  óriási  kiterjedésű  csarnokokban  egymás  mellett,  úgy 
szólván  a legélesebb  versenyben  kerülnek  bemutatásra. 

Ez  alól  a rendszer  alól  csakis  az  úgynevezett  „Avenue  des  Puissances  Étrangéres" 
tesz  kivételt,  hol  az  egyes  hatalmak,  úgyszólván  egyediségük  megóvására,  külön  pavillont 
emelnek.  Ezekre  a pavillonokra  kötelező  volt  a történelmi  stílus,  önként  érthető  tehát,  hogy 
ezt  a pavillont  Magyarország  műemlékeinek  legjavából  választott  motivumsorozatból 
terveztük;  a nagy  csarnokban  pedig  természetszerűen  oda  kellett  törekednünk,  hogy 
erősebben  megkülönböztessük  magunkat  a többi  nemzettől  és  itt  is  versenybe  lépjünk 
velük,  nemcsak  iparunkkal,  de  annak  bemutatási  módjával.  Bele  kellett  vinnünk  a modern- 
séget tervezeteinkbe,  de  be  kellett  mutatni  azt  is,  hogy  van  egyéniségünk,  hogy  a magyar 
az  a nemzet,  mely  erős  faji  jellegével  mindenre,  a mi  itt  keletkezik,  reá  nyomja  bélyegét. 

A feladat  nem  volt  könnyű  és  természetes,  hogy  az  eredményt  bizonyos  szorongással 
bocsátjuk  a világ  kritikája  alá.  Nem  várunk  sokat,  de  teljesen  ki  fog  elégíteni,  ha  sikerült 
a magyar  osztályokat  megkülönböztetni  a szomszéd  államok  osztályaitól,  ha  a kilomé- 
ternyi távolságokban  levő  egyes  iparcsoportok  összetartozóságát  feltüntettük  azzal,  hogy 
magyaros  zamatot  hoztunk  bele  a világ  nagy  vásárjának  abba  a részeibe,  a melyek  a 
magyarság  létét  és  virágzását  hirdetik." 


Horti  P.  raj7a. 


AZ  OSZTRÁK  IPARMŰVÉSZETI  MÚZEUM  KARÁCSONYI 

KIÁLLÍTÁSA. 


Azt  hiszem,  hogy  a mikor  Scala  igazgató,  a két  év  előtti  első  kiállításán  egy  gyűj- 
temény modern  bútort  mutatott  be  megszívlelésül  a bécsieknek,  nem  igen  remélhette, 
hogy  az  általa  kezdeményezett  új  irány  egyhamar  oly  teljes  diadalt  fog  aratni,  mint  a minő 
a mostani  kiállításon  szemmel  látható.  A Storck-korszaknak  untató,  száraz  renaissanceja 
egészen  letűnt  a színtérről  s ha  akad  is  még  itt-ott  egy-egy  tárgy,  mely  bizonyos  törté- 
nelmi stilus  — jobbára  a Louis  XVI.  és  az  empire  - szellemében  készült,  olyannak 
tűnik,  mintha  bocsánatot  kérne  a nézőtől  azért,  hogy  ott  áll,  modern  társai  mellett. 

Pedig  az  új  iránynak  térfoglalása  nem  ment  valami  símán.  Tudvalevő  ugyanis,  hogy 
a bécsi  iparművészeti  társulat  a legádázabb  harcot  folytatta  Scala  ellen.  De  ez  nem  tért 
le  útjáról  és  tudott  magának  pártot  teremteni.  Néhány  fürge  tollú  elvtársa  pedig  meg- 
csinálta a hangulatot,  kifigurázta  a maradiakat  s erős  mozgalmat  indított  meg  a modern 
irány  érdekében,  a melylyel  a közönség  is  mindinkább  rokonszenvezett.  Nem  változta- 
tott ezen,  a legfelsőbb  köröknek  a modern  irány  túlzásaival  szemben  kifejezett  ellenszenve 
s egy  főhercegnek,  a múzeum  védnökségéről  való  tüntető  leköszönése.  De  legmeggyő- 
zőbb jele  a gyökeres  átalakulásnak  az  a tény,  hogy  a Bécsi  Iparművészeti  Egyesület, 
a mely  főleg  az  új  áramlatoktól  való  idegenkedése  miatt  hagyta  el  a múzeumot,  új 
helyiségeinek  berendezését  a szecesszionisták  egyik  főemberével,  Olbrichhal  tervezteti. 
A lefolyt  harcnak  leghan^osabb  szóvivőit  pedig  ma  már  ismét  ott  látjuk  a múzeum 
kiállításán,  a mely  ennélfogva  nem  mutatja  többé  azokat  a feltűnő  hézagokat,  mint  tavaly. 

Szembeötlő  jelensége  a kiállításnak  az,  hogy  a bécsiek,  a rövid  egy-két  év  alatt,  hogy 
náluk  lábra  kapott  a modern  irány,  máris  tudnak  annak  egy  bizonyos  helyi  ízt  adni. 
A modern  stílusnak  bécsi  válfaja  egészen  más,  mint  az  angolok,  a müncheniek,  a belgák 
és  a franciák  modern  stílusa.  Szavakban  nehéz  kifejezni  azt,  hogy  miben  áll  a különbség,  de 
a ki  ismeri  az  újabb  kor  iparművészetének  termelését,  az  csakhamar  ráakad  az  eltérésre. 

Mint  a régibb  stílus-korszakokban  történt,  úgy  most  is  a hatalmasabb  egyéniséggel 
biró  művészek  nyomdokait  követi  a kevesebb  önállósággal  biró  művésznemzedék.  Bécs- 
ben  pedig  leginkább  három  művész,  Olbrich,  Hoffmann  és  Moser,  irányítja  az  ipar- 
művészet fölfrissitését  és  működésöknek  nyoma  erősen  kiérezhető  a mostani  kiállításnak 
ama  műveiből  is,  a melyeket  nem  ők  terveztek. 

Q 

Magyar  Iparművészet. 

AZ  OSZTRÁK  IPARMŰVÉSZETI  MÚZEUM  KARÁCSONYI  KIÁLLÍTÁSA. 


A kiállított  tárgyaknak  java  része  bútor  s pedig  látható  mintegy  tiz  teljes  szobaberen- 
dezés, a melyekkel  a legelőkelőbb  bécsi  bűtorcégek  egymással  versenyre  kelnek.  Ezek  közül 
egy  feltűnő  olcsó,  de  a mellett  határozott  művészi  becsű  szoba  tűnik  ki  (ruhaszekrény 
45  frt,  ágy  25  frt),  a melyet  már  a kiállítás  első  napjaiban  többszörösen  utána  rendeltek. 

Általában  meg  kell  adni  a bécsi  közönségnek,  hogy  szeret  a kiállításon  vásárolni. 
Gyakori  eset,  hogy  egyes  bútorokat  nyolcszor-tizszer  vesznek  meg  s a vevők  lajstromá- 
ban a magyar  főnemesség  elég  sűrűn  szerepel.  Ez  annyival  inkább  sajnálni  való, 
mert  ma  már  ügy  művészi  tervezés,  mint  pedig  a kidolgozás  és  az  árak  tekintetében 
kiáltjuk  a versenyt  a bécsiekkel,  mit  az  is  bizonyít,  hogy  épp  egy  bécsi  „bútorkirály" 
tett  nagyobb  vásárlást  a karácsonyi  kiállításunkon. 

A kiállított  bútorok  jobbára  simák,  faragás  csak  elvétve  s.igen  diskréten  alkalmazva 
fordul  elő.  Annál  nagyok  gonddal  csinálják  a vereteket,  a melyek  gyakran  az  egyedüli 
díszét  képezik  a bútornak.  A műlakatosság  — vagy  talán  helyesebben  vasművesség  — 
jóformán  csakis  bútorokon  való  alkalmazásában  fordul  elő.  A kovácsolt  vasból  készült 
virágdíszes  és  cikornyás  asztalok,  gyertyatartók,  írókészletek,  stb.-k,  a melyeket  azelőtt  oly 
nagy  számban  csináltak  mindenfelé,  ma  már  alig  láthatók.  Annál  nagyobb  lendületet 
nyert  a bronz-  és  a rézművesség,  a mely  munkákból  a mostani  bécsi  kiállítás  több 
remekművet  mutatott  fel. 

A modern  iránynyal  próbálkoznak  a nagy  osztrák  üveggyárak,  ékszerkészítők  s szőnyeg- 
gyárak, de  a most  bemutatott  munkáik  között  alig  akad  nevezetesb  tárgy.  Sőt  a szőnye- 
gekre mondható,  hogy  úgy  a rajz  mint  a szín  dolgában  jó  messze  állnak  azoktól  a pozsonyi 
és  torontáli  szőnyegektől,  a melyek  művészi  vezetés  mellett  újabban  nálunk  készülnek. 

Tanulságos  dolog  azért  akad  a kiállításon.  így  a teplitzi  agyagipari  szakiskolának  a 
vázáit,  kannáit,  dísztálait,  melyek  meglepően  szépek  s olcsók,  megszívlelni  való  például 
ajanlanók  a mi  agyagipariskoláinknak.  Az  anyag  közönséges  kőedény,  művészi  hatású 
nemes  mázakkal  borítva  s helylyel-közzel  alig  kiemelkedő  domború  művü  virágdíszszel. 
Minden  tárgy  csak  egyetlen  egy  példányban  készül  s meglátszik  az  egész  sorozaton  a 
természet  utáni  tanulmányoknak  jó  hatása,  de  érzi  a néző  azt  is,  hogy  mily  kedvvel  s 
szeretetteljes  gonddal  folyt  a munka.  Bár  mindannyi  tárgy  növendékeknek  munkája, 
művészi  becscsel  bir  valamennyi.  Azt  az  iskolát,  vagy  jobban  mondva  az  iskola  jeles 
tanítóit  irigyelhetjük  az  osztrákoktól.  Az  iskola  egy  virágzó  házi  ipart  teremtett  Teplitz 
környéken  s a legelőkelőbb  bécsi  iparművészeti  raktárak  szívesen  fogadják  be  és  árusít- 
ják a csinos  edényeket,  a melyek  máris  nagy  kelendőségnek  örvendenek. 

A karácsonyi  kiállításon  voltak  még  láthatók  a Hoftiteltaxenfondból  kitűzött  pálya- 
díjakra versenyző  munkák,  a melyekről  a következő  cikkely  számol  be. 

A pályadíjjal  jutalmazott  munkákat,  valamint  a karácsonyi  kiállításnak  egyes  érdekesb 
tárgyait,  Scala  igazgató  úr  szivességéből  e számunkban  közölhetjük. 

Gy.  K 


AKT 


A munkAsember  bútora. 


Okvetlenül  rossz  és  csúnya  bútort  vásároljon  a szegény  ember  és  csak  a jómódúak 
juthassanak  szolid  és  ízléses  lakásberendezéshez? 

Hát  bizony  félig-meddig  így  áll  a dolog.  A szegény  ember  rendesen  részletfizetésre 
vásárol,  nagy  gyári  raktárakban,  ahol  nem  ritkán  a hazai  és  bécsi  bútorgyártás  alja  fitog- 
tatja összelopkodott,  célszerűtlen,  gyorsan  romló  formáit.  S mit  kap  a szegény  ember 
az  ilyen  helyeken?  Nem  ám  olyan  bútort,  amely  foglalkozásához,  életrendjéhez  illik, 
hanem  jómódú  házakban  látható  bútorok  rossz  kivitelű,  elnagyolt  másolatait.  A szegény 
ember  bútora  manap  csakis  abban  külömbözik  a gazdagétól,  hogy  rosszabb.  Stílusa,  formái, 
cicomái  ugyanazok,  csak  silányabb  a kivitele,  csak  az  anyaga  romlandóbb.  Ebből  az  a 
paradoxonnak  látszó  igazság  következik,  hogy  a szegény  ember  bútora  drágább  a gaz- 
dagénál. És  sokáig  senki  sem  törődött  ezzel  a szomorú  állapottal,  amely  nemcsak  gazda- 
ságilag sújtja  a szegény  embert,  hanem  erkölcsileg  is.  Pedig  ez  sem  megvetendő  momentum. 
A rossz  anyagból  durván,  csak  külsőségeiben  utánzott  bútor  az  üres  úrhatnámkodás 
hangulatát  terjeszti  maga  körül,  amely  temérdek  hiábavaló  cicomát  követel  meg,  hiú 
cafrangot,  a gazdagabb  lakásberendezés  kasírozott  díszeit.  Csupa  utánzása  egy  vagyo- 
nosabb osztály  környezetének,  hivogatás  az  urhatnámságra,  a szolid  élettől  való  elvonás; 
a külsőségekben  való  tetszelgés  hangulata  szállja  meg  a szegény  embert  az  ilyen  kör- 
nyezetben. A tulajdon  otthonában  nincs  otthon : egy  idegen  osztály  miliőjébe  szorul, 
amely  folyton  kihivogatja  életrendjéből.  Lehet-e  ez  kellemes  vagy  hasznos  hatással 
életére? 

Két  évvel  ezelőtt  az  Országos  Iparegyesület,  egy  magyar  iparos  bőkezűségéből  próbált 
ezen  a visszásságon  segíteni.  Akkor  díjat  tűztek  ki  egy  olcsó  lakásberendezésre.  De  azóta 
nem  tudunk  ilyen  akcióról  újabb  adatokat.  Ezen  a télen  végre  az  osztrák  császári  Hof- 
titeltaxfondból  pályázatot  hirdetett  a bécsi  iparművészeti  múzeum,  első  sorban  egy 
munkás  lakásberendezésére,  azután  egyszerű  és  olcsó  porcellán-,  üveg-  és  kamuka  asztali 
készletre.  A pályázat  eredménynyel  járt  s még  karácsony  előtt  kiosztották  a díjakat  és 
kiállították  az  összes  versenymunkákat. 

A verseny  közelről  érdekel  minket,  mert  a szegény  embernek  való  bútor  nálunk  is 
épp  oly  szükséglet,  akárcsak  Bécsben.  Ezért  érdemesnek  tartjuk  e pályázat  rövid 
bemutatását. 


k. 

A MUNKÁSEMBER  BÚTORA. 


Négy  feladatot  tűzött  ki  a múzeum.  Kívánt  egy  családos  munkásnak  való  lakásbe- 
rendezést, amelynek  előállítási  ára,  a mosdóedényeket  is  beleértve,  ne  tegyen  ki  300  koronánál 
többet.  A pályázók  kötelesek,  jutalmazás  esetén,  egy  év  alatt  kívánatra  legalább  húsz  ilyen 
lakásberendezést  az  említett  áron  előállítani.  Az  első  díj  2000,  a második  800  korona. 

A második  feladat  egy  tizenkét  személyre  való  porcellán-  vagy  fayence-készlet,  egy- 
szerű háztartás  számára.  Az  első  díj  400,  a második  150  korona. 

A harmadik  feladat  az  előbbihez  tartozó  pohárkészlet,  400  korona  első,  - és  150  korona 
második  díjjal. 

Végre  a negyedik:  kamuka  asztalkészlet  tizenkét  személyre,  az  első  díj  itt  is  400,  — 
a második  150  korona. 

A legérdekesebbek  az  első  feladat  megoldásáért  versenyző  kész  munkák  és  tervek. 
Tizenkét  kész  munkásszoba  sorakozott  egymás  mellé,  a legkülönfélébb  változatokban, 
a legtöbbje  modern  ízlésben,  bár  akadt  például  a cseh  parasztstílust  utánzó  munka  is. 
Mások  a bécsi  szecesszionisták  kötelékébe  tartozó  tervelők  munkáit  iparkodtak  követni, 
az  árhoz  mérten  egyszerűsítve  azokat.  Régi  formákkal  ritkábban  találkozunk:  szolid, 
gyakran  eredeti  színében  meghagyott,  pácolt  faanyag  és  egyszerű  vas  vagy  sárgarézveret, 
a székeknél  egyszínű  bőr  vagy  szalmafonat.  Teljes  bútorzatról  lévén  szó,  majdnem 
minden  pályázó  egy  asztal,  egy  mosdószekrény,  három-négy  szék,  két  ágy,  két  éjjeli- 
szekrény,  egy-két  ruhaszekrény,  esetleg  egy  pamlagból  állította  össze  a berendezést. 

Nem  állíthatnék,  hogy  a pályázók  legnagyobb  része  csakugyan  olyan  bútort  terveit, 
amely  munkáslakásba  való.  Legtöbbje  olcsó  és  szolid  munkára  gondolhatott,  kevésbé 
arra,  hogy  e bútorokkal  a munkásember  életviszonyainak  megfelelő  holmit  adjon.  Innen 
van,  hogy  egyik-másik  pályamű  emlékeztet  egyszerű  előszobabútorra,  más  meg  a polgári 
nyárilakások  berendezésére.  Teljesen  megfelelőnek  mi  is  azt  a tervezetet  tartjuk,  amelynek 
a zsűri  az  első  díjat  ítélte:  Sumetzberger  Károlyét.  Ez  a fiatal  műipariskolai  növendék 
közvetlenebbül  fogta  fel  föladatát,  mint  versenytársai : vörösre  pácolt  bútorai  szilárdság, 
szerkezeti  ötletek  és  kényelem  dolgában  jóval  felülmúlják  a többit.  Csupa  egyszerűség, 
csupa  egyenes  vonal.  Szerkezeti  ötletei  közül  felemlítjük  azt  a fogását,  hogy  a szék- 
támla három  lécét  levezeti  egészen  a hátsó  két  láb  alsó  kötéséig,  ami  erőt  és  szilárd- 
ságot kölcsönöz  a széknek.  Minden  arány  megállapításánál  gondosan  tekintettel  volt  a 
használhatóság  és  a célszerűség  követelményeire  s bár  berendezése  olcsó  (140  frt), 
egyszerűsége  ellenére  is  frissen  hat  és  éppen  nem  érezni  meg  rajta  azt  a könyö- 
rűletet  kívánó  szinte  pauperista  hangulatot,  amely  egynémely  versenytársa  bútorain 
megérzik. 

Van  bútor,  amely  emlékeztet  az  újabb  bécsi  építészeti  formákra:  ilyen  Pospischil 
munkája,  ahol  például  a szekrény  pilonszerűen  keskenyedik  fölfelé.  Járay  és  Nieder- 
mayer  viaszolt  szilfából  készült  lakberendezéseiket  egyenesen  futó,  párhuzamosan 
mélyített  vonalakkal,  egy-egy  nagy  kör  vagy  fürtszerűen  csoportosított  kisebb  körök 
domború  vagy  homorú  alkalmazásával  díszítik.  Az  előbbi  patinában  vasverete  s az 
utóbbinak  sárgarézverete  talán  mégis  kissé  szegényes.  Egy  pályázó  nagyon  furfangosan 
kombinálta  az  ágyat  a pamlaggal,  sőt  a két  ágy  közt  még  lehet  nyitni  egy  gyermek- 
ágyat is.  Még  a szekrény  is  összerakható,  úgy  hogy  az  ötletes,  de  művészi  ízlést  nél- 
külöző berendezés  azt  a gondolatot  kelti  bennünk,  hogy  a lakója  egy  szép  napon 
„összerakja"  az  egész  bútorzatot  s hóna  alatt  elviszi  egy  jobb  hazába. 

Porcellán  vagy  fayence-készlet  kevés  érkezett,  a tiz  pályázó  közül  egy  sem  küldött 
olyan  munkát,  amely  első  díjra  érdemes  lett  volna.  Szép  és  célszerű  az  üvegkészlet- 
pályázat  első  nyertesének,  Kolo  Mosernek  munkája,  amely  Bakalowitsnál  készült.  Újszerű 
üde  formák,  olyan  üvegek,  amelyek  szilárdan  állanak.  A hat  személyre  való  készletnek 
ára  18  frt.  Az  utolsó  pályázatra,  amely  kamuka-asztalkendő  készletet  kívánt,  harminc- 

kilenc  pályamű  érkezett.  Értékük  nagyon  vegyes,  igen  sok  köztük  a külföldi  minták 
utánzata.  A legtöbbje  stilizált  virágmotivummal  diszíti  a szegélyt,  a főszerepet  a mák, 
hóvirág,  napraforgó,  a bürök  ernyője  játszsza,  van  közte  egy  meglehetősen  sikerült 
paradicsom-madár  ornamentumos  lepel  is.  A stilizált  virágornamentumokon  megérzik, 
hogy  többnyire  nem  egyenest  vászonszövés  számára  készültek,  hanem  papíron  való 
tervelgetés  gyümölcsei,  a tervelő  pedig  ritkán  gondolt  arra,  hogy  motívumait  majd 
szőni  kell.  Innen  van,  hogy  sok  díszítmény  szinte  elválik  anyagától  és  tapéta  vagy  bőr 
után  kívánkozik.  Az  első  díjat  Benesch  J.,  a másodikat  Pillis  M.  nyerte  el. 

Az  egész  pályázat,  minden  tagadhatatlan  sikere  ellenére,  azt  a benyomást  kelti,  hogy 
a munkáslakás  karakterével  kevés  tervelő  számolt  le.  Ezen  nem  csodálkozhatunk,  hisz 
egészen  új  feladatról  volt  szó.  A pályázat,  mint  ilyen,  nagyjelentőségű  s szociális  szem- 
pontból különösen  fontos.  Ezt  a kezdeményezést  valószínűleg  további  munkálatokkal 
fogja  folytatni  az  osztrák  műipar  s mi  előre  sejtjük,  hogy  Bécsnek  ismét  lesz  mit 
importálnia  Magyarországba.  Okos  dolog  volna  tehát,  ezt  a várható  mozgalmat  megelőzni 
s nálunk  is  megkisérleni  a bécsi  probléma  megoldását  Azt  hisszük,  hogy  tervelőink 
készen  várnák  ezt  a feladatot  s jó  munkákkal  honorálnák  azt,  aki  e szép  és  fontos 
célra  áldozni  kész  volna. 

Lyka  Károly. 


Magyar  Iparművészet 

KÉPKERETEK  DOMBORÍTOTT  RÉZLEMEZBŐL. 

A 300  koronás  munkásszobákra  kiírt  pályázat  Bécsben. 


AZ  1.  2000  KORONÁS  ELSŐ  DÍJJAL  KITÜNTETETT  PÁLYAMŰ,  SUMETZBERGER  KÁROLYTÓl. 


A n.  800  KORONÁVAL  KITÜNTETETT  PÁLYAMŰ,  JÁRAY  ZSIGMONDTÓl. 

Rozsnyay^K. 


Az  orsz.  magyar  iparművészeti 

múzeum  és  iskola  könyvtárának  címjegy- 
zéke. Szerkesztette  Czakó  Elemér.  Bpest, 

1 900.  Kapható  Eggenbergernél ; ára  2 korona. 

Az  Iparművészeti  Múzeum  és  iskola 
könyvtárának  feladata,  a művészi  ipar  szá- 
mára tervező  művészeknek  és  műiparosok- 
nak, a művészetről  kellő  tájékozást  és  anya- 
got nyújtani.  Létjogosúltsága  e könyvtárnak 
a közízlés  sokoldalú  követelményében  gyöke- 
rezik, melynek  mindaddig  nem  felelhetünk 
meg,  mig  társadalmunk  annak  az  osztályá- 
nak, mely  a művészi  ipar  tárgyait  van  hi- 
vatva megvalósítani,  rendelkezésére  nem 
bocsátunk  az  iparművészet  minden  ágát  fel- 
ölelő szakkönyvtárt.  A mai  ízlés,  még  a 
legkezdetlegesebb  munkástól  is  bizonyos 
képzettségi  fokot  kíván  meg;  mennyivel 
inkább  követelőleg  lép  föl  az  iparművészszel 
szemben,  kitől  a képzőművésznél  is  nép- 
szerűbb és  közvetlenebb  hatást  vár.  A mű- 
vészi ipar  fellendülésének  tehát  egy  jól 
rendezett  és  könnyen  hozzáférhető  szak- 
könyvtár  az  első  alapfeltétele,  hol  a mű- 
vészet emlékei  egybegyűjtve,  a modern 
haladást  élénken  közvetítő  lapokkal  biztos 
és  kimerítő  útmutatással  szolgálnak  a ko- 
rok, népek  és  stílusok  fejlődéséről  és  lénye- 
géről; csak  ezeknek  az  eszközöknek  se- 
gítségével fog  erősödhetni  korunk  magyar 
iparművészete. 


Az  iparművészeti  szakkönyvtár,  kiváló  fon- 
tosságához megfelelően  bocsátja  katalógusát 
a közönség  rendelkezésére.  Rövid  beve- 
zetés után,  melyben  keletkezésének  törté- 
netét ismerteti,  három  főformában  nyújt  a 
címjegyzék  felvilágosítást  a könyvtár  anya- 
gáról. Először  szakfelosztásban  hozza  a 
könyvnek  pontos  bibliográfiái  címét,  má- 
sodszor az  összes  tulajdon-  és  helynevekről 
egy  ábécé-rendű  mutatóban  számol  be.  Har- 
madszor gyakorlati  szempontból  szükséges- 
nek mutatkozott  egy  tárgymutató  szerkesz- 
tése, főleg  azok  számára,  kik  stiltani-  és 
nyelvismeret  hiánya  miatt  a szakrendszer 
útmutatásából  és  az  idegen  nyelvű  könyv 
címéből  nem  bírják  megérteni  a mű  tar- 
talmát. A szakrendszer  első  sorban  gyakor- 
lati és  általános  bibliográfiai  vezérelvek 
alapján  készült.  Többnyire  tárgyi  felosztá- 
son belül  stiltani  részletezések  jönnek  s e 
tagozott  szakrendszer  a kutató  alapos  tájé- 
koztatásának célzatával  készült.  A katalógus 
szerkesztője  különös  súlyt  helyezett  arra 
és  ebben  simúl  az  Iparművészeti  Mú- 
zeum szelleméhez,  hogy  a magyar  nemzeti 
stilus  mindenütt  kidomborodjék;  a hol  lehet, 
külön  csoportot  képez  a magyar  műipar, 
pl.  az  ornamentikában  külön  helye  jutott 
a magyar  díszítő  elemeknek  s a textilipar- 
ban a hazai  varrottasnak,  stb. 

A könyvtári  anyag  megfelelő  körültekin- 


Magyar  Iparművészet,  igoo. 


III.  ÉVFOLYAM.  II.  MELLÉKLET. 


PAP  HENRIK  RAJZA. 


METSZETTE  : MORELLI  G. 


AZ  IPARMŰVÉSZETI  MÚZEUM  ÉS  ISKOLA  KÖNYVTÁRÁNAK  EXLIBRIS-E. 


t 


i 


ÚJ  MŰVEK. 


6g 


téssel  van  egybegyűjtve.  Nincs  az  ipar- 
művészeinek egy  ága  sem,  melyből  a forrás 
és  alapvető  munkák  hiányozzanak.  Sajátos 
jellege  pedig  abban  rejlik,  hogy  nagy  fárad- 
sággal és  áldozattal  szereztettek  be  a kiállított 


Különös  érdeket  ád  e címjegyzéknek  a 
díszes  könyvtári  exlibris.  A tervezés  Pap 
Henrik  festőművész  tanárt  dicséri.  Mi  is 
bemutatjuk  olvasóinknak,  hogy  alkalmuk 
legyen  meggyőződni,  a kedves  szimbólum 


„PETŐFI  ÖSSZES  költeményei"  C.  DfSZMŰBÖL. 


vagy  bármiképen  hozzáférhető  magyar  mű- 
kincseknek eddig  még  kiadatlan  fényképei 
és  rajzai.  Mindezekről  azonban  részleteseb- 
ben remélhetőleg  a nem  sokáig  késő  Mű- 
lapok katalógusa"  fog  beszámolni. 


és  a magyaros  díszítés  egyaránt  mily  hiva- 
tottá teszik  a könyvtár  karakterének  kép- 
viselésére. A művészi  reprodukcióra,  a 
magyar  sokszorosító  művészek  atyames- 
tere: Morelli  Gusztáv  tanár  tette  alkalmassá, 

kinek  fametszetű  kivitele  művészet  dolgában  két  művész  tisztán  hazafias  áldozatkézségből 
semmivel  sem  áll  hátrább  annál,  a mit  lepte  meg  a könyvtárt  e könyvornamentikai 
tolmácsol.  S hozzá  kell  tennünk,  hogy  mind-  szempotból  kiváló  alkotással. 


Petőfi  összes  költenie'- 
nyei  1 — II.  kötet.  Budapest, 
Athenaeum,  1900.  Ára:  72 
korona. 

Megszoktuk  már,  hogy  az 
ünnepi  alkalomra  megjelenő 
díszművek  aranyos  kötései  hit- 
vány, külföldről  kölcsönzött 
dúcokkal  díszített  szöveget  ta- 
karnak. Sőt  általános  jelleg 
nálunk,  a részletfizetéses  alapon 
az  úgynevezett  „művelt  csalá- 
dok asztalára"  bevonuló  kiad- 
ványoknál, hogy  idegen  dísz- 
szel páváskodnak. 

Többszörös  örömmel  kell 
tehát  megemlékeznünk  az  Athe- 
naeum nagy  Petőfi-kiadásáról, 
mely  irodalomtörténeti,  művé- 


Vágó  Pál  rajza. 

„PETŐFI  ÖSSZES  Költeményei"  c.  díszműböl. 


szeti  és  iparművészeti  szempont- 
ból egyaránt  kiváló  terméke  a hazai 
könyvpiacnak. 

Tizenhat  festőművészszel,  egy 
szobrászszal  és  egy  műtörténészszel 
szövetkezett  az  Athenaeum,  hogy 
a magyar  géniusz  fejedelmét  fél- 
százados dicsőség  után  is  friss  és 
hozzáillő  pompában  varázsolja 
elénk.  Valamikor  a nagy  költő  írt 
verset  más  képéhez,  ma  a művé- 
szek tolmácsolják  lelkes  buzgóság- 
gal  a költő  szellemét.  Baditz, 
Benczúr,  Bihari,  Böhm,  Ebner, 
Eisenhut,  Hegedűs,  Karlovszky, 
Kacziány,  Révész,  Roskovics,  Spá- 
nyi.  Vágó,  Vaszary,  Wagner  vettek 
részt  rajzónjukkal  és  ecsetjükkel 
az  új  kiadás  illusztrálásának  han- 
gulatos munkájában. 

Tagadhatatlan,  hogy  az  első  ké- 
pes Petőfi-kiadás  díszítőit,  Zichy, 
Jankó,  Székely,  Lotz,  Keleti,  Gre- 
guss  finoman  érző  csoportját  ifjabb 
művészeink  felül  nem  múlják  a 
közvetlenség  dolgában,  de  pótolják 
előttünk,  sőt  elkápráztatnak  ben- 
nünket merész  felfogásukkal  és 
briliáns  tehnikájukkal. 

Könyvornamentikai  szempont- 
ból pedig  ez  a kétkötetes  Petőfi- 
kiadás  elsőrangú  helyen  áll  a 


Vaszary  J.  rajza. 

„PETŐFI  ÖSSZES  KÖLTEMÉNYEI"  C,  DiSZMŰBÖL. 

magyar  irodalomban  és  élénken  tanúsítja 
a kiadó-társulat  őszinte  s áldozatkész  hó- 
dolatát a költőkirály  iránt.  Érdekkel  néz- 
zük a nagyra  nőtt  Athenaeum  első  bemutat- 


része  kifogástalan,  a betűk  újak  s az  elren- 
dezés és  beosztás  Szana  kiváló  Ízlését  dicséri. 
A mű  tulajdonképeni  ékessége,  a külön 
műlapokra  nyomott  illusztrációk.  A szub- 


Révész  Imre  rajza. 


.PETŐFI  ÖSSZES  KÖLTEMÉNYEI"  C.  DtSZMÜBÖL. 


kozását  e kiadványban  és  meg  vagyunk 
elégedve  avval,  a mit  új  gépeivel  s újonnan 
szervezett  sokszorosító  művészeti  erejével 
produkálni  képes.  A Petőfi-kiadás  nyomdai 


tilis  fénymetszetű  eljárást  alkalmazták  ennél, 
a melynek  előállítása  nemcsak  megbízható 
gépeket,  de  valódi  művészi  tudást  igényel,^ 
Különös  becscsel  bir  a kötés  is.  Nem- 

csak  mivel  hazánkban  maga  nemében  egyet- 
len cérnafűző  géppel  készült,  de  mert  mű- 
vészi megoldásánál  kiváló  két  művészünk 
működött  közre.  A kötés  dísze  Horti  Pál 
pályadíjat  nyert  tervezete  szerint  készült  s 
igen  szép  sikerrel  vitte  ki  a társulat  saját 
gépeivel  úgy  selyem-,  mint  vászonalapra. 
Egy-egy  plaquette  is  emeli  a kötetek  mű- 
vészi értékét.  Az  egyik  Petőfi  mellképét,  a 
másik  emlékszobrát  ábrázolja,  Szárnovszky 
finomsággal  készült  mintázása  után ; anyaga 
ezüstözött  bronz. 

Kétségtelenül  megérdemli  Petőfi  költé- 
szete, ennyi  műbecsű  alkotásnak  díszes  cso- 
portosítását, másrészt  azonban  az  Athenaeum 
kiadótársulat  és  lelkes  művészgárdája  is 
busásan  kiérdemelték,  hogy  a közönség 
minél  melegebben  érdeklődjék,  a nagy  költő 
műveinek  e díszes  kiadása  iránt.  Cz. 

Könyvkötői  díszmíívek,  Müiparí 

munkák  válogatott  gyűjteménye.  Ily  címen 
Halfer  József  budapesti  könyvkötőmester 
száz  könyveim  lap-tervezetének  reprodukció- 
jából álló  munkát  adott  ki,  mely  a cím- 
felirat szerint  mintalapok  gyűjteményét 
akarja  képezni  könyvkötők  és  vésők  számára. 
Érdekesnek  tartjuk  a mű  felemlítését,  mert 
ebben  a szakmában  minálunk  még  ilyen 
minta-gyűjtemény  nem  jelent  meg  és  bizo- 
nyára buzgalom-  és  áldozatkészségnek  tud- 
hatjuk be  inkább,  mint  az  anyagi  nye- 
reség reményének  a mű  megjelenését.  Kár, 
hogy  tartalmával  nem  érthetünk  egyet. 
A lapok  legtöbbje  a közelmúlt  szellemtelen, 
hol  a bárok,  hol  más  formák  felé  hajló 
stílusát  mutatja  s bár  kivitele  szép,  éppen- 
séggel nem  tud  felmelegíteni.  Az  a néhány 
magyaros  ornamentikájú  lap  (a  szerző  saját 
terve)  nagyon  is  egyszerű,  rendbeszedése, 
sorbaállítása  a népies  motívumoknak,  min- 
den különösebb  művészi  íz  nélkül.  Ilyen 
volt  az  1885-ki  kiállítás  magyarsága.  Ha 
már  annyit  áldozott  a kiadó,  bizony  nem 
ártott  volna  több  eredetiséget  és  modern 
ízt  beleadni  gyűjteményébe,  ha  mindjárt 
egy  kis  utánjárásba  és  költségbe  került  volna 
is.  Az  itt  közlött  dolgokon  már  rég  túl 
vagyunk.  De  azért  elég  hasznavehető  lenne 
a gyűjtemény  rajzmintakép  könyvkötők 

Magyar  Iparművészet. 


számára  és  soványan  felszerelt  ipariskoláink- 
ban. Mindenesetre  jobb,  ha  ezeket  rajzol- 
ják, a mik  nekik  valók,  nem  úgy,  mint  egy 
szabolcsi  város  iparrajztanfolyamában  lát- 
tam, a hol  pl.  a szűcsinasok  toscanai  oszlop- 
rendet szerkesztettek.  O.  J. 

Meyer  11.  Eyth:  Das  Malerbuch. 

l-ll.  Bd.  Leipzig,  Seemann,  1899.  4".  Ára: 
28  korona  80  fillér. 

Franz  Sales  Meyer  neve  eddig  az  ipar- 
művészeti  szakirodalomban  úgy  ismeretes, 
mint  a ki  hasznos  és  népszerű  dolgokat  ír. 
Könyvei  igen  el  vannak  terjedve;  eszter- 
gályos, lakatos  és  ácsmunkákról,  de  főleg 
az  ornamentikáról  írott  műve  nagy  közön- 
séget hódított  magának.  E sikerének  egyik 
titka,  hogy  többnyire  az  illető  műiparág 
mesterével  szövetkezik  s így  nem  olyan 
professzoros,  száraz  rendszerezést  nyújt, 
hanem  hű  útmutató  és  segítőként  simúl  a 
gyakorlati  élet  követelményeihez.  A Maler- 
buch is  — melyet  Eyth  festőművészszel 
szerkesztett  — kimerítő  és  alapos  felvilá- 
gosítással szolgál  laikusoknak  úgy,  mint 
maguknak  a mestereknek  a díszítő  festé- 
szetről. 

Két  kötetből  áll  e mű : az  első  szöveg, 
a második  kép.  Bár  nem  tartoznak  szigorúan 
össze,  mégis  mintegy  kiegészítik  egymást. 

A szövegkönyvben  megismerkedhetünk 
a díszítő  festészet  fejlődésével  korok,  népek 
és  stílusok  szerint,  mindenütt  megfelelő 
ábrák  oktatnak  a motivumok  alapelemeire 
és  elrendezési  módjára.  Becsesebb  a további 
rész,  melyben  a díszítő  festészet  tehnikai 
oldalát  magyarázzák  meg  a szerzők.  Egy 
kis  színtan,  egy  kis  kémia  (hasznos  uta- 
sításokkal) után  főleg  az  eszközök  és  festé- 
szeti eljárások  különféle  válfajairól  nyúj- 
tanak szakszerű  felvilágosítást. 

A második  kötet,  a minták  könyve,  már 
nem  bir  oly  értékkel.  Igaz  ugyan,  hogy 
gondosan  vannak  az  egyházi,  nyilvános  és 
magán  épületek  külső  és  belső  díszítéséhez 
szolgáló  tervezetek  összegyűjtve,  azok  meg- 
oldásai azonban  jobbára  régebbi  stílusok, 
— többnyire  német  reneszánsz  és  rokoko- 
szellemében  készültek.  —ó. 

Ideen  von  Olbrich.  Gerlach  és 

Schenk  kiadása.  Bécs  — Budapest.  78  oldal. 
Ára  12  korona. 

A bécsi  Wagner-iskola  egyik  legkiválóbb 
s leggyakrabban  emlegetett  művész  tagjának 
munkáit  találjuk  egybegyűjtve  abban  a díszes 
művecskében,  a mely  most  került  a közön- 
ség elé.  Olbrich  — a ki  tudvalévőén  a 
hesszeni  nagyherceg  meghívására  Darm- 
stadtba  költözött  s az  ottani  művész  koló- 
niának a vezére,  — határozott  egyéniséggel 
biró  művész,  a ki  költői  lelkületének  egész 
melegét  bele  tudja  vinni  terveibe.  E mellett 
gondolkodó  fő  s jól  ismeri  minden  csinját- 
bínját  az  anyagnak,  a melylyel  dolgozik. 
Nem  törekszik  olcsó  hatásokra  s mindig 
megtalálja  a kellő  formát  arra,  hogy  a szép- 
érzék, a célszerűség  s a teknikai  követel- 


TAPÉTA. 


ményeket  kielégítse.  Mint  minden  ízében 
modern  művész,  sokoldalú  s egyenlő  sikerrel 
tervez  épületet,  síremléket,  szobaberende- 
zéseket, tapétákat,  egyszerű  könyvdiszíté- 
seket,  stb. 

A most  megjelent  munka  jobbára  bútor- 
terveket  tartalmaz.  Számos  kép,  az  Olbrich 
révén  hiressé  vált,  Bécs  melletti  Friedmann- 
féle  villának  belső  berendezését  ábrázolja, 
a mely  bucsújáróhelye  lett  a modern  mű- 
vészet barátainak. 

A szeretetteljes  gondosság,  a melylyel 
Olbrich  dolgozik,  a legigénytelenebb  mun- 
káján is  szemmellátható.  Utalunk  a többi 
között  a F.  villának  cselédszobájára  s a 
szivattyúgép  házára. 

Melegen  ajánljuk  a tartalmas  művet  ter- 
vezőinknek s mindazoknak,  a kik  a modern 
törekvésekkel  rokonszenveznek. 
Hevesi  Lajos  kitűnő  írótársunk, 
lelkes  bevezető  sorokat  írt  a 
műhöz  és  ezek  magukban  véve 
is  megérdemlik,  hogy  azt  meg- 
szerezzük. Gy. 

Decorative  Anregun- 

gen.  H.  E.  v.  Berlepsch-Valen- 
das.  Leipzig,  Meiszner.  iSgg. 

A német  professzorokat  el- 
fogta a szecessziónak  gúnyolt 
modernitás  láza.  Már  Hofmann, 
sőt  Müller  és  Mayer  nevű  urak 
is  nap-nap  után  ontják  a Mo- 
derné Stil,  Neue  Formen,  Aller- 
neueste  Motiven  című  műveket, 
a melyekben  az  unalomig  variál- 
ják a gyökérből  fejlesztett  virá- 
got és  a szerpentin  lehetetlen 
kunkorodásait.  Az  okvetlen  fel- 
tűnőt és  újdonságot  termelni 
akarodzó  gyönge  komponálők 
tengeréből  örömmel  halásszuk 
ki  Berlepsch-Valendast. 

Berlepsch  egyik  legjelentő- 
sebb dekoráló  művésze  Német- 
országnak. Semper  követői  közt 
vezető  helyet  biztosított  magá- 
nak. Művei  már  nem  kisérletek, 
hanem  megérett  tanulmányok 


Tervezte  Bugát  Imre. 

gyümöícsei.  A természet  az,  hová  motívumok- 
ért fordult  s megáldott  tehetségével  e bő 
forrásból  merítve,  egyéniségének  bélyegét 
viselő  műalkotásokat  produkált.  Decorative 
Anregungen  című  legújabb  kiadványában 
egy  sorozat  könyvtábla  díszítési  kompozíciót 
kapunk  tőle.  Sok  modernség  és  szépség  van 
bennök  egybegyűjtve.  A növényi  formák 
stilizálását  és  színezését  mesterien  érti.  Szín- 
skálája nem  nagyon  gazdag,  bizonyos  kor- 
látozásokkal dolgozik  és  épp  ez  által  hatnak 
síkba  rajzolt  díszítményei  oly  kedvesen ; 
látszik,  hogy  az  anyag  természetére,  a mely 
számára  dolgozik,  tekintettel  van.  Mert  nincs 
ízléstelenebb,  mint  ha  ilyen  természetű  felü- 
leteket, minő  a könyvtábla  is,  pazar  színe- 
zéssel, tarkán,  sőt  talán  rikítóan  kezelnek. 
Egyszerű  eszközökkel  hatni,  mindig  a leg- 
nagyobb művészet  volt  és  marad.  Ha  ezt 
figyelembe  vennék  hazai  művészeink,  nem 
volna  okunk  a bizánci  kéziratok,  korvinák, 
s a cinquecento  könyvtábláit  irigylenünk  és 
H díszkiadású"  nagyjaink  köntöse  korunk 
művészi  színvonalán  állana. 

Berlepsch-Valendas  lapjait  azonban  ha- 
szonnal tanulmányozhatják  nemcsak  a könyv- 
tábla tervezők,  hanem  azok  is,  a kik  a textil 


ipar  számára  és  tapétát  akarnak  tervezni, 
s általában  a díszítő  festők.  Hangsúlyozni 
kívánjuk  azonban,  hogy  e tervezetek  főleg 
tanulmányozásra  alkalmasak,  másra  nem 
ajánlatosak.  Nem  pauzáin!  való  mintalapok 
ezek,  hanem  egy  jó  iskola,  gondolkodó 
művészek  számára,  a kik  nem  „Vorbil- 
derek"  vagy  már  megrajzolt  kész  motí- 
vumokból éldegélnek,  hanem  a természet 
formáit  saját  eredeti  felfogásukkal  művé- 
szetük keretében  alkalmazni  óhajtják.  Cz. 

Innen  Dekomtion  cím  alatt,  a 

darmstadti  agilis  Koch-cég  kiadásában  meg- 
jelenő jeles  folyóirat  most  fejezte  be  tizedik 
évfolyamát.  Szívesen  elismerjük,  hogy  lap- 
társunknak pályafutása,  a melyre  annak 
szerkesztői  jogos  önérzettel  tekinthetnek 
vissza,  folytonos  haladást  mutat.  A most 
megjelent  januári  füzet  a hírneves  belga 
művésznek.  Van  de  Veldenek  munkáiból 
egy  tekintélyes  sorozatot  közöl.  A folyóirat 
jó  szolgálatot  tehet  mindazoknak,  kik  a 
lakás  berendezéssel  foglalkoznak  s tájéko- 
zást akarnak  szerezni  maguknak,  az  e téren 
felmerülő  nevezetesb  jelenségekről  s ezért 
azt  olvasóinknak  figyelmébe  ajánljuk. 

Lechner  Ödön,  jeles  építömüvé- 

szünket  nagy  kitüntetés  érte,  a mennyiben 
a Magyar  Képzőművészek  Egyesülete  oda- 
itélte  neki  a nagy  aranyérmet.  Ezt  az  érmet 
tudvalévőén  két  év  előtt  a magyar  művészek 
összessége  alapította  s a magyar  művészek 
összessége  Ítéli  oda.  Lechner  munkásságát 
s érdemeit  e lapok  olvasói  előtt  nem  kell 
bővebben  méltatni.  Elég,  ha  zsenialitásáról 
tanúskodó  számos  alkotása  közül  utalunk  az 
iparművészeti  palotára,  a melynél  a magyaros 
jelleget  első  ízben  vitte  bele  az  arhitektu- 
rába  s a mely  ezért  bizonyos  tekintetben 
fordulópontot  jelent  hazai  építészetünk  tör- 
ténetében. Úttörő  működését  s munkáinak 
művészi  kvalitásait  még  azok  is  elismerik, 
a kik  különben  nem  értenek  egyet,  az  általa 
követett  iránynyal.  Szívesen  üdvözöljük 
kiváló  művészünket  a méltán  megérdemelt 
sikere  alkalmából  s őszintén  kívánjuk,  vajha 
minél  több  tere  nyílnék,  a melyen  tudását 
érvényesíthesse. 

A magyar  huszárság  történetére 
vonatkozó  gazdag  történelmi  emlékek,  a 
melyeket  a párisi  világkiállításon  leendő 
bemutatásra  gyűjtöttek  össze,  február  hó 
folyamán  nehány  napig  az  Iparművészeti 


Múzeum  helyiségeiben  ki  lesznek  állítva, 
a hol  azokat  a rendes  nyitási  időben  meg- 
tekintheti a közönség.  Ugyanitt  lesz  a 
Xll-XV.  csoportba  tartozó  iparművészeti 
tárgyak  javarésze  is,  melyeknek  előzetes 
bemutatása  főképen  nagyközönségünk  ama 
részének  kedvéért  történt,  a melynek  nem 
lesz  módjában  a párisi  kiállítást  a hely- 
színén megtekinteni. 

A selyemre  való  akvarell- festésnek 

új  módja.  Múlt  évfolyamaink  júliusi  füzeté- 
nek a külföldi  szemléjében  arról  emlékeztünk 
meg,  hogy  a párisi  Salonban  általánosan 
föltűntek  egy  francia  művésznő  festett 
legyezői,  a melyek  külön  e célra  preparált 
selyemből  készültek,  a mely  az  akvarell- 
festéket  oly  módon  szívja  magába,  hogy 
az  egy  könnyen  le  nem  kopik  róla,  mint  az 
eddig  ily  módon  díszített  preparálatlan 
selyemről.  Mint  szavavihető  forrásból  érte- 
sülünk, a selyem  aquarell-festésű  modorban 
való  díszítésének  egy  jóval  hasznavehetőbb 
magyar  találmánya  is  van,  a melyet  eddig 
éppen  ösmeretlen  voltánál  fogva  nem  ak- 
náztak ki  nálunk.  A találmány  lényege  az, 
hogy  az  sajátos  módon  előállított  folyékony 
festékből  áll,  a mely  kimoshatatlanúl  szívó- 

dik  be  a selyem  rostjaiba,  még  pedig  oly 
módon,  hogy  a beléje  mártott  ecsettel  tett 
vonások  a selyem  mindkét  oldalán  csak- 
nem egyforma  tisztasággal  láthatók.  Ennek 
a díszítő  festészetben  sok  tekintetben  ugyan- 
csak kiaknázható  tehnikának  a föltalálója 
Uhlmann  Viktor  tanárjelölt  (Budapest  II. 
Lánczhid-utca  2.  sz.),  a ki  maga  csupán 
naturalista  festő  s találmányát  eddigelé  alig 
használta  föl  egyébre,  mint  életnagyságú 
arcképeknek  selyemre  való  festésére,  a min, 
tekintve  eddig  egészen  elszigetelt  helyzetét, 
nem  csodálkozhatunk.  Alkalmilag  erre  a 
találmányra  még  visszatérünk,  addig  is 
ajánljuk  az  érdeklődők  figyelmébe,  útba- 
igazításra szoruló  mesterét. 

Iparművészeti  részvénytársaság. 

Már  a tavalyi  karácsonyi  kiállításunkon 
feltűnt  egy  sajátszerű  tehnikával  készült 
zománctárgyakból  álló  gyűjtemény,  rnely  az 
akkor  vatgny{\iRapoport-íé\t  zománcoló  mű- 
teremből került  ki.  A szakértőket  meglepte 
a kiállított  tárgyaknak  élénk  fénye,  a külön- 
böző színű  zománcoknak  egymásba  való  ol- 
vadása által  keletkezett  pompás  színhatások  • 
s főleg  az,  hogy  a készítőjük  képes  volt 
nagyobb  görbe  felületeket  ezzel  a zománc- 
cal egyenletesen  bevonni.  Úgy  tudjuk,  hogy 
ez  a találmány  külföldön  is  élénk  érdeklő- 
dést keltett  s általánosan  elismerték,  hogy 
a zománcnak  ezt  a nemét  sehol  sem  állít- 
ják elő,  ilyen  tökéletes  tehnikával. 

Mindennek  dacára,  a kellő  tőke,  de  főleg 
az  értelmes  m.űvészi  vezetés  hiányában,  a 
vállalat  nem  tudta  készítményeit  kellőon  érté- 
kesíteni s félő  volt,  hogy  valamely  tőke- 
pénzes külföldre  viszi  a szép  zománc- 
munkákat a feltalálójukkal  együtt.  Ennek 
elejét  veendő,  Hock  János  országgyűlési 
képviselőnek  buzdítására  többen  elhatá- 
rozták, hogy  részvénytársaságot  alapítanak, 
a melynek  egyedüli  feladata  az  lesz,  hogy  a 
Rapoport-féle  zománcmunkáknak  gyakorlati 
értékesítésére  a lehetőséget  megadja.  Mint 
halljuk,  a kibocsátandó  részvények  alá- 
írását befejezték,  úgy,  hogy  a vállalat  az 
új  alapon  legközelebb  már  megkezdheti 
működését,  a melynek  sikerét  melegen 
óhajtjuk. 


Bécsi  műipar  a karácsonyi  kiállí- 

tásimkon.  És  pedig  nem  szerepelt  az  nyíl- 
tan, hanem  mint  magyar  gyártmány,  magyar 
kiállítónak  a neve  alatt.  Sajnos,  hogy  a 
Magyar  Iparművészeti  Társulat  csak  későn, 
egy-két  nappal  a kiállítás  bezárása  előtt 
tudta  meg  az  esetet,  a mikor  megbízható 
helyről  figyelmeztették,  hogy  egy-két  kiállí- 
tott tárgyat  Bécsben  készítettek  s így  már 
nem  akadályozhatta  meg,  hogy  annak  tulaj- 
donosa, a ki  csak  újabban  nevezi  magát 
műiparosnak,  nehány  hétig  ámítsa  a közön- 
séget. Bár  az  illető  nagyon  is  rászolgált 
arra,  hogy  nevét  ne  kíméljük,  ezúttal  be- 
érjük azzal,  hogy  csak  magát  az  esetet 
hozzuk  nyilvánosságra  s reméljük,  hogy  ő 
is  beéri  a figyelmeztetésnek  ezzel  a mód- 
jával s nem  ad  alkalmat  arra,  hogy  vele, 
illetve  bécsi  dugáruival  még  egyszer  fog- 
lalkozzunk. Önként  érthető,  hogy  a Bécs- 
ben készült  magyar  gyártmány,  ma  már 
nem  bitorolja  helyét  az  Iparművészeti  Mú- 
zeumban. 

Magyar  művészek  sikere  kiilföl- 

dön.  Megszoktuk  már,  hogy  festőművé- 
szeink és  szobrászaink  külföldön  sikereket 
érnek  el,  de  arra  alig  van  példa,  hogy  itt- 
hon élő  iparművészeti  tervelőinkről  az 
ország  határán  túl  tudomást  vegyenek. 
Annyival  is  inkább  örvendeni  való,  hogy 
két  magyar  művész,  kinek  a Magyar  Ipar- 
müvészet-btn  közölt  munkái  a külföldi  szak- 
köröknek figyelmét  felébresztették,  külföld- 
ről megbízásokat  kapott.  így  Horti  Pált,  a 
Schiewenbusch  és  T-sa  kölni  cég  megbízta, 
hogy  számára  képkereteket  tervezzen  s ed- 
digi munkáiból  többet  megvásárolt,  Wie- 
gand  Edét  pedig  felkérte  a Darmstadtban 
megjelenő  Deutsche  Kunst  u.  Dekoration 
c.  előkelő  művészeti  folyóiratnak  szerkesz- 
tősége, hogy  egy  sorozat  bútortervet  készít- 
sen a lap  számára.  Itt  fölemlítjük  még,  hogy 
a Poster  c.  kiváló  angol  művészeti  folyó 
irat,  a mely  főleg  plakátokat  közöl,  már 
két  ízben  foglalkozott  a Magyar  Iparművé- 
szet révén  hirdetett  plakátpályázatokkal  s 
nagy  elismeréssel  nyilatkozott  a folyóira- 
tunkban közölt  magyar  plakáttervekről. 

A magyar  iparművészet  Berlinben. 
A hírneves  Keller  és  Reiner  műkereskedő 
cég  Berlinben  még  az  ősz  folyamán  azzal 
a kéréssel  fordult  Radisics  Jenőhöz  és 
Györgyi  Kálmánhoz,  hogy  működjenek 
közre  a f.  évi  április  havában  a berlini 
művészeti  szalonjukban  rendezendő  magyar 
iparművészeti  kiállításnak  az  előkészítésé- 
ben. Erre  a nevezettek  egyértelműen  azt  a 
nézetüket  közölték  a berlini  céggel,  hogy  a 
f.  év  nem  alkalmas  arra,  hogy  a magyar  ipar- 
művészet magát  Berlinben  bemutassa,  mert 
annak  színe-javát  a párisi  kiállításra  küldik, 
egy  jelentékeny  része  pedig  a jó  munkák- 
nak Oroszországban  van,  a honnan  csak 
április  hó  folyamán  kerülhet  vissza.  E szerint 
tehát  azt  ajánlották,  hogy  halaszszák  el  a 
tervezett  kiállítást  a jövő  évre,  a mikor  a 


Párisból  visszajövő  munkáknak  egy  része  is 
megszerezhető  lesz  a berlini  kiállítás  számára, 
így  tehát  a kiállítást  elhalasztották  a jövő 
évi  április  havára  s remélhető,  hogy  annak 
akkor  teljes  sikere  lesz.  A berlini  cégnek 
egyik  belső  tagja  Reiner  úr,  a ki  az  év 
első  napjaiban  megnézte  a karácsonyi  kiállí- 
tást, nagy  elismeréssel  nyilatkozott  a magyar 
iparművészet  fejlettségéről  s hasonlóképpen 
erősen  bízik  a tervezett  kiállítás  eredmé- 
nyes voltában. 

Zichy  Mihály  a magyar  ipar- 
művészetről.  Tudvalevő,  hogy  a mikor  szóba 
került  az  orosz  kiállítás,  Zichy  Mihály  nem 
igen  lelkesedett  azért,  sőt  a Műcsarnokhoz 
intézett  levelében  leplezetlenül  kifejezést  is 
adott  ama  nézetének,  hogy  nem  tartja  még 
időszerűnek,  hogy  a magyar  művészet 
Oroszországban  bemutatkozzék.  Annál  ör- 
vendetesb  tehát,  hogy  most,  a midőn  a 
kiállítás  megvalósult,  teljes  elismeréssel  adó- 
zik annak  iparművészeti  részének.  Egy  buda- 

pesti  ismerőséhez  intézett  levelében  ugyanis 
szószerint  ezeket  írja:  „d.  műipari  osztály 
igen  jól  megy  az  itteni  kiállításon.  Feltűnő 
előnynek  örvendhetnek  a magyarok.“ 

A székes-főváros  által  a párisi 

kiállítás  alkalmából  megrendelt  iparművé- 
szeti tárgyak  február  hó  folyamán  ki  lesz- 
nek állítva  az  Iparművészeti 
Múzeumban.  A megrendelt 
tárgyak  közül  eddig  elké- 
szült az  ezüst  dohányzó- 
készlet (a  melyet  a mostani 
számunkban  közlünk)  s a 
pozsonyi  államilag  segélye- 
zett szövőiskola  nagy  cso- 


mózott szőnyege.  Ezt  a gyönyörű,  s rend- 
kívül hatásos  szőnyeget  színesen  sokszoro- 
sítva, a jövő  számunkban  mutatjuk  be 
olvasóinknak. 

Ludwig  Edének,  a nemrégiben 

Budapesten  megnyílt  Ludwig  és  Stetka  cégű 
lakatosműhely  egyik  tulajdonosának,  mű- 
vészi kidolgozású  csillárját 
e füzetben  mutatjuk  be  ol- 
vasóinknak. Az  érdemes 
munka  iSgS-ban  Párisban, 
a „Sálon  des  Artistes'‘-ben 
volt  kiállítva,  a hol  általá- 
nos elismerésben  részesült. 


oooooooo  CSILLÁR  oooooooo 
KOVÁCSOLT  VASBÓL  ÉS  SÁRGARÉZBŐL. 
KÉSZÍTETTE  LUDVIG  EDE.  o o o o o o o 

Raskin  f.  A művészet  egy  valódi 
apostola  halt  meg  ez  év  január  20-ikán. 
Anglia  vallja  fiának,  de  lánglelke  meghódí- 
totta az  egész  művelt  világot  s mégis  isme- 
retlen maradt  hazája  határán  kivid.  Van 
valami  meglepő  abban,  hogy  az  angol  Ízlés- 
nek barátai,  követői,  csodálói,  sőt  betegei 
is  vannak  a kontinensen  s egy  ilyen  ember 
művét,  a ki  50  éven  át  vezeti  és  irányítja  a 
modernnek  nevezett  áramlatot,  a nagy  német 
nemzet  nyelvére  át  sem  ülteti,  nálunk  pedig, 
bár  a Stones  of  Venice  czimű  könyve  meg- 
jelent magyarul,  sokan  azt  sem  tudják  róla, 
hogy  sarkutazó  vagy  valami  orosz  regény- 
író volt-e  ? 

John  Ruskint  papnak  szánták  és  vallásos 
költeményekkel  érte  el  legelső  irodalmi  sike- 
reit. Ellenállhatatlan  vágya  azonban  Olasz- 
országba sodorta  és  a művészetek  tanúlmá- 
nyozására  késztette.  A milliomos  szülők 
gyermeke,  London  egyhangú  és  sülteién 
utcáiról  szökve  menekült  a Cana!  Grande 
szőlőlevéllel  ékes  márványoszlopfős  palotái- 
hoz, hol  az  arany  és  azúr  egymásba  olvadó 
harmóniája  uralkodik. 

A Giardino  Publico  kaméliái  közt,  az 
időette  templomok  és  elhagyott  palazzok 
árnyékában  bolyongva,  az  egykor  népes 


monostoroknak  ma  már  fűverte  udvarain 
és  a fényes  galériák  legutolsó  szögére  akasz- 
tott szűzies  quattrocento  festők  szemlélésé- 
ben szerezte  meg  érzelmeinek  nemességét 
és  gondolatainak  fenkölt  színezetét.  Így  vált 
áhítatos  szószólójává,  kétségtelenül  egyrészt 
nevelésének  hatása  alatt,  az  olaszországi 
naiv  és  prerafaelista  mestereknek.  Felfedezte 
Era  Angelico,  Sandro  Botticelli  és  társai 
művészetét  s megértette,  hogy  Velence  kövei 
mennyi  tanülságot  rejtenek,  hogy  a dogék 
palotája  miért  , /centrális  épülete  a világnak". 

Könyvei  nyomán  forradalmak  és  iskolák 
keletkeztek  a művészetben.  A negyvenes 
években  Turner  m.ár  az  ő művészeti  hit- 
vallása értelmében  alkotta  műveit  s tanít- 
ványai sorában  Rosetti,  Millais  és  Burne 
Jones  nevével  találkozunk.  Mint  esztétikust 
mindig  az  jellemezte,  hogy  kevéssé  kötötte 
magát  mások  ítéletéhez;  s ezáltal  meg- 
kétszereződött hatása. 

Nagyobb  jelentőséget  tulajdoníthatunk 
azonban  annak  a tevékenységének,  a melylyel 
a művészetek  népszerűsítését  és  demokrati- 
zálását vitte  keresztül  Angliában.  Elragadó 
szónoklatokat  tartott  Oxfordban,  a melyre 
csak  úgy  tolongott  a műveltebb  osztály ; a 
nép  közt  meg  vándor  előadásokkal  hintette 

szét  eszméit  Szellemi  fensőbbségével,  ra- 
gyogó stilusával,  bizalmat  keltő  és  jóhi- 
szemű lelkesedésével  bámulatos  eredményt 
ért  el.  A művészetet,  mint  hatalmas  szociális 
tényezőt  tette  ismertté  s a művészi  ipar  meg- 
teremtésével nemcsak  lelket  finomítani  és 
erkölcsi  érzést  akart  kelteni,  hanem  egy- 
szersmind sok  százezer  embernek  nyújtott 
alkalmat  a haladásra ; a művészetet  kezelő 
gyárakkal  szemben,  az  egyes  munkásoknak 
juttatta  a termelés  hasznát. 

Alapeszméje,  melylyel  akcióját  megkezdte, 
a természethez  való  visszatérés  volt,  azt 
állította  szembe  a rafinált  rendszernek  s 
attól  várta  az  egész  modern  ipar  művészeti 
és  sociális  oldalának  megoldását. 

Azt  a nagy  tehnikai  haladást,  mely  az 
újabb  kort  jellemzi,  Ruskin  nem  csodálja, 
mint  kortársai,  hanem  inkább  elitéli,  mert 
az  iparművészet  megsemmisítésére  tör.  Első 
sorban  pedig  ama  kifogástalannak  tetsző 
nemzetgazdaságtani  tételt  kárhoztatja,  mely 
a termelésnél  a munkamegosztást  tartja  cél- 
szerűnek. Nézete  szerint  végzetes  tévedés 
rejlik  azon  különválasztásban,  melylyel  a 
mai  munkarendszer  a tervezést  és  a kivitelt 
más-más  kezekre  bízza,  sőt  a kivitelnek 
egyes  részletét  is  megosztja.  Az  egész- 
séges továbbfejlődést  ez  megakasztja,  mert 
a tervező  urak  találékonysága  kimerül  nem 
ismervén  az  anyagot  és  annak  érvényesít- 
hető előnyeit;  a munkás  pedig  észnélküli 
eszközzé  válik,  a ki  ugyan  ismeri  az  anya- 
got, de  művészi  invencióra  egyáltalán  kép- 
telen. Ruskin  ideálja  az  a művész,  a ki 
gondolatát  saját  kezével  valósítja  meg.  A 
munkamegosztásnál  „tulajdonképen  nem  a 
munkát  darabolják  szét,  hanem  a munkást" 
— mondja  egy  helyen  — „kiölik  belőle 
a lelket  és  ne  csodálkozzunk,  ha  szellem- 
telenség  a bélyege  a mai  ipar  produktu- 
mainak". Az  ő filozófiája  szerint  Madách- 
nak  nincs  igaza,  ki  mint  szomorú  vesze- 
delmet állítja  elénk,  ha  Michael-Angelonak 
széklábat  kellene  faragni. 

Másrészt  azonban  Ruskin  nemcsak  a ter- 
melést, de  a fogyasztást  is  reformálandó- 
nak  tartja.  Valamint  az  iparművészt  vissza- 
vezeti a természetes  produktiv  módszerre. 


úgy  a publikum  ízlését  is  abba  az  irányba 
tereli,  a melynél  fogva  csak  tisztán  művészi 
becsű  alkotások  számíthatnak  keresletre,  a 
gyári  készítmények  mellőzésével. 

A művészi  nevelést  is  lelkes  agitációjával 
a legszélesebb  alapon  rendezte.  Ruskinnak 
köszönhető,  hogy  Anglia  minden  középisko- 
lájában külön  stúdiumot  képez  a művészet 
és  csaknem  minden  valamire  való  városában 
művészeti  és  különösen  iparművészeti  mú- 
zeumok, iskolák  és  könyvtárak  állíttattak  fel, 
melyeknek  szerepe  a nemzetvagyonosodást 
illetőleg  legkiválóbbak  az  egész  világon. 

De  Ruskin  nem  csak  elméleti  munkás- 
ságot fejtett  ki,  hanem  gyakorlatilag  is 
megvalósította  ideáit.  Iparművészeti  iskolát 
állított  fel  a maga  eszméit  saját  maga  adta 
elő.  Továbbá  előkelő  művészek  segítsé- 
gével, mint  a minők  William  Morris,  Walter 
Crane,  Burne  Jones,  Maddox  Brown,  Voy- 
sey  és  mások,  nagy  műipari  telepeket  léte- 
sített saját  három  millió  koronányi  vagyoná- 
nak feláldozásával,  s újéletet,  frisseséget  ho- 
zott a művészi  iparba.  A tapéta,  textilgyárt- 
mányok, üveg-agyagipar  és  grafikus  művé- 
szetek új  lendületet  nyertek  s diadalmas 
körútra  kelt  iskolájának  munkássága  egész 
Európában.  A régi  és  keleti  művészetek 
üdesége  forgalomba  jött  általuk,  megtermé- 
kenyítvén a tespedő  iparművészetet.  Könyvet 
lehetne  erről  írni,  hogy  minő  és  mily  mér- 
tékben érvényesültek  a hatások,  rövid  mél- 
tatásban még  fogalmat  is  bajos  nyújtani 
azon  széleskörű  hullámokról,  melyet  Ruskin 
és  követői  keltettek.  Kétségtelen  tény,  hogy 
korunk  iparművészeiének  szellemi  atyját 
őbenne  tisztelhetjük. 

A kartonnyomás  történeti  fejlő- 

dését  mutatta  be  az  osztrák  iparművészeti 
muzeum  Bécsben,  a múlt  év  végén  ren- 
dezett időszaki  kiállításában,  a melynek 
anyaga  javarészt  a múzeum  textil-osztályá- 
nak a térszűke  miatt  állandóan  közszemlére 
nem  bocsátható  tárgyaiból  került  ki,  a melyek 
sorozatát  különböző  helyekről  kölcsönzött 
munkákkal  egészítették  ki.  A szerfölött  ér- 
dekes kiállítást  a berlini  Kunstgewerbeblatt 
ismerteti  a legalaposabban  decemberi  szá- 
mában. A bécsi  iparművészeti  múzeum 

vezetősége  nemcsak  arra  törekszik,  hogy 
az  osztrák  iparművészetbe  modern  szellemet 
öntsön,  de  hogy  a közönség  műtörténelmi 
műveltségét  is  gyarapítsa,  a mely  önálló 
Ítéletének  a legbiztosabb  alapjául  szolgálhat. 
Ez  utóbbi  célt  szolgálta  a kartonnyomás 
történeti  fejlődésének  a bemutatása  is,  a 
melyben  az  egyiptomiaktól  kezdve  nap- 
jainkig minden  kor  és  nemzet  képviselve 
volt.  Igen  érdekesek  voltak  a körülbelül 
1500  éves  bábuk,  a melyeket  Gráf  Egyiptom- 
ban ásott  ki  s melyek  ruháján  a karton- 
nyomás, kékes-fekete  festékkel  színtelen 
alapon,  a késői  antik-szövetek  motívumait 
utánozza.  A régibb  középkorból  nehány 
ezüsttel  áttört  selyemszövetet  utánzó  bizánci 
és  olasz  munkát  állítottak  ki;  a késői  kö- 
zépkor kartonnyomásai  között,  a tiroli 
vászonkárpitok  tűntek  föl,  gránátalma  mo- 
tivumaikkal.  Ezek  a tapéták,  kartonnyomásuk 
sajátos  tehnikájával  azt  a körülményt  is 
megerősítik,  a melyre  a kutatók  már  régeb- 
ben jöttek  rá,  hogy  a kartonnyomásnak 
nem  kis  része  volt  a könyvnyomtatás  föl- 
találásában. 

Az  olasz  renaissance  ezen  a kiállításon 
préselt  s ékítményeiknél  és  színezésüknél 
fogva  egyaránt  hatásos  bársonyszövetekkel 
volt  képviselve.  Gazdag  volt  a keleti  ere- 
detű kartonnyomások  sorozata,  a melyek 
importja  a XVIII.  században  az  európai 
kartonnyomást  tehnikai  és  művészi  téren 
egyaránt  befolyásolta.  Nehány  XVIII.  század- 
beli kartonnyomású  falkárpit,  kézi  festéssel 
élénkebbé  tett  bútorszövet  egészen  kínai 
vagy  japán  jellegű.  Szerfölött  bájos  hatásúak 
voltak  a rokoko-korbeli  kartonnyomások, 
szeszélyes  ornamentikájukkal  s a mi  ben- 
nünket közelebbről  érdekel,  feltűnést  keltett 
a sasvári  kartonnyomó  műhely  eredeti 
mintáinak  a gazdag  sorozata.  Sasvár  Nyitra- 
megyében  Holies  közelében  fekszik  s em- 
lékei nagy  száma  után  ítélve,  1736-ban  ala- 
pított kartonnyomó  műhelye  nagy  virág- 
zásnak örvendett.  Korabinszky  múlt  század- 
beli lexikonja  szerint  a fonóműhelyben 
alkalmazott  munkásokon  kívül  300  ember 
kereste  itt  valamikor  kenyerét.  A karton- 
nyomó műhely  tulajdonosa  Boltin  báró 


volt,  az  intézet  történetéről,  megszűnésének 
az  okairól  közelebbi  adataink  nincsenek. 
Kívánatos  volna,  ha  szakembereink  közül 
valaki  iparművészetünk  múltja  ez  érdekes 
fejezetének  a behatóbb  földerítésére  vál- 
lalkoznék. 

Népies  lakásberendezési  kiállítást 

rendeztek  december  havában  Drezdában  a 
szász  királyné  kezdeményezésére.  Ennek  a 
kiállításnak  a célja  oly  művészies  formájú 
bútoroknak  a bemutatása  volt,  a melyeket 
a kevésbé  jómódú  polgár-családok  is  meg- 
szerezhetnek. A kiállítás  sikere  érdekében 
pályadíjakat  is  tűztek  ki;  még  pedig  egy 
olyan  nappali  és  hálószobából  s konyhából 
álló  lakásberendezésre,  a melynek  ára  a 
750  márkát  túl  nem  haladja,  továbbá  egy 
teljes  lakásberendezésre  szegényebb  emberek 
részére,  a mely  400  márkába  s egy  egyszerű 
hálószobára,  a mely  legfeljebb  200  márkába 
kerül.  A pályázatban  több  kiváló  német 
tervező  vett  részt.  A rajzaik  után  előállított 
bútorok  anyaga  többnyire  pácolt  vagy 
fényezett  puhafa  volt,  formájuk  pedig  min- 
den ízében  modern.  A drezdai  iparművé- 
szeti műhelyek  két  teljesen  fölszerelt  lakást 
állítottak  ki;  az  egyiknek  az  ára  800,  a 
másiknak  750  márka  volt.  Ezek  a műhelyek 
közelítették  meg  leginkább  a kitűzött  célt, 
igaz,  hogy  nem  minden  önmegtagadás 
nélkül.  Ha  azonban  minden  ízében  mű- 
vészi bútoraikkal  most  még  csak  inkább 
erkölcsi,  mint  anyagi  sikert  arattak;  több 
mint  valószínű,  hogy  a célt,  a melyet  ennek 
a drezdai  kiállításnak  kitűztek,  nem  sokára 
sikeresen  lehet  majd  megvalósítani.  Annak 
a modern  társadalmi  törekvésnek,  a mely 
a művészi  szellemet  a legalsóbb  népréte- 
gekbe is  igyekszik  bevinni,  nem  lehet  más 
eredménye,  mint  hogy  a mesteremberek, 
a kik  eddig  csak  mások  tervei  után  dol- 
goznak, a maguk  erejéből  is  képesek  lesz- 
nek művészi  munkát  előállítani.  A munka- 
felosztás, a mely  most  a művészi  bútorokat 
megdrágítja,  így  el  fog  enyészni  s a tisz- 
tult ízlésű  mesterember  modern  és  művészi 
bútorait  kevesebb  erő  és  anyag  pazarlással 
állíthatja  majd  elő,  mint  furniros  munkáját, 
azok  így  természetszerűleg  még  olcsóbbak 

lesznek  a szemfényvesztésre  számító  por- 
tékánál. 

Az  iparművészet  a müncheni  Glas- 

palastban  ezen  a télen  harmadszor  szere- 
pel. A két  kis  szobánál,  a melyet  elő- 
ször bocsátottak  rendelkezésére,  most  jóval 
nagyobb  térhez  jutott  s a grand  Arttal 
azonos  tényezőként  szerepel  ott.  Az  ipar- 
művészeti  tárgyak  számának  a gyarapodá- 
sával azonban  nem  emelkedett  ezek  össze- 
ségének a művészi  színvonala.  Német  folyó- 
iratok ennek  okául  azt  tűntetik  föl,  hogy 
ezzel  a kiállítással  egyidejűleg  még  számos 
más  műtárlatot  is  el  kellett  látnia  a német 
iparművészetnek  s azért  nem  felel  meg 
müncheni  debütje  azoknak  a várakozások- 
nak, a melyeket  elébe  tűztek.  Újabb,  jelen- 
tősebb mozzanatok  ezúttal  nem  érvényesül- 
nek a müncheni  Glaspalast  iparművészeti 
osztályán,  a melynek  ismertetését  a »Kunst 
undHandwerk"  januári  számában  kezdte  el. 

Kosztiimtörténeti  kiállítás  ny  itt  meg 

október  végén  Brünnben  a morva  ipar- 
múzeumban, a mely  célját:  a férfi  és  női 
ruhának  az  antiktól  kezdve  századunk 
elejéig  való  bemutatását  osztrák  szempont- 
ból véve  sok  sikerrel  oldotta  meg.  A fő- 
súlyt az  eredeti  kosztümök  kiállítására  fek- 
tették, csak  ahol  a fejlődés  föltüntetésében 
hézag  maradt,  pótolták  ezt  egykorú  képek 
és  szobrok  nyomán  készült  utánzatokkal. 
Csak  úgy  vált  lehetővé,  hogy  az  egyiptomi, 
görög,  asszír,  római  s más  nemzetek  kosz- 
tümtani  szempontból  képviselve  lehettek. 
A kosztümöket  csaknem  kizárólag  az  osztrák 
múzeumok  és  osztrák  főurak  bocsátották  a 
kiállítás  rendelkezésére. 

Alapítvány  iparművészeti  tárgy á 

kiadványokra.  A berlini  iparművészeti 
múzeumot  érte  az  a szerencse,  hogy  egy 
bőkezű  mecénás  jóvoltából  oly  alapítvány- 
hoz jutott,  a melynek  kamatait  olyan  munka- 
körébe vágó  kiadványok  rendezésére  fordít- 
hatja, a melyek  tartalmával  a műtörténelmi 
ismereteket,  a műiparban  hasznavehető  min- 
tákat s a melyek  külső  kiállításával  a jó  ízlést 
terjesztheti.  Az  alapítvány  az  1891-ben  Hal- 
berstadban  elhalt  Orlop  Sándor  hagyo- 


mánya s összege  186,100  márka,  a melynek 
csupán  kamatai  s a kiadványokból  befolyó 
jövedelem  használható  föl  a föntmondott 
célra.  Az  alapítványhoz  a múlt  év  őszén 
adta  beleegyezését  a német  császár  s ka- 
matait legközelebb  kezdik  fölhasználni. 

Dupuis  Dániel  halála.  A francia 

medaillonművesség  híres  mesterének  a tra- 
gikus haláláról  napilapjaink  is  megemlé- 
keztek. Páris  művészei  őszintén  gyászolják 
az  alig  ötven  éves  korában  véget  ért  jeles 
szobrászt,  aki  a francia  medaillonművesség 
új  életre  keltésében  nevezetes  szerepet  ját- 
szott. Dupuis,  Bloisban  született  s eredetileg 
festőnek  készült.  Csak  a midőn  ezen  a 
pályáján  nem  nyílt  alkalma  arra,  hogy  a prix 
de  Rome-t  elnyerje,  cserélte  föl,  Rotyhoz 
hasonlóan,  ecsetét  a vésővel.  A szobrászatnak 
a festői  hatások  kiaknázására  a legalkalma- 
sabb tehnikájának,  a rnedaillonművességnek 
szentelte  életét.  1872-ben  a prix  de  Romé- 
inál az  örök  városba  utazott,  a hol  első 
művei  a Villa  Mediciben  vele  egyidőben 
ott  időző  tizenkét  társának  az  arcképét  ábrá- 
zoló medaillonjai  voltak.  Szinte  megszám- 
lálhatatlanok  az  érmek,  arcképek  és  pla- 
kettek, a melyek  keze  alól  kikerültek  s a 
melyek  mind  ötletességét,  biztos  kezét 
dicsérik  s tele  vannak  felülmúlhatatlan  ele- 
ganciával és  üde  formákkal.  Főbb  művei 
a párisi  Luxembourg-múzeumban  láthatók. 
Híres  munkák  voltak  az  1878.  évi  párisi 
világkiállítás  érmei  s jeles  kortársait  ábrá- 
zoló medaillonjai.  Az  új  francia  5-  és  10- 
centimos  pénzek  szintén  az  ő vésője  alól 
kerültek  ki.  Utolsó  munkája,  a melynek 
reprodukcióját  a Revue  des  Arts  Décoratifs 
decemberi  számában  közli,  három  remek 
plakett  volt.  Az  egyik  Madonnát  ábrázol, 
karján  a szunnyadó  gyermekkel,  a másik 
két  virágot  ápoló,  félig  meztelen  bájos  nő 
képében  a kertészetet.  A harmadik  plakett 
az  1900.  évi  párisi  világkiállítás  személy- 
zetének a hivatalos  jelvénye,  a melyen  a 
földgömb  fölött  lebegve  harsonás  géniusz 
látható  s a melynek  remek  kivitele  ékes 
bizonysága  annak,  a mit  a mi  művészeink 
is  megszívlelhetnének,  hogy  a legjelesebb 

francia  mesterek  sem  kicsinylenek  semmi- 
féle feladatot,  a melylyel  a közízlést  szol- 
gálhatják. 

A párisi  világkiállítással  kapcso- 
laíos  ünnepségek  alkalmára  a francia  l'Union 
Centrale  des  Arts  Décoratifs  pályázatot  hir- 
detett alkalmi  utcadiszítésre.  A pályázat  az 
imént  járt  le  s a Revue  des  Arts  décora- 
tifs, mely  tanúlságos  megjegyzéseket  fűz 
hozzá,  egykori  rajzok  alapján  igen  érdeke- 
sen jellemzi  mindazt,  a mit  a franciák  e 
téren  közel  két  század  óta  létrehoztak.  Az 
említett  folyóirat  különösen  a miatt  panasz- 
kodik, hogy  miként  az  építészetben,  az 
alkalmi  díszítésben  sem  teremtettek  a XIX. 
században  új  stílust  Franciaországban  s az 
utcák  diszítése  a Párisban  rendezett  ünnep- 
ségek alkalmával  rendszerint  egyformán 
banális.  Nem  sok  eredetiséget  mutatnak  a 
kiállítási  ünnepségek  alkalmából  létesítendő 
úícadiszítések  sem  s a folyóirat  új  alkalmi 
díszítés  beillesztésére  buzdítja  a művésze- 
ket, a mely  nem  régi,  elcsépelt  fogások  föl- 
használásából  áll,  hanem  koncepcióiban, 
színhatásaiban,  elrendezésében  s a modern 
tehnikai  vívmányok  logikus  fölhasználásá- 
val egyaránt  a modern  szellemet  tükrözteti 
vissza.  Boldog  franciák ! A ki  Párist  ünnepi 
köntösben  látta,  nem  vitathatja  el,  hogy  ha 
nem  is  eredeti,  de  művészi  Ízlésre  vall  min- 
denkor utcáinak  alkalmi  diszítése  s ezzel  ott 
mindenkor  művészi  kezeket  bíznak  is  meg. 
Nálunk  rendszerint  a jóízléssel  hadi  lábon 
álló  vállalkozók  intézik  ünnepélyeink  alkal- 
mával az  utcák  díszítését.  Nem  is  tudtunk 
eddigelé  barbár  pompánál  egyebet  föl- 
mutatni ezen  a téren. 

A londoni  Arts  and  Crafts  kiállítás 

kapcsán,  melyet  tizennyolc  év  előtt  William 
Morris,  a modern  művészet  atyamestere 
alapított  s a melyet  csupán  minden  harma- 
dik évben  rendeznek,  a Dekorative  Kunsí 
lesújtó  kritikát  ír  decemberi  füzetében  Walter 
Craneről,  a kinek  különösen  szobrászati 
műveit  becsmérli,  azt  állítja,  hogy  nálánál 
nagyobb  barátainak  Morris  és  Burne  Jones- 
nek  a halála  óta,  a kinek  útbaigazítása  mel- 
lett dolgozott,  minden  ügyességét  elvesz- 


tette. A bútorok,  ékszerek  és  keramikai 
tárgyak,  a melyek  ezen  a kiállításon  látha- 
tók, az  idézett  folyóirat  szerint  szintén  nagy 
hanyatlást  vagy  legalább  is  egészségtelen 
stagnálást  mutatnak,  a melynek  oka  az  a 
körülmény,  hogy  az  angol  mesterek  újab- 
ban az  élettől  egészen  elzárkózva,  merő 
arhaizálásból  élnek,  a melylyel  mintha  a kul- 
túra kezdetleges  korát  akarnák  visszaállítani. 
Az  egyedüli  meglepetés,  a Craft  and  Arts 
kiállításon,  Harry  Powellnek  üvegedény- 
gyűjteménye. Ezek  az  üvegedények  mind 
eredeti  és  ízléses  formájukkal  és  harmonikus 
színezésükkel  válnak  ki. 

A kiállítás  egyik  külön  osztályában  Morris 
alkotásait  mulatják  be:  szövet-,  kárpit-,  üveg- 
festmény-,  könyvtábla-tervezeteit,  a rajzai 
után  becsült  ércveretű,  szövött  és  faragott 
munkákat,  a melyek  legapróbb  részleteik- 
ben is  a nagy  mester  hatalmas  egyéniségé- 
nek a bélyegét  viselik  magukon.  William 
Morris  alkotásai  még  szembetűnőbbé  teszik 
a hanyatlást,  a melybe  az  angol  iparművé- 
szet halála  óta  jutott  s a melyből  Európa 
népei  immár  csak  negatív  tanúlságokat  me- 
ríthetnek. így  a Dekorative  Kunst,  a mely- 
hez hasonlóan  a többi  német  folyóiratok 
is  már  nem  egyszer  fakadtak  ki  az  angol 
művészet  ellen;  a német  mesterek  mind- 
azonáltal talán  nagyobb  mohósággal,  mint 
Európa  bármely  egyéb  országának  a mű- 
vészei, nem  szűntek  meg  az  angoloktól 
inspirációt  kölcsönözni,  ezek  alkotásait  több- 
kevesebb s néha  nagyon  is  kevés  szelle- 
mességgel és  eredetiséggel  utánozni.  Egész 
más  a kép,  a melyet  a francia  Art  et  Déco- 
ration  erről  a kiállításról  nyújt  ez  idei  első 
számának  dúsan  illusztrált  s jóval  tárgyila- 
gosabb  cikkében.  Az  itt  bemutatott  és  mél- 
tatott munkák,  valamint  azok  is,  a melyeket 
a Studio  folytatólagosan  decemberi  füzeté- 
ben közöl,  túlnyomó  részben  arról  tanús- 
kodnak, hogy  bizony-bizony  a németek  még 
ma  is  sokat  tanúlhaínának  az  angoloktól. 
Walter  Crane  ízléses  és  eredeti  munkáin 
kivül,  a melyek  reprodukciói  a Stúdióban 
láthatók,  a Crafts  and  Aris  kiállításon  be- 
mutatott bútorok  közül  Simpson  és  Gibson 
egyházi  széksorai  a legérdekesebbek,  a me- 

lyek  a csúcsíves  egyházi  széksorok  moderni- 
zált struktúrájával  s minden  ízében  modern, 
naturalisztikus  ékítményekkel  bírnak.  Ez 
utóbbiak  gazdag  hatásukkal  és  friss  voltuk- 
kal az  emlékszerü  interiörrel  összhangzó- 
nak  Ígérkező,  méltóságteljes  pompát  kölcsö- 
nöznek a bútoroknak. 

Az  Art  et  Décoration,  Walter  Crane  egyik 
munkájának  a képét  is  közli  s a szent 
Cecíliát  ábrázoló  üvegfestmény,  a mely  a 
képírásnak  ezzel  a korlátolt  tehnikájával 
annyi  érzést  fejez  ki,  a nélkül,  hogy  ez  az 
anyag  és  forma  harmóniájának  a rovására 
történnék,  a mennyivel  a németek  egyik- 
másik nagyratartott  mesterének  az  olajfest- 
ményein sem  igen  találkozunk.  Bensőség- 
gel  teljes  Bell  színezett  domborműve  is, 
mely  öt  mezőben  Krisztust  és  négy  őt 
imádó  angyalt  tüntet  föl  a prerafaelita  fes- 
tők modorában.  Marks  és  Rathboue  vert 
ezüst  munkái,  Heaton  zománcművei.  Miss 
Steele  öntött  bronzapplikációi,  Anning  Bel! 
gazdag  és  ízléses  mintájú,  damasztszövésü 
asztalterítői  s az  Arts  and  Crafts  kiállításon 
bemutatott  egyéb  tehnikáju  munkák  közül 
is  sok  arról  tanúskodnak,  hogy  az  angol 
iparművészet  ma  is  azon  a színvonalon  áll, 
a melyet  Európa  népeinek  a legtöbbje  s köz- 
tük a németek  is  még  csak  megközelíteni 
igyekeznek. 

A „National Competention^,  iSgg- 

ben.  Az  angoloknak  ezt  a művészetoktatási 
intézményét,  a mely  a szigetország  ipar- 
művészetének a fejlődésében  oly  hathatós 
tényezőnek  bizonyúlt,  a mi  közönségünk  is 
jól  ismeri  abból  a kiállításból,  a melyet  egy 
évvel  ezelőtt  iparművészeti  múzeumunk 
rendezett  a nyertes  pályamunkákból.  Az 
angol  művészeti-  és  műipariskolák  1899. 
évi  nemzeti  versenyére  96,580  munkát  küld- 
tek be,  a melyet  tizenhét  szakosztályba  osz- 


tottak s a melyből  1091  nyert  jutalmat. 
A bírálóbizottság  jelentéséből,  a melynek 
olvasása  a National  Competention  nálunk 
kiállított  tárgyaival  kapcsolatban  oly  tanúl- 
ságos  volt,  az  Innendekoration,  a melynek 
decemberi  számából  ezeket  az  adatokat  me- 
rítettük, mitsem  közöl.  Csak  általánosan 
jellemzi  a versenyt,  az  angol  művész- 
növendékek törekvését,  a kik  ebben  részt- 
vesznek  s a kik  évről-évre  nagyobb  szám- 
ban látják  be,  hogy  csak  vajmi  kevésnek 
nyílik  kilátása  közülök  arra,  hogy  a grand 
Art  terén  érvényesüljenek  s azért  már  kez- 
dettől fogva  az  iparművészet  mezején  pró- 
bálják kifejteni  erejüket. 

A pályadíjnyertes  munkákból  egész  soro- 
zatot reprodukciókban  is  közöl  az  idézett 
folyóirat  s ezek  közül  különösen  a díszítő 
szobrászat  és  festészet  körébe  vágók  válnak 
ki  eredetiségökkel  és  művészi  kivitelükkel. 
Bútortervezéssel,  a mely  a legtöbb  nehéz- 
séggel jár,  ez  idén  kevesen  s azok  is  nagyon 
különböző  sikerrel  próbálkoztak;  azonban 
ezen  a téren  is  akadt  figyelemre  méltó 
munka.  Föltűnő  jelenség  volt,  hogy  az  első 
díjak  közül  sokat  nők  nyertek  el,  a kik  álta- 
lában a férfiaknál  nagyobb  komolysággal  és 
ernyedetlen  szorgalommal  folytatják  tanúl- 
mányaikat  s a mint  ennek  legutóbbi  szá- 
mában az  Art  et  Décoration  is  kifejezést 
ad,  az  angol  iparművészetben  maholnap 
jelentős  szerepet  fognak  betölteni. 

A National  Competentionról  szóló  jelen- 
téséhez az  Innendekoration  szerkesztője  a 
következő  érdekes  megjegyzést  fűzi:  „Nem 
minden  szégyen  nélkül  valljuk  meg,  hogy 
Németországban  ilyen  modern  szellemben 
szervezett  hasznos  intézmény  még  nincs. 
Cikkünkből  azok,  a kiket  illet,  nálunk  is 
meríthetnének  impulzust,  a National  Com- 
petentionhoz  hasonló  verseny  életbelépte- 
téséhez". 

K Lippich  Elek  dr.-t,  a vallás-  és 

közoktatásügyi  minisztérium  művészeti  osz- 
tályának a vezetőjét,  ő felsége  a király 
osztálytanácsossá  nevezte  ki.  Őszinte  öröm- 
mel üdvözöljük  az  új  osztálytanácsost  s nem 
kételkedünk  benne,  hogy  régi  hatáskörében 
való  térfoglalását  örömmel  látja  a magyar 
művészetnek  minden  igaz  barátja.  Lippich 
Elek  dr.-t  önfeláldozó  ügyszeretete,  széles- 
körű tanulmányokon  alapuló  szakértelme 
s megnyerő,  tapintatos  modora,  hivatottá 
teszi  arra,  hogy  állását  sikerrel  betöltse. 
A magyar  képzőművészeti  viszonyoknak 
kuszáltsága  pedig,  most  különösen  fontos 
feladatot  ró  a szépművészeti  referensre, 
de  a sokáig  mellőzött  hazai  iparművészetnek, 
a külföldi  óriási  fellendüléssel  szemben  való 
céltudatos  és  hathatós  felkarolása  szintén 
teljes  rátermettséget  kiván  attól,  a kinek 
e téren  vezérlő  szerepe  van.  Lippichnek 
eddigi  eredményes  munkálkodásában  és 
üdvös  kezdeményezéseiben  biztosítékát  lát- 
juk annak,  hogy  további  működése  áldást- 
hozó  lesz  a hazai  művészetre. 

A képzőművészeti  aranyérem  nyer- 
tese.  A vallás-  és  közoktatásügyi  m.  kir. 
minister  az  orsz.  képzőművészeti  társulat 
1899/1900.  évi  téli  tárlata  alkalmából  enge- 


délyezett állami  két  nagy  arany  érem  egyikét 
László  Fülöp  festőművésznek  adományozta, 
másikat  pedig  a képzőművészeti  társulat 
1900 '1901.  évi  téli  tárlatára  tartotta  fenn. 

Az  iparművészeti  aranyérem  pálya- 
birósága,  mely  Radisics  Jenó'  múzeumi 
igazgató  elnöklete  alatt  dr.  Lippich  Elek 
miniszteri  osztálytanácsos,  Szalay  Imre, 
Ráth  György,  Gelléri  Mór,  Thék  Endre, 
Eittier  Kamill  és  Mihalik  József  tagokból 
állott,  f.  é.  január  hó  8-án  tartott  ülésében 
az  1899.  évi  iparművészeti  aranyérmet 
egyhangúlag  Horti  Pálmk  javasolta  ado- 
mányozni azért  a sokoldalú  és  kiváló  tevé- 
kenységért, a mit  nevezett  úgyis  mint  ter- 
vező művész,  úgyis  mint  az  iparművészettel 
gyakorlatilag  foglalkozó  egyén  kifejtett  s 
így  a modern  magyar  iparművészet  fellen- 
dülése érdekében  jelentékenyen  közremű- 
ködött. A jury  ezt  a javaslatát  a vallás  és 
közoktatásügyi  minister  elé  terjesztette  jóvá- 
hagyás végett. 

Az  iparművészeti  múzeumot  a le- 

folyt  1899-ik  évben  összesen  138,394  egyén 
látogatta  meg.  A múzeum  megnyitása  óta 
(1897.  nov.  20.)  összesen  337,507  látogató 
volt  a múzeumban.  A múlt  évben  kül- 
földiek is  sokan  látogatták;  ezek  sorában 

volt  T.  Pit,  a hollandi  múzeum  igazgatója 
Amsterdamból,  N.  Six,  a hollandi  királyi 
paloták  intendánsa,  a svájci  szövetségtanács 
kiküldöttei,  Venturi  Rómából  stb.  A könyv- 
tár a múlt  évben  387  kötettel  és  1450  mű- 
lappal gyarapodott. 

Ismeretterjesztő  előadások  az  Ipar- 
művészeti  Múzeumban.  Az  előadások  f.  é. 
január  26-án  vették  kezdetüket  s minden 
pénteki  napon  d.  u.  5 órakor  az  iparmű- 
vészeti múzeum  első  emeleti  nagy  termében 
tartatnak  meg.  Az  előadások  sorrendje  és 
tárgya  a következő;  Január  26-án,  Oróh 
István:  A modern  és  magyar  stilus.  Február 
g.,  16.  és  23-án,  dr.  Czobor  Béla:  A keresz- 
ténység az  iparművészetben.  Március  2.  és 
g-én  Moréin  Gusztáv : A sokszorosító  mű- 
vészet és  eljárásai.  Március  16.,  23.  és  30-án, 
dr.  Keszler  József:  Az  üveg.  — Az  elő- 
adások teljesen  ingyenesek.  Belépő  jegyeket 
minden  intelligens  egyén  szívesen  kap,  ha 
ez  iránt  az  iparművészeti  múzeum  irodá- 
jába fordul  (d.  e.  g-től  d.  u.  1 óráig). 

Az  0.  m.  iparművészeti  múzeum 

és  iskola  könyvtárát  az  i8gg-ik  év  folya- 
mán, az  öt  hónapi  nyitvatartási  idő  alatt 
4785-én  használták  s a kivett  művek  száma 
6212  volt.  A könyvtár  anyaga  387  művel 
s mintegy  1450  műlappal  gyarapodott. 

Az  Iparművészeti  múzeum  gyű]- 

teményeinek  gyarapodása  az  i8gg.  év  má- 
sodik negyedétől  az  év  végéig. 

I.  Ajándékozások. 

A)  Fémmunkák.  Füles  ibrik,  ón,  hornyolt 
s kagylóidomokkal  díszített.  18.  század. 
Ajándékozta:  Özv.  Stegmüllerné,  Gerster 
Mária,  Elek.  — Lap,  2 db,  vésett  vörösréz, 
nyomtatáshoz  való.  Ajándékozta:  Kubicsek 
Vilmos,  Budapest. 

B)  Keramikai  tárgyak.  Füles  kanna,  tá- 
nyérkájával,  porcellán.  Meisseni  készítmény. 
18.  század.  Ajándékozta:  Özv.  Stegmüllerné, 
Gerster  Mária,  Elek.  - Kép,  nagyobb  por- 
cellánlapon  Humboldt  Sándor  arcképe  és 
sajátkezű  írása,  melyet  Potsdamból  1857. 
október  havában  Fischer  Mórichoz,  a he- 
rendi porcellángyár  alapítójához  intézett. 
Ajándékozta:  Fischer  Jenő,  Herend.  — Tál, 


cserép.  Régi  olasz  majolikának  modern 
utánzata.  Ajándékozta:  Schaschek  Emil, 
Budapest.  - Díszedény,  porcellán,  festett 
íriszekkel.  Japáni  modern  készítmény.  Aján- 
dékozta: ugyanaz. 

C)  Szövetek,  hímzések.  Hímzés,  sárga 
selymen  sokszínű  selyemfonállal  díszedény 
és  virágok.  18.  század.  Állítólag  krakai 
apácák  műve.  Ajándékozta:  Csehély  Adolf 
főreálisk.  tanár,  Székely-Udvarhely.  - Szövet, 
sokszínű  selyem,  hat  beszőtt  virágcsokorral, 
ig.  század.  Ajándékozta:  Özv.  Stegmüllerné, 
Gerster  Mária,  Elek.  - Női  ing,  három  db, 
fehér  házi  lenszövet,  színes  pamuttal  ki- 
varrva.  Modern  erdélyi  román  népies 
viselet  és  készítmény.  Ajándékozta;  Pildner 
Ferenc  orsz.  képviselő.  - Bársony,  az  u.  n. 
Velour  d’Utrecht.  18.  század  közepe.  Aján- 
dékozta: dr.  Bock  Ferenc  aacheni  kanonok. 

— Hímzés,  fehér  vásznon  sokszínű  selyem- 
fonállal hímzett  virágok.  Erdélyi,  18.  század. 
Ajándékozta;  dr.  Szádeczky  Lajos  egyet, 
tanár,  Kolozsvár. 

D)  Bőr,  papír,  lakkmunkák.  Tapéta, 
71  darab,  durva  papíranyag,  részben  durva 
vászon,  aranyozottak  és  fehérek,  dombor- 
nyomású  díszítésekkel.  Ajándékozta : Gyöm- 
rei  Manó,  Budapest.  ~ Tok,  sokszínű  lakkal 
borítva,  gazdag  figurális  festménynyel  ékítve. 
Régi  teheráni  munka.  - Tok,  sokszínű  lakkal 
borítva  s lapos  és  domborműves  figurális 
és  ornamentális  festéssel  ékesítve.  Régi 
teheráni  munka.  Ajándékozta:  gróf  Apponyi 
Sándorné,  Lengyel. 

E)  Fafaragászat,  stb.  Certosa  famozaik- 
minták,  albumalakban  gyűjtve.  Modern  ké- 
szítmények Podany  Ferenc  bécsi  gyárából. 
Ajándékozta  : Heinlein  János,  Budapest.  — 
Kontyfésü,  tülök,  áttört  lombornamentum- 
mal.  A jelen  század  közepéről.  Ajándékozta; 
Kozma  Pálné,  szül.  Báthin  Irma. 

II.  Vételek. 

A)  Fémmunkák.  Kulcs,  aranyozás  nyomai- 
val. — Kulcs,  kovácsolt  vas,  áttört  fejjel. 

— Dombormű,  sárgaréz.  Piéta.  17.  szá- 
zad. - Szögmérő  körző,  sárgaréz,  vésett 
díszítésekkel.  16.  század.  — Kardmarkolat- 
lemez, bronz,  metszett  díszítéssel.  17.  század. 

— Fedeles  kupa,  ezüst,  aranyozva.  Födelén 
levélkoszorúban : margaréta  barse  de 
TALLiA  r6‘0‘6.  Fenekén  a kassai  ötvös- 
céh hitelesítő  lilioma  és  Rácz  Ambrus  kassai 
ötvösmester  bélyege.  — Fedeles  serleg,  ezüst, 
aranyozva.  Testén  Lőcse  város  ötvösczéhé- 
nek  hitelesítő  jele  s egy  még  megfejteden 
mesterjegy.  i6.  század.  — Fedeles  serleg, 
aranyozott  ezüst.  Testén  három  magyar 
öltözetű  alak  kiverve.  17.  századbeli  magyar 
ötvösmű.  — Fedeles  serleg,  galvanoplasz- 
tika! másolat.  Eredetije  a karlóczai  gör. 
keleti  egyház  tulajdonában.  15.  századbeli 
magyar  ötvösmű.  — Talpas  pohár,  galvano- 
plasztika! másolat.  Német  munka  a 16. 
századból.  Eredetije  a Magyar  Nemzeti 
Múzeumban.  — Csésze,  galvanoplasztika! 
másolat,  keleti  ízlésű  díszítésekkel.  Délszláv, 
16.  század.  — Kettős  serleg,  galvanoplasztikai 
másolat.  16.  századbeli  német  munka  máso- 
lata. — Feszület,  galvanoplasztikai  másolat. 
Eredetije  15.  századbeli  olasz  munka  a 
Magy.  Nemzeti  Múzeumban.  — Födeles 
serleg,  galvanoplasztikai  másolat,  teste  sár- 
kány-bőrökkel díszített.  16.  századbeli  ma- 
gyar eredetije  a M.  Nemz.  Múzeumban.  — 
Kulcslyuk-paizs,  sárgaréz,  a 17.  század  ele- 
jéről. — Kulcslyuk-paizs,  sárgaréz,  rokokó. 

— Kulcslyuk-paizs,  sárgaréz,  öntve  s cize- 
lálva.  Rokokó.  — Puskatusról  való  vasalás, 
metszett  s domborított  alakokkal,  összesen 
hat  darab,  17.  század.  — Arckép,  limogesi 
modorban  készített  zománcfestmény;  női 
fej  szemben,  fején  csíkos  kendő.  Szegélye 
vieil  or  peluche.  Modern,  készítette  Fiibján 
Samu  tanár.  — Zár,  kovácsolt  vas  és  sárga- 
réz. 18.  század.  — Övcsatt,  aranyozott  ezüst, 
filigránnal,  erdélyi  zománccal  és  álékkövek- 
kel díszítve.  17.  századbeli  magyar  ötvös- 
mű. — Ablakrács,  kovácsolt  vas.  Magyar, 
18.  század. 

B)  Keramikai  tárgyak.  Kályhafiók,  dom- 
borműben virágokkal  s tornyos  várfallal. 
Erdélyi.  17.  század.  — Kályhafiók,  lapján 
csúcsaikon  keresztekkel  ékesített  öt  torony. 
Pécsi.  — Kályhafiók,  lapján  díszedényből 
kiemelkedő  virágbokréta  D M és  I D betűk 
által  oldalazott.  Évszáma  1665.  Magyar.  - 
Kályhafiók,  lapján  oszlopok  alatt  madár- 


alak által  oldalazott  nemesi  koronával  éke- 
sített paizs.  Magyar,  17.  század.  — Kályha- 
fiók, lapján  tulipánok,  B ; E betűk  és  1661 
évszám.  Magyar.  — Kályhafiók,  lapján  dom- 
borműves túl  ipán  virágok.  Magyar,  17.  szá- 
zad. — Kályhafiók,  lapján  csipkézett  szélű 
levelek  között  tulipán.  18.  század,  magyar. 
— Kályhafiók,  növényornamentumokkal  s 
madáralakkal.  Magyar,  18.  század.  — Kályha- 
fiók, renaissance  virágokkal.  Magyar,  18. 
század.  — Kályhafiók  csillagidomokkal.  18. 
század.  — Ibrik,  2 db,  fayence,  testén  fes- 
tett kártyák  és  tájkép.  Tatai  készítmény  ig. 
század.  — Asztaldísz,  fayence,  fehér  ónmáz- 
zal s ibolyaszinü  zománcfestéssel.  Flolicsi. 
18.  század.  — Ibrik,  fayence,  2 drb,  murányi 
készítmény  a jelen  századból. 

C)  Szövetek,  hímzések.  Szövet,  selyem- 
alapon bársony,  arany-  és  ezüstfonállal  át- 
szőtt. 17.  század.  — Párnahaj,  3 darab, 
fehér  vászon,  sokszínű  selyemmel  s arany- 
ezüst-fonállal  hímzett  virágokkal.  Magyar, 
17.  század.  — Lepedő,  az  előbbi  párna- 
hajakhoz való.  - Bársonyszövet,  virágos 
mustrával.  Régi  kínai. 

D)  Famunkák  stb.  kézi  mángorló  4 drb 
barnára  pácolt,  rovátkos  faragással  díszített 
bükk-  és  tölgyfa  az  1737,  1670,  1714  és 
1702.  évekből.  Schleswigholsteini  háziipari 
készítmények.  - Doboz,  hajlított  fenyőfa, 
sokszínű  tempera-festéssel.  17.  századbeli 
babaskatulya. 

Budapest,  igoo.  január  15. 

Mihalik  József, 
múzeumi  őr. 

A karácsonyi  kiállítás  kitünte- 

tettjei.  A Magyar  Iparművészeti  Társulat 
választmánya  által  kiküldött  bíráló  bizottság 
január  hó  21-én  Ráth  György  elnöklése 
mellett  ülést  tartott,  a melyen  a karácsonyi 
kiállítás  alkalmából  kiadandó  elismerő  ok- 
levelek és  díjakra  vonatkozólag  a követ- 
kező határozatokat  hozta: 

I.  A társulat  elismerő  oklevelével  kitűnteti 
a)  Beschorner  A.  M.  és  fia  cs.  és  kin 
műércöntőket,  a karácsonyi  kiállításon  be- 
mutatott munkáikon  nyilvánuló  abbeli  törek- 
véseikért, hogy  a bronzöntésü  iparművészeti 

tárgyaknak  a művészi  igényeknek  megfelelő 
és  olcsó  előállításával  a külföldi  munkákkal 
sikerrel  versenyezhessenek;  b)  Rapoporí  és 
Társai  zománcoló  vállalatnak,  a művészi 
zománcolásban  elért  sikerekért;  c)  Kpválszky 
Sarolta  úrnőnek  (Német-Elemér)  eredmé- 
nyes fáradozásáért,  a melyet 
a háziiparszerűen  űzött  szö- 
vészetnek  művészi  irányban 
való  fejlesztésében  kifejt.  II.  A 
társulati  díjak- 
kal kitünteti  a 
következő  kiál- 
lítókat; a)  200 
koronás  díjjal 
Forgó  és  Tár- 
sát, az  olcsón 
előállítható  és 
művészi  hatású 
edzett  színes  ab- 
lakaiért és  ki- 
tűnő üveg  mo- 
zaikmunkáiért, 
általában  pedig 
a karácsonyi  ki- 
állítás sikerének 
az  előmozdítá- 
sáért. b)  200 
koronás  díjjal 
Köriig  Izidor 
asztalost,  a ka- 
rácsonyi kiál- 
lítás sikerének 
előmozdításáért,  végül  c)  Guil- 
leaamme  Margit  és  Marks  Gi- 
zella szövőnőket  (Német-Ele- 
mér), egyenkint  100  — 100  kor. 
jutalomdíjban  részesíti,  értel- 
mesen és  jeles  tehnikával  ké- 
szített szövött  munkáikért. 

A moszkvai  osztrák  és 

magyar  kiállítás,  a január  hó 
28-án  Szt-Pétervárról  érkezett 
távirati  értesítés  szerint  elma- 
rad. A kiállítás  céljaira  eredeti- 
leg kijelölt  helyiségek  ugyanis 
annyira  alkalmatlanok  voltak, 
hogy  úgy  a magyarok,  mint 
osztrákok  részéről  kijelentették. 


hogy  ott  nem  engedik  kiállítani  az  Orosz- 
országba küldött  tárgyakat.  Erre  Sergius 
nagyherceg  maga  járt  közben,  hogy  kedve- 
zőbb helyiségekről  történjék  gondoskodás, 
de  ekkor  újabb  nehézségek  merültek  fel  a 
biztosító-társaságok  s egyes  osztrák  kiállítók 
részéről,  a kik  sürgősen  visz- 
szakivánták  tárgyaikat,  úgy, 
hogy  végre  is  a kiállítást  el 
kellett  ejteni.  E szerint  tehát 
a kiállított  tár- 
gyakat Szt.-Pé- 
tervárról  köz- 
vetlenül Buda- 
pestre küldik. 

A magyar 

iparműv.  társu- 
lat választmá- 
nya 1899.  de- 
cemberhÓ2i-én 
Ráth  György  el- 
nöklése mellett 
ülést  tartott,  a 
melyen  jelen 
volt  Imre 

alelnök,  gróf 
Bánjfy  György, 
BeckDénts,  For- 
ster Gyula,  Gel- 
léri  Mór,  Gerló- 
czy  K.,  Kriesch 
Aladár,  dr.  Lip- 
pich  Elek,  dr. 
Matlekovics  Sándor  és  Radisics 
Jenő  választmányi  tagok.  Jegyző 
Györgyi  Kálmán  titkár. 

A jegyzőkönyvnek  hitelesíté- 
sére az  elnök  gróf  Bánffy  Györ- 
gyöt kéri  fel. 

A legutóbbi  választmányi  ülés 
jegyzőkönyvét,  Gelléri  Mór  in- 
dítványára a választmány  fel- 
olvasottnak tekinti,  miután  az 
a társulat  közlönyében  már 
megjelents  különben  is  a hitele- 
sítésre felkért  választmányi  tag 
által  alá  van  írva. 

Elnök  jelenti,  hogy  Fittler 
Kamill,  Kiss  István  és  Thék 


Helbing  F.  rajza. 


Magyar  Iparművészet. 

HIVATALOS  TUDÓSÍTÁSOK 


Endre  választmányi  tagok  kimentették  távol- 
maradásukat  a mai  ülésről. 

Titkár  előterjeszti  az  idei  karácsonyi  ki- 
állításról szóló  jelentését.  E szerint  a ki- 
állítás december  hó  5-én  nyílt  meg,  nagy- 
számii  meghívott  közönség  jelenlétében. 
A ministeriumok  és  egyéb  hatóságokon, 
intézeteken,  egyesületeken  s notabilitásokon 
kívül  meghívást  kapott  a társulatnak  min- 
den tagja.  Jelen  volt  a megnyitáson  a 
vallás-  és  közoktatásügyi,  továbbá  a keres- 
kedelmi minister  ur  ő excellentiája  s az  il- 
lető ministeriumoknak  számos  főtisztviselője. 
Mindkét  minister  teljes  elismerését  fejezte 
ki  úgy  a kiállításon  észlelt  haladás  mind 
pedig  annak  rendezése  fölött.  A kiállítás 
számadatai  is  haladást  mutatnak.  Résztvett 
a kiállításban  81  kiállító,  a ki  38.304  frt 
értékű  tárgyat  küldött  be.  Eddig  199  tárgy 
kelt  el,  melynek  értéke  3953.81.  Megjegy- 
zendő, hogy  a hivatalos  vásárlások  később 
lesznek.  A látogatók  száma  eddig  26.992. 
Egyelőre  tudomásul  szolgál. 

Radisics  Jenő  előadja  az  Oroszországban 
rendezett  magyar  képző-  és  iparművészeti 
kiállításról  szóló  jelentését,  a melyet  a 32. 
sz.  lapon  közlünk. 

Elnök  rendkívüli  örömének  ad  kifejezést 
a fényes  siker  fölött,  a melyet  Radisics  je- 
lentése szerint  a hazai  iparművészet  a maga 
egészében  legveszélyesebb  vetélytársa,  az 
osztrák  műiparral  szemben  a külföldön 
első  ízben  elért.  Örömét  fokozza  a tudat, 
hogy  a kiállított  tárgyak  nem  külön  készül- 
tek a kiállítás  céljából,  hanem  iparosaink 
készletéből  szemeltettek  ki.  Társulatunknak 
pedig  különös  megnyugvására  szolgálhat, 
hogy  a siker  oroszlánrésze  azoknak  a tár- 
gyaknak jutott,  melyek  határozott  magya- 
ros jelleggel  bírtak  és  a melyeken  a mű- 
vészi befolyás  érvényesül.  Ezzel  igazolását 
látja  a társulat  által  megállapítása  óta  ne- 
héz viszonyok  között  állhatatosan  követett 
iránynak  helyes  voltát,  a mely  a tervező 
művész  és  az  iparosság  közötti  szoros  kap- 
csolatnak létrehozásában  s ily  úton  a tel- 
jes eredetiségben,  kivált  pedig  a nemzeti 
jellegnek  az  érvényesülésében  keresi  a 
hazai  műipar  virágzásának  alapföltételeit. 


Ez  alkalommal  helyén  valónak  látja,  hogy 
eloszlasson  egy  félreértést.  Ugyanis  a Magyar 
Iparművészetnek  szeptemberi  számában  az 
úgynevezett  magyar  stílussal  foglalkozó  cikk 
jelent  meg,  melynek  tartalma  több  tekin- 
tetben meg  nem  egyezhető  a társulatnak 
imént  jelzett  és  a hazai  iparművészet  fej- 
lesztésénél következetesen  szem  előtt  tartott 
irányával.  A szerkesztőség  nyilván  az  e 
fontos  kérdés  fölött  felmerülő  eltérő  egyéni 
nézetek  kifejtésének  is  akart  tért  nyújtani, 
a mikor  a cikket  közölte,  a mi  abból  is 
kitűnik,  hogy  ugyanabban  a számban 
ugyanazt  a témát  egy  más  cikk  oly  módon 
tárgyalta,  a mely  teljesen  megegyezik  a 
társulat  intencióival.  Miután  azonban  ta- 
pasztalta, hogy  az  előbbi  cikk  tartalma  a 
társulat  irányát  helyeslő  körökben  vissza- 
tetszést szült,  s annak  a hivatalos  lapjába 
való  fölvétele  félreértésekre  adott  okot, 
kötelességének  tartja  kijelenteni,  hogy  a 
szóban  levő  cikk  sem  a társulatnak,  sem 
a vele  szövetséges  intézeteknek  ebbeli  fel- 
fogását és  céljait  nem  tolmácsolta. 

Dr.  Lippich  Elek  vál.  tag  megjegyzi, 
hogy  az  elnöknek  utóbbi  kijelentését  abban 
a föltevésben  veszi  tudomásul,  hogy  e 
sajnos  differencia  az  elnökség  és  a társulat 
hivatalos  közlönyének  szerkesztősége  kö- 
zött immár  rövid  utón  ki  lett  egyenlítve. 
Mert  a szeptemberi  füzetben  megjelent  két 
cikk  közlésének  módjára  nézve  lényeges 
különbséget  lát,  a mennyiben  csak  a máso- 
diknál van  kitéve  a szerző  neve  s az  előbbi 
csak  chiffrevel  lévén  jelölve,  fel  kellett  tenni, 
hogy  a szerkesztőségtől  eredt. 

A választmány  egyhangúlag  elhatározta, 
hogy  úgy  Radisics  Jenőnek  az  orosz  kiállí- 
tásra vonatkozó  érdekes  előadása,  mint 
pedig  az  elnöknek  a szóban  levő  cikkre 
vonatkozó  nyilatkozata  a jegyzőkönyvbe 
vétessék,  továbbá,  hogy  a moszkvai  kiállítás 
ügyében,  a tett  indítvány  értelmében  meg- 
keresést intéz  az  orosz  művészeti  egyesü- 
lethez. Egyszersmind  Radisics  Jenő  választ- 
mányi tagnak  az  orosz,  valamint  a karácsonyi 
kiállítás  rendezése  körüli  fáradozásáért  kö- 
szönetét fejezi  ki. 

Elnök  hivatkozva  a választmány  legutóbbi 


HIVATALOS  TUDÓSÍTÁSOK 


Ülésen  hozott  határozatra,  a mely  szerint 
megbízást  kapott,  hogy  a kereskedelmi 
ministernek  a hazai  ipar  pártolása  érdeké- 
ben megindított  nagyszabású  akciójára  nézve 
a társulatnak  közreműködését  illetőleg  kon- 
krét javaslatot  tegyen,  részletesen  megokolt 
indítványt  terjeszt  elő,  a mit  a választmány 
egész  terjedelmében  elfogad  * 

Az  idei  karácsonyi  kiállítás  alkalmából 
kiadandó  500  frankos  állami  aranyérem 
szabályzata  értelmében  a társulat  választ- 
mánya titkos  szavazással  két  tagot  választ 
a juryba,  a miért  is  az  elnök  felhívja  a 
választmányt,  hogy  a titkos  szavazást  ejtse 
meg,  a mit  a választmány  meg  is  tesz. 
A szavazatok  összeszámlálása  után  az  elnök 
konstatálja,  hogy  Ráth  György  7,  Szalay 
Imre  5,  gr.  Bánffy  Miklós  3,  Forster  Gyula 
2,  Fittler  Kamill  2,  Gelléri,  Kriesch  és 
Matlekovics  vál.  tagok  pedig  egy-egy  szava- 
zatot kaptak  s ennek  alapján  Ráth  Györgyre 
és  Szalay  Imrére  esvén  a legtöbb  szavazat, 
ők  lesznek  a jury  tagjai. 

Ezzel  kapcsolatosan  Lippich  Elek  vál. 
tag  kéri  Radisics  Jenő  iparműv.  múzeumi 
igazgatót,  hogy  az  érem  mintáját  telhetőleg 
sürgesse  meg  a tervező  szobrásznál,  hogy 
az  aranyérem  mielőbb  elkészíthető  legyen. 

A karácsonyi  kiállítás  díjainak  illetőleg 
elismerő  okleveleinek  odaítélésére  s a sor- 
solás nyereménytárgyainak  megvásárlására 
alakítandó  bizottságba  a választmány  köz- 
felkiáltással  beválasztja  Ráth  György  elnö- 
kön kívül  Szalay  Imre  alelnököt,  gróf  Bánffy 
György,  K.  Lippich  Elek,  Radisics  Jenő, 
Fittler  Kamill  tagokat. 

A Magyar  Iparművészet  példányszámát 
a választmány  a jövő  évre,  úgy  mint  eddig, 
1600  példányban  állapítja  meg.  Egyben 
pedig  elhatározza,  hogy  az  igoo  évben  be- 
lépő új  tagok  a Folyóiratnak  I.  és  II.  év- 
folyamát 3-3frtnyi  kedvezményes  áron 
kaphatják  meg. 

Titkár  bejelenti,  hogy  a karácsonyi  kiál- 

* A nagyfontosságú  indítványra  s annak  fo- 
lyományaira alkalomadtán  visszatérünk. 

A titkár. 

lítás  alkalmából  a társulati  tagok  között 
rendezendő  sorsolás  a pénzügyministernek 
erre  vonatkozó  leirata  szerint  igoo.  febr. 
hó  26-án  lesz. 

Az  új  év  alkalmából  a bazár  személy- 
zete közt  kiosztandó  jutalmakra  a választ- 
mány úgy,  mint  tavaly,  135  irtot  irányoz 
elő  s fölhatalmazza  az  elnököt,  hogy  ezt 
az  összeget  belátása  szerint  fölossza. 

Végül  a titkár  bejelenti,  hogy  a legutóbbi 
választmányi  ülés  óta  25  rendes  tag  belé- 
pett a társulatba,  a mit  a választmány  örven- 
detes tudomásul  vesz. 

Erre  az  elnök  az  ülést  berekeszti. 

Uj  tagok.  iSgg.  évi  december  hó 

i-je  óta  a következők  beléptek  a Magyar 
Iparművészeti  Társulat  rendes  tagjainak 
sorába : Állami  főgymnásiiun  igazgatósága 
(Munkács),  Állami  főreáliskola  (Körmöc- 
bánya), Belényesi  főgymnásium  „Vulkán" 
önképzőköre.  Bodnár  Károly  mérnök  (Nagy- 
Károly),  Blum  Géza  (Munkács),  gróf  Bánffy 
Györgyné  (Budapest),  Basa  Jenő  díszítő- 
festő (München),  Barabás  László  (Debre- 
cen), Egri  m.  kir.  állami  főreáliskola  „Bajza 
önképzőköre"  (Nagyvárad),  Fischer  Ferencz 
műépítész  (Budapest),  Hadnagy  Benedek 
rajztanár  (Hosszufalu,  Brassómegye),  Hont- 
vármegyei  múzeum  társulat  (Ipolyság), /d/m's 
Adolf  (Budapest),  Körösi  Albert  Kálmán 
műépítész  (Budapest),  Ki^ssling  Rudolf  és 
fia  (Budapest),  Lázár  Pál  műegyetemi  tanár 
(Budapest),  Markos  György  m.  a.  főmérnök 
(Budapest),  Mestrics  Jenő  műlakatos  (Pécs), 
Moskovitz  Amália  (Budapest),  Nagyváradi 
főgymnázium  „Eötvös  önképzőköre"  (Nagy- 
várad), Ózdi -gyári  tiszti  kaszinó  (Ózd), 
Pikler  Henrik  gépészmérnök  (Budapest) 
Radnay  Károly  (Budapest),  Karacsay  Cle- 
mence  Rodakovskyjózstiné.  (Budapest),  Spali 
János  (Budapest),  dr.  Scholcz  István  cs.  és 
kir.  ezredorvos  (Pécs),  Szegheő  Géza  oki. 
mérnök  (Szombathely),  Szatmári  kir.  kát. 
főgynásium  „Kazinczy  önképzőköre"  (Szat- 
már).  Temesvári  k.  áll.  fő reáliskola  „Petőfi" 
önképzőköre.  Vajda  Izidor  bútorkereskedő 
(Nyitra),  Zelinger  Ede  (Debrecen).  Összesen 
harmincegy  új  tag. 

SZENT  LÁSZLÓ  EREM. 

A Magyar  Iparművészeti  Társulat  tulajdona. 


Tervezte: 

Szárnovszky  Ferencz. 

Készíti : 

Sctieid  G.  A,  Budapesten. 


A Magyar  Iparművészeti  Társulat  tagjai  az  érmet  a következő  kedvez- 
ményes árakon  kaphatják: 


Szám 

Átmérője 

Anyaga 

Ára  darabonkint 

fül  nélkül 

füllel 

arany  

56  kor.  — fii. 

58  kor.  — fii. 

1 

42  mm. 

ezüst  

5 » — n 

5 40  II 

1 

bronz  

- „ 80  „ 

1 » — II 

arany  

32  kor.  — fii. 

34  kor.  — fii. 

2 

37  mm. 

ezüst  

3 II  ~ II 

3 II  60  ,, 

bronz  

— „ 60  „ 

— II  80  „ 

arany  

24  kor.  — fii. 

26  kor.  — fii. 

3 

30  mm. 

ezüst  

2 n — it 

2 II  40  II 

bronz  

— II  40  II 

— II  60  1, 

arany  

14  kor.  — fii. 

16  kor.  — fii. 

4 

25  mm. 

ezüst  

1 II  40  II 

1 II  80  „ 

bronz  

— }f  20 

— II  40  II 

arany  

6 kor.  — fii. 

8 kor.  — fii. 

5 

ig  mm. 

ezüst  

— 80  „ 

1 II  20  II 

bronz  

— II  10  „ 

— II  30  II 

Megrendeléseket  elfogad: 

A Magyar  IparmiwésBeti  Társulat  bazárja 

(Budapest,  Üllői-út  33—37.  sz.) 


HI.  ÉVFOLYAM.  Hl.  MELLÉKLET 


Magyar  Iparművészet,  iqoo. 

ZSOLNAY  VILMOS. 


Az  agyag  legnagyobb  magyar  mestere  örökre  lehunyta  szeméi,  Zsolnay  Vilmos,  a pécsi 
wfazekasmester"  meghalt  március  23-án.  Meghalt  legújabb  diadalának  friss  emlékével. 
Csak  nemrég  történt,  hogy  az  Iparművészeti  Múzeumot  valóságos  ostrommal  fogta  körül 
napokon  át  a közönség  és  rendőrszakaszoknak  kellett  a kiállításra  tóduló  tömegeket  vissza- 
tartani. Mind  látni  akarta  a palotában  elhelyezett  párisi  próbakiállítást.  Ott  pedig  Zsolnay 
mesterművei  képviselték  a magyar  művészi  ipar  legnemesebb  alkotásait.  A sok  száz  ver- 
senyző között  őt  illette  ott  az  első  hely.  Csodálatára  tódultak  az  emberek  és  a hírlapok 
hasábokat  írtak  róla.  Mert  amit  ez  a művész  égett  agyagból  formált,  az  olyan  bűvész- 
kedés, amiben  senki  sem  utánozhatja.  A pécsi  ezermester,  mesés  lüszterrel  új  atmoszférát 
teremtett  azoknak  az  edényeknek,  valami  különös,  tőrülmetszett,  egészen  egyéni  zománcot. 
Az  ő eozinját  akkor  testet  öltött  szivárványnak  nevezték.  Megcsodálták  azt  a finom  magyar 
kultúrái,  amely  azokban  a cserepekben  rejlik.  Gyönyörködtek  a formált  agyag  felületén 
hullámzó  színekben,  amint  azok  egymásba  kapnak,  ölelkeznek,  szemmel  látható  dallamot 
föstenek.  Egy  váza:  bordáin  a lila  átfut  a lapisz  lazuliba,  az  ultramarinba,  az  emerald- 
zöldbe,  a tenger  simuló,  ingadozó,  egybeföstött  színeibe.  Egy  másik:  gazdag  akkordjai 
a zöld  színnek,  amely  átfutja  a könnyedén  odalehelt  formákat,  a virágbogok  hol  erő- 
sebben kiemelkedve,  hol  szorosan,  majdnem  csókosan  odatapadva  az  alaphoz.  Egy  har- 
madik . . . istenem,  csupa  tavasz,  csupa  derült,  mosolygós,  formába  gyúrt  szivárvány  . . . 

A mesterük  nem  él  többé.  Nem  érhette  meg  az  örömöt,  hogy  tehetségének  gyer- 
mekei újabb  diadalt  arassanak  Párisban,  ahová  egy  pár  héttel  ezelőtt  kiküldték.  Szinte 
azt  mondanék,  hogy  azok  magukkal  vitték  a lelkét.  Mert  úgy  szerette  őket,  mintha  élő 
személyek,  dédelgetett  bébék  volnának.  A mikor  a nehéz  asztma  az  ágyba  döntötte  a 
hetvenes  öreg  urat,  akkor  odaállíttatott  az  ágyfőhöz  egy  asztalkát  s rá  az  ő legkedvesebb 
eozin-munkáit.  Rajtuk  csüngött  a tekintete,  de  nem  érte  be  vele : öreg  kezeivel  meg- 
simogatta, becézte.  Játszott  velük,  mint  a nagyapa  az  unokáival.  Ilyen  az  igazi  művész: 
a leikéből  szakadt  lélek  a munkája. 


Magyar  Iparművészet. 

A MAGYAR  IPARMŰVÉSZET  PARISBAN 


mi 

o o Budai  o o 
kir.  várpalota. 


A SZENT  ISTVAN-SZOBA  KANDALLÓJA, 
ooooooooo  TERVEZTE  ooooooooo 
ooo  HAUSZMANN  ALAJOS  TANÁR,  ooo 


o Készítette  o 
a Zsolnay-gvdr. 


A MAGYAR  IPARMŰVÉSZET  PARISBAN 


o o Budai  o o 
kir.  várpalota. 


\ SZENT  ISTVÁN-SZOIiA  AJTAJA. 


o Készítette 
Thék  Endre. 

ZSOLNAY  VILMOS 


Egyet  mindjárt  itt  meg  kell  jegyeznünk.  Zsolnaynál  a művész  szó  nem  jelent  exklu- 
zivitást. Ö hasonlatos  volt  azokhoz  a nagy  középkori  és  renaissance  mesterekhez,  akik 
egyforma  buzgalommal  fogtak  minden  munkához,  nagyhoz,  kicsinyhez,  monumentális- 
hoz és  házi  aprósághoz.  Amit  csak  az  ő kedvenc  anyagából  elő  lehet  állítani,  azt  mind 
előállította.  A csodás  eozin-díszedények  csak  mintegy  virágai  voltak  egyéb  művészkedé- 
sének. Csinált  ő azonfelül  konyhaedényt,  táviródrót-izolátort,  alagcsövet,  kályhafiókot, 
építőkövet.  Megcsinálta  lege  artis  és  éppen  mert  így  minden  formájában  idomította  az 
agyagot,  tökéletesen  kiismerte  minden  rejtélyét  és  úrrá  lett  felette.  Ez  jellemzi  az 
ős-művészt:  néki  az  anyag  az  első  és  az  anyagával  való  megbirkózás  a legmagasabb 
atléta-gyönyörűség.  A napról-napra  való  viaskodásban  szemenszedett  fegyvereket  talál 
ki  magának.  Zsolnay  is  a modern  kémia-,  a kipróbált  teknológia-,  a fizika-,  az  arkeológia-, 
a konstrukció-tan  összes  fegyvereivel  rukkolt  ki  az  agyag  ellen.  És  legyőzte  minden 
ponton.  Az  engedelmes  lett  kezei  közt  és  szinte  egy  intésére  bármily  formát  öltött,  a 
mérnöki,  építészeti,  szobrászati  kellékektől  a legköltőibb  drágaságokig.  E hosszú,  szívós, 
ravasz  és  fáradhatatlan  harc  közepette  egymásután  fedezte  fel  ennek  az  anyagnak  titkos 
tulajdonságait,  bájait,  erősségeit  s a nagy  nemzetközi  kiállítások  mindegyikén  el  lehettünk 
készülve  arra,  hogy  Zsolnay  ismét  egy  agyag-leleplezéssel  áll  elő.  Ilyen  munkára  termé- 
szetesen csak  oly  ember  képes,  akinek  semmi  egyéb  hiú  becsvágya  nincs,  aki  hajtha- 
tatlanul  csak  éppen  a mesterségére  pazarolja  minden  szeretetét  és  tudását.  Azért  minta- 
képe Zsolnay  az  igazi  mesterembernek,  a szó  ősi  értelmében  vett  mesterembernek.  Ezt 
érezhette  s azért  Írhatta  a királyi  udvarnak  küldött  munkáira  a nevét  imigyen : Zsolnay 
Vilmos  fazekasmester. 


* 


* 


Ámde  Zsolnay  mégsem  volt  a középkori  konzervatív  mesterembernek  egyszerű 
kópiája.  Modern  volt  abban  az  értelemben,  hogy  minden  munkája  a modern  élet  szük- 
ségletéből nőtt  ki  és  hogy  felhasználta  hozzá  a mai  napig  kitalált  összes  tudományos 
segédeszközöket.  A század  legjellemzőbb  ipari  tényezője,  a gép,  a műipar  sok  ágában 
helyet  kért  és  nincs  rá  lehetőség  és  ok,  hogy  bizonyos  készítményeknél  a gép  munkája 
igénybe  ne  vétessék.  A határt  a művészi  érzék  adja  meg:  vannak  korlátok,  amelyeket  a 
gép  sohasem  fog  áttörhetni.  De  vannak  területek,  amelyeken  a gép  ignorálása  nevetséges 
volna.  Zsolnay  művészi  érzékéről  képet  ad  a pécsi  gyártelep,  ahol  a három  nagy  gőzgép, 
a két  zúzómű,  az  őrlőmalmok,  víznyomású  sajtógépek,  a villamos  telepek  modern  arze- 
nálisa  közelében  a kéziipar  gyönyörűsége,  virágai  nyílnak.  A műkövek,  épület-tagok, 
dísztéglák  és  lapok  szomszédságában  teremnek  azok  a pompás  vázák,  kulacsok,  tálak, 
amelyek  utolsó  ízükig  a kéz  formáló  talentumának  köszönik  életüket.  Amazokban  a 
modern  nagyiparos  kormányozó,  szervező  tehetsége  nyilatkozik  meg,  ezekben  a művész 
képzelete.  De  még  művészi  teremtményeinél  is  hű  munkatársa  volt  a vegytan,  segéd- 
eszköze a kutató  mikroszkóp  és  a kémlelő  cső.  A tudomány  összecserdül  bennök  a 
művészettel  s már  eredetük  révén  is  modern  alkotásokat  ad.  Szükség  van  manap  erre 
a műipari  váltógazdaságra.  Mert  éppen  a kerámia  terén  és  éppen  nálunk  ugyancsak 
becsukhatná  a műhelyét  az,  aki  tisztán  művészeti  portékával  foglalkoznék.  A gép  mun- 
kája, a tömegárú,  a nagyipar  adja  a kenyeret,  az  ad  időt,  kényelmet,  anyagi  független- 
séget arra,  hogy  a művész-tehetség  szabadon  koncipiálhassa  magasabb  rendű  műveit. 
Újabb  statisztikáink  szomorún  mutatják,  hogy  aki  ezen  a téren  egyoldalú,  az  sikerre 
nem  juthat.  Zsolnay  azért  bővítette,  fejlesztette  nagy  gonddal  a gyárat,  hogy  táplálja  és 
gazdagítsa  vele  a műtermet.  Az  agyagtelep  e vegyes  teremtményei  körülbelül  a szerint 

a rendszer  szerint  állanak  egymással  viszonyban,  mint  a köpüben  a méhek  társadalma : 
a sok  szürke  munkásméh  - az  egyszerű  agyagárú  — a díszes  méhkirályné  éltetésére 
dolgozik.  A királyi  szerep  pedig  ezúttal  itt  a Zsolnay-faience  és  eozin-edényé. 


* sí: 


sf: 


Aki  ezt  a telepet  felvirágoztatta  és  a magyar  kerámiában  a világversenyt  nem  félő 
alkotásokat  teremtett,  szerény  módon  kezdte  működését.  Kereskedőből  lett  művészszé. 
Születési  dátuma  bizonytalan:  a lexikon  és  a hírlapok  nekrológjai  1827  ápril  27-ére 
teszik  születését,  a pécsi  anyakönyv  1828  ápril  ig-ére.  Szülővárosában,  Pécsett,  volt  az 
atyja  boltja,  abban  dolgozott  a fiatal  Zsolnay  is.  Aféle  vegyeskereskedés  volt,  amely 
bazárrá  bővült  ki  s ahol  azokat  az  agyagműveket  is  árulták,  amik  az  akkor  még  szerény 
Zsolnay-műhelyben  készültek.  Wedgewood  és  közönséges  konyhaedény  készült  benne, 
azután  épületi  és  kerti  díszek.  Közönséges  fazekasmunka,  amely  nem  nagy  jövőt  Ígért. 

A fiatal  Zsolnay  főképp  a bazárban  foglalatoskodott.  Ügyes,  leleményes  kereskedő 
volt,  külföldön  is  járt  s ott  szabad  idejében  úgy  mellékesen  tanulmányozgatta  a kerá- 
miai ipart  is.  Mikor  atyja  1868-ban  meghalt,  átvette  az  üzletet  és  a műhelyt.  De  ekkor 
már  közelebbi,  intim  ismeretségbe  lépett  az  agyaggal,  módfelett  megszerette,  kísérletezett 
vele.  Az  építési  kedv  fellendülése  alkalmat  adott  neki  arra,  hogy  a kis  gyárat,  amely 
egy  szemétlerakó  helyen  épült,  fejleszsze,  megnagyobbítsa.  A terrakotta-gyártás  módot 
adott  arra,  hogy  gondtalanul  élhessen  kedves  eszméjének:  az  anyagfinomítási  kísérle- 
teinek. Eveken  át  fáradozott  ezen,  lányai  pedig  ezalatt  nagy  buzgalommal  gyűjtötték  a 
régi  magyar  népies  ornamentumokat,  azokból  terveket  rajzoltak,  díszítményeket  állítottak 
össze.  Zsolnay  Vilmos  rögtön  megértette,  hogy  ezek  az  agyagon  termett  díszek  fejleszt- 
hetők az  ő agyagkészítményein  is  s attól  fogva  díszedényeket  is  készített,  amelyeket 
lányai  díszítettek  fel.  Ezekkel  a munkákkal  nyerte  első  diadalát  az  1873-iki  bécsi  kiállí- 
táson. Akkor  az  Anyagi  Érdekeink  bécsi  kiállításról  szóló  kritikája  körülbelül  ezt  írta 
az  új  pécsi  művekről : 

Zsolnay  Vilmos  fölötte  változatos,  amellett  haladásra  törekvő,  ízlésről  és  magas  fokú 
gyártási  tökélyről  tanúskodó  edény-gyűjteményt  állított  ki.  A gyártási  tökély  elérésére 
pedig  a Zsolnay-gyár  berendezése  akkor  csupán  egy  schlepp-,  három  máz-malomból, 
sajtó-,  keverő-  és  szűrőgépből,  törő-,  zúzó-  és  vegyítő-gépből  állott,  amelyeket  egy  tizen- 
két lóerejű  gőzgép  hajtott.  E szerény  eszközökkel  is  Zsolnay  temérdek  kísérletezés  után 
oly  összetételű  alapanyakból  és  mázból  állította  elő  készítményeit,  amelyet  1700-1800 
C.  fokú  hőben  lehetett  zománcozni  s amelynek  gyengéd  elefántcsontszine  sajátos  bájt  ad. 
Szakadatlan  kísérletezéssel  tökéletesítette  anyagát,  amely  végre  a párisi  1878-iki  világ- 
kiállításon  mint  új  kerámiai  faj  lön  az  agyagteknologiában  elfogadva.  A földpát-anyag 
csaknem  a tárgyakon  finom  porcellán-niázzal  van  bevonva,  ezt  pedig  csak  nagy  tűzben 
olvadó,  tehát  az  ólomfestésnél  jóval  tartósabb  és  becsesebb  zománcfestésű  díszítmény 
ékesíti.  Miután  a keményre  égetett  anyagot  földpátos  máz  borítja  s a tárgyak  kissé 
áttetszők,  nem  lehetett  az  új  fortélyt  semmi  ismert  eljárás  nevével  megjelölni : porcellán- 
fajánsznak  nevezték  tehát  el.  Nagyszerű  tulajdonságai  egyszerre  lekötötték  az  összes 
keramikusok  figyelmét,  hosszú  cikkekben  foglalkoztak  velük,  Zsolnay  pedig  megkapta 
az  aranyérmet  és  a becsületrendet. 

Ezzel  meg  volt  alapítva  világhíre.  Annyi  megrendelést  kapott,  hogy  alig  győzte  a 
munkát.  Bármint  nagyobbította  is  telepét,  csak  nyolc  év  alatt  teljesíthette  megrendeléseit. 
Ekkor  történt,  hogy  a híres  bécsi  Wahliss-cég  tízéves  szerződést  kötött  Zsolnayval, 
amelynek  értelmében  a mester  Magyarország  kivételével  az  összes  európai  államokban 

való  elárusítás  és  terjesztés  jogát  a bécsi  cégre  ruházta,  miáltal  megszabadult  a kom- 
merciális gondoktól  s kettőzött  szorgalommal  folytathatta  kísérletezéseit. 

Ezzel  új  korszaka  kezdődik  a Zsolnay-gyárnak.  A nyolcvanas  évek  elején  részben, 
hogy  megrendeléseinek  eleget  tehessen,  részben,  hogy  új  agyagipari  ágakat  honosítson 
meg,  erősen  megbővítette  gyárát,  új,  6o  lóerejű  gépet  szerzett  s a műhelybe  mintázókat, 
szobrászokat  szerződtetett.  Egyik  célja  volt  új,  tartós  és  szép  építési  anyagok  előállítása, 
s ebben  a törekvésben  oly  siker  érte,  hogy  nemcsak  itthon,  de  Bécsben  is  igénybe 
vették  munkáját,  ahol  a Kárnthnerstrasse  híres  porcellánházának  burkolatát  nagyobbrészt 
Zsolnay  telepéről  hozatták.  A nagyobb  fogyasztás  számára  hozzáfogott  az  alagcsövek 
és  porcellán-szigetelők  gyártásához,  s az  utóbbiakkal  nemcsak  a magyar  s részben  az 
osztrák  távíróhálózatot  látta  el,  hanem  tengerentúli  kivitelre  is  dolgozott. 

De  ez  a szorosan  vett  ipari  munka  nem  tartóztatta  a további  kísérletezésekben. 
Fajánsz-gyártmányai  bejárták  az  egész  világot,  az  1885-iki  budapesti  országos  kiállítás 
új  diadalokat  szerzett  neki,  két  évvel  utóbb  pedig  ismét  új  teknikával  lepte  meg  a 
keramikusokat.  Egyesíteni  iparkodott  ugyanis  az  üvegteknikát  az  agyagteknikával  és  a 
gyöngyház  változó,  átfuttatott,  opálos  hatásához  hasonló  mázzal  vonta  be  készítményeit. 
De  belátta,  hogy  ez  inkább  mesterfogás,  mintsem  az  agyag  veleszületett  tulajdonságai- 
nak racionális  felhasználása  és  nem  sokat  törődött  utóbb  ezzel  a fogással.  Annál  bőveb- 
ben szegődtette  a nyolcvanas  és  kilencvenes  években  az  agyagot  a műépítészet  szolgá- 
latába. Az  első  műépítészeti  díszítményt,  amely  tiszta  majolikából  való,  a vasmegyei 
Máriafalván  állította  fel : egy  Steindl  Imre  tervei  nyomán  készített  gótikus  oltárt,  szószéket 
és  keresztelő  medencét.  Ugyancsak  egy  hatalmas,  tizenhárom  méter  magas  gótikus  oltárt 
készített  1893-ban  a budapesti  belvárosi  plébániatemplom  számára,  amely  tompa,  fény- 
nélküli színével  előkelőén  illeszkedik  be  a templomba.  A majolikadiszítés  nagy  felvirág- 
zásához hozzájárult,  hogy  Lechner  Ödön  építész  az  ő magyaros  ízű  épületeihez  nagyban 
felhasználta  ezt  az  anyagot,  vele  készült  az  Iparművészeti  Múzeum  palotája,  a kőbányai 
templom  s nagy  szerep  jut  neki  azonkívül  az  új  országházban  is,  amelynek  céljaira 
mintegy  fél  millió  forint  értékű  építési  díszítményt  rendeltek  meg  Zsolnaynál. 

Egyik  új  felfedezése,  a pirogranit,  ugyancsak  építészeti  és  díszítési  célokat  szolgál. 
A pirogranit  a zsugorodásig  hevített  kőanyag,  ellenáll  az  idő  hatásának,  sárgásszürke 
s oly  kemény,  hogy  acéllal  szikrát  lehet  belőle  csiholni.  Ma  már  sokfelé  használják, 
főképp  mert  igen  alkalmas  a színezésre  is.  A budavári  Mátyástemplom  főbejáró-oldalának 
timpanonja  ebből  való.  A romániai  Jassy  és  Krajova  városokban  restaurált  templomok 
részére  a francia  építészek  364  életnagyságú  szentképet  rendeltek  meg  Zsolnaynál  piro- 
granitból.  Ebből  készült  az  új  országház  és  a műegyetem  díszítményeinek  jó  része  is. 

De  a művészi  iparban,  amely  mindvégig  szeretetének  dédelgetett  tárgya  volt,  a kilenc- 
venes évek  elején,  1892  táján  jutott  legnagyobb  felfedezésére  Zsolnay.  Akkor  találta  ki 
az  eozin-diszítést,  amelynek  ma  már  világhíre  van  s amely  Zsolnay  legsajátosabb 
különlegessége. 

Az  agyagkészítmények  fémfényű  lüszterét  már  a spanyolok  is  ismerték  a mór  művé- 
szet révén.  De  titkát  nem  adták  tovább,  azt  úgy  kellett  újra  felfedezni.  Az  olaszországi 
Gubbióban  főképp  Giorgio  Andreoli  remekelt  piros,  gyöngyházas  fémfényű  majolikáival 
a XVI.  század  első  felében.  Miképpen  készítette,  titok  maradt.  Sokfelé  próbálták  utánozni, 
de  kevés  sikerrel.  Többnyire  úgy  utánozzák,  hogy  valamely  fémoxidot  zsíros  kötő- 
anyaggal kennek  az  edényre,  amelyről  égetéskor  a zsír-anyag  elillan,  vagy  letörölhető 
korom  alakjában  marad  meg,  amely  alatt  előcsillan  a fémfény.  De  ez  a lüszter  nem 
tartós.  Wartha  Vince,  az  Országos  Iparművészeti  Múzeumban  őrzött  egyik  gubbiói  gyárt- 
mányon vegyelemzést  végzett  s közelebb  jutott  a rejtély  nyitjához.  Az  így  elért  ered- 
ményeket aztán  Zsolnay  nagy  szorgalommal  tovább  kutatgatta  s praktikusan  alkalmazni 

próbálta.  És  a próba  fényesen  sikerült.  A Zsolnay-féle  eozin  tartósabb,  szebb,  a díszítési 
hatások  elérésére  alkalmasabb  a gubbióinál.  Sőt  talán  ennek  révén  vált  a Zsolnay-féle 
gyár  a világversenyben  páratlanul  álló  céggé,  mert  az  ő eozinját  eddig  még  sehol  sem 
tudták  utánozni.  Valóságos  agyagköltemények  ezek,  soha  nem  látott  szinhatásaik  meg- 
ragadják a hozzá  nem  értőt  is.  Eozinos  művei  biztosítanak  Zsolnaynak  helyet  a kerámia 
történetében. 

Az  öreg  pécsi  gyárosnak  ezek  voltak  legkedvesebb  alkotásai.  Finom,  művészi  lelkét 
ezek  fejezték  ki  legjobban.  Velük  tette  az  agyagot  arisztokratává  a műiparban. 

Egyszerű  életefolyása,  szive  jósága,  sok,  csaknem  ezerre  menő  munkása  iránt  érzett 
atyai  gondoskodása,  törhetetlen  szorgalma  a kiváló  emberek  sorába  helyezte.  Mély 
művészi  érzése  pedig  műtörténeti  jelentőséget  ad  neki.  Benne  meghalt  a legnagyobb 
magyar  műiparos.  És  hogy  szobrot  állítanak  neki  Pécsett,  az  nemcsak  igazságos  dolog, 
de  kötelesség.  Ezzel  a szoborral  a magyar  művészi  ipar  nagy  jövőjét  s legkitűnőbb 
munkásának  dicsőséges  múltját  örökítjük  meg. 

Lyka  Károly. 


Kossuth  J.  rajza. 


Magyar  Iparművészet. 


14 


102 


A MAGYAR  IPARMŰVÉSZÉT  PARISBAN 


o o Budai  o o 
kir.  várpalota. 


o Készítette 
Ttték  Endre. 


A MAGYAR  IPARMŰVÉSZÉT  PARISBAN 


103 


o o Budai  o o 
kir.  várpalota. 


A MAGYAR  IPARMŰVÉSZET  FŐPRÓBÁJA. 


Általános  helyesléssel  fogadták  mindenfelé  a párisi  nemzetközi  kiállítás  m. 
kir.  kormánybiztosának  azt  az  elhatározását,  hogy  a párisi  kiállításra  szánt  mun- 
káknak egy  részét,  elküldés  előtt,  bemutatja  a magyar  közönségnek. 

A próbakiállítás  zöme  az  orsz.  iparművészeti  múzeumban  volt,  a melynek 
nagy  csarnoka  s több  kiállítási  terme  egészen  megtelt  az  érdekes  látnivalókkal. 

Bemutatásra  kerültek  nevezetesen  a huszárteremnek  s az  azzal  kapcsolatos 
történelmi  kiállításnak  értékesb  darabjai,  az  ősfoglalkozás  csoportja,  a Xll.  és 
XV.  (iparművészeti)  csoportok  keretében  kiállítandó  tárgyak  egy  része,  s így  a 
többi  között  láthatók  voltak  a budai  királyi  várpalota  számára  megrendelt  egyes 
bútorok,  a kerii  szobának  berendezése  s az  új  országház  miniszterelnöki  szobája,  a 
sz.-főváros  által  megrendelt  iparművészeti  tárgyak  (polgármesteri  szoba),  egyes  lát- 
képek, továbbá  a m.  kir.  iparművészeti  iskolában  s az  állami  ipari  szakiskolákban 
készült  munkák,  stb. 

Külön  helyen,  Thék  Endre  gyárában  volt  felállítva  a Szent  István-szoba, 
hasonlóképpen  külön  mutatta  be  Jungfer  Gyula  kovácsolt  munkáit,  a melyekből 
saját  műhelyeiben  rögtönzött  kiállítást. 

Nagy  kitüntetés  érte  a kiállítást  február  hó  22-én,  a mikor  Ö felsége  a király 
azt  legmagasabb  látogatásával  megtisztelte  s ez  alkalommal  nagy  elismeréssel 
nyilatkozott  a látottak  felett.  Ugyanezen  a napon  Ő felsége  még  két  kiváló  ipa- 
rosunkat tüntette  ki  fejedelmi  kegyével.  Nevezetesen  Thék  Endrét,  a kinek  gyárá- 
ban az  ott  felállított  Szent  István-szobát  szemlélte  meg,  továbbá  meglátogatta 
Jungfer  Gyulának  hírneves  műhelyeit,  a hol  a királyi  palota  számára  megren- 
delt remek  kovácsolt  munkákat  mutatták  be  a királynak. 

Magas  vendége  volt  még  a próbakiállításnak  Mária  Valeria  főhercegnő  és 
férje  Ferenc  Szalvator  főherceg  személyében,  a kik  február  hó  25-én  tekintették 

meg  úgy  az  orsz.  iparművészeti  múzeumban  levő  tárlatot,  majd  pedig  Thék 
Endrénél  a Sztent  István-szobát. 

A próba-bemutatóról  a következő  három  cikk  számol  be  részletesen. 


A)  A budai  királyi  vár  Szent  István-terme. 

Az  építés  alatt  levő  és  befejezéséhez  közeledő  királyi  vár  belső  fölszerelése, 
termeinek  berendezése  és  azok  diszítése  már  a legközelebbi  jövő  munkája  leend. 

A nagyméretű  ünnepi  termeken,  valamint  a lakosztályokon  kivül,  középnagy- 
ságú termek  is  készülnek,  hisztorikus  alapon,  minők  a Szent  István-,  a Hunyady 
Mátyás-  és  a Habsburgok-terme. 

Elsőnek  a Szent  István-terem  készült  el.  Befejezését  siettette  Ő Eelségének  az 
a kifejezett  kivánsága,  hogy  alkalom  nyújtassék  hazai  iparosainknak,  hogy  nagyobb 
szabású  és  előkelő  tárgyakkal  szerepelhessenek  az  1900.  évi  párisi  nemzetközi 
kiállításon.  Ez  a terem  — inkább  szoba,  mert  méretei  folytán  a „terem"  jelző 
alig  illeti  meg  — közös  kiállítási  tárgyát  képezi  azoknak  az  iparosoknak,  a kik 
készítésén  közreműködtek. 

A teremnek  aránylag  csekély  méretei  (i2'o  m.  hosszú  6'50  m.  széles  és  5'50  m. 
magassággal)  nem  engedtek  nagyszabású  arhitektonikus  alakítást,  hanem  intim 
kiképzést  tettek  szükségessé,  melynél  a részlet  finomsága  és  a szin  harmóniája 
kellőleg  érvényesülhet.  Ezért  választottam  faanyagot  aranyozással  és  majolika 
betéttel  — utóbbit  azért,  mert  Zsolnay  gyártmányaival  jó  szinhatást  véltem 
elérhetni. 

A midőn  hisztorikus  termek  kiképzéséről  van  szó,  természetes,  hogy  az  illető 
korszak  stílusát  kell  választani.  A Szent  István-terem  román  stílusban  készült,  a mely 
stilus  hazánkban  az  Árpádok  korában  tudvalévőén  szép  virágzásnak  örvendett. 
A részletek  kifejlesztésében  azonban  bizonyos  szabadságot  engedtünk  meg  ma- 
gunknak, mert  nem  a szigorú  és  megmerevedett  román  alakokat  választottuk  — 
hanem  helyt  engedtünk  itt  is  a magyar  ornamentikának,  miáltal  a magyaros 
jelleg  kifejezésre  jutott. 

A terem  építészi  elrendezésére  a helyi  viszonyok  voltak  mértékadók.  Hossza- 
sága, a mely  a szélességi  méret  kétszeresét  teszi,  — megkívánta  a megszakítást, 
a mit  azáltal  gondoltunk  elérni,  hogy  a szoba  hosszfalának  közepére  oszlopokkal 
befoglalt  falfülkét  terveztünk,  a mely  fülkében  hatalmas,  a födémig  érő,  kan- 
dalló áll.* 

A kandallóval  szemben  levő  ablakos  fal  közepére  hármas  osztású  tükör  került, 
— a szoba  két  választó  falában  vannak  pedig  a bejáró  ajtók. 

Az  anyag,  mely  dominál  és  a szobának  jellegét  megadja,  a fa,  és  e célra 
magyar  diófát  választottunk.  A terem  falait  körülfoglalja  2-20  m.  magasságú 
faburkolat  (lambéria),  amely  alsó  részében  tömör,  felső  része  pedig  faragott 


* Megemlítendő,  hogy  e kandalló  végleges  helyén,  a falfülkében  mélyebben  fog  állani  és  nem 
úgy,  mint  az  Thék  Endre  gyárában  az  ideiglenes  felállítás  alkalmával  fölvett  képünkön  látható. 

oszlopocskákkal  keretezett  mezőkre  van  osztva,  melyekben  az  Árpádházi  király- 
alakok festményei  készültek.  A faburkolat  felett  alkalmazott  tizének  és  oszlopok 
hordják  a gerendás  mennyezetet,  mely  gerendák  közötti  síkok  szintén  majolika- 
lapokból vannak  képezve.  Az  összes  fa-alkotórészek  stilszerű  faragványokkal 
díszesek  és  részben  aranyozva  vannak. 

A faburkolat  és  a mennyezet  közötti  falterületeket  sötétkék  szinű  arany-  és  selyem 
brokát-szövet  borítja,  melynek  román  ornamentikáju  motivumai  közé  a magyar 
korona  aranynyal  van  beszőve. 

Az  ablakfüggönyök  antik  stólák  alakjában  készültek,  bársony  alapon,  román- 
stilű  aranyhimzéssel,  közbe  szines  kövekkel  és  gyöngyökkel  kirakva. 

A szoba  padolata  tölgy-  és  diófából  berakott  gazdag  díszítésű  parkettákból 
készült. 

A tervező-építész  legfőbb  gondjai  közé  tartozik,  hogy  ki  fogja  tervét  végre- 
hajtani. — Ki  lesz  az  a hivatott  mester,  — vagy  kik  lesznek  azok  az  iparosok, 
a kik  megértik  eszméjét,  és  nemcsak  a vállalkozó  szempontjából  Ítélik  meg  a 
munkát,  hanem  belemélyedve  annak  lényegébe,  örömmel  és  szeretettel  végezik 
a reájuk  bizott  részt. 

Nekem  e tekintetben  nem  kellett  aggódnom,  mert  oly  férfiakat  hivtam  föl  a 
közreműködésre,  a kikben  már  előre  is  meg  volt  a biztosítéka  annak,  hogy 
csak  jót,  csak  kiválót  alkotnak.  A legnagyobb  elismeréssel  kell  adóznom  azoknak 
a kiváló  művészeknek  és  iparosoknak,  a kik  e munka  létesítésében  közremű- 
ködtek és  úgy  a felhasznált  anyag,  valamint  a foganatosítás  minősége  tekintetében 
oly  művet  létesítettek,  a mely,  azt  hiszem,  a külföldön  is  elismerésben  részesül  és 
a magyar  ipar  becsületére  fog  válni. 

Első  sorban  a művészi  alkotásokat  kell  fölemlítenem. 

Roskovics  Ignácz  festőművész  festette  az  Árpád-ház  nagy  alakjainak  képeit. 
Ezek;  Szent  Imre  (a  szent  ifjúság  jelképe),  I.  Béla  az  1051  — 1052-iki  nemes 
háború  lelke.  Szent  László,  Kálmán,  III.  Béla,  II.  Endre,  az  aranybulla  adomá- 
nyozója, Szent  Erzsébet,  IV.  Béla  Budavárának  alapítója.  Szent  Margit,  és  III.  Endre 
az  utolsó  Árpád.  Az  ő ecsetjét  dicséri  az  ajtók  feletti  mezők  két  képe  is:  „Szent 
István  alapítja  a székesfehérvári  templomot"  és  „Szent  István  megkoronáztatása". 

A ki  e képeket  látta,  csak  bámulatát  fejezheti  ki  a művész  alapos  tanulmánya 
felett,  a ki  korhűen  kívánta  ábrázolni  királyi  alakjait.  Mennyi  gondot  fordított  a 
ruházatra,  az  ékszerre,  melynek  legcsekélyebb  részletére  is  kiterjedt  a művész 
figyelme ! 

Itt  minden  részlet  alapos  tanulmányra  vall  és  művészi  virtuozitással  van  meg- 
festve. Bátran  állíthatom,  hogy  ezek  a királyképek  forrásműül  szolgálhatnak  a 
jövőben,  az  Árpádkori  művészetre. 

A szoba  famunkáját  Thék  Endre  készítette.  Thék,  a ki  hazai  faiparunk  legkivá- 
lóbb képviselője,  ez  alkalommal  is  igazolta,  hogy  hírnevének  meg  tud  felelni. 
Nem  kiméit  fáradságot,  hogy  rengeteg  fakészletéből  kiválaszsza  a legjavát  és  abból 
készítse  meg  a szobát.  A válogatott  magyar  diófa  úgy  színével,  valamint  farag- 
ványainak finomságával  tökéletesen  megfelel  a román  stilus  jellegének.  A hatást 
fokozza  a pontos  összeépítés  és  a kifogástalan  remek  munka,  melynek  minden 
részén  meglátszik,  hogy  szeretettel  készült.  A fa-alkotórészek  közé  betét  gyanánt 

alkalmazott  s Roskovics  királyképei  után  készült  nagy  majolika-lemezek  s egyéb 
majolika-részek,  valamint  a nagy  kandalló,  Zsolnay  Vilmos  pécsi  gyárából 
kerültek  ki.  Mennyi  munkával  járt  ez  és  hány  próbára  volt  szükség,  mig  külö- 
nösen az  aránylag  nagyméretű  királyképek  sikerűitek,  hogy  a majolika-lemezen 
levő  kép  hű  utánzata  lett  az  eredeti  festménynek  még  a szinek  árnyalatában  is, 
ezt  csak  szakember  tudja  kellően  méltányolni.  De  Zsolnay  megküzdött  minden 
nehézséggel  és  gyárának  magas  fejlődését  és  képességét  fényesen  beigazolta. 
A kandalló  korona-párkányán  alkalmazott  Szent  István  mellszobrát  Stróbl  Alajos 
tanár  mintázta. 

A fali  aranybrokát  szövet  Haas  Fülöp  és  fiai  aranyos-maróthi  szövőgyárában 
készült.  Első  eset,  hogy  hazánkban  ily  előkelő  minőségű  aranyselyem  szövet 
gyártatott,  és  fényes  bizonyítéka  annak,  hogy  iparunk  erre  is  képes,  csak  igénybe 
kell  azt  venni.* 

A kárpitozás  és  bútor  Gelb  M.  és  fia  diszítő  műterméből  került  ki.  Az  ablak- 
függönyökön alkalmazott  plasztikus,  igen  gazdag  aranyhimzés,  mint  kézimunka, 
nagy  szorgalommal,  a munka  tehnikájának  teljes  ismeretével  készült,  és  tanujelét 
adja,  hogy  e tekintetben  sem  állunk  a külföld  hasonnemű  alkotásai  mögött. 

A padolat  parkettje  Neiischloss  Ö.  és  M.  gyártmánya,  a bronz-csillárok  és 
fali  karok  Kiessling  Rezső  budapesti  bronzmíves  készítményei,  a kovácsolt  bronz- 
diszítések  pedig  Jungfer  Gyula  műhelyének  képességét  hirdetik,  az  aranyozást 
Scholz  Róbert  festő,  az  összes  modelleket  pedig  Szabó  Antal  szobrász  készítette. 

A szoba  összes  itt  felsorolt  munkái  92.000  frt  költséget  vettek  igénybe.  Végül 
pedig,  amit  már  kezdetben  kellett  volna  felsorolnom,  a midőn  a szobának  művé- 
szeti részéről  szólottám,  még  fel  kell  említenem,  hogy  a szoba  összes  részletezését 
Györgyi  Géza  építész  munkatársam  végezte,  a ki  ritka  érzékével  rajzolta  azokat, 
és  ha  ez  a munkánk  sikert  arat,  — a megfelelő  rész  őt  is  megilleti. 

Hauszmann  Alajos. 


B)  A történeti  csoport. 


A párisi  világkiállításon  bemutatásra  kerülő  s régi  magyar  lószerszámokon  és  fegy- 
vereken kívül  főképen  ötvösművekből  és  kerámiái  termékekből  álló  gazdag  műipari 
anyagnak  a huszárság  történetére  vonatkozó  művekkel  kapcsolatos  kiállítása  az  ipar- 
művészeti  múzeum  nagy  üvegcsarnokának  mellső  részében  történt. 

Bár  e kiállításban  a Királyhágón  inneni  ötvösművek  közűi  is  szerepelt  néhány 
példány,  mégis  a régi  Erdély  területéről  származó  magyar  ötvösművek  szerepeltek 
benne  túlnyomólag,  melyek  fényes  sorozatban  mutatták  be  e hajdan  virágzó  műves- 
ségnek  korunkra  maradt  egyházi  és  világi  emlékeit:  az  ereklyetartókat,  űrmutatókat, 
kupákat,  serlegeket,  kapcsokat,  billikomokat,  öveket,  násfákat  s egyéb  különböző  hasz- 
nálati tárgyakat. 


* Több  lapban  olvastam,  hogy  e szövet  méterje  1000  írtba  került.  A tudósító  tévedett,  mert 
még  nem  is  100  — hanem  csak  95  frt  volt  az  ára. 


Magyar  Iparművészet. 

A fényes  sorozat,  melyben  háromszáznál  több  műtárgy  volt  kiállítva,  elsősorban  a 
párisi  kiállítás  magyar  történelmi  csoportja  erdélyi  bizottságának  lelkes  munkáját  dicsérte, 
aminek  elismeréssel  kell  adóznunk  most  is,  a midőn  e pompás  műtárgyaknak  terünkhöz 
mért  rövid  ismertetését  eszközöljük.  Ezt  az  elismerést  annyival  inkább  sietünk  kifejezni, 
mert  a sok  fáradságot  igénylő  gyűjtés  Erdély  számos  kicsiny,  elrejtett  falusi  templo- 
mából s az  odavaló  úri  családok  kincses-ládáiból  oly  ötvösműveket  hozott  össze,  amelyek 
idáig  teljesen  ismeretlenül  lappangva,  eddigelé  szakértők  szemei  elé  nem  kerülhettek. 

Úgy  fedezték  fel  azokat  most  hazai  ötvösségünk  régi  dicsőségének  késő  hírmondói 
gyanánt,  amivel  nagy  szolgálatot  tettek  művészettörténetünknek,  mert  minden  egyes 
darab  új  meg  új  momentummal  járúl  hozzá  a régi  miagyar  ötvösség  kérdésének  tisz- 
tázásához ; régen  porrá,  hamuvá  vált  donátorok  és  mesterek  neveit  hozza  ismét  napfényre 
s a maga  egészében  fényes  dokumentuma  annak  a tündén  fénynek,  mely  a régi  magyar 
egyházat  és  úri  háztartást  beragyogta. 

A gazdag  sorozatból  kiragadunk  néhány  példányt,  hogy  azokat  írásban  és  képben 
bemutatva,  legalább  halvány  emlékét  őrizhessük  meg  annak  a fényes  kiállításnak,  melynek 
megtekintésében  közel  kétszázezer  ember  versenyzett  egymással. 

Elsőnek  a marosvásárhelyi  ev.  ref.  templom  tulajdonát  képező,  ezüstből  vert  s ara- 
nyozott poharat  mutatjuk  be.  Teste  tizenkét  oldalú  s felső  részében  architektonikusan 
tagozott  szép  pánttal,  alúl  liliompártás  gyűrűvel  van  övezve.  Peremén,  hat  domborúra  vert, 
hólyag  foglal  helyet,  amelyek  mindegyike  az  ajak  számára  egy-egy  kis  öblöt  képez,  mert 
az  edény  az  úgynevezett  ablutiós  poharak  sorába  tartozik,  amelyekből  áldozás  alkal- 
mával a bort  a híveknek  osztogatták.  Az  undor  elkerülése  végett  osztották  fel  a pohár 
szájnyílását  apróbb  részekre,  a melyeken  keresztül  az  ivás  felváltva  történt.  A pohár  a 
XVI.  század  elejéről  származik. 

Ugyancsak  a XVI.  század  elejéről  származik  a maros-szentkirályi  ev.  ref.  templom 
aranyozott  ezüstkelyhe,  mely  hatkarélyú  talpán,  gombján  és  kupájának  kosarán  sodrony- 
zománcos  cifraságokkal  van  ékesítve. 

E zománcozási  teknika  - legújabb  kutatások  szerint  — Velencében  a XIV.  század 
folyamán  keletkezett  s a XV.  század  első  tizedeiben  jutott  el  hazánkba,  a hol  a legna- 
gyobb mértékben  s a legszebben  kifejlődött,  úgy,  hogy  a XV.  századbeli  magyarországi 
sodronyzománcos  művek  európai  hírre  tettek  szert  s messze  földön  keresett  cikkek 
voltak.  A szentkirályi  kelyhen  a drót  finomsága,  a virág-  és  levélmustrák  pontos,  ízléses 
kivitele,  valamint  a zománcok  színharmóniája  mesteri.  Kár,  hogy  a kelyhet  utólagos 
javítással  szakavatatlan  kezek  eredeti  formájától  megfosztották,  a mi  a stílus  felső  részének 
szabályellenesen  túlmagas  s alsó  részének  törpe  szerkezetéből  szembeszökően  kirí. 

A segesvári  ág.  hitv.  evangélikus  templom  XVI.  századbeli  részben  aranyozott  ezüst- 
kelyhe a maros-szentkirályitól  merőben  eltérő  műalkotás.  A kehely  minden  ízében 
góthikus  ízlésű;  a nyél  gyűrűi,  a gomb  s a kupa  kosara  oly  áttört  lombozatot  ábrázol, 
mely  egymásba  fonódó  ágaival  harmonikusan  oldja  meg  a nehéz  feladatot,  mit  a 
művész,  ki  bizonyára  erdélyi  volt,  maga  elé  tűzött. 

A gyöngyösi  Szent  Bertalan-templom  remekmívű  aranyozott  ezüstkelyhe  ismét  egy 
más,  hazánkban  nagyon  is  elterjedt  teknikának  a képviselője.  A kehely  az  ú.  n.  filigrán- 
művek sorába  tartozik,  melynek  fődíszét  a kelyhet  úgyszólván  egész  felületén  elborító 
apró  s vékony  drótokból  alakított  köröcskék  s egyéb,  többnyire  geometrikus  ékítések 
képezik,  amelyeknek  érintkező  pontjaiba  apró  fémszemecskék  vannak  beolvasztva. 

Régi  ötvöseink  a középkor  óta  a XVill.  századig  nagy  előszeretettel  gyakorolták  a 
filigrán-művességet,  amit  ők  sajátos  kifejezésükkel  „úórtó'5"-munkának  neveztek  el.  Maga 
a gyöngyösi  plébánia-templom  a bemutatott  példányon  kívül  még  hét  e fajta  kehelylyel 
bír,  melyek  szépség  és  műbecs  tekintetében  valósággal  versenyeznek  egymással. 

A kehely  kora  a XVI.  század  eleje. 

Az  úgynevezett  „erdélyi"  zománccal  ékesített  egyházi  szerelvények  között  feltűnő 
helyet  foglal  el  a nagyszebeni  ág.  ev.  presbyterium  tulajdonát  képező  nagy  aranyozott 
ezüst  úrasztala-pohár,  mely,  kupájától  eltekintve,  minden  részében  tiszta  góthikus 
ízlésben  készült  a XVII.  század  hatvanas-hetvenes  éveiben  s így  egyúttal  tanúbizonysága 
annak,  hogy  a csúcsíves  műízlés  nálunk  az  egyházi  művészetet  még  a XVII.  század 
végén  is  foglalkoztatta. 

A szokatlan  nagy  pohár  főékességét  a gomb  s a szár  lemezein  és  a kupa  gazdagon 
áttört  kosarára  alkalmazott  zománcos  virágok  alkotják,  mik  gyöngéden  kidomborított 
vörösréz  alapon,  kék,  zöld,  vörös,  fehér  és  sárga  színekben  pompáznak  s „luminálva“ 
vagyis  felülfestve  vannak. 

Ez  a sajátságos  műgyakorlat  az  erdélyi  zománc  kifejlődésének  későbbi  fázisában, 
úgy  a XVII.  század  közepe  táján  lép  fel  s a századvégi  alkotásokon  már  nagyon  meg- 
közelíti a miniature  porcellán-festészet  teknikáját. 

A pohár  történeti  becsét  emeli  a talpa  peremébe  vésett  eme  fölirat:  diesen  kelch 
LEST  MACHEN  ZVM  HEÍLIQEN  GEBRAUCH  DÉR  KIRCHE  GOTTES  H.  ANDREAS  FLEISCHER 
KON.  RIGHT.  Avs  SEiNEN  SVMP.  zv.,  amiből  megértjük,  hogy  a poharat  saját  költségén 
isteni  tisztelet  céljára  Fleischer  András  királybíró  készíttette.  Egykorú  történeti  források 
tanítanak  meg,*  hogy  ez  a Fleischer  András  már  1657-ben  tanácstag  volt  Nagy- 
Szebenben  s hogy  ezt  a tisztséget  1660-ban  is  viselte,  amikor  január  hava  31-én 
Andreas  Láchselsdörfer  tanácsos  társával  együtt  városát  egy  gyűlésben  képviselte. 
Fleischer  a XVII.  század  hatvanas-hetvenes  éveiben  lehetett  királybíró,  amivel  a pohár 
keletkezésének  ideje  elég  pontosan  fixirozható.  Nincs  okunk  kétségbe  vonni,  hogy  a 
pohár  nagyszebeni  ötvösmester  munkája.  Erdélyben  még  a XVII.  század  második  felében 
is  az  ötvösöknek  pompásan  megy  a dolguk,  egyébként  lehetetlen  lett  volna  oly  nagy 
számban  megélniök,  hiszen  1657-ben  23  mester  él  és  működik  egymagában  Nagy- 
szeben városában.  Miután  nem  bír  a valószínűség  látszatával,  hogy  Fleischer  András,  a 
nagyszebeni  patrícius  és  királybíró  alkalmas  művész  létezése  mellett  ötvösművének 
elkészíttetése  végett  idegen  városhoz  fordult  volna,  a poharat  nagyszebeni  proveriien- 
tiájúnak  kell  tekintenünk.  A mester  nevének  megállapítása  a jövő  kutatás  feladatai  közé 
tartozik  ugyan,  de  egyelőre  szívesen  fogadhatjuk  a keletkezési  hely  fixirozását  is,  mert 
ezzel  kétségbevonhatlanúl  be  van  igazolva,  hogy  a luminált  erdélyi  zománcnak  ezt  az 
eredeti  teknikáját  a XVII.  század  második  felében  Nagy-Szebenben  művészi  készültséggel 
gyakorolták  az  odavaló  ötvösök. 

Művészi  báj,  elegáncia  és  teknikai  tökéletesség  dolgában  páratlan  alkotás  az  erzsébet- 
városi örmény  templom  tulajdonát  képező  fedeles  ezüstpohár,  melynek  szárát  tunikába 
öltöztetett  kiterjesztett  szárnyú  s jobb  kezében  koszorút  emelő  géniusz  öntött  alakja  képezi. 
A talp  domború  mezőit,  a kupa  kosarát  s a fedél  laposan  emelkedő  szélét  levelekkel 
gazdagon  megrakott,  ágakon  ülő  virágok  díszítik,  a melyek  közűi  az  előbbiek  keretes 
mezőkben,  az  utóbbiak  keretek  nélkül  erdélyi  zománccal  vannak  megtöltve  s művészi 
kezekkel  luminálva.  A kék,  fehér,  sárga,  zöld  és  vörös  zománcszinek  összhangja  a lehető 
legbájosabb  s magának  az  egész  műnek  kivitele  oly  mesteri,  hogy  messze  földön  ritkítja 
párját.  Pompásan  sikerűit  reprodukcióját  ötszínnyomatú  fametszetben,  mi  Morelli  Gusztáv 
tanár  intézetében  készült,  mellékletképen  csatoljuk  s csak  azt  sajnáljuk,  hogy  a kiváló 


* Paulas  Brölfft:  Wahrhaftige  Beschreibung  stb.  Trauschenfeis : Deutsche  Fundgruben  zűr 
Geschichte  Siebenbürgens.  (Neue  Folge).  386.  old.  — Kari  Albrich : Die  Bewohner  Herman- 
stadís  im  Jahre  1657.  Archív  des  Vereines  für  siebenbürgische  Landeskunde.  XVII.  köt.  268.  old. 

mester  nevét,  a magyar  ötvösművesség  dicsőségére  ez  alkalommal  nem  közölhetjük 
olvasó  közönségünkkel. 

Az  egyházi  szertartáshoz  való  edények  sorozatát  a zalatnai  tv.  ref.  egyház  tulajdo- 
nában levő  fedeles  ezüstkupával  fejezzük  be.  Ennek  hengeralakú  testét  trébelt  művű 
lombozatok  között  szárnyas  gyermekalakok  díszítik,  melyek  leleményesen  vannak  a 
kompozícióba  beleillesztve.  A kupa  rendeltetését  és  donátorát  a talp  fölötti  perembe 
bevésett  eme  felírás  határozza  meg : székely  László  csináltatta  ez  edényeket  a sz. 
SACRAMENTVMNAK  KISZOLGÁLTATÁSÁRA.  EMBER,  JÖVENDŐBEN  A KINEK  KEZEDBEN  AKAD, 
MÁS  SZÜKSÉGÉRE  NE  FORDICSCSAD,  HOGY  EL  NE  VESZ  BOLDIZSÁR  KIRÁLYLYAL.  DÁN. 
CAP.  V.  A.  1680.*  A kupa  mestere  a nagyszebeni  Hanti  Sebestyén,  mit  a peremre  ütött 
mesterjegy  igazol.  Hann  1644-ben  született,  1675-ben  lett  mesterré  s 1713-ban  mint 
hírneves  mester  húnyt  el  Nagy-Szeben  városában.  Művei  közűi  idáig  tizenhat  darab 
volt  ismeretes.  E kupa  s a donátori  felirat  többes  számában  rejlő  kehely,  mely  szintén 
a zalatnai  templomé,  tizennyolcra  egészíti  ki  ezt  a számot.  E sorozatban  különös 
érdekkel  bír  a zalatnai  fedeles  kupa,  mert  korra  nézve  ez  a legidősebb  ötvösmű,  mit 
Hann  Sebestyéntől  idáig  ismerünk. 

A régi  magyar  ötvösség  a könyvkötészettel  párosúlva  s néha  művészetben  egymással 
versenyre  kelve,  valóságos  remekműveket  hozott  létre,  miknek  egy  kiváló  példáját  a 
kolozsvári  ev.  ref.  templom  tulajdonát  képező  könyv  kötésében  láthatjuk,  amely  a maga 
táblái  között  a váradi  könyvnyomdászat  utolsó  termékét,  a Váradi  bibliát  rejti,  melynek 
nyomtatását  a Váradról  kibujdosott  Szenczi  Kertész  1661-ben  fejezte  be  Kolozsvárott. 
A chagrin  bőrlapon  renaissance  keretekben  díszedényből  kinövő,  levelekkel  dúsan  meg- 
rakott ágakon  stylizált  szekfű-virágokat  látunk  bepréselve,  míg  a levelek  s a cartoucheok 
közötti  területeken  apró,  a nefelejcs-virághoz  hasonló  körkörös  díszek  foglalnak  helyet. 
A középső  nagy  keret  alatt  és  fölött  egy-egy  köralakú  medaillonban  nyolc  apró  lángoló 
szívből  alakított  motívum  van  előállítva,  melyeknek  középpontjában  a nefelejcs-virágalak 
megismétlődik.  A tábla  négy  sarka,  középső  kerete  és  két  kapcsoló  pántja  aranyozott 
ezüstlemezekkel  van  kiverve.  Ezeken  az  ötvös  gazdag  lombozat  között  stilizált  virágokat 
s egy-egy  angyalfejet  használt  fel  díszítés  gyanánt.  Mindez  a kötéssel  együtt  elsőrendű 
mesterremek  s minden  valószínűség  szerint  kolozsvári  mestereknek  a munkája,  a hol  a 
XVII.  század  hatvanas-hetvenes  éveiben  a stilizált  szekfüveknek  könyvkötési  díszekhez 
való  felhasználása  eléggé  ismert  dolog. 

Ábrában  bemutatott  ötvösműveink  utolsó  példányát  egy  úgynevezett  vőlegény-  és 
menyasszonypohár  képezi.  A pohár  öblösebb  felét  széles  szoknyás  nőalak  alkotja; 
a pohár  másik  része  kisebb,  tengelyen  forgó  és  dézsát  utánzó  edény,  melyet  a hölgy 
két  kezével  feje  fölött  tart.  Az  ilyen  poharak  divatja  Németországban  keletkezett  s tréfás 
szerepük  abban  állott,  hogy  a pohár  mindkét  részét  szinűltig  megtöltötték  borral  s az 
öblösebb  edényből  a férfi  a bort  az  utolsó  cseppig  kiinni  tartozott  a nélkül,  hogy 
a kisebbikből  egy  csepp  is  kiömlött  volna,  mire  a poharat  hölgyének  nyújtotta  át,  ki 
a kisebb  edényke  tartalmát  ürítette  ki.  Németország  behatása  révén  ezek  a poharak 
bőséges  számmal  terjedtek  el  nálunk,  sőt  itthon  is  készültek  belőlük  példányok,  a minő 
példáúl  a szóbanforgó,  mely  a nagyszebeni  Bruckenthal-múzeum  tulajdona. 

A kerámiái  alkotások  csoportjában  huszáralakokkal  díszített  korsókat,  kancsókat  és  fayence- 
lapokat  állított  ki  a rendező-bizottság.  A korsók  között  legérdekesebb  az  iparművészeti 


* A vonatkozott  szöveg  Dániel  próféta  könyvének  V.  részében  az  1—31.  versben  foglaltatik  s 
Balthazár  kháldus  királynak  esetére  vonatkozik,  a ki  az  atyja,  Nabukodonozor  király  által  a jeru- 
zsálemi  templomból  elvitt  szent  edényeket  egy  dorbézolás  alkalmából  főrendéinek  engedte  át. 


Magyar  Iparművészet.  1900. 


111.  ÉVFOLYAM.  IV.  MELLÉKLET. 


FEDELES  SERLEG. 


Az  erzsébetvárosi  örmény  kath.  egyházközség  tulajdona. 


M0REI.LI  Gusztáv  tanár  vezetése  mellett  metszette 
Kasten.viaier  Gvörqy 
a m.  kir.  ipannüvészeti  iskola  növendéke. 

múzeum  tulajdonában  levő  öblös  példány,  a melynek  oldalán  tizenhetedik  századvégi 
kuruc  és  labanc-vitézek  tusája  van  sokszinű  zománcfestéssel  ábrázolva  e felírások  kíséreté- 
ben: Nix  pardon!  ne  félj  pajtás,  majd  adok  ! Meisseni  porcellánból  készült  kis  huszár- 
szobrocskák, ólomkatonák,  bábsütő-minták  s egyéb  apróbb,  a huszárság  történetére  vonat- 
kozó régi  iparművészeti  alkotások  egészítették  ki  a kiállítás  e csoportjának  érdekes  emlék- 
tárgyait, a melyek  bizonyára  Párisban  is  osztatlan  tetszésben  fognak  részesülni  s a régi 
magyar  iparművészet  emlékét  a világ  nagy  nemzetei  előtt  méltóképpen  fogják  képviselni. 

Mihalik  József. 


C)  A párisi  kiállításra  küldendő  müipari  tárgyaink  bemutatása 

alkalmából. 

A párisi  világkiállításon  bemutatandó  és  sokat  emlegetett  huszártermünk  képein  és 
történeti  tárgyain,  valamint  néprajzi  kiállításunk  egy  részén  kívül,  néhány  napra  művészi 
ipari  tárgyaink  egy  csoportja  is  látható  volt  az  iparművészeti  múzeumban ; és  ez  alka- 
lommal az  iparművészeti  iskola  és  az  állami  ipari  szakiskolák  is  bemutatták  tanulóiknak 
ugyancsak  Párisba  küldendő  munkálataikat. 

Ez  alkalommal  szokatlanul  sokan  jöttek  el  a kiállítottak  megtekintésére.  Meglátszott, 
hogy  a wPáris"  névnek  még  ma  is  mily  nagy  a varázsereje.  De  hogy  az  érdeknek  e 
sajátságos  és  rendkívüli  jelentkezését  más  is  okozta,  az  bizonyos.  A hazafias  önérzet 
is  valami,  s felébresztéséről  a huszárteremmel  kapcsolatosan  már  előzőleg  történt  gon- 
doskodás. A sajtó  nap  nap  után  közölt  valamit  a huszárteremről  és  legközelebbi  bemu- 
tatásáról; s sokakat  csakis  ez  vonzott  oda.  Nem  célunk  itt  a huszárképről  mint  dekorá- 
cióról szólni ; csak  annyit  említünk,  hogy  hatását,  valamint  a műipari  tárgyak  csoport- 
jának érdekét  csökkentette  az  a körülmény,  hogy  a képet  egész  környezete  nélkül,  a 
kiállításra  kerülő  szobaberendezéseknek  pedig  nagyobbára  csak  részeit  láthattuk.  De  így 
is  mindenki  érdeklődéssel  szemlélte  az  újdonságokat. 

Nem  szükséges  itt  az  egyes  kiállítók  munkáinak  méltatásába  bocsátkoznunk;  hiszen 
minden  együtt  sem  volt ; és  Párisban,  a hely  színén  az  összeség  másként  is  fog  mutat- 
kozni, tehát  majd  ott  vagy  utána,  úgyis  lesz  alkalom  holminkról  és  velejáró  egyebekről 
bővebben  szólani. 

Ez  alkalommal  elég  legyen  kijelentenünk,  hogy  a kiállított  munkák  ipari  vagyis 
tehnikai  szempontból,  a mennyire  látható  volt,  néhány  kivétellel  majdnem  kifogástala- 
nok. Ezt  úgy  a bútorasztalos  munkákról  és  fafaragásokról,  a fém-  és  ötvösmunkákról,  a 
kerámikai  és  részben  az  üvegmunkákról,  valamint  a bőrdíszművekről  és  a szőnyeg- 
szövésekről el  lehet  mondani. 

Más  kérdés  azonban  a művészi.  Majdnem  valamennyi  munka  új,  és  jobbára  egyenes 
megrendelésre  készült;  így  keletkeztek  a tárgyak  tervezetei  is:  közvetlenül  a párisi 
kiállításra.  Mi  sem  természetesebb,  mint  hogy  a megrendelő  és  tervező  szemei  előtt  az 
a bizonyos  modern  jelleg  lebegett;  erre  törekedtek  ők,  mert  Párisba  idejét  múlt  régit 
küldeni  nem  lehet,  tehnice  bármily  jól  legyenek  is  megcsinálva  a tárgyak.  Tehát  a 
fősúly  a mikéntre,  a megjelenésre,  a külsőre  van  helyezve. 

Már  most  nézzük  csak,  hogy  milyen  az  a bizonyos  „új"  kiállítási  tárgyainkon.  Jellege 
általában  többféle.  Csoportokba  foglalni  legcélszerűbben  tán  úgy  lehetne,  hogy  ha  az 
első  csoportba  az  önálló  jelleggel  bíró  ama  tárgyakat  soroznók,  a melyeknél  a nemzeti 
vonás  eltűnő,  a második  csoportot  a magyaros  nemzeti  jellegre  való  törekedés  nyilvá- 

nulásai  alkotnák,  végül  a harmadik  a formai  utánérzések  vagy  utánzások  csoportja 
lenne.  Egyéb  átmeneti  jellegű  tárgyaktól  eltekinthetünk.  Mindegyiknek  többé  és  kevésbé 
sikerült  alkotásait  láttuk;  és  sajátságos,  hogy  a tervezőknek  majd  mindegyike  a mondott 
irányok  hol  egyikét,  hol  másikát  követi.  Ingadozik  a fiatal  nád,  mert  hol  ez,  hol  az  a 
szellő  üti  meg;  gyenge  a növése,  hajlékony,  és  tartunk  tőle,  hogy  itt-ott  a sok  hajlon- 
gástól  kidül  majd  egyik-másik  szála  a nádnak. 

De  hát  ki  is  állíthatja  azt,  hogy  tervezőink  valamiféle  különleges  művészi  nevelésben 
vagy  támogatásban  részesültek  volna.  Hiszen  fiatalok  ők;  mint  „modern"  tervező 
művészek  összevissza  pár  évesek : ép  a hány  éves  az  újabb  műipari  mozgalom  és  a 
nyomában  keletkezett  folyóirat  áradat.  Mit  is  várhatunk  tőlük  hát  egy-kettőre  ? Az  ő 
új  „modern"  művészetük  nem  sokban  — s mint  ami  igen  természetes  — legfeljebb 
külsőségekben  külömbözik  a régitől.  Nem  is  tudtak  volna  a némileg  új  formákkal 
elbánni,  ha  az  igazi  művészet  tápláló  jó  anyateje  már  annakelőtte  nekik  erőt,  értelmet 
nem  adott  volna. 

Az  a kérdés  foglalkoztathat  tehát  most,  hogy  sikerült-e  ily  körülmények  között  a 
kivánt  új  ? vájjon  a kormánybiztosság  részéről  rendelkezésre  bocsátott  60,000  korona 
nem  kis  áldozat  árán  megszerzett  művészibb  színvonal  tényleg  az  lett-e,  amit  remény- 
leni lehetett,  s mint  olyan  kiállításunk  előnyére  vált-e.  Kétséget  nem  szenved,  hogy 
kiállításunknak  előnyére  vált  és  e színvonalra  való  törekedésre  szükség  is  volt,  a meny- 
nyiben ilyen  ügyet:  a bizonyos  művészi  színvonalon  álló  tervezeteknek  beszerzését 
csak  úgy  a véletlenre  bízni  nem  lehet.  E tekintetben  az  ezredéves  kiállítás  tapasztalata, 
most  értékesíthetők  voltak  ugyan ; csakhogy  mégis  az  idő  rövidsége  a munkát  tetemesen 
megnehezítette. 

A kiállítottakból  örömmel  láthatta  a közönség,  hogy  vannak  ügyes  embereink  — 
tervezők  és  iparosok  egyaránt,  akik  a reájuk  bízott  feladatokat  nem  siker  nélkül 
oldották  meg.  Az  a körülmény,  hogy  e néhány  emberünket,  akiknek  most  újabb 
alkalmat  adtak  képességüknek  bemutatására,  munkájuk  után  már  azelőtt  is  ismertük, 
az  nem  korlátozhat  elismerésünk  kifejezésében.  Sőt  érdekes  volt  megfigyelni,  hogy  ők, 
akiknek  korábbi  működése  a maitól  némileg  eltérő  volt,  az  újabb  művészeti  áramlattal 
és  újabb  feladatokkal  szemben  hogyan  viselkedtek. 

Ma,  amint  említettük,  a „modern"  dominál.  Eeléje,  eme  több  tekintetben  bizonytalan 
jövőjű  irány  felé  hajózik  hát,  aki  csak  akar;  oda,  ahol  végeredményeket  vagy  csak 
komolyabb  nemű  időleges  eredményt  általában  (Anglia  kivételével)  most  nem  igen 
fogunk  találni,  sem  Párisban,  sem  egyebütt : mert  semmi  több,  mint  átmeneti  vagy 
meginduló  munkálkodás  az,  amit  nap  nap  után  látunk,  s legfeljebb  pillanatnyi  sikerek- 
ről, meglepetésekről,  ötletekről  lehet  szó.  De  hogy  ezek  miként  válnak  be,  mennyire 
lesznek  életképesek,  belőlük  hol  és  mi  marad  meg,  mi  ölt  állandó  alakot,  — az  még 
csak  a jövő  titka. 

Egy,  az  bizonyos : hogy  a modern  műipari  vajúdásnak  és  munkának  a főhaszna  a 
tanúságaiban  rejlik;  az  érték  ezekben  van,  s ezek  képezik  fundamentumát  jövőjének. 
Ha  tehát  tervezőink  mint  magyar  művészek  jelennek  is  meg  a versenytéren,  ezt  szintén 
szem  előtt  kell  tartaniok  avégre,  hogy  a magyar  szellem  modern  nyilvánulása  összesé- 
gében oly  alakot  öltsön,  a melyre  az  egész  világon  mindenki  mint  modern  és  jellem- 
zetesen  magyarra  ismerjen.  Ez  célunk  legyen,  erre  törekednünk  kell ; s itt  a művészi 
ambiciónak  felette  tág  tere  nyílik.  Nálunk  pedig  ez  már  azért  is  könnyebb,  mert  a 
nemzeti  elemeknek  — ha  ezek  mindjárt  csak  jelentéktelen  ornamentek  volnának  is  — 
művészies  érvényesítésével  önálló  sajátos  jellegre  szert  lehet  tenni.  De  itt  egyszersmind 
figyelmeztetésképen  utalunk  arra  a sokszor  tapasztalt  balhitre,  amely  szerint  a magyar 
stilust  a magyar  ornament  teszi.  Korántsem.  Ami  pl.  subaornament,  az  még  távol  áll 

attól,  hogy  művészeti  magyar  stilus  legyen.  Ha  a kettő  azonos  volna,  akkor  magyar 
stílusunk  kérdése  már  régen  megoldott  kérdés  lenne.  Pedig  az  még  csak  a jövő  fel- 
adata. Ez  említett  előnyök  tervezőink  úgyszólván  valamennyiét  többé-kevésbé  már 
régebben  serkentették  és  serkentik  is  folytonosan.  Faragó,  Hirschler,  Horti,  Spiegel, 
Förk,  Várdai,  Hollós,  Györgyi  G.,  Háry,  Nádler,  stb.  ismert  nevű  művészeinknek  nem  egy 
sikerült  alkotása  erről  tanúságot  tehet.  De  — egynek  kivételével  — ők  mindnyájan  ezt 
az  irányt  művészi  ihlettel  ugyan,  de  nem  kizárólagosan,  hanem  egyebek  mellett  kulti- 
válják.  Majdnem  fordítva  áll  a dolog  az  említett  kivételnél : — Faragó  Ödönnél.  - 
Ennél  a tehetséges  művésznél  feltűnése  óta  máig  következetesen  ugyanegy  jellegű  kon- 
cepció, diszítési  eljárás,  szóval  modor  az  uralkodó;  úgy,  hogy  Faragónak  eredetisége 
előttünk  ma  már  kétségbevonhatlan.  De  minden  sokoldalúsága  mellett,  egy-két  segítőjével 
most  ő sem  képviselheti  majd  a magyar  bútor-  vagy  diszítőstilust  a külföldön. 

Mi  másképen  állana  már  ma  is  a dolog,  ha  úgy  mint  ő,  magyar  tervezőink  többije 
is,  ahelyett,  hogy  az  idegen  formák  variálásával  saját  nemzeti  és  egyéni  alkotó  erejük 
ilyetén  gyöngítése  helyett,  ha  csak  5—10  év  óta  a nemzeti  magyar  jelleg  megalkotásához 
munkájukkal  hozzájárultak  volna ; — ha  mostanáig  országszerte  egész  nagy  sora  a hasonló 
természetű  munkáknak  rendelkezésre  állana,  a melyekből  idővel  talán  típusok  alakulnának 
és  így  a diszítési  modorra,  a színezésre,  tagozásra  s több  efélére,  mint  nemzeti  magyar 
stilsajátságokra  máris  következtetni  lehetne,  — mi  másképen  dolgoznánk  ma  és  készül- 
hetnénk a párisi  kiállításra ! 

Igaz,  hogy  ez  is  csak  kísérletnek  volna  tekinthető.  De  hát  utóvégre  is:  mi  nem 
kísérlet  ma  műipari  téren  ? és  mi  van  széles  e világon  kész  dolog,  amit  kísérletek  meg  ne 
előztek  volna  ? Ennek  reánk  nézve  legalább  alapgondolata,  háttere  és  közelebbi  érdeke 
lenne,  — mindenesetre  több,  mint  az  idegenből  vett  formákkal  elbánó  ama  „modern" 
művészetnél,  s a mely  mögött  a „modern“-ség  — tehát  időlegesség  — tekintetében  a 
mienk  egy  lépéssel  sem  volna  hátra. 

Az  elmondottak  után  tartunk  attól,  hogy  egynémely  szíves  olvasónk  a sorok  között 
a modern  művészeti  áramlatnak  ha  nem  is  halálítéletét,  hanem  legalább  visszautasítását 
fogja  kiolvasni.  E gyanakvó  olvasó  megnyugtatására  ki  kell  mondanunk,  hogy  az  új 
mozgalomtól  elzárkózni,  vagy  azt  visszautasítani  eszünkbe  sem  jut.  Sőt  ellenkezőleg, 
valóságos  Isten  áldásának  tartjuk  a művészetre  és  fiatal  ujraszülöttére,  a művészi  iparra 
nézve.  Akinek  szeme  van,  az  világosan  láthatja,  hogy  hány  makacs  előítélettől  szabadult 
meg  az  új  törekvések  nyomán  a művészet,  és  hogy  e mellett  mennyi  életerő  jelentkezik 
a szabadabb  mozgásban.  Igenis,  életerő  és  szabadság  kell  a művészetnek,  hogy  emel- 
kedjék, hogy  felújuljon.  Csakhogy  úgy  mint  a szabadság  általában,  úgy  a művészet 
szabadsága  sem  való  mindenkinek. 

Tudjuk,  hogy  a régi  előítéletek  helyébe  újak  fognak  lépni;  sőt  jól  szemügyre  véve 
a dolgot,  azt  észlelhetjük,  hogy  máris  kezdenek  lépni  és  előhírnökei  mind  többen 
jelentkeznek.  Napjaink  erkölcstelen  színezetű  világának  művészetében  máris  vissza- 
élésekkel, utálatos  fattyúhajtásokkal  találkozunk,  a melyeknek  a művészethez  ugyan 
semmi  közük,  de  magukat  azzal  a világ  előtt  azonosítják,  helyébe  tolakodnak  és  úgy 
mint  az  élősdiek,  táplálójukat  megrontják.  Jól  külömböztessük  meg  tehát  t.  olvasó  a 
művészetet  új  mozgásában  és  az  őt  épen  ebben  akadályozó,  valamint  a lényegét,  termé- 
szetét diszkreditáló  megrontó  elemeket. 

Sok  elővigyázattal  kell  tehát  saját  új  művészetünket  gondozni ; vigyázzunk  fejlesz- 
tőire, segítőire,  a művészekre,  munkásságukra  és  legyünk  különös  tekintettel  igényeinkre, 
szükségleteinkre,  hogy  össze  ne  téveszszük  magunkat  másokkal. 

Épen  azért  meg  nem  állhatjuk,  hogy  e kis  elmélkedő  kitérések  után  ez  alkalommal 
még  egyről  ne  szóljunk : az  általános  vélemény  fejlesztéséről  és  irányításáról.  Jónak 

véljük  ennek  felemlítését  is,  hogy  rámutassunk  ama  felületes  itélők  önérzetes  kijelentésekre 
a melyekkel  magyar  műiparunk  dicsőségét  már  előre  világgá  kürtölik.  Erezzük,  hogy  kényes 
kérdésbe  fogtunk.  De  utóvégre  is,  hol  szóljunk  ilyen  dologról,  ha  e helyütt,  egyedüli 
művészi  szaklapunk  hasábjain  nem.  Jól  tudjuk,  hogy  a „Magyar  Iparművészet"  egyedül 
magában  nem  lehet  vezetője,  irányítója  a magyar  műiparnak  (mert  ehez  rajta  kívül  sok 
más  hasonlóképen  fontos  tényező  szükséges);  hanem  őre,  védelmezője  nagyon  is  lehet; 
ez  egyik  kötelessége  is. 

Mit  szóljunk  tehát  például  ahoz,  ha  valahol  egy  kis  üvegtárlóban  három  embertől 
való  bőrmunkáról  szólva,  csak  úgy  odamondják,  hogy  a „magyar  bőrműipar" ; — vagy  ha 
egyre-másra  a „magyar  bútoriparról",  annak  művészi  voltáról  és  fejlettségéről  olvasunk; 
- mi  az,  ha  a magyar  művészi  ipart  a legmesszebb  menő  igények  kielégítésével  hozzák 
kapcsolatba  ? Mit  jelentsen  végre  az,  hogy : nem  félünk  a párisi  kiállításon  az  össze- 
hasonlításoktól, — büszkén  lépünk  a sorompóba  — stb.  stb.  ? 

Nekünk  úgy  tetszik,  mintha  ez  állítások,  a melyek  papíron  kinyomatva  az  olvasó 
közönség  ezreinek  irányadóul,  tájékozásul  és  oktatásul  kellene  hogy  szolgáljanak  az 
országban,  a véleménynek  és  ítéletnek,  megengedem,  hogy  jóakarattal,  de  túlságosan 
impresszionista  módon  és  kellő  tájékozottság  nélkül  való  formulázásából  támadnak. 
Céljuk  ugyan  nincsen ; de  eredményük  — persze  akaratlanul  — mégis  félrevezetés. 
Bővebben  erről  szólni  itt  most  nincs  módunkban  és  nem  is  szándékunk.  Azt  hisszük, 
hogy  egy  kissé  több  szerénység  és  lelkiismeretesség  ebben  a dologban  csakugyan 
nem  ártana,  mert  e téren  még  nagyon  de  nagyon  sok  a tenni  való. 

Csak  egyet  akarunk  megjegyezni.  Fejlődésről  most,  rövid  néhány  évi  és  csakis  egy 
helyen  — a Magyar  Iparművészeti  Társulatban  — megindult  munka  után  szólni  egy- 
általában nem  lehet.  Fejlődést  ez  még  nem  jelenthet.  Majd  csak  évek  hosszú  során  át, 
az  országban  szerte-széjjel  működő  ily  társulatnak  vagy  fiókbizottságnak  tervszerű  együtt- 
működése után  remélhetőleg  fejlődik  a magyar  művészi  ipar  az  egész  vonalon. 

Mindaz,  amit  kevés  kivétellel  mint  megrendelt  alkalmi  dolgot  most  Párisba  küldünk, 
tulajdonképen  egy  ígéret,  egy  fogadás  képében  jelenik  meg  előttünk  és  legközelebbi 
munkánk  kezdetének  határköve,  záloga.  De  egyszersmind  biztosítéka  annak  is,  hogy 
a munkára  képesek  leszünk  és  hogy  annak  folytatása  is  lesz.  Ez  tény;  és  mint  ilyen 
tiltakozást  rejt  magában  a kifogásolt  öndícsérő  kitételekkel  szemben. 

Azért  csak  szálljunk  magunkba  és  szép  szerényen  várjuk  meg  a nagy  világ  verse- 
nyét a század  fordulóján ; és  aztán,  — de  aztán ! — dolgozzunk,  célzatosan,  kitartással, 
csöndesen ; s ne  csak  produkciós  vizsgára  készítsük  holminkat,  hanem  az  élet,  a ház, 
a magyar  család  számára.  Amíg  ezt  meg  nem  tettük,  addig  keveset  tettünk  a magunk 
művészetéért  és  saját  magunkért.  Ha  művészetünk  ezeknek  a kívánalmaknak,  feltételek- 
nek teljesen  meg  nem  felel,  akkor  az  egész  elhibázott  dolog.  Ennek  szem  előtt  tartását 
tehát  mindenekelőtt  el  ne  mulaszszuk. 

* 


És  most  ennek  révén  térek  át  m.  kir.  iparművészeti  és  ipari  szakiskoláink  kiállítá- 
sára. Ipari  szakiskoláink  együttes  kiállításán  egy  szalon,  egy  ebédlő  és  egy  férfi  dolgozó- 
szoba  berendezése,  valamint  egy  csoport  hímzés  és  csipke  kerül  bemutatásra.  Vala- 
mennyi tárgy  előzetesen,  meghatározott  program  alapján,  az  állami  ipari  szakiskolákban 
készült.  Tehát  a kiállítás  a kész  tárgyakkal  azt  tünteti  föl,  hogy  a magyar  állami  ipar- 
iskolákban az  oktatással  mire  képesek.  Megjegyezzük,  hogy  a tárgyak  terveit  részint 
megbízás  után  szerezték  be  és  kivitelükre  az  egyes  iskolák  felsőbb  helyről  megbízást 
kaptak.  Ebből  is  látható,  hogy  nem  az  iskolák,  hanem  az  iskolákban  készült  dolgok 
kerülnek  bemutatásra. 

Jól  tudja  bárki  is,  hogy  iskolát,  iskolai  működést,  annak  életrevalóságát  kiállításon 
egyáltalán  bajos  bemutatni.  Amit  a kiállítottakból  nem  lehet  kilátni,  az  rendesen  ama 
bizonyos  eleven  erő,  amely  az  iskolát  élteti  és  mozgatja.  Ez  lehetett  egyik  fő  indító 
oka  annak,  hogy  mértékadó  helyen  a régi  szokásos  sablontól  eltérőleg  a bemutatásnak 
most  ezt  a módját  választották. 

Ipariskoláink  egyes  tárgyai,  magukban  véve  nagy  gonddal  és  figyelemmel  készültek ; 
de  a tervezetek  itt  sem  mindig  a legszerencsésebbek,  s egynéhány  dolgot,  mint  p.  a 
görög  edénypéldányokat,  bátran  el  lehetett  volna  hagyni ; helyettük  inkább  helyén  lett 
volna  hazánk  számos  vidékén  jellemzetes  agyagiparának  épen  az  ipariskolák  utján  való 
művelését  bemutatni.  Mit  keresnek  e kicirkalmazott  görög  ékítményes  dolgok  a párisi 
kiállításon  ? Ez  is  illusztrálja  azt,  hogy  kész  tárgyak  után  sem  lehet  ipariskolát  meg- 
ítélni. Vagy  tán  ebben  az  esetben  lehet? 

A tárgyak  általános  karaktere  itt  — s ezt  jól  esik  konstatálni  — valami  magyarféle, 
ami  megint  első  sorban  Earagó  Ödön  alkotó  képességét  igazolja;  de  hogy  ezek  a 
dolgok  ebben  az  összeállításban  odakünn  a nagy  versenyen  hogyan  állják  meg  a helyet, 
az  majd  ott  dől  el. 

Amit  az  iskolákról  általánosságban  mondottunk,  az  az  egészen  másként,  t.  i.  az  általán 
megszokott  és  ismeretes  módon  bemutatkozó  iparművészeti  iskolára  nézve  is  áll;  vagyis 
a bemutatott  munkálatok  után  ezt  sem  lehet  megismerni;  mert  valójában  az  iparművé- 
szeti iskola  is  csak  otthonában,  működése  közepette  volna  megítélhető. 

A terjedelmes  kiállításból  konstatálhatjuk  a haladást,  nevezetesen  az  ornamenttanul- 
mány  egyik  részében.  De  ugyanitt  hiányok  is  vannak;  így  például  az  emberi  alak  dekoratív 
célokra  való  alkalmazásának  tanulmánya  teljesen  hiányzik;  hiányosak  a stilisztikai  tanul- 
mányok; nem  látjuk  az  építészeti  tanulmányoknak  dekoratív  célokra  való  alkalmazását  sem. 
Haladásnak  kell  azonban  nevezni  a természetnek  közvetlenebb  és  általánosabb  felhasz- 
nálását ornamentális  célokra  is;  valamint  azt  is,  hogy  az  iskola  a művészi  ipar  moder- 
nebb áramlatának  jó  szellemétől  sem  idegenkedik  annyira,  mint  még  rövid  idővel 
ennekelőtte.  Iskola  természetesen  az  elhamarkodástól  tartózkodik;  mert  hova  is  jutnánk, 
ha  az  iskola  is  csak  úgy  hamarjában  minden  legkisebb  új  dologba,  áramlatba  bele- 
ugranék.  Az  iskolának  tisztába  kell  jönni  azzal,  vajon  az  újabb  dolognak  tanulmányát 
a szükség  megköveteli-e  vagy  nem.  Ha  meggyőződésből  dolgozik,  akkor  jól  is  dolgo- 
zik; csak  kelletlenül  ne  tegye;  az  utánzás  persze  szintén  semmit  sem  ér.  Ez  a kérdés 
tehát  az  iskola  működésére  és  hatására  nézve  igen  fontos. 

A magyar  népipari  diszítő  elemek  tanulmánya  is  idetartozik;  ezt  sem  lehet  csak 
úgy  akaratunk  ellenére  megszeretni;  érzék  kell  ehhez  is,  valamint  meggyőződés  és  áhitat; 
mert  a művészet  legkisebb  rejtekéhez  is  csak  ezen  az  úton  férhetünk.  Csak  jól  esik 
tehát  látnunk,  hogy  a m.  kir.  iparművészeti  iskola  e sokaktól  mellőzött,  de  egyszer- 
smind sokat  Ígérő  apróságokkal  is  gondosabban  kezd  törődni. 

Mindent  összevéve,  a kiállítás  a tájékozott  szemlélőre  azt  a benyomást  teszi,  hogy 
az  iskola  a haladás,  az  egészséges  fejlődés  útján  van. 

Csízik  Gyula. 

Az  ötszáz  frankos  állami  arany - 
érem  nyertese.  A mint  már  a legutóbbi  szá- 
munkban előre  jeleztük,  a magyar  királyi 
vallás-  és  közoktatásügyi  minister  a magyar 
iparművészet  kitüntetésére  alapított  arany- 
érmet az  Orsz.  Magyar  Iparművészeti 
Múzeumnak  iSgg.  évi  karácsonyi  kiállítása 
alkalmából  Horti  Pál  rajztanárnak  és  festő- 
művésznek adományozta  a hazai  iparművé- 
szetnek fellendülése  érdekében  kifejtett 
kiváló  és  sokoldalú  tevékenységéért. 

Kinevezés.  A magyar  királyi  val- 
lás  és  közoktatásügyi  minister  Hencz  Károly 
földmivelésügyi  m.  kir.  ministeriumi  kezelő 
díjnokot  az  orsz.  m.  kir.  iparművészeti 
múzeumhoz  tollnokká  kinevezte. 

Az  ipari  munkások  képzésére  szer- 

vezett  vasárnap  délutáni  ingyenes  előadások 
téli  ciklusa  március  hó  ii-én  fejeződött  be. 
A sorozatban  összesen  17  előadás  volt, 
melyeket  Radisics  Jenő  igazgató  és  Mihalik 
József  múzeumi  őr  tartottak,  felváltva  magya- 
rázván a múzeum  kiállítási  anyagát  az  ipari 
munkásoknak.  Az  összes  látogatók  száma 
g2ii  egyénre  rúgott,  mely  szám  a tavalyihoz 
képest  2381  egyénnel  nagyobb  összeget  mu- 
tat, a mi  az  előadások  közkedveltségének 
legilletékesebb  bizonysága  gyanánt  szol- 
gálhat. 


Az  iparművészeti  mázeumban  f é. 
február  hó  20-ától  25-éig  bemutatott  próba- 
kiállítást, 44  nyitási  óra  alatt,  összesen 
163,200  egyén  látogatta  meg,  egy-egy  órára 
tehát  átlagosan  3700  látogató  esik.  E rop- 
pant mérvű  látogatottság  a maga  nemében 
páratlanul  áll  a hazai  kiállitások  történe- 
tében. Sajnálni  való  azonban,  hogy  a 
közönségnek  jó  része  s mondhatnók  intelli- 
gensebb része,  éppen  a szinte  életveszélyes 
nagy  tolongás  miatt  nem  nézhette  meg  a 
látni  valókat.  Ennek  pedig  elejét  lehetett 
volna  venni,  ha  egy-két  napon  át  belépő 
dijat  szedtek  volna  mint  azt  többen,  éppen 
az  intelligensebb  körökre  való  tekintettel 
ajánlották. 

Az  orsz.  magy.  iparművészeti  má- 
zeum  ismeretterjesztő  ingyenes  előadásai- 
nak második  ciklusa  f.  é.  január  26-án 
Oróh  Istvánwdk  » Modern  és  magyar  stilus" 
című  előadásával  vette  kezdetét.  Előadó 
szerint  a XIX.  századot,  a legutóbbi  egy-két 
év  leszámításával  éppenséggel  nem  lehet  a 
művészi  invenció  századának  tekinteni,  de 
e század  annál  buzgóbban  tanulmányozta 
a történelmi  stilusokat,  kezdte  a görögön 
és  megteremtetette  az  u.  n.  empire-ízlést. 
Eolytatta  a gótikán,  olasz-,  nérnet-renais- 
sanceon  és  barokkon.  A tervezőknek  és  a 


* Az  aktuális  anyag  sokassága  miatt  a most  kiszorult  többi  rovatot  csak  a legközelebbi  szá- 
munkban közölhetjük.  A szerk. 

művészi  iskoláknak  nem  volt  más  céljuk, 
mint  hogy  minél  jobban  beleéljék  magu- 
kat egy-egy  rég  elmúlt  kor  formavilágába. 
Ennek  következménye  az  az  új  áramlat, 
amely  az  iparművészetben  nemcsak  szóval, 
de  sikerült  alkotásokkal  is  hirdeti,  hogy 
jogunk  van  a korunknak  és  felfogásunk- 
nak megfelelő  új  formákhoz.  Az  új  irány, 
bár  anyagát  legnagyobb  részt  a természet- 
ből veszi,  nem  nélkülözheti  a stilizált  for- 
mákat. A primitiv  népies  stilusok  elemeit 
is  szivesen  dolgozza  föl  és  ezért  nemzeti 
ornamentikánknak  is  van  befolyása  jövő 
stílusunkra.  A laza,  még  renaissance  befo- 
lyásra mutató  XVll.  századbeli  hímzések, 
de  még  inkább  az  újabbkori,  teljesen  ere- 
deti népies  díszítményeink  a leghaszna- 
vehetőbb  elemek  gazdag  gyűjteményei. 
Valószínű,  hogy  iparművészetünk  idővel 
ezek  nélkül  is  sajátos  nemzeti  színezetű 
lesz,  azonban  mégis  nagy  mulasztás  lenne, 
ha  a mostani  kedvező  alkalom  ötletéből 
elmulasztanók  nemzeti  díszítő  művészetünk 
múltját  és  jövőjét  összekapcsolni.  Előadó 
részint  az  ipárművészeti,  részint  a néprajzi 
múzeum  gazdag  himzési  gyűjteménye  tár- 
gyain természetben  is  bemutatta  azokat  a 
mintákat,  a melyeket  a modern  magyar  ipar- 
művészetben sok  szerencsével  fel  lehetne 
használni.  — Dr.  Czobor Béla  egyetemi  tanár 
február  hó  g-én,  16-án  és  március  2-án 
tartotta  meg  előadásait  „A  kereszténység  az 
iparmüvészetben“  címmel.  Bevezetésül  ismer- 
tette a kereszténység  fellépésének  korszakot 
alkotó  jelentőségét  a történelemben  és  a 
művészet  terén.  A klasszikus  Róma  művé- 
szete mélyen  aláhanyatlott,  amikor  a pogány 
vallás  erkölcseitől,  melyeknek  szolgálatában 
a művészetek  kimerültek,  egészen  elütő 
világnézetet  hirdető  új  tanok  hihetetlen 
gyorsasággal  tért  hódítottak  a hatalmasok 
palotáiban  és  a szegények  kunyhóiban  egy- 
aránt. A kereszténység  üldözése  korában 
készült  földalatti  üregek  (katakombák)  az 
őskeresztény-kor  művészetének  valóságos 
kincsesbányái.  A falak  festményekkel  vol- 
tak díszítve,  melyhez  hasonló  a pécsi 
sírkápolna,  mely  a IV.  századból  származik. 
Czobor  ismertette  továbbá  a titoktartás 


rendszabályát  (disciplina  arcani),  mely  létre- 
hozta a keresztény  jelvényeket.  így  pél- 
dául Krisztus  majd  mint  jó  pásztor,  lantos 
Orpheus,  majd  pedig  mint  hal  ábrázolta- 
tott.  Feszület  helyett  elefántcsontból,  vagy 
kőből  faragott  halakat  viseltek  nyakukon 
az  első  keresztények.  A katakombákból 
különféle  iparművészeti  tárgyak  kerültek 
ki ; így  a terrakotta-lámpák,  az  üvegtárgyak 
közül  a kelyhek  és  az  áldozó  poharak, 
melyeket  a szeretetlakomáknál  használtak. 
Ismertette  a fondi  d’oro  nevezetű  aranyos 
talpú  üvegeket,  a paténákat,  az  áldozó 
csészéket,  a bronzból  és  borostyánkőből 
készült  műveket,  a melyek  mind  a keresz- 
ténységnek szolgáltak.  Majd  ismertette  az 
őskeresztény  bazilikákat,  áttért  a római  és 
ravennai  mozaikok  jellemzésére  és  felemlí- 
tette, hogy  Szent-lstván  király  székesfehér- 
vári bazilikája  is  hasonló  mozaik-kockákkal 
volt  ékítve.  A byzánci  művészet  jellemzése 
után  áttért  a keresztény  templomok  leg- 
lényegesebb alkotó-részének,  az  oltárnak 
fejlődés-történetére. 

Második  előadásában  Czobor  Béla  az  egy- 
házi szerelvények  fejlődését  ismertette  és 
megmagyarázta  azoknak  készítésmódját. 
Beszélt  az  ötvösség  középkori  gyakorlatáról, 
az  egyházi  ötvösökről,  ismertette  a zomán- 
cozás nemeit,  kiemelvén  a sodronyos  zo- 
máncot, amely  a középkorban  hazánkban 
találta  meg  legnagyobb  s legszebb  kifej- 
lődését. Ismertette  az  úrmutató  fejlődését 
és  az  ereklye-mutatókat,  az  oltár  felszere- 
léséhez tartozó  tárgyakat,  a kereszteket, 
gyertyatartókat,  ámpolnákat  stb.  Harmadik 
előadásában  Czobor  Béla  az  egyházi  öltö- 
nyöket ismertette  s méltatta  az  egyházi  mű- 
vészetek fellendülését,  előadásának  gazdag 
szemléltető  anyagát  a párisi  kiállítás  tör- 
ténelmi csoportja  számára  összegyűjtött 
kincseiből  merítvén. 

Március  g-én  és  16-án  Morelli  Gusztáv, 
az  iparművészeti  iskola  fametszés-tanára 
tartott  előadást  „A  sokszorosító  művészet 
és  eljárásai" -xó\.  Első  előadásán  ismertette 
a fametszést  és  cinkográfiai  eljárást.  Szólott 
a fametszés  történetéről,  elősorolta  a neve- 
sebb fametszőket,  majd  áttért  a fametszés 


Magyar  Iparművészet. 


18 


134 


A MAGYAR  IPARMŰVÉSZET  PARISBAN 


o o o o o o NÖI  SZALON  ÉS  EBÉDLŐ,  o o o o o o 
o o o o o o tervezte  FARAGÓ  ÖDÖN.  o o o o o o 
KÉSZÍTETTÉK  AZ  ÁLLAMI  IPARI  SZAKISKOLÁK. 


A MAGYAR  IPARMŰVÉSZET  PARISBAN 


135 


KÉSZÍTETTE  KANTOR  TAMÁS. 


o SZALON  SZEKRÉNYEK,  o KÉSZÍTETTE  REISZ  ÉS  POR.JESZ 

TERVEZTE  FARAGÓ  ÖDÖN. 


TERVEZTE  FÖRK  ERNŐ. 


FÉRFI  DOLGOZÓ  SZOBA. 


KÉSZÍTETTÉK  AZ  ÁLLAMI 
o IPARI  SZAKISKOLÁK.  » 


136 


HIVATALOS  TUDÓSÍTÁSOK 


művészetének  magyarázására,  sőt  egyik  volt 
tanítványa,  most  segédje  által  azt  gyakor- 
latilag is  bemutatta.  Felhívta  hallgatóinak 
figyelmét  a terem  körül  felállított  állványon 
elhelyezett  több  történeti  vagy  művészi 
becsű  fametszvényre,  többek  közt  a kromo- 
xilografiai  eljárás  magyarázása  közben  egy 
i8  színskálában  látható  színes  képre.*  El- 
magyarázta a fametszetek  sokszorosítását  a 
galvanoplasztika  útján.  Aztán  áttért  a cinko- 
grafiára  s csakis  az  autotipiai  eljárást  ismer- 
tette s midőn  a hárornszín-nyomásról  szó- 
lott; tőle  tudtuk  meg,  hogy  Weinwurm 
Antal  budapesti  műintézete  is  berendez- 
kedett ez  eljárás  szerinti  klisék  készítésére 
és  hogy  a Hornyánszky-cég  a háromszín- 
nyomást nagyban  akarja  kultiválni.  Előadása 
végén,  hogy  hallgatósága  fogalmat  szerezzen 
a fametszetekről  történő  nyomásról,  segédje 
által  apró  sajtón  lenyomatokat  készíttetett. 
Ez  a kis  sajtó  történelmi  nevezetesség  annyi- 
ban, hogy  1848-ban  magyar  bankókat  nyom- 
tak rajta.  Most  Morelli  fametsző  iskolájában 
a fametszetek  levonatainak  készítésére  szol- 
gál. A második  előadáson  a rézmetszés,  a 
rézkarc  és  a rézmaratásról  szólott  s miután 
ezt  a művészetet  is  tanítják  az  intézetben, 
ez  eljárásokat  is  gyakorlatilag  mutatta  be 
a hallgatóságnak;  még  a réznyomást  is, 
mely  teljesen  eltér  a könyvnyomtatástól  s 
így  olyanok,  kik  a könyvnyomó  sajtó  mű- 
ködését ismerték,  ugyancsak  csodálkoztak 
a réznyomás  lassúságán  és  annak  körül- 
ményes voltán.  Azután  rátért  a litográfiái 
eljárásra,  azt  apróra  elmagyarázván,  be- 
mutatott egy-egy  vésés,  fényképátvitel  és 
maratás  útján  rajzzal  ellátott  követ.  A lito- 
gráfiával kapcsolatban  szólt  még  a fény- 
nyomás-eljárásról, bemutatván  a rajzzal  el- 
látott üveglemezt;  végre  az  algrafiai  eljárást 
ismertette,  melynek  nagy  jövőt  jósolt,  már 
csak  azért  is,  mert  az  aluminiumlemezek 
a drága  köveket  részben  nélkülözhetőkké 
fogják  tenni  és  ezeknél  könnyebben  kezel- 
hetők. 

* Ez  alkalommal  került  bemutatásra  az  a 
kiválóan  sikerült,  négy  dúccal  nyomott  fa- 
metszet, a melyet  mint  mellékletet  e füzetünk- 
höz csatolunk. 


Az  előadásokon  minden  alkalommal  nagy- 
számú s intelligens  közönség  volt  jelen 
mindkét  nemből,  az  érdekes  előadásokat 
nagy  rokonszenvvel  fogadta  s az  előadókat 
mindannyiszor  szíves  ovációban  részesítette. 
A ciklus  befejezéséül  dr.  Keszler  József 
„Az  üveg'‘-ről  tart  három  estére  terjedő 
előadást.  Ez  folyamatban  lévén,  ismertetésére 
jövő  számunkban  térünk  rá. 

Japátií  sablonok  szép  példányaim 
tett  szert  az  iparművészeti  múzeum  könyv- 
tára, melyek  tanulmányozás  végett  minden 
érdeklődőnek  rendelkezésére  állanak.  Cso- 
dálatraméltó az  a hatás,  a mit  egy  kézzel 
kiszeldelt  papíron  a természeti  formák  után- 
zásával a sablonmetsző  japáni  művészek 
kelteni  képesek.  Nincs  is  szabadabb  és  na- 
gyobb fantáziával  megáldott  művész,  mint 
a japáni  művész.  A világ  összes  objektu- 
mait meghódítja  művészete  számára.  Állat- 
és  növényvilág,  a hó  szabályos  kristálya, 
a tenger  szeszélyes  hullámfodrai  egyaránt 
motívumokul  szolgál  neki.  Nem  minták  után 
dolgozik,  mert  ott  az  szégyen ; s ha  már 
az  egyes  stilizálás!  módokat  el  is  lesi  a 
másik  művésztől,  önálló  és  eredeti  össze- 
állítással, elrendezéssel,  koncepcióval  lep 
meg.  Minden  egyéni  jellegű  e produktu- 
mokban, százat  és  százat  átnézhetünk  a 
metszetekből,  mindig  új,  eredeti,  friss  és 
ötletes  mintákra  lelünk,  sehol  nyoma  sincs 
az  unalmas  és  fáradt  kompilálásnak.  Az 
a pazar  könnyedség,  a mivel  kölönösen 
a virágok  stilizálásához  értenek,  érthetővé 
teszi  forrásuk  kiapadhatatlanságát.  Egy  lénye- 
ges és  európai  szemnek  feltűnő  különbség 
jellemzi  főleg  a japáni  sablonokat,  kon- 
cepciójuknál a szimétria  szabálya  semmi- 
képen sem  érvényesül,  egy  törvényszerű- 
séget mutat  csak;  a proporcióét.  S még  egy 
tűnik  fel  nekünk  furcsának,  hogy  a java 
része  e lapoknak  olyan,  mintha  egy  abla- 
kon látott  részét  a természetnek  adná 
vissza  csak.  Cz. 

Az  iparművészeti  könyvtárt  f é. 
március  hóban  1433-an  látogatták  s 1641 
művet  használtak.  Különösen  élénk  érdek- 
lődés mutatkozott  a folyóiratok  legújabb 


HIVATALOS  TUDÓSÍTÁSOK 


137 


számai  iránt;  a következők  állanak  díjta- 
lanul bárkinek  rendelkezésére : Agyag  Ipar, 
Archaeologiai  Értesítő,  Art  et  Décoration, 
The  Artist,  Blatter  für  Kunstgewerbe,  The 
Building  News,  Centralblatt  für  das  gew. 
Unterrichtswesen,  The  Century  Magazine, 
Dekorative  Kunst,  Deutsche  Kunst  u.  Deko- 
ration.  Erdélyi  Múzeum,  Ethnographia, 
Haladás,  Harper’s  Magazine,  Hivatalos  Köz- 
löny, Innen-Dekoration,  Isskusstwo  (S.  Peter- 
burgje.),  Journal  of  Indian  Art  and  Industry, 
Jugend,  Die  Kunst,  Kunst-Chronik,  Kunst- 
gewerbeblatt,  Kunst  und  Handwerk,  Kunst 
u.  Kunsthandwerk,  The  Magazine  of  Art, 
Magyar  Ipar,  Magyar  Iparművészet,  A ma- 
gyar mérnök-  és  építész-egylet  értesítője. 
Magyar  Könyvszemle,  Mittheilungen  des 
Máhrischen  Gewerbe-Museums,  Műcsar- 
nok, Moderné  Kunst,  Politikai  Hetiszemle, 
The  Poster,  Revue  des  Arts  Décoratifs, 
Revue  d’Orient,  The  Studio,  Századok, 
Tehnológiai  Lapok,  Természettudományi 
Közlöny,  Tidsskrift  for  Kunstindustri,  Ver 
Sacrum,  Zeitschrift  für  bildende  Kunst. 
És  ezeken  kívül  van  még  78-féle  befeje- 
zett vagy  csupán  kiállítási  és  karácsonyi 
számokból  álló  folyóirat. 

A m.  iparművészeti  társulat  választ- 

mánya  1900.  évi  március  hó  17-én  Ráth 
György  elnöklése  mellett  ülést  tartott,  a 
melyen  jelen  volt  Czigler  Győző  alelnök, 
gróf  Bánffy  György,  Fischer  Ignác,  Fonta 
Gyula,  Gaul  Károly,  Gelléri  Mór,  Kiss 
István,  Nádler  Róbert,  B.  Pauer  Leó  és 
Radisics  Jenő  vál.  tagok. 

Jegyző;  Györgyi  Kálmán  titkár. 

Az  elnök  megnyitván  az  ülést,  bejelenti, 
hogy  Beck  Dénes,  dr.  Matlekovich  Sándor 
s Thék  Endre  kimentették  távolmaradásukat. 
A mai  ülés  jegyzőkönyvének  hitelesítésére 
Gelléri  Mór  vál.  tagot  kéri  fel. 

A legutóbbi  választmányi  ülés  jegyző- 
könyvét a választmány  felolvasottnak  tekinti, 
miután  az  hitelesítve  van  s a társulat  köz- 
lönyében megjelent. 

Titkár  jelenti,  hogy  a társulat  legutóbbi 
karácsonyi  kiállítása  alkalmából  az  ötszáz 
frankos  állami  aranyérmet  az  illetékes  jury 


javaslata  alapján  a vallás-  és  közoktatásügyi 
minister  Horti  Pál  tanárnak  adományozta, 
a hazai  iparművészet  fellendülése  érdekében 
kifejtett  sokoldalú  és  sikeres  tevékenységért. 
Továbbá  jelenti,  hogy  a társulati  elismerő 
oklevelek  és  díjak  odaítélésével  megbízott 
jury  megbízatásában  eljárt.  (A  kitüntetettek 
nevét  lapunk  legutóbbi  számában  már  kö- 
zöltük. A szerk.) 

Végül  a titkár  bejelenti,  hogy  a kará- 
csonyi kiállítás  alkalmából  a társulati  tagok 
között  rendezett  sorsolás  február  hó  26-án 
volt,  s hogy  a nyereménytárgyakat  az  összes 
nyerő  tagok  már  átvették.  A választmány  a 
bejelentéseket  tudomásul  veszi. 

Titkár  felolvassa  a kultuszminiszter  le- 
iratát, a melyben  felhatalmazza  a társulatot, 
hogy  tolmácsolja  a miniszter  elismerését 
hazafias  készségükért  mindazoknak  a kiál- 
lítóknak, a kik  a sz.  pétervári  kiállításon 
résztvettek.  Egy  másik  leiratban  a miniszter 
közli  a társulattal  az  orosz  nagykövetsé- 
günknek, illetve  a külügyminisztériumnak 
átiratait,  egy  a jövő  tél  folyamán  Moszkvá- 
ban rendezendő  kiállításra  vonatkozólag. 
A szóban  levő  átiratok  szerint  a sz.  péter- 
vári kiállításnak  kedvező  sikere  arra  buz- 
dítja az  orosz  császári  műegyesületet,  hogy 
Moszkvában  megismételje  a tavalyi  kiállí- 
tást ezért  tudni  óhajtja,  vájjon  művészi 
iparosainkban  meg  van-e  a hajlandóság 
arra,  hogy  egy  újabb  orosz  kiállításon 
részt  vegyenek  ? 

A választmány  behatóan  foglalkozván  a 
fölvetett  kérdéssel,  több  felszólaló  utalt 
arra  a sajnos  tényre,  hogy  a sz.  pétervári 
kiállításnak  elenyészően  csekély  anyagi  ered- 
ménye volt,  továbbá  arra  a durva  bánás- 
módra, a melylyel  ott  a kiküldött  tárgyak 
hazaszállítását  végezték,  a minek  következ- 
tében kiállítóink,  majdnem  kivétel  nélkül  - 
kisebb-nagyobb  mértékben  megkárosodtak, 
végre  pedig  a hosszadalmas  kártérítési  el- 
járásra, a mely  miatt  kiállítóink  jogos  köve- 
telései még  máig  sincsenek  kielégítve. 
Ezek  után  a választmány  alig  hiszi,  hogy 
kiállítóinkban  meg  lenne  a hajlandóság 
arra,  hogy  részt  vegyenek  egy  újabb  orosz 
kiállításon.  Mindennek  dacára  azonban  nem 

O O I.  DIJ  NYERTESE,  o o 
FELEK  GYULA  TERVEZETE. 


O O II.  DIJ  NYERTESE.  « o 
BUNCSEK  REZSŐ  TERVEZETE. 


GALÁNSZKY  JÓZSEF  TERVEZETE. 


PÁSZTOR  JÁNOS  TERVEZETE. 


A díszítő  szobrászati  //.  osztály  növendékeinek  pályamiiveiböl. 

akar  ridegen  tagadó  választ  adni,  mert  még 
sincsen  kizárva  a lehetősége  annak,  hogy 
a moszkvai  kiállítás  kedvezőbb  eredmény- 
nyel záruljon  mint  a sz.  pétervári,  és  a 
párisi  kiállításról  visszakerülő,  s ott  el  nem 
adott  tárgyak  esetleg  Moszkvában  mégis 
értékesíthetők  lesznek.  Ezeket  figyelembe 
véve,  a választmány  elhatározza,  hogy  a 
kultuszminiszterhez  intézendő  fölterjeszté- 
sében ki  fogja  jelenteni,  hogy  bizonyos 
határozott  kikötések  mellett  esetleg  hajlandó 
egy  újabb  orosz  kiállításnak  előkészítését 
elvállalni.  Nevezetesen  biztosítékot  kíván 
arra  nézve,  hogy  a sz.  pétervári  kiállítás 
alkalmából  kiállítóinknak  nyújtott  kedvez- 
ményeken, ú.  m.  a csomagolás  költségeinek 
megtérítésén,  a díjmentes  oda-  és  vissza- 
szállításon, a helypénzmentességen,  stb.-n 
kívül 

a)  az  orosz  művészeti  egyesület  kezes- 
séget vállaljon  arra  nézve,  hogy  a kikül- 
dendő tárgyaknak  egy  bizonyos  előre  meg- 
határozandó, mintegy  20  százaléka  el  fog 
adatni,  minek  ellenében  az  orosz  egyesület 
képviselőjének  bizonyos  befolyás  enged- 
tetnék a kiküldendő  tárgyak  kiválasztásánál. 

b)  Az  orosz  művészeti  egyesület  kötelezze 
magát  arra,  hogy  társulatunk,  illetve  kiál- 
lítóink egy  megbízottjának  utazási  költ- 
ségeit Moszkvába  és  vissza  fedezi,  továbbá, 
hogy  neki  Budapestről  való  elutazásától 
kezdve,  a kiállítás  egész  tartama  alatt  s az 
összes  visszamaradt  tárgyak  csomagolásá- 
nak befejezése  után  leendő  hazaérkezése 
napjáig,  megfelelő  napidíjat  fizet.  Ennek  a 
megbízottnak  feladata  volna  nemcsak  a 
tárgyak  ki-  és  becsomagolására  ügyelni, 
hanem  neki  kellene  a kiállítás  ideje  alatt 
kiállítóinknak  anyagi  érdekeit  lehetőleg  elő- 
mozdítani. 

c)  Kikötendő  továbbá,  hogy  a kiállítás 
oly  időben  tartassák  meg,  hogy  a 
párisi  kiállításról  visszamaradt  tárgyainkat 
Moszkvába  szállíthatjuk,  valamint 

d)  az  is,  hogy  megfelelő  biztosítékot 
kapunk  aziránt,  hogy  károsodás  esetén  a 
kárösszeg  lehetőleg  a legrövidebb  idő  alatt 
meg  fog  téríttetni. 

Titkár  ismerteti  egy  helybeli  ötvösmű- 


árugyárosnak  a kereskedelmi  miniszterhez 
intézett  folyamodványainak  tartalmát,  a 
melyekre  vonatkozólag  a vallás-  és  közok- 
tatásügyi miniszter  a társulat  nyilatkozatát 
kívánta. 

Miután  a társulat  a beadványokban  fel- 
hozott több  rendbeli  panaszra  és  vádakra 
vonatkozólag  az  összes  érdekeltektől  be- 
szerezte a tényállás  helyes  megítéléséhez 
szükséges  adatokat  s nyilatkozatokat  s a 
maga  részéről  is  kijelentheti,  hogy  az  emlí- 
tett folyamodványokban  úgy  egyes  intéz- 
mények, mint  iparosok  ellen  emelt  vádak 
részben  valótlanok,  részben  a valóságot 
irányzatosan  elferdítik,  a vál  sztmány  elha- 
tározza, hogy  a rendelkezésére  álló  összes 
iratokat  felterjeszti  a kultuszminiszterhez. 
A társulatra  vonatkozó  vádakra  pedig  ki  fogja 
jelenteni,  hogy  a társulat  mostani  s jövőben 
kifejtendő  működésében  magát  nem  korlá- 
toztatja  egyesek  magán  érdeke  által,  hanem 
mindig  csak  a hazai  iparművészet  jól  fel- 
fogott érdekét  tarthatja  szem  előtt. 

Titkár  bejelenti,  hogy  egy  Angolország- 
ban élő  honfitársunk  útján  érintkezésbe 
lépett  Walter  Crane-val,  a ki  egyik  levelé- 
ben kijelentette,  hogy  szívesen  rendezne  a 
jövő  tél  folyamán  Budapesten  kollektív 
kiállítást  a maga,  valamint  családjának  mun- 
káiból, ha  szándéka  rokonszenves  fogadta- 
tásra találna.  Ennek  nyomán  az  orsz.  ipar- 
művészeti  múzeum  igazgatósága  is  írt  már 
Crane-nek,  eleve  biztosítva  őt,  hogy  a leg- 
nagyobb előzékenységre  számíthat  a magyar 
iparművészet  összes  tényezői  részéről. 

A választmány  örömmel  fogadja  a beje- 
lentést és  elhatározza,  hogy  a Crane-kiállí- 
tást  az  orsz.  iparművészeti  múzeummal, 
együttesen  fogja  rendezni.  Ez  alkalommal 
egyúttal  azt  is  kimondja,  hogy  társulatnak 
a jövőben  rendezendő  összes  kiállításait 
szintén  az  orsz.  iparművészeti  múzeummal, 
mint  a mely  a társulat  kiállításaival  köz- 
vetlenül érdekelve  van,  közösen  rendezi. 
Györgyi  K.  titkárnak  pedig  az  elnök  köszö- 
netét mond  a nagyérdekűnek  s tanuságosnak 
Ígérkező  kiállításnak  kezdeményezéseért. 

Györgyi  Kálmán  utalva  arra  az  átalán 
ismert  tényre,  hogy  sok  üzletünkben  még 

mindig  ezerszámra  árusítják  és  vásárolják 
a legizléstelenebb  árukat  az  iparművészet 
cégére  alatt,  helyén  valónak  látja,  hogy 
ezekből  egy  kollekció  állíttatnék  össze  oly 
célból  s oly  módon,  hogy  az  a közönség 
okulására  s ízlésének  nemesítésére  szolgál- 
jon. Tekintve  pedig  azt  a körülményt,  hogy 
a szóban  levő  stílszerűtlen  munkákat  job- 
bára külföldről  importálják  hozzánk,  cél- 
szerű volna  ezekkel  együtt  oly  hazai  produk- 
tumokat is  bemutatni,  a melyek  ízléses  for- 
májuk, jó  kidolgozásuk  s olcsóságuk  által 
tűnnek  ki. 

Tehát  voltaképpen  egy  olyan  kiállításról 
van  szó,  a melyen  a közönség  közvetlen 
szemlélet  útján  párhuzamot  vonhatna  az  ízlés- 
telen, gyarló  és  az  ízléses,  jó  munka  között. 

Szólónak  tudomása  van  róla,  hogy  annak 
idején  Angliában,  a londoni  South  Kensing- 
ton múzeumban  is  rendeztek  hasonló  kiál- 
lítást, a melynek  üdvös  hatása  volt.  Indít- 
ványozza tehát,  hogy  a társulat  keressen 
módot,  hogy  ilyen  kiállítás  a jelzett  inten- 
ciók szemelőtt  tartása  mellett  rendeztessék. 

A választmány  hosszabb  eszmecsere  után 
kimondja,  hogy  mielőtt  a tervezett  kiállí- 
tásra vonatkozólag  határozna,  megbízza 
Gelléri  Mór  elnöklése  mellett  Fischer  Ignác, 
Kiss  István  és  Györgyi  Kálmán  tagokból 
álló  bizottságot,  hogy  az  indítványnyal  be- 
hatóan foglalkozzék,  s a kiállítás  megvaló- 
sítására nézve  alkalomadtán  konkrét  javas- 
latot tegyen. 

Titkár  bemutatja  az  iSgg.  évről  szóló 
pénztári  mérleget  s a nyereség-  és  veszteség- 
számlát, a mely  szerint  a társulat  vagyona 
43-334’38  frt;  a múlt  évi  bevétel  i7.038'32 
frt  volt,  a kiadások  ellenben  i4.g57‘8o  frt. 
E szerint  az  üzleteredmény  2.o8o'52  frt. 
Ezzel  kapcsolatosan  jelenti,  hogy  a köz- 
gyűlés által  kiküldött  számvizsgálók  a szám- 
adásokat megvizsgálták  s teljesen  rendben 
találták.  A választmány  a jelentést  tudomá- 
sul veszi. 

Az  idei  előirányzatot  a választmány  úgy 
állítja  össze,  hogy  28.520  koronával  szem- 
ben 3i.48g‘04  kor.  bevétel  álljon.  Egyben 
kimondja,  hogy  felhatalmazást  fog  kérni  a 
közgyűléstől,  hogy  az  esetben,  ha  a befolyó 


jövedelmek  túlhaladják  az  előirányzottakat, 
a várható  többletet  az  előirányzott  kiadá- 
sok 4.,  5.  és  6.  pontjaiban  felsorolt  tételek 
felemelésére  fordíthassa. 

Az  idei  közgyűlés  napját  a választmány 
április  hó  i-re  tűzi  ki  s megbizza  a titkárt, 
hogy  annak  szabályszerű  kihirdetése  iránt 
intézkedjék. 

T.  Fischer  Ignác  felhívja  a választmány 
figyelmét  a legutóbb  kiadásra  került  öt 
koronás  érmekre,  a melyeknek  egy  példá- 
nyát be  is  mutatja.  Miután  a választmány 
konstatálja,  hogy  az  új  pénz  oly  kezdetleges 
munka,  hogy  sem  művészi,  sem  tehnikai 
szempontból  nem  felel  meg  a jogos  igé- 
nyeknek, a mi  annyival  is  inkább  sajnálni 
való,  mert  az  egyidejűleg  kiadásra  került 
osztrák  ötkoronások  igen  sikerűiteknek 
mondhatók:  Gaul  Károly  és  Gelléri  Mór 
indítványára  elhatározza,  hogy  felterjesztést 
intéz  a pénzügyminiszterhez,  a melyben 
kérni  fogja,  hogy  a szóban  levő  pénzek 
helyébe  újakat  készíttessen.  A társulat  egy- 
ben fel  fogja  ajánlani  közbenjárását  arra 
nézve,  hogy  a szükségelt  új  modelleket 
pályázat  útján,  vagy  más  alkalmas  módon 
beszerezze. 

Végül  a titkár  bejelentette,  hogy  hatvani 
Deutsch  József  200  koronával  alapító  tagja 
lett  a társulatnak,  továbbá,  hogy  a legutóbbi 
választmányi  ülés  óta  63  új  rendes  tag 
lépett  a társulat  kötelékébe,  a mi  örvende- 
tes tudomásul  szolgált. 

Erre  az  elnök  az  ülést  berekesztette. 

A magyar  iparművészeti  társulat 

igoo.  évi  április  hó  i-én  délelőtt  ii  órakor 
tartotta  meg  az  orsz.  iparművészeti  múzeum- 
ban XV.  rendes  évi  közgyűlést  Szalay  Imre, 
társulati  alelnök,  vezetése  mellett.  Jegyző 
Györgyi  Kálmán  vezértitkár. 

Jelen  vannak  Czigler  Győző  alelnök, 
T.  Fischer  Ignác,  Gaul  Károly,  Kiss  István 
és  Szmrecsányi  Miklós  választmányi  tagok 
és  a társulatnak  húsz  tagja. 

Az  elnök  üdvözli  a megjelenteket  s a követ- 
kező beszéddel  nyitja  meg  a közgyűlést: 

A beteg  Ráth  György  elnök  helyett  nékem 
jutott  a szerencse  a mai  ülésen  az  elnöki 
széket  elfoglalni. 


Magyar  Iparművészet. 

A M.  KIR,  IPARMŰVÉSZETI  ISKOLA  KIÁLLÍTÁSÁRÓI. 


o o 0 oTERVEZTE  BATKY  JÓZSEF,  o o o o 
díszítő  FESTÉSZETI  III.  SZAKOSZTÁLY. 


o o o o TERVEZTE  KERN  PÉTER,  o o o o 
díszítő  FESTÉSZETI  I.  SZAKOSZTÁLY. 


A M.  KIR.  IPARMŰVÉSZETI  ISKOLA  KIÁLLÍTÁSÁBÓL 

TERVEZTE  FREYER  MÓR. 
HARMADIK  SZAKOSZTÁLY. 


TERVEZTE  STIASNY  ALADÁR, 
o o ELSŐ  SZAKOSZTÁLY,  o o 


TERVEZTE  IGAZ  ISTVÁN, 
o ELSŐ  SZAKOSZTÁLY,  o 

Búcsúzó  századunkkal  az  iparművészeti 
társulat  működéseinek  XV.  évébe  lépett, 
s büszkén  mondhatjuk,  hogy  a gyarapodás 
jegye  alatt! 

Kétségtelen  jele  ez  a helyes  iránynak, 
amelyet  társulatunk  tevékenységében  követ: 
ez  egyébként  nagynevű  alapítójának  eme 
jelszavában  rejlik:  fejlesszük  hazai  művészi 
iparunkat  nemzeti  irányban  ! 

Minden  kornak  meg  volt  a maga  jellemző 
stílusa,  csak  a XIX.  század  tért  eddig  mindég 
vissza  az  elmúlt  idők  stílusára,  amig  végre 
legutolsó  éveiben  a realismus  egy  stílt 
alkotott  meg,  amely  századvégünk  egész 
lényének  megfelelj  amelyet  mindenkor  a 
XIX.  század  jellegzetes  stílusának  fognak 
nevezni,  s amelyet  helyesen  vagy  hibásan 
— nem  kivánom  kutatni  — ma  még  secessio- 
nak  hivnak.  Távol  álljon  tőlem  a secessiot 
minden  kinövéseivel  magasztalni,  de  ép 
oly  távol  álljon  tőlem  azt  feltétlenül  elitélni ; 
van  ennek  a stílusnak  egy  a természet  igaz 
szépsége  felé  hajló  iránya,  amely  ép  úgy 
mint  a japán  művészet:  bájos  is,  fejlődésre 
képes  is,  ez  az  irány  a természet  bizarr- 
ságainak  csak  alárendelt,  díszítő  szerepet  ad, 
s e mellett  a gyakorlati  élet  követelményeit 
szem  elől  nem  téveszti ; épen  ezért,  de  mert 
amint  mondám,  a kor  átalános  jellegének 
is  megfelelt,  gyorsan  találta  meg  útját  az 
emberek  szívéhez;  röviden  divatossá  vált. 
Társulatunk  pedig  feladatához  képest  ezt  az 
idegen  jövevényt  meghonosította,  s azt  a 
magyaros  díszítési  jelleggel  kapcsolatba 
hozta,  iparművészeti  termékeinket  a kül- 
földdel is  ismerteti,  s a nagy  közönség, 
amely  közoktatásügyi  kormányunk  művé- 
szeti politikája  által  műérzékében  hatható- 
san fejlődik,  az  iparművészeti  társulat  körül 
örvendetesen  gyarapodó  arányban  csopor- 
tosul. íme  rövid  jellemzése  az  elmúlt  év 
kedvező  eredményének,  a melyet  a társu- 
lat örömmel  üdvözöl.  Csakhogy  ez  örö- 
münk nem  lehet  zavartalan,  mert  a kér- 
lelhetetlen halál  éppen  legjobbjaink  sorából 
szedte  áldozatait. 

Múlt  tavaszszal  hunyt  el  b.  Lipthay  Béla, 
volt  elnökünk,  a kiváló  jellem,  klasszikus 
finom  ízlésű  és  önzetlen  hazafi,  a tiszta 


meggyőződésű  férfiú,  kit  e tulajdonságaiért 
mindenki  tisztelt,  becsült; 

a nyáron  Giergl  Ernő  választm.  tagunkat 
élte  tavaszán  ragadta  el  a halál,  őt,  ki  oly 
lelkesen  ápolta  saját  munkakörében  a magyar 
iparművészetet; 

ma  pedig  két,  alig  behantolt  sír  mellett 
állunk : Zsolnay  Vilmos,  a magyar  ipar- 
művészet e ragyogó  csillaga,  kire  mindig 
oly  büszkén  hivatkozhattunk,  ki  remek 
munkáival  a külföldön  világszerte  ismere- 
tessé tette  a hazai  műipart, 

s a tegnap  örök  nyugalomra  tért  b.  Atzél 
Béla  alapító  tagunkat  nevezem  itt  meg,  a 
kinek  oly  sok  érdeme  volt  a műízlésnek 
társadalmi  úton  való  fejlesztésében. 

íme  fájdalmas  veszteségeink!  a kiknek  az 
igaz  kegyelet  adójával  áldozunk,  s emlékü- 
ket mai  közgyűlésünkön  megörökíteni  kegye- 
letes  szomorú  kötelességünknek  ismerjük. 

Midőn  ezennel  az  iparművészeti  társulat 
XV.  rendes  közgyűlését  megnyitom,  konsta- 
tálom, hogy  a közgyűlés  napja  az  alap- 
szabályokban előirt  módon  közzé  volt  téve 
s felkérem  a közgyűlés  jegyzőkönyvének 
hitelesítésére  Kiss  István  és  Mihalik  József 
társulati  tagokat. 

Az  elnöki  megnyitó  nyomán  a közgyűlés 
mindenekelőtt  egyhangúlag  kimondja,  hogy 
br.  Lipthay  Béla,  Qiergl  Ernő,  Zsolnay 
Vilmos  és  br.  Atzél  Béla  halála  feletti  fájdal- 
mának a jegyzőkönyvben  kifejezést  ad. 

A választmány  jelentését  az  1899.  évi 
működéséről  a közgyűlés  felolvasottnak 
tekinti  s tudomásul  veszi,  miután  ez  nyom- 
tatásban megjelent  s előzetesen  ki  lett  osztva. 

A titkár  felolvassa  az  1899.  évi  számadá- 
sok megvizsgálása  a múlt  közgyűlés  által 
kiküldött  számvizsgálóknak  jelentését  s ennek 
alapján  a közgyűlés  megadja  a választmány- 
nak a fölmentést. 

Az  idei  számadások  megvizsgálására  a 
közgyűlés  közfelkiáltással  megválasztja  Benke 
Gyula  orsz.  képviselőt  és  Hoffmann  Alfréd 
társulati  tagokat. 

Az  1900.  évi  költségvetésre  nézve  a köz- 
gyűlés elfogadja  a választmány  javaslatát, 
a mely  szerint  28.520  korona  kiadással 
szemben  31. 489^04  korona  áll.  Egyben  föl- 

hatalmazza  a közgyűlés  a választmányt, 
hogy  a várható  többlet  bevételt  az  előirány- 
zott kiadások  4.,  5.  és  6.  pontjában  felso- 
rolt tételeknek  felemelésére  fordítsa. 

Az  alapszabályok  26.  §-a  értelmében  a 
választmányból  kilépnek  az  1897.  évben 
megválasztott  tagok.  Betöltendő  ezenkívül 
két  elhunyt  vál.  tagnak  a helye.  Az  elnök 
felhívja  a közgyűlést,  hogy  tiz  választmányi 
tagsági  helyre  ejtse  meg  a titkos  választást 
s felkéri  Czigler  Győző,  Gaul  Károly  és 
Kommer  József  tagokat,  hogy  a szavaza- 
tokat összeszámlálják.  A szavazás  meg- 
ejtése  s a szavazatok  összeszámlálása  után 
Czigler  Győző  kihirdeti  az  eredményt,  a 
mely  szerint  a közgyűlés  megválasztotta 
választmányi  tagokká  Beck  Dénest,  dr. 
Czobor  Bélát,  dr.  Forster  Gyulát,  Qerlóczy 
Károlyt,  Horti  Pált,  Kammerer  Ernőt,  Morelli 
Gusztávot,  Pap  Henriket,  Radisics  Jenőt 
és  Zsolnay  Miklóst. 

A jelenvoltak  éljenzéssel  fogadták  az  ered- 
mény kihirdetését,  mire  az  elnök  a köz- 
gyűlést berekesztette. 

Ő Felségének  iparművészeti  vásár- 
lásai.  A m.  iparművészeti  társulat  1899.  évi 
karácsonyi  kiállításán  Ö Felsége  legkegyel- 
mesebben megvásárolta  a következő  tár- 
gyakat: 1.  „Kozma",  mintázta  ifj.  Vas- 
tagh  György,  bronzba  öntötte  Beschorner; 
2.  „Oboján",  mintázta  ifj.  Vastagh  György, 
bronzba  öntötte  Beschorner ; 3.  „Arató", 
mintázta  Radnai  Béla,  bronzba  öntötte 
Beschorner;  4.  „Furulyás",  mintázta  Holló 
Barnabás,  bronzba  öntötte  Beschorner; 

5.  Ezüst  Író  készlet,  tervezte  és  mintázta 
Rintel  Géza,  készítette  Rubin  A.  és  Fia; 

6.  Zománcos  váza,  készítette  Roger  A.; 

7.  3 zománcos  váza,  Rapoport-tól ; 8.  3 
porcellán  váza,  készítette  P.  Fischer  J.  He- 
rend;  9.  Üvegszekrény  mahagóni  fából, 
készítette  Rönig  Izidor ; 10.  „Deák  Ferenc" 
arcképe  zománcos  keretben,  készítette  Oskó 
Lajos;  11.  2 darab  üvegváza,  készítette  So- 
vánka  István;  12.  „Krisztus",  Eozin  relief 
Zsolnay-tól,  kerettel;  13.  Ereklye  tartó,  ifj. 
Herpka  Rároly-tól;  14.  „Húsvéti  locsolás", 
mintázta  Loránfy  Antal,  ezüstből  készítette 


Rubin  A.  és  Fia;  15.  „Libatömés",  mintázta 
Loránfy  Antal,  ezüstből  készítette  Rubin  A. 
és  Fia.  A felsorolt  tárgyak  vételárának  ösz- 

szege  ngiS  korona. 

>» 

Uj  alapító  tag.  Hatvani  Deutsch 

József  (Hatvan)  200  korona  alapítványnyal 
a m.  iparművészeti  társulat  alapító  tagja  lett. 

Új  tagok.  F.  évi  február  hó  4-dike 

óta  e füzet  megjelenéséig  a következők 
beléptek  a m.  iparművészeti  társulat  rendes 
tagjainak  sorába:  Apáti  Abt  Sándor 
(Pécs),  Altstadter  Izidor  dr.  (Budapest), 
Bugsch  Gusztáv  dr.  (Budapest),  Bieber 
Gyula  (Budapest),  Birchbauer  Károly  (Buda- 
pest), Barna  Sándor  (Makó),  Dániel  Fe- 
rencné  (Nagy-Becskerek),  Fischer  Győző 
(Budapest),  Grünwald  Imre  (Budapest), 
Goldberger  Ernő  (Budapest),  Haranghy 
György  (Debrecen),  Hungária  nagy  szál- 
loda (Budapest),  Hoffer  Imre  (Budapest), 
Hajós  Izsó  (Nagy-Bánom),  Holitscher  Ro- 
bert (Budapest),  fauernik  Nándor  (Buda- 
pest),Klára  (Nagyvárad),  Dr.Jelfy 
fános  (Budapest),  Gusztáv  (Buda- 

pest), Kíkindai  Aladár  (Kalocsa),  Kernstock 
Károly  (Budapest),  Kracher  Gyuláné  (Buda- 
pest), Lord  Albert  (Budapest),  Ligeti  Miklós 
(Budapest),  Márk  Lajos  (Budapest),  Miha- 
lik  Dániel  (Budapest),  Molnár  Mihály 
(Nagybánya),  Nagybányai  m.  kir.  áll.  fő- 
gymnasium  (Nagybánya),  Nasch  fózsef 
(Budapest),  Nagyszebeni  m.  kir.  áll.  főgym- 
nasium  igazg.  (Nagyszeben),  Németh  Lipót 
(Budapest),  Pécsi  ipartestiilet  (Pécs),  Pusz- 
tai Ferenc  (Budapest),  Pallay  Lajosné 
(Nagyvárad),  Pizinger  Lajos  (Budapest), 
Radó  Ignátz  dr.  (Nagyvárad),  Ringeisen 
fózsef  (Budapest),  Reiter  Ferenc  (Budapest), 
Scholtz  Margit  (Budapest),  Senyei  Károly 
(Budapest),  Sándor  Béla  (Budapest),  Szenes 
Fiilöp  (Budapest),  Színek  Izidor  dr.  (Pannon- 
halma), Stehló  Robert  (Budapest),  Storno 
Ferenc  ifj.  (Budapest),  Soproni  Képzőművé- 
szeti kör  (Sopron),  Szőnyey  Dezső  dr.  (Buda- 
pest), Schoszberger  Adolf  (Puszta-Martinca), 
Szécsi  Antal  (Budapest),  Schuster  Márton 
(Nagyszeben),  Szendrey  Imre  (Komárom), 
Teles  Ede  (Budapest),  Thébiisz  Béla  dr. 

o TERVEZTE  HORTI  PÁL.  o 
minta  ZTA  FANTUSZ  .TAKAR. 

000000  CSIKÓS.  000000 
o IKJ.  VASTAGH  GYÖRGYTŐL,  o 
000  BRONZBA  ÖNTÖTTE  000 
A BESCHÜRNER-FÉLE  ÖNTÖDE. 

(Bécs),  Taussig  Siegfried  (Budapest),  Vojnits 
Piroska  V.  (Szabadka),  Vajda  Zsigmond 
(Budapest),  Nagy  Varjas  Rókus  (Szabadka), 
Weiner  Mór  (Budapest),  Weinwurm  Antal 
(Budapest).  Összesen  ötvenkilenc  új  tag. 

Nemzetközi  képes  levelezölap-kiál- 
lítás  nyílik  meg  május  közepén  Budapes- 
ten az  Iparművészeti  Múzeumban.  A kiál- 
lítás elnöke  Gelléri  Mór,  az  orsz.  iparegye- 
sület  igazgatója,  végrehajtó  bizottságának 
tagjai  pedig  gróf  Nyáry  István,  Mihalik 
József,  Kovács  Frigyes,  Kunosy  Frigyes, 
Divald  Károly  és  Ferry-Frankl  Emil.  ~ 
A kereskedelemügyi  minister  dr.  Hennyey 
Vilmos  posta-  és  távirdaigazgatót,  a vallás- 
és  közokt.  ministerium  pedig  Radisics  Jenő 
iparművészeti  múzeumi  igazgatót,  illetve 
helyettesét,  Mihalik  József  múzeumi  őrt 
delegálta  a képviseleti  bizottságba.  A kiál- 
lítás célja  a képes  levelező-lapok  előállítá- 


sával foglalkozó  iparágak  és  a művészi 
lapok  gyűjtését  felölelő  sport,  valamint  az 
ezek  által  érdekelt  szakmák  tevékenységei- 
nek és  fejlődésének  fokozása,  az  ezek  köré- 
ben érvényesült  tapasztalatok  és  elért  vív- 
mányok megismertetése,  alkalmazásuk  és 
értékesítésüknek  támogatása,  végre  a mű- 
érzék terjesztése  és  a művészi  termelés  elő- 
mozdítása, valamint  a jó  ízlésnek,  a nép- 
rajzi ismeretnek  és  az  idegenforgalomnak 
emelése.  A kiállítás  a következő  5 alosztályt 
foglalja  magában:  a)  postai,  b)  művészeti, 
c)  ipari,  d)  sport,  e)  különlegességek.  A ki- 
állításon, a felhasznált  terület  arányában,  tér- 
díj fizetendő.  Magyar  festőművészek  öt  darab 
kézi  festésű  levelezőlapot  díjtalanul  állíthat- 
nak ki.  A kiállítás  adminisztrációjára,  bővebb 
szervezetére,  a térdíjakra  s minden  egyéb  más 
kérdésre  Ferry-Frankl  Emil  titkár  ad  írásbeli 
felvilágosítást  (Budapest,  V.  Nádor-u.  13.  sz.). 


íbizaliviam:  az  ősi  ere  nybejst 

WALTER  CRANE. 


NÉHÁNY  SZÓ  A MAGYAR  IPARMŰVÉSZETRŐL. 


A „Magyar  Iparművészet"  számára  irta : Walter  Crane. 


Nehéz  dolog,  pusztán  csak  képes  ábrázolatokból  megfelelő  fogalmat  alkotni 
a magyar  iparművészetről,  miként  egyébiránt  egyáltalában  bármely  nemzetnek 
vagy  korszaknak  a művészetéről  is ; de  egy-egy  fénykép  vagy  fametszet,  ha  nem 
állítja  is  tökéletesen  elénk  azt  a tárgyat,  a melyet  ábrázol : mégis  bizonyos 
benyomást,  sőt  gyakran  igen  világos  és  hatalmas  impressziót  kelt  bennünk 
olyan  dolgokról  is,  a melyek  előttünk  egészen  idegenek. 

Csak  benyomásról  számolhatok  tehát  be,  de  — s ezt  mindjárt  az  elején 
jegyzem  meg  — a magyar  iparművészet  roppant  változatosságának  és  gazdag- 
ságának a benyomásáról. 

A mint  „Az  iparművészet  i8g6-ban“  című  gyönyörű  művet  forgatom  (mely- 
nek egy  példányát  a m.  iparművészeti  társulat  szívességének  köszönhetem),  az 
evolúciónak  ugyanaz  a neme  ötlik  elém,  a mely  jellemzi  az  európai  művészetet 
általában : a román  és  a korai  gót  korszak  legegyszerűbb  szigorú  formáitól  és 

diszítményeitől  a Flamboyant-  és  a Renaissance-kor  túlcsapongásáig.  Ám  a magyar 
nép  sajátos  jellege,  a virágdíszítményben  nyilvánuló  gazdag  és  kimeríthetetlen 
fantáziája,  romantikus  és  gyakorlati  érzéke  és  a kivitelben  való  nagy  ügyessége 
mindvégig  érvényesül. 

Semmi  sem  múlhatja  felül  a hímzések  és  himzés-rajzok  némelyikének  szép- 
ségét és  a hagyományos  paraszt-himzéseknek  a viselet  színhatását  emelő  báját. 
Ezek  közűi  igen  sok  emlékezteti  az  embert,  tipus  és  forma  tekintetében,  a gyönyörű 
persa  és  indus  hímzésekre.  A csipkék  és  a szövött  munkák  általában  nagy  szép- 
ségnek a benyomását  teszik,  úgyszintén  az  ötvösmunkák  is,  a mely  iparművészeti 
ágban  a finom  művészi  képzeletnek  úgyszólván  szabad  tere  van. 

A vasmunkákat  és  a fegyverzeten  látható  rajzokat,  valamint  a faragásokat  a 
leleményességnek  rendkívüli  gazdagsága  jellemzi. 

A higgadtabb  angol  Ízlésre  a modernebb  iparművészeti  alkotásokban  mutat- 
kozó eme  termékenység  néha  a nyugtalanság  hatását  teszi.  De  ez  épp  az  a nyug- 
talanság lehet,  a mely  a modernség  jellemvonása. 

Feltűnő  az  extravagáns  vonalak  iránt  való  hajlandóság  a bútor-rajzok  egy- 
némelyikében ; mig  mások  viszont  egyszerűek  és  nyugodtak. 

Egészben  véve  azonban  éles  és  gyors  felfogást,  kísérletezést,  eredeti  alkotást, 
átformálást,  kézi  ügyességet  és  szabatosságot  észlelhetni ; és  jóllehet  — mint  az 
összes  országok  jelenlegi  iparművészetében  — a párisi  és  müncheni  műtermekre 
visszavezethető  különféle  befolyások  nyomai  láthatók,  sőt  itt-ott  angol,  vagy 
japáni  és  keleti  rajzmodornak  a hatása  tűnik  fel : a karakterisztikus  magyar  érzés 
ott  van  mindenben  és  uralkodik,  elhatalmasodik  az  összes  befolyásokon. 

Annak  a reménynek  a kifejezésével  végzem  cikkemet,  hogy  mi  angolok 
mihamarabb  és  minél  alaposabban  meg  fogunk  ismerkedni  a magyar  művé- 
szettel, az  ő összes  változataiban. 

A mi  engem  illet,  nekem  már  pár  hónap  múlva  személyesen  lesz  szerencsém 
ehhez  és  Önökhöz.  Addig  is: 


S'I<irc5  iCülÁ 


Lancelot  Crane  rajza. 


London,  igoo.  március  20. 

Minden  áldott  nap  együtt  vagyok  vele  reggeltől  estig. 

Kijár  a kommencióm  az  asztalánál,  ott  ülök  rendesen  mellette  a „hármas  pádon", 
melyet  maga  tervezett,  maga  faragott,  maga  festett  s melynek  ékes  piros  betűi  nyilván 
hirdetik : 

„A  seat  for  three  where  host  and  quest  may  side  by  side  pass  toast  or  jest  and  be 
their  number  two  or  three  with  elbow  room  and  liberty  what  need  to  wander  east 
or  weast." 

„A  book  for  thought  a nook  for  rest  and  meat  for  fasting  or  for  fest  in  fair  and 
equal  parts  to  be  a seat  for  three." 

„Then  give  youl  plearant  company  for  youth  or  eld  a shady  tree  a roof  for  council 
or  sequest  a corner  in  a homely  nest  free  equal  and  fraternally  a seat  for  three". 

Es  ezt  a nagy  embert  mindig  csak  embernek  látom,  csudálatos,  nagyszívű  embernek. 

Ne  is  várják,  hogy  nagyképűsködve  úgy  foglalkozzam  vele  mint  a művészszel.  Ahhoz 
gyönge  az  én  toliam. 

Ruskin,  Morris,  Rosetti,  Crane  neve  a műtörténelem  és  az  iparművészet  történetének 
lapjain  a legfényesebb  nevek. 

Crane  neve  szinte  parancsolja,  hogy:  „engem  csak  hódolat  illet  meg,  nem  bírálat " 

Tehát  a mint  mondám,  nem  a művészszel  foglalkozom  most,  hanem  csak  az  emberrel, 
a kit  pongyolában  látok  a családi  körben,  az  Íróasztal  mellett,  a stafelia  előtt,  a cha- 
tedrán  . . . 

Életrajzi  adatait  szóról-szóra  lefordítom  a „Who’s  who"-ból.  Íme: 

„Walter  Crane  festő,  decorátor,  rajzoló,  könyv  illusztráló,  író,  költő,  socialist  a „ Royal 
College  of  Art"  igazgatója,  született  Liverpoolban  1845  15-én.  Atyja  Thomas  Crane 

festő,  nősült  1871-ben,  neje  Mary  fraces  Andrews  művésznő.  Első  kiképzését  atyjától 
nyerte,  s azután  teljesen  maga  fejlesztette  tehetségét.  Nem  tanult  semmiféle  iskolában. 
Első  illusztrált  műve,  a „The  New  forest",  1863-ban  jelent  meg,  első  művét  1862-ben 
állította  ki  a Royal  Academián.  Páris  és  München  kiállításainak  arany-  és  ezüst-érmeit 
több  ízben  nyerte.  Nagy  és  érdemes  működést  tanúsított  a modern  iparművészet  fej- 
lesztése körül.  Maga  is  példát  adva  minden  tehetségével.  Előadásai  a „Society  of  Art"- 
ban  nagy  jelentőségű  események.  Az  „Art  und  Craft-Society"  megalakulása  az  ő érdeme 
s ennek  elismeréséül  annak  elnökévé  választották.  A South-Kensington  művésziskolája 

vizsgálóbizottságának  elnöke,  úgyszintén  a manchesteri  és  University  Extension  College- 
nak  is.  Megjelent  művei : 

„Picture  Books"  (1865-76),  „Baby’s  Opera"  (1877),  „Baby’s  Banquet"  (1879),  „Mrs. 
Mundi"  (1875),  „Pan  Piper"  (1872),  „Grim’s  Story"  (1882),  „First  May"  (1883),  „The 
Sirens  Tree"  (1885),  „Baby’s  Own  Esop"  (1886),  „Flora  Feast"  (1889),  „Queen  Summer" 
(1891),  „Claims  of  decorative  Art"  (1892),  „Renascenc"  (1892),  „A  Wonder  Book" 
(1892),  „The  old  Garden"  (1893),  Decorativ  illustration  of  book"  (1896),  „Fairie  Queene" 
(1895-97),  „Calender"  (1897),  „The  Bases  of  Design"  (1898)  és  sok  más. 

Leghíresebb  festményei;  „Renascenc  of  Venus",  „Fate  of  Pherephone",  „Sirens  Tree", 
„Európa",  „Freedom",  „The  Bridge  of  Life",  „La  belle  Dame  sans  Merd",  „Neptunes 
Horses",  „The  Swain  Maidens",  „Englands  Emblem’s",  Britania’s  Vision",  „The  Wald’s 
Conqueros". 

Dekoratív  munkái  közül  több  kandalló  a padockhursti  frizek,  a chicagói  „Women's 
Christian  Temperance"  paneljai.  Sir  Leighton  mesés  arab  mozaik  hall-ja. 

Szórakozása : lawn-tennis,  bicikli. 

Klubja;  — . 

* 

Klubja  az  nincs. 

A klubbot  a hajléktalanok  menhelyének  tartja.  Mindene  a családja.  Es  ez  a kis  család 
minden  tagja  érdemes  erre  a nagy  szeretetre.  Minden  házanépe  művésziélek  és  csodá- 
latos harmóniában  olvad  össze. 

Neje  művei  híresek.  Remekül  himez.  A mester  rajzait  festi  ki  tűjével,  selymével. 
Már  két  könyvet  írtak  tündérujja  remekeiről. 

Idősebb  fia,  Lionel  Francis  Crane,  építész  s az  alig  24  esztendős  gyerekember  tervei, 
különösen  tipicus  angol  falusi  lakházai  nagy  tetszésnek  örvendenek.  Most  a „ Royal 
Academia  of  Art"  kiállítását  dominálja. 

A Mester  büszkesége  kisebbik  fia,  Lancelott.  Ös  erő,  igazi  genie  ez  a fiú.  Már  öt 
esztendős  korában  ott  dolgozott  az  apja  mellett.  Érdekes,  hogy  hogy  nevelte  művészszé 
Crane  ezt  a fiút.  Láttam  egy  kis  könyvtárra  való  vázlatkönyvet,  melyet  három-négy 
esztendős  fiának  rajzolt  tele  a Mester,  hogy  az  azt  kipingálja.  Mennyi  naiv,  kedves 
humor  és  milyen  mélységes  emberi  szív  és  lélek  nyilvánul  azokban  . . . Szinte  szeret- 
ném, ha  egyszer  valamely  lapban  alkalmam  lenne  azokat  megösmertetni.  Lancelott  teljes 
kiképzését  atyjától  nyerte.  Csak  az  elméleti  tárgyakat  hallgatja  az  akadémián.  Az  ebéd- 
lőjük pompás  kandallóját  ő tervezte  12  éves  korában  s a bronz-veretű  művek  az  ő 
keze  ügyességét  hirdetik.  És  megjegyzem,  hogy  nem  azon  csudagyerekek  közül  való,  a 
kik  egy  pillanatra  elkápráztatnak  fényükkel,  mint  a rakéta  és  sötétség  marad  utánok.  Ez 
a fiú  maga  a szorgalom,  a szerénység  és  a törekvés.  Mindenki  úgy  tekinti,  mint  a 
„comming  men"-t,  a „jövő  emberét".  Első  nagyobb  tájképe  most  lesz  kiállítva  a tava- 
szon a „New  Gallery"-ban.  — Milyen  örömmel  beszél  erről  a Mester  . . . 

Leánya  Beatrice,  a ki  most  boldog  menyasszony,  szintén  tehetséges  piktor. 


A Mestert  ez  idő  szerint  roppant  elfoglalják  a kiállítások.  Páris,  Berlin,  Liverpool. 
Azután  Budapest .... 

Harmadfél  hónapja  élek  vele,  velők.  Ez  idő  óta  aligha  volt  nap,  hogy  a magyar 
művészi  viszonyokról  ne  beszéltünk  volna. 

Nagy  érdeklődéssel  hallgatta,  a mit  az  „Iparművészeti  társulat"  működéséről,  népipa- 
runkról, Zsolnayról,  Lechnerről,  Wartháról,  Gyarmathyné  népéről  beszéltem.  A társulat 
lapja  nagyon  tetszett  neki  s az  arról  való  véleményét,  úgy  tudom,  meg  is  irta  Györgyi 

Kálmán  úrnak*,  a kinek  szives  figyelméből  csak  az  elmúlt  napokban  kapta  meg  a mille- 
niumi  emlék-könyvet,  melyről  a legnagyobb  elragadtatás  hangján  nyilatkozott  volt. 

Látva  fényes  iparművészeti  poziciónkat  (no  meg  egy  kissé  az  én  nógatásomra  is) 
úgy  határozta  a Mester,  hogy  ez  év  szeptember  vagy  októberében  Budapesten  az  Ipar- 
művészed múzeumban  műveiből  kiállítást  rendez. 

Dekoratív  frízek  és  panelek,  szobrok,  bútorok,  hímzések,  könyvek,  legyezők,  tapéták, 
jelmezrajzok,  illusztrátiók,  ex-librisek,  pecsétek,  szövetek,  selymek,  damasztok,  agyag-  és 
üvegtárgyak,  ablakok  egész  légiója  lesz  ott  látható.  Úgyszólván  minden  alkotása  ennek 
a nagy  zseninek. 

Ma  kaptuk  a levelet,  hogy  tervét  kész  örömmel  támogatják  K.  Lippich  Elek,  Ráth 
György  és  Radisics  Jenő  urak,  — s mi  már  ma  hozzáfogtunk  a kollekció  össze- 
állításához .... 

>í< 

Otthona  olyan  mint  egy  múzeum.  Az  antik  és  a modern  műipar  remekei  vannak 
itt  felhalmozva.  Ezreket  érő  dolgok. 

Különösen  szép  az  ebédlő.  Finom  érzékkel,  művész  ízléssel  van  ott  összhangba  hozva 
sok  periódus  változatos  terméke.  Legszebb  darabja  azonban  az  a hármas  pad,  mely  a 
képen  is  látható.  Rendkívül  finom,  ízléses  és  ötletes  munka.  És  különösen  szép  ennek  a 
szobának  a kárpitja  is.  Mindkettő  a Mester  műve. 

A szoba  falait  családi  képek  diszítik.  Ide  került  az  a kép  is,  melyet  a Mester  nejéről 
festett  Rómában  1872-ben.  A napokban  vette  meg  Mrs.  Crane  egy  árverésen. 

Ép  asztalnál  ültünk  estebédnél,  a mely  roskadozik  a pompás  antik  ezüst,  kristály, 
porcellántól,  a mikor  hazahozták  a képet. 

A terem  sok  gyertyája  művészi  világításánál  olyan  jól  festett  a Mester  bársony 
kabátja,  a mistress  mindig  orginális  és  artisztikus  toiletteje,  a fiatalság  fényes  plastronjai 
és  az  inasok  fantasztikus  livreéje  . . . 

Az  ebéd  végét  járta.  Édességek,  gyümölcsök,  pezsgő  volt  csak  még  az  asztalon. 

Elmerülve  nézte  a Mester  a képet. 

— „Emlékszik  édes"  — szólt  a feleségéhez  — „milyen  körülmények  között  készült  ez 
a kép  ? Napokig  alig  volt  mit  ennünk,  olyan  nyomorúságban  éltünk.  Már-már  csak  füge 
volt  a napi  eleségünk,  mikor  egy  műkereskedő  megkönyörült  és  megvette  ötven  lirán." 

Azután  egy  könny  gördült  végig  komoly,  okos  arcán. 

És  én  úgy  láttam,  hogy  mindnyájunknak  nedvesen  csillog  a szeme  .... 

* 

Csupa  szív  ez  az  ember. 

A fiatal  nemzedék  útját  szeretettel,  lelkesedéssel  egyengeti  . . . 

Száz  és  száz  módját  találja  annak,  hogy  azokon  segítsen,  hogy  azokkal  jót  tegyen  és 
mindig  kímélettel,  gyöngéden. 

Alig  múlik  el  nap,  hogy  a külföldi  posta  ne  hozzon  egy  csomó  rajzot,  képet  a con- 
tinensről,  kritikát,  angol  lapokban  való  közlésüket  kérve.  Ez  a nagyon  elfoglalt  ember,  a 
kinek  minden  perce  drága,  mégis  talál  időt,  hogy  egy  pár  buzdító  sort  vessen  papírra 
s ha  csak  egy  kissé  valamire  való  is  a munka,  kijárja,  kilevelezi  annak  értékesítését. 

Sokat,  nagyon  sokat  tudnék  én  erről  beszélni,  a ki  csak  senki  és  semmi,  a ki  idejött 
a messze  idegenbe  ambícióval,  lelkesedéssel  s a ki  most  úgy  érzi,  hogy  szárnyai  nőnek . . . 

Rozsnyay  V.  H.  Káhnán. 

* E levél  utolsó  sorát  magyarul  irta  a mester;  reprodukcióját  a 154.  sz.  lapon  közöljük. 

MUNKÁCSY  MIHÁLY  f 


Megrendítő  fájdalom  hatalmasadott  el  minden  jó  érzésű  ember  szívén,  a mikor 
reménytelen  betegség  ütötte  ki  a lánglelkű  mester  kezéből  az  ecsetet.  Ennek  a fájdalomnak 
a mértéke  azonban  csak  most  telt  be  igazán,  hogy  Munkácsy  Mihály  emberi  mivoltában 
sincs  többé. 

Meghalt  a festők  fejedelme,  a ki  nemzete  életéből  kiragadott  alakjaival  népesítette  be 
magyar  lélektől  áthatott  első  világhírű  vásznait;  meghalt  a mester,  kortársai  között  talán 
az  egyetlen,  a ki  a letűnt  században  zsenialitásával  úgy  varázsolta  bibliai  tárgyú  óriási 
vásznaira  két  évezred  ideálját,  a mely  emberöltők  folyamán  szakadatlanúl  ihleti  meg 
a világ  nagy  művészeit,  a mint  ennek  az  ideálnak  a fönséges  alakja  korának  a köz- 
tudatában élt. 

S hogy  megszűnt  dobogni  milliókat  magával  ragadó  érzésekben  gazdag,  élte  alkonyán 
azonban  orvbetegségtől  kifosztott  szive:  gyászba  borúit  Magyarország,  a melynek  idegenben 
is  mindvégig  hű  fia  maradt,  a melynek  a maga  hírével  az  egész  világ  előtt  dicsőségét 
növelte.  S a gyász,  mely  nálunk  a királyi  trónuson  kezdve,  palotát  és  kunyhót  egyaránt 
letakart  fekete  palástjával,  árnyékot  vetett  külföldön  is  a földkerekség  minden  tájékára, 
a hol  a nemesebb  ideálokért  hevülnek.  — 

Művészete  az  egész  világé  volt,  alkotásai  javát  idegenben  kapkodták  széjjel.  Ö maga 
alkotásai  nagy  részében  s egész  emberi  mivoltában  azonban  a mi  vérünkből  való  vér 
volt  s a gyász,  a melylyel  az  egész  művelt  világ  siratja,  épp  azért  a magyarságra  nézve 
a legfájdalmasabb. 

Ennek  a mindeneken  elhatalmasodó  gyásznak  a hatása  alatt  szenteljük  e sorokat 
a lánglelkű  mester  dicső  emlékének.  Midőn  Munkácsy  Mihály  szédítően  magas  régiókba 
vezető  pályáján  megindult,  kontinensünkön  csírája  is  alig  volt  meg  a mozgalmaknak, 
a melyeknek  folyóiratunk  szószólója.  A mesteremberek  műhelyeiben,  a melyekben 
manapság  a művészek  s a művelt  társadalom  egymással  vállvetve  igyekeznek  a jó 
ízlésnek  otthont  teremteni,  ezekben  a művészieden  szellem  lelketölő  atmoszférája  honolt. 
Munkácsy  Mihály  ilyen  asztalos-műhelyből  lépett  ugyan  ki  a művészet  virágos  mezejére; 

a szivében  szunnyadó  isteni  szikrával  azonban  holtáig  is  ott  tespedhetett  volna^  ha  a merő 
véletlen  nem  vezeti  útjába  a műhelyen  kívül  első  rajzmesterét,  a ki  a lelkét  elzsibbasztó 
környezetből  kiragadta.  Gépiesen  dolgozó  asztalos  helyett,  kis  vártáivá  a világ  első 
művészeinek  egyike  lett  Munkácsy  Mihály  s a szó  szoros  értelmében  vett  grande  Art 
festőfejedelme,  a ki  azonban  művészi  lelke  finom  ízlésével  a művészi  ipar  alkotásain  is 
szakadatlan  szeretettel  csüngött.  A művészi  ipar  remekeivel  töltötte  meg  mesés  fényű 
párisi  palotáját  s időnként  talán  maga  is  kedvvel  foglalkozik  az  iparművészettel.  Azoknak 
az  éveknek  a közfelfogása  azonban,  a melyekben  legszebb  diadalait  aratta,  ha  akarja 
vala  is,  meggátolja  abban,  hogy  a grande  Art  magaslatáról  leszálljon.  Ezenkívül 
a diadalai  nyomában  rázúduló  megrendelések  is  arra  kényszerítették,  hogy  szüntelenül 
a végsőkig  megfeszített  energiával  dolgozzék,  míglen  lelki  ereje  egyoldalúan  kimerítve 
meg  nem  tört. 

És  alig  pár  év  alatt,  miközben  a lánglelkű  mester  már  élőhalott  volt,  megváltoztak 
az  idők.  A mesteremberek  műhelyeiben,  hála  új  alapra  helyezett  iparoktatásunknak, 
a legszerényebb  művészi  tehetség  sem  kallódhatik  el  többé  s a grande  Art  művelői 
sem  találják  többé  méltóságukon  alólinak,  hogy  az  iparművészetnek  kevesebb  lelki 
energiát  igénylő,  de  nem  kevésbbé  nemes  föladatokkal  szolgáló  mezején  tehetségüket 
ne  érvényesítsék. 

Az  Art  nouveau  eszméjének  valamivel  korábban  való  diadala  a Párisban  élő  Munkácsyt 
is  bizonyára  hívévé  tette  volna  s pihenővel  szolgálván  szüntelen  tevékenység  után 
szomjúhozó  lelkének,  talán  ennek  kimerülését  is  megakasztotta  vagy  legalább  késlel- 
tette volna. 

Nem  úgy  történt.  A lánglelkű  mester  így  csupán  mint  mecénás  volt  a művészi  ipar 
ügyének  előmozdítója.  De  ha  mint  ilyen  sem  lett  volna  az,  a modern  iparművészet, 
a melyet  a képzőművészet  testvérének  fogadott,  nem  kisebb  gyászszal  siratja,  mint  így. 
Kétszeresen  nagy  a magyar  iparművészet  gyásza  a lánglelkű  festőfejedelemért,  a ki 
meghalt,  de  halhatatlan  alkotásaiban  élni  fog  az  idők  végezetéig. 


Magyar  Iparművészet.  -3 


KÉT  LEGYEZŐ. 


Az  égiek  különös  kegye  a negyvenes  évek  végén  egy  tüneményes  képíróval : Giacomo 
Favretto-vdX  ajándékozta  meg  Veneziát.  A művész  mély  kedélyt,  szerető  nagy  szívet  s 
bámulatos  megfigyelő  képességet  nyert  osztályrészéül.  A lagúnák  városának  a régi  nagy 
mesterek  kora  óta  nem  volt  képirója,  ki  mélyebben  átérezte  volna  az  omladozó  régi 
paloták,  a szűk  callék  miszticizmusát;  ki  igazabb  gyönyört  talált  volna  a lagúnák  ezer 
árnyalatos,  ezer  fényjátékot  mutató  vizében,  s a déli  nap  fényétől  bearanyozott  compok 
sürgő-forgó,  még  nyomorúságában  is  mindég  kedélyes,  örökké  fecsegő  és  daloló  szép- 
ségében. Mindezeket  nagy  igazsággal,  kecsesei  és  őszinteséggel  tudta  átvarázsolni  vász- 
naira és  apró  deszkáira  az  egyszerű  foltozó  asztalos  fia,  Giacomo  Favretto. 

Egy  szerencsétlensége  azonban  mégis  volt  ennek  az  Isten  különös  kegyelméből  való 
nagy  művésznek:  csak  hanyatlásában,  a mai  mindennapi  élet  szükségében  láthatta  az  ő 
kedves  Veneziáját.  A Piazzán  Sanrovino  hires  loggiája  előtt,  a Piazettán,  a dogek  palotá- 
jának oszlopcsarnoka  alatt,  nem  Goldoni  hímzett  selyem  szoknyát  viselő  kacér  dámáival 
s hajporos  és  spádés  lovagjaival  találkozva,  hanem  modern  szürke  és  fekete  ruhákba 
bujtatott  alakokkal,  kik  a szép  régi  keretből  — az  ő hite  és  meggyőződése  szerint  — 
nagyon  kiríttak.  Az  egykori  gazdag,  vidám  és  fényes  Veneziát  ő már  csak  a nagy 
Paolo  festményéről,  s az  olasz  krónikairók  munkáiból  ismerte;  de  ez  a ragyogó,  szines 
kép  ott  állt  a képzelődésében  teljes  ingerével  és  visszavágyakozott  bele  poetikus  lelkének 
folyvást  erősbödő  sóvárgásával. 

Bámulatos  hűséggel  és  költészettel  festette  meg  a modern  Venezia  utcai  életét,  a hal- 
és  zöldségvásár  lármás  jeleneteit,  a traghettók  mozgalmas  képét;  fantáziája  azonban 
csak  vissza  és  visszavitte  őt  a múltak  derültebb  világába,  s ebben  a világban  számára 
az  első  megállapodási  pont  a fényelgő,  pajzán  és  vidám  XVIlI-ik  század  volt.  Amidőn 


anyagi  helyzete  jobbra  fordult,  műtermét  ennek  a századnak  bútoraival  népesítette  be; 
a falakra  kecses  arany-rámákban  színezett  francia  metszeteket  függesztett,  s ott  függesz- 
tette föl  Tiepoló  egyik  megrongált  képét  is,  melyet  épen  az  utolsó  pillanatban  ragadott 
ki  az  ügyetlen  restaurátor  karmai  közül.  Ennek  a műveletnek  emléke  a Vandalismo 
cimü  kép,  melyet  a milánói  Brera  gyűjteményében  csodálhatunk.  Favretto  mind  nagyobb 
előszeretettel  merült  Tiepolo  korának  tanulmányozásába,  egészen  a mester  szellemében 
rajzolta  meg  a rézkarcok  Organia  által  rendezett  új  kiadásának  kecses  címlapját  s 
nem  sokára  megfestette  a Soli  czimü  bájos  képet  is,  melyről  már  egészen  a XVIll-dik 
századnak  játszi  vidámsága  és  kedves  pajzánsága  szól  hozzánk.  A fehér  festésű  veneziai 
salon  rövid  kis  diványán,  szorosan  egymás  mellé  simulva,  ül  a fiatal  szerelmes  pár.  Valami 
nagyon  bizalmas  közleményük  van  vagy  talán  nem  is  beszélnek  csak  a szemek  járásában 
és  a kezek  szorításában  árúlják  el  szívük  minden  gondolatát  és  óhajtását.  A bájos  jele- 
netnek legméltóbb  kerete  a tiepolós  falfestmény  a fejük  felett. 

Favrettó  ebben  az  időben,  a nyolcvanas  évek  elején,  szeretettel  foglalkozott  a XVlll. 
század  nagy  dekoratív  festőjével : Tiepolóval  s hatása  alatt  készült  a tulajdonomat  képező 
két  legyező  is,  melyet  ezúttal  mutatok  be  a folyóirat  olvasóinak.  Favretto  mindakettőt 
közönséges  fehér  vászonra  festette;  az  egyiken  a tavasz  istennője  szór  maga  körül  virá- 
gokat; a másikon  amorettek  repülnek  és  pajzánkodnak  bimbózó  és  nyiló  virággalylyakkal. 
A legyezők,  a művész  valamelyik  szabad  órájában,  emlékül  készülhettek.  Favretto  nagy 
gyorsasággal,  és  a dekoráló  művészet  teljes  biztosságával  vetette  vásznára  a bájosan 
könnyed  alakokat,  melyek  Lemoynenak  vagy  Boucher-nak  is  becsületére  válnának.  Máso- 
latunk csak  a kecses  vonalakat  érezteti;  de  aki  Favretto  szineinek  gazdagságát  és  kife- 
jező erejét  ismeri,  a legyezőket  színhatásukkal  együtt  is  könnyen  elképzelheti.  A legyezőkön 
a lila  és  kék  színek  dominálnak. 

Szana  Tamás. 

A PÁRISI  KIÁLLÍTÁS  ÉPÜLETEI. 


Páris,  igoo.  május  hó  lo. 

Az  új  század  küszöbén  a hanyatlónak,  dekadensnek  nevezett  francia  nemzet  meghívására 
a világkerekség  minden  művelt,  minden  ambiciózus,  törekvő  nemzete,  faja  összehordta 
munkájának,  tudásának,  művészetének  legjavát. 

Versenyre  keltek  a nagy  munkára,  hogy  nemzetek  géniuszát  mentői  egészségesebb, 
mentői  tehetősebb  formában  mutassák  be. 

A világkiállítás,  a béke  e porondján  összecsaptak  a szellem  fegyverei  s már  fogalmat 
alkothatunk  magunknak,  a kiállítás  készületlensége  dacára,  az  egyes  nemzetek  erejéről, 
hatalmáról. 

Mily  nagynak,  izmosnak,  egészséges  vérűnek  kell,  hogy  tartsam  az  állítólag  dekadens 
Franciaország  testét,  agyát,  ha  végig  nézek  iparán,  gazdagságán,  művészetén,  melyet 
a világ  elé  tár. 

Mennyi  öntudatos  erő,  mily  pazar  szellemi  adományok  gyümölcse  csak  e hatalmas 
kiállítás  koncepciója,  mily  erélyre  vall  annak  keresztülvitele.  Évek  óta  készülődő  iparosok, 
mérnökök,  művészek  agyának  lázas  forrongásából,  munkások  százezreinek  verejtékéből 
keltek  ki  e tündérpaloták,  melyek  hatása  meseszerűen  szép,  fölemelten  hatalmas. 

Sőt  ha  a látvány  nagyszerűségében  fokozatot  keresünk,  ezt  megtaláljuk  az  elragadó  ’ 
mesterséges  esti  világítás  mellett,  melyre  a tervező  művészek  minden  bizonynyal  számí- 
tottak. Vannak  egyes  építményei  e kiállításnak,  melyeket  szembeszökően  a fényhatások 
effectusaival  számítva  terveztek. 

Ilyen  a kiállítás  fő  kapuja:  a porté  monumentale.  Egy  érdekes,  szép,  minden  izében 
modern,  s mint  ilyen  kissé  idegenszerű  alkotás. 

Új  formák,  új  díszítések,  szokatlan  színei  (fehér  és  kék)  segítségével  bizarrsága  dacára 
lefegyverzi  és  megnyeri  a kezdetben  bizalmatlan kodó  szemlélőt.  Vasszerkezet  az  egész, 
grés  flammé,  metallikus  díszítésekkel,  színes  üvegekkel  és  lámpákkal  díszítve. 

Három  óriási  ív  s az  azoknak  megfelelő  gömbszelet  kupolaszerűén  egyesítve  képezi 
a három  nyílású  kaput;  az  egyik  ív  homlokzatnak  van  kiképezve,  tetején  a híres  és  sokszor 
támadott  »Parisienne'‘-nel,  egy  utcai  öltözetet  viselő  modern  női  alak,  ki  tárt  karokkal 
várja  Páris  vendégeit. 

A homlokzat  előtt  két  óriási  obeliszkszerű  oszlop  áll.  Ez  a váz  színes  téglákkal,  üveg- 
lapokkal, melyek  mögött  elektrikus  lámpák  rejtőznek,  sárga  fém  ornamentikával,  grés 

reliefekkel  van  díszítve.  Hatása  különösen  este  megvilágítva  meglepő,  egy  óriási  filigrán 
munkájú  ékszerhez  hasonló,  megrakva  ragyogó  tűzű,  különféle  színű  drágakövekkel. 

Ha  e kapu  ösmertetésével  különösen  bőven  foglalkoztam,  szolgáljon  mentségemül 
az,  hogy  ez  az  egyedüli,  hogy  úgy  mondjam  „őszinte"  épülete  a kiállításnak. 

Nem  takarja,  fedi  vasszerkezetét,  sőt  kérkedve  mutatja  s ahhoz  idomítja,  simítja 
díszítő  elemeit,  művészi  kiképzését.  S ez  a helyes. 

Nem  térhetek  ki  az  elől,  hogy  meg  ne  említsem  lapunk  elődének,  a Művészi  Ipar-nak 
az  i88g-iki  párisi  kiállításról  szóló  ösmertetését,  mely  mint  nagy  haladást  és  nagy  vívmányt 
jelezte  a vasszerkezet  művészi  fejlesztését,  mely  az  arhitekturába  új  vért  vitt  be,  annak, 
új  és  friss  teret  nyitott.  Pompás  dokumentumai  voltak  annak  az  akkori  gépcsarnok  s a 
művészetek  palotája,  gyönyörű  példái  az  új  szerkezettel  összhangzó  és  ahhoz  idomuló 
ornamentikával  elérhető  hatásoknak. 

Erről  a francia  építészek  ez  alkalommal,  sajnos,  egyes  kivételektől  eltekintve,  tökéletesen 
lemondtak. 

Az  épületek  vasszerkezetét,  a belső  organizmust  megtagadó  építészeti  formák  és  meg- 
oldások borítják;  óriási  csarnokok  vasszerkezetű  boltozatai  emeletes,  kis  tagozatú  homlok- 
zatokra támaszkodnak. 

A majolikát,  a grést  tökéletesen  kiszorította  a gipszfal,  díszítés,  burkolat;  hatalmas 
pilasztert  látunk  monumentális  építményben,  de  egy  erős  ökölcsapás  tátongó  űrt  vág 
az  óriás  súlyt  hordó  oszlopon. 

Az  első  benyomás,  a dekoratív  hatása  az  épületnek  kedvező  ugyan,  de  közelebbről 
szemügyre  véve  a dolgot,  bántólag  hat  ez  a bizonyos  tekintetben  „gsnasz"  építkezés. 

A gipsz  e túltengését  az  idegen  szeme  előbb  látja  meg  és  ez  szolgálhat  tán  e hiba 
mentségéül. 

Köztudomású  dolog,  hogy  Páris  díszesebb  lakóházai,  palotái,  középületei  a Páris  köze- 
lében lévő  gazdag  kőbányák  vakítóan  fehér  és  könnyen  megmunkálható  köveiből  épül- 
nek; és  a mint  azt  a kiállítás  tőszomszédságában  épülő  Gare  d’Orléanson  szembeszökően 
láthatjuk,  az  e fehér  kőből  épült  pályaudvar  távolról  való  hatása  tökéletesen  összevág  e 
gipsz  Potemkin  paloták  ragyogóan  fehér  megjelenésével. 

Ez  a ragyogó  fehérség  egyik  jellemző  vonása  a kiállítási  épületeknek,  mintha  márvány 
és  cukorból  vágták  volna  ki  e merész  silhuettek  tömegét. 

Egy  másik  jellemző  vonása  az  arhitekturának  bárok  jellege,  ezt  a bárok  ízt  még 
a Beux  Arts  klasszikus  stilű  épületein  is  megtaláljuk.  Legkivált  az  Esplanades  des  Inva- 
lideson  szembeszökő. 

Ez  a része  a kiállításnak  az  Esplanades,  a pont  Alexandre  a Beaux  Arts  két  palotájával, 
melyek  az  Avenue  Nicolas-t  alkotják,  művészi  konceptusát  tekintve,  a legsikerültebb. 

Maga  a pont  Alexandre  bátran  mondhatjuk  egy  műremek  nemcsak  egészében,  de 
minden  egyes  apró  részletében  is.  Egy  nyugodt  lapos  ívben  hidalja  át  a Szajnát; 
feljáróit  két-két  magas  piedestálon  aranyozott  lovas-csoportok  díszítik,  a híd  karfái, 
kandeláberei,  szoborcsoportjai  oly  szerencsés  arányban  állanak  egymáshoz,  hogy  szépsé- 
gében párját  nem  igen  találja  az  ember. 

A szépművészetek  Petit  Palaisja,  mely  a franciák  retrospectiv  kiállításának  adott  haj- 
lékot, nemcsak  arányos  szép  alkotás,  hanem  állandó  jellegű  épület,  mely  múzeumi  célokra 
van  praedestinálva.  Alaprajza,  termei  világítása,  az  épület  célját  tekintve  kifogástalan ; 
ezt  a fődolgot  mily  szépen  össze  tudta  egyeztetni  a tervező  művész  az  épület  külső 
szépségeivel ! 

Fájdalommal  gondolok  Budapestünk  nem  egy  középületére,  melynél  egy  kétes  értékű 
homlokzat  kedvéért  tönkre  építették  az  épület  rendeltetését,  belsejét. 

A Grand  Palais,  melyben  a francia  és  idegen  nemzetek  modern  művészetét  helyezték 

FARAGOTT  TŰKÖRKERET.  « 
0 o TERVEZTE  HORTI  PÁL.  o o 
MINTÁZTA  FANTUSZ  JAKAB. 


oooooooo  PÁI.MATARTÓ.  TERVEZTE  HORTI  PÁL.  oooooooo 
o o c o A RÉZVÁZÁT  DOMBORÍTOTTA  JANCSURÁK  VILMOS,  o o o o 
AZ  ALUMINIUM  BRONZ-ASZTALT  KOVÁCSOLTA  FORREIDER  JÓZSEF. 


A SZ.  FŐVÁROSI  POLGÁRMESTERI 
o SZOBÁNAK  IRATSZEKRÉNYE,  o 
o TERVEZTE  NÁDLER  RÓBERT,  o 
KÉSZÍTETTE  THURNHERR  JÁNOS. 

A BRONZVERETEKET  KÉSZÍTETTE  VANDRÁK  LÁSZLÓ. 


o o A PLAQUETTEKET  MINTÁZTA  BECK  Ö.  FÜLÖP  o o 

el,  hatalmas  arányaival  lepi  meg  a látogatót.  Óriási  oszlopos  csarnokon  keresztül  az 
udvarra  lépve,  egy  szobor-erdő  közepén  találjuk  magunkat.  A bejárattal  szemben  levő 
kupolás  üveggel  fedett  terem,  melybe  az  emeletre  két  oldalt  vezető  lépcsőházak  torkolnak, 
hagy  mélyebb  benyomást  az  emberben. 

Az  Esplanades  des  Invalides,  a Manufactures  Nationales  és  a művészi  iparnak  tanyája. 
Pompás  bárok  paloták  utcája,  óriási  falfestményekkel,  aranyozással  borítva,  vakítóan 
fehér  összbenyomással,  melynek  ragyogó  fehérségét  még  emeli  a Palais  des  Invalides 
sötét  tömege,  patinás  arany  kupolája,  mely  az  utcát  befejezi. 

Egy  másik  szép  pontja  a kiállításnak  a Champs  de  Mars  patkó  alakú  hatalmas  csarnoka. 

A patkó  közepét  a Salle  des  Fétes  és  a Chateau  d’eaux  képezik,  ágai  az  Eiffel 
toronynál  végződnek. 

Az  ünnepélyek  csarnoka  a francia  dekorativ  művészet  egy  remeke  úgy  szín,  mint 
forma  tekintetében.  Óriási  kupoláját  a nemzetek  címerei,  galériáit  a nemzeteket  jellemző 
szoboralakokkal  a lex,  pax,  labor,  fás  allegóriái  diszítik.  E terem,  melyet  áhítattal  szemlél 
mindenki,  suggeráló  hatással  bir,  ünnepélyes  hangulatba  ejti  a nézőt. 

Homlokzatát  a Chateau  d'Eau  képezi,  óriási  kapu  alakú  nyilás,  melyből  a víz  esését 
szabályozó  terasszok  és  kiszögelések  pompás  dekorativ  szobrokkal  fejlődnek  ki,  csipke- 
szerűen  finom  silhuettel  betetőzve. 

A harmadik  kiváló  arhitektonikus  csoportja  a kiállításnak  a Rue  des  Nations  a Szajna 
partján,  az  idegen  hatalmak  pavillonjai,  tizenöt  egész  húsz  többé-kevésbé  sikerült  palota 
sora,  a part  felé  egy  összefüggő  teraszszal  egyesítve,  a paloták  pincéiben  nemzeti  vendég- 
lőkkel. Világosan  látszik,  hogy  minden  nemzet  lehetőleg  arra  törekedett,  hogy  nemzeti 
építészetének  eredetiségeivel,  sajátságaival  hasson  és  ezért  a kiállítás  e része  változatos- 
ságánál fogva  igen  érdekes.  így  Olaszország  egy,  Velence  monumentális  építményeire 
emlékeztető  palotát  emelt  — talán  a legnagyobb  társai  közt  — a Palazzo  Dúcaié,  a Márk 
templom  formáinak,  aranyos  kupoláinak  felhasználásával. 

A törökök,  az  Egyesült-Államok  épületei  banálisak,  érdektelenek,  üresek. 

Ausztria  egy  Mária  Terézia  stílusú  palotával  képviselte  magát. 

A mi  pavillonunk,  minden  nemzeti  elfogultság  nélkül  mondva,  egyike  a legsikerül- 
tebbeknek. Bővebb  leírásába  nem  bocsátkozom,  tervei  úgy  kiállításainkról,  mint  repro- 
dukciókból eléggé  ismertek. 

A belgák  saját  izű  gótikájokban  igen  szerencsésen  megoldott  városházat  építettek  fel. 

Norvégia  egy  fából  készült  polgári  lakóház  típusát  mutatja  be,  egy  feltűnően  szép, 
halakból  komponált  frízzel  díszítve. 

Németország  egy  sikerült  német  renaissance  házat  emelt  gazdag  falfestéssel,  mely  az 
ismeretes  „Deutsches  Haus"  képviselője. 

Svédország  pavillonja  egy  faépület,  az  ottan  divó  építészeti  típusokból  összeróva, 
originális  alakú  toronynyal. 

E törekvéssel  és  célzattal  tervezték  a többi  népek  is  pavillonjaikat. 

Sajnos,  csak  a paloták  külsejét  élvezheti  eddigelé  az  idegen,  mert  azok  még  nem  nyíltak 
meg  a közönség  számára,  így  tehát  belsejökről  mitsem  irhatok.  Pedig  érdekes  volna  azt 
is  összehasonlítani,  mert  meglepő  a versengés,  melyet  az  egyes  nemzetek  ízlés,  művészi 
koncepció  és  kivitel  tekintetében  csoportjaik  installácionális  munkáiban  kifejtettek. 

Tagadhatlanul  a jól  megoldott  installáció  a kiállítás  fél  sikere;  ez  annak  csak  dekorativ 
része  ugyan,  de  a csoport  külső  foglalatja,  elrendezése  az,  a mi  a szemlélőt  megragadja 
s a mi  leginkább  megmarad  emlékében ; a tartalma  a szakembert  vonzza  és  érdekli,  s ez 
a tárgyait  felkeresi,  bármiféle  környezetben  és  foglalatban  legyenek  is. 

A szép  és  jó  installáció  dokumentuma  az  egyes  nemzetek  ízlésének  és  önkéntelenül 
vonzza  a néző  tömeget.  Igen  gyakran  egy  jól  sikerült  kiállítási  szekrény  okozója  annak, 

hogy  tartalmát  is  szemügyre  veszszük,  különben  könnyen  lehet,  hogy  közömbösen 
elsétálunk  mellette. 

A rövid  idő,  melyben  benyomásaimat  szereztem,  nemkülönben  sok  osztály  készü- 
letlensége  lehet,  hogy  arra  visz,  hogy  nem  ítélhetek  helyesen  s egy  vagy  másfél 
hónap  múlva,  mikor  a kiállítás  tökéletesen  elkészült,  más  eredményre  jutok,  de  ma  csak 
azt  mondhatom,  hogy  a mi  installációink  mellett  csak  a német  és  osztrák  installációk 
maradtak  emlékemben,  melyek  a többin  túltesznek. 

Különösen  az  osztrákoké  tűnik  ki  majdnem  minden  csoportban  igazán  diszkrét 
elegánciájával.  A «Ver  Sacrum"  ismeretes  vonalait,  formáit,  az  abban  uralkodó  ornamen- 
tikát ismerjük  itt  fel  s látjuk  testet  ölteni.  Wagner,  Olbrich,  Moser,  Hoffmann  ízlése  és 
tudása  nyújtotta  ez  installációk  alapját.  Ha  visszaemlékszünk  e művészek  ismert  koncep- 
cióira, könnyen  elképzelhetjük,  hogy  dekoratív  fa-architekturára  és  szövetek  díszítésére 
ezek  igen  alkalmasak.  Számos  csoportjuk  igazán  sikerült.  Csak  ha  erős  kritika  alá  veszi 
az  ember,  egy  bizonyos  fokú  ridegséget  vethetne  szemükre. 

Tartalmasabb,  monumentálisabb  a németek  installációja,  különösen  szép,  talán  az  egész 
kiállítás  legszebb  installációja  a német  iparművészet  csoportja.  Ennek  vetélytársa  ugyan- 
csak a német  képzőművészetek  csoportja  lehet.  Az  előbbit  Seidl,  utóbbit  Lenbach  tervezte 
és  rendezte. 

Igaz,  hogy  az  osztrákok  és  németek  a hozzá  való  anyag  s a kivitel  tekintetében,  úgy 
látszik,  költséghatárokat  nem  ösmertek  s ez  lényegesen  hozzájárult  az  elért  hatás  fokozásához. 

A mi  csoportjaink  installációi  az  iparművészeti  múzeumban  rendezett  kiállításról  ösme- 
retesek.  Derekasan  megállják  helyüket.  Elütően  a többi  nemzetek  berendezésétől,  azt 
a magyar  nemzeti  diszítő  formák  alkalmazása  jellemzi.  A többi  nemzet  többnyire  a régi 
ornamentika  keretében  mozog  s nem  törekedett  installációinak  nemzeti  ízt  kölcsönözni. 
Kivéve  az  éjszaki  nemzetek  installációit  (svéd,  norvég  és  dán),  melyek  az  új  irányban  is 
igen  figyelemreméltóan  és  szellemesen  tervezvék. 

Ezek  volnának  röviden  és  futólagosán  szerzett  benyomásaim,  melyekhez  csak  egy 
megjegyzést  óhajtanék  fűzni,  azt,  hogy  millenáris  kiállításunk  óta  e tekintetben  nálunk  is 
észrevehető  fejlődést  és  haladást  konstatálhatunk.  Vájjon  mennyire  fogják  azt  az  idegenek 
megbecsülni  és  méltányolni  és  mennyire  fogjuk  helyünket  megállani  a nagy  versenyben, 
azt  majd  megmutatja  a jövő. 

Pap  Henrik. 

FUCIIS  EMII,  KEI.IEFJE. 


KÜLÖNFÉLÉK. 


Magyar  művész  Londonban.  Ana- 
pokban  nyílt  meg  a londoni  New  Gallery 
pompás  kiállítása.  Különösen  Alexander 
Fischer  remek  emailjai  keltettek  nagy  fel- 
tűnést, a melyeket  a művész  elküld  Buda- 
pestre az  őszön  rendezendő  Walter  Crane 
kiállításra  és  Fuchs  Emil  apró  dekoratív 
szobrai,  plaquettjei,  érmei.  Fuchs  még 
egész  fiatal  ember.  Magyarországon,  Tren- 
csénben  született.  Első  tanulmányait  együtt 
végezte  Bécsben  Fadruszszal  és  Zalával. 
Azután  Rómába  ment,  hol  egymásután 
nyerte  a legelső  dijakat.  Egyetlen  monu- 
mentális művét,  egy  sírkeresztet,  melyen 
egy  anya  kétségbeesetten  védi  csecsemő 
gyermekét,  a bécsi  császári  múzeum  vette 
meg.  Később  Londonban  telepedett  le  s 
itt  egyike  a legismertebb,  legfelkapottabb 
művészeknek.  Különösen  kiválóak  a por- 
treitos  medáljai.  Legutóbb  a királyné  és 
a walesi  herceg  is  ültek  a jeles  művész 
műtermében,  új  emlékérmeikhez.  Most  ki- 
állított apróságai  közül  különösen  forbes 
Robertson,  a világhírű  Hamlet,  Pineró, 
az  író.  Major  General  Sir  Ellis,  Maurice 
Ephrussi  asszony.  Lady  Churchill  két  fia. 
Síelem  gróf,  Beres  lord  admirális,  a két  Rot- 
schild  gyerek:  Evelyn  és  Anthony  plaquettjei 


csudálatosán  finomak  rajzban  és  beállítás- 
ban. Fuchs  szintén  nagyobb  csoporttal  vesz 
részt  őszszel  a budapesti  angol  kiállításon. 

Múzeum  Szegzárdon.  A nagy- 
becsű  és  az  ország  hasonló  vidéki  intézetei 
közül  messze  kimagasló  szegzárdi  múzeum- 
nak lesz  végre  a közel  jövőben  különálló 
hajléka.  Wosinszky  Mór  apát  plébánosnak 
lelkes  agitációja  s a vármegye  intéző  körei- 
nek dicséretreméltó  közreműködése  folytán 
a múzeumépület  létesítése  most  már  biz- 
tosítva van.  A belügyminister  e célra  30.000 
frt,  a közoktatásügyi  minister  pedig  20.000 
forint  állami  segélyt  engedélyezett.  Ezen- 
kívül a vármegye  által  1896-ban  megszava- 
zott 3000  frton  felül  a múzeumépítés  céljaira 
fordíttatnak  a magyarosífási  alapnak  időközi 
kamatai,  az  alapítványi  uradalom  segélye, 
a múzeumegyesület  részéről  az  alapító- 
tagdíjakból befolyt  összegek,  úgy,  hogy 
a város  által  ingyen  feljánlott  telken  kívül 
eddig  62.961  frt  áll  rendelkezésre  a vár- 
megyének a múzeum  építésére.  Az  épület 
tervét  Schikedanz  budapesti  műépítész  ké- 
szítette ; a gyönyörű  egyemeletes  renaisance 
épület  a költségvetés  szerint  közel  70.000 
frtba  kerül.  A megyei  közgyűlés  határozata 
értelmében  a rendelkezésre  álló  62.961  frt 

FUCHS  EMIL  RELIEFJE. 


3 krajcár  építési  tőkét  néhány  évig  kama- 
toztatják, mig  a szükséges  összeggé  növe- 
kedik s akkor  fognak  az  építéshez,  addig 
pedig  a dunántúli  közművelődési  egyesület- 
től is  kérnek  anyagi  hozzájárulást. 

A párisi  kiállítás  nemzetközi  juryje 

május  hó  23-án  alakult  meg.  A képző- 
és  az  iparművészeti  csoportokban  a keres- 
kedelmi m.  királyi  minister  megbízásából 
Magyarországot  a következő  tagok  kép- 
viselik: Gróf  Aflűírássj/ Tivadar,  gróf  Ester- 
házy Pál,  Ráth  György,  Fittler  Kamill, 
továbbá  Edvi  Illés  Aladár,  Thék  Endre, 
Faragó  Ödön  és  Zsolnay  Miklós. 
Zsolnay  Vilmos  emléke.  Pécs  városa 

a minap  tartott  közgyűlésén  foglalkozott  a 
modern  művészi  keramika  legjelesebb  mes- 
terének emlékével.  Majorossy  Imre  polgár- 
mester  szép  beszédet  mondott  a nemrég 
elhunyt  Zsolnay  Vilmosnak,  Pécs  város 
díszpolgárának  munkás  életéről,  eredmény- 
teljes működéséről  és  indítványozta,  hogy 
érdemeit  jegyzőkönyvbe  iktassák,  arcképét 
festessék  meg  a közgyűlési  terem  díszére 
és  Pécsett  fölállítandó  szobrának  pénzalap- 
jához 2000  koronával  járuljon  a város. 
A közgyűlés  az  indítványokat  egyhangúlag 
elfogadta.  A kegyeletes  célra  lapunk  szíve- 
sen közvetíti  s nyilvánosan  nyugtázza  az 
adományokat,  melyek  a „Magyar  Ipar- 
művészet" szerkesztősége  címére  küldendők. 

Ifj.  Vastagh  Gy.  „ Csikós " szobrá- 
nak reprodukciója,  melyet  lapunk  legutóbbi 
számában  közöltünk,  többféle  félreértésre 
adott  okot.  Ezért  helyén  valónak  látjuk 


kijelenteni,  hogy  a közölt  kép,  mintegy 
35  centiméter  magas  bronzöntvény  után 
készült,  melynek  eredetije  jelenleg  a párisi 
kiállításon  levő  sz.  főv.  polgármesteri  szobát 
díszíti.  Ez  a kisméretű  szobrocska  kiseb- 
bített hű  mása  annak  a mintegy  4 méter 
magas  kiválóan  sikerült  szoborműnek,  mely, 
Vastagh  eredeti  mintája  után,  Steiner  Ármin 
és  Ferenc  gyárában,  domborított  rézlemez- 
ből készült,  s mely  Párisba  való  elküldése 
előtt  egy  ideig  az  országos  iparművészeti 
múzeum  előtt  fel  volt  állítva.  A szobornak 
kisméretű  mintáját  a magyar  iparművészeti 
társulat  vette  meg,  sokszorosítás  céljából. 

Az  „Innen  Deko ratio n“  utolsó 

(áprilisi)  füzete  a magyar  iparművészet 
egy  nagytehetségű  művészével,  Wiegand 
Edével  foglalkozik,  a kinek  bútorterveiből 
egy  egész  sorozatot  közöl. 

Örömmel  veszünk  erről  tudomást,  annyi- 
val is  inkább,  mert  ebben  épen  iparművé- 
szetünknek az  az  ága  jut  megérdemlett  elis- 
meréshez, a mely  nálunk  a leghosszabb 
ideig  vergődött  idegen  hatás  alatt  s csak 
a legrövidebb  idő  óta  szabadult  fel  e hatás 
alól.  A bútor-tervezés  dolgában  az  utolsó 
időig  kényre-kegyre  ki  volt  szolgáltatva 
Bécsnek  — s ime  ma  már  a külföld  is 
elismeri  önállóságunkat  e téren. 

Wiegand  terveit  mindannyian  ismerjük. 
E folyóirat  is  közölt  belőlük  szemelvénye- 
ket s a karácsonyi  kiállításunkon  látható 
volt  sorozatról  úgy  a közönség,  mint  a 
kritika  elismerte,  hogy  e téren  ő elsőink 
között  áll.  - Azóta  pedig  a Mérnök-  és 

Építész- Egylet  Közlönye  és  az  Építő  Ipar  — 
is  közölt  egynéhányat  terveiből.  Már  akkor 
szóba  jött  - mi  előnyei  vannak  Wiegand 
terveinek  s akkor  elismertük,  hogy  művei 
megfelelnek  tervező  intencióinak : minden- 
ben Ízléseset,  gyakorlati  szempontból  cél- 
irányosat teremteni  s hogy  a bútorok  ész- 
szerű szerkezetük,  szellemes  formájuk  és  a 
vonalak  eleganciája  által  művészi  hatást 
keltsenek.  Mindezt  elismeri  Wiegand  búto- 
rairól az  „Innen  Decoration"  is,  a melynek 
szerkesztősége,  Györgyi  Kálmán  tanárnak 
Wiegandot  és  működését  jellemző  cikke 
után  még  külön  kiemeli  a tervező  rajzbeli 
ügyességét.  „Vázlatai  — mondja  a szerkesz- 
tőség megjegyzése  — részben  tollal  rajzol- 
vák,  részben  aquarelle  munkák  — világosan 
és  üdén,  sőt  gyakran  merészen  (keck) 
vannak  oda  vetve,  s valamennyi  megra- 
gadó, ötletes  és  egyéni." 

Wiegand  különben  most  munkáival  át- 
megy a calaisi  csatornán  is.  A Londonban 
megjelenő  „Akademy  Architecture''  júniusi 
számában  a karácsonyi  kiállításról  ismert 


„Kunyhóm"  című  tervet  és  Dr.  Baróthi 
nyaralójának  tervét  fogja  hozni.  A keresk. 
ministerium  égise  alatt  megjelent  „Minta- 
lapok" pedig  legközelebb  egy  teljes  Wiegand- 
füzetet  fognak  adni.  Rexa  Dezső. 

Phóto-Club.  E címen  az  amateur 

fényképezők  társasággá  alakultak.  A klub 
célja:  a fényképezés  művészi  és  tudományos 
fejlesztése.  A klub  kényelmes  és  célszerűen 
berendezett  helyiségei  az  Egyetem-tér  és 
Kaplony-utca  sarkán  lévő  Andrássy-palo- 
tában  vannak,  a hol  e hó  folyamán  művé- 
szi levelezőlap-kiállítás  fog  megnyílni. 
A múlt  hó  folyamán  a klubnak  házi  kiál- 
lítása volt,  a melyen  Br.  Eötvös  Lóránt, 
dr.  Wartha  Vince,  a klub  elnöke,  Márffy 
Albin  és  H.  Oaal  Adorján,  alelnökök, 
Széchy  Gyula  festő,  Rexa  Dezső,  dr. 
Joannovics  Pál,  stb.  stb.  vettek  részt.  A klub 
minden  pénteken  este  összejövetelt  tart,  a 
melyen  vetített  képeket  mutatnak  be,  úgy 
a tagok,  valamint  Zamborin  Károly  — az 
Európaszerte  ismert  diapositiv  festő  — 
műveiből.  A legközelebbi  péntekek  vala- 
melyikén Rexa  Dezső  tagtársunk  „Shakes- 
peare Itáliában"  címmel  — vetített  képek- 
kel illustrált  előadást  fog  tartani.  - A klub- 
ban kényelmes  műterem,  laboratórium,  tár- 
salgó, könyvtár  áll  a tagok  rendelkezésére. 
A laboratóriumban  dolgozóknak  pedig 
Zamboni  és  Eunk  udvari  fényképészek  szol- 


gálnak  tanácscsal  és  magyarázattal.  A klub 
az  érdeklődőket  szívesen  látja  péntek  esti 
összejövetelein. 

Chamber  of  horrors.  A mint 
e folyóirat  legutóbbi  számának  hivatalos 
rovatában  olvasható,  a m.  iparművészeti 
társulat  választmányának  március  hó  i8-án 
tartott  ülésén  indítványt  tettem,  hogy  állítson 
össze  a társulat  egy  gyűjteményt  külföldről 
importált  olyan  tárgyakból,  a melyeket 
nálunk  úton-útfélen  árulnak  s a melyeken 
az  Ízléstelenség  legszembeötlőbben  nyilvá- 
nul. Ezzel  azt  akarnám  elérni,  hogy  a közön- 
ség tudja  meg,  hogy  mit  ne  vásároljon, 
mire  ne  költse  a pénzét.  E gyűjteménynyel 
együtt  oly  hazai  iparművészeti  tárgyakat 
kellene  kiállítani,  a melyek  külső  forma 
s kidolgozás  tekintetében  kifogástalanok  s ár 
dolgában  is  kiállják  a versenyt  a külföldi 
selejtes  portékával.  így  tehát  nemcsak  ok- 
tató s izlésnemesítő  hatású  volna  az  ilyen 
kiállítás,  de  nemzetgazdászati  szempont- 
ból véve  is  üdvösnek  Ígérkezik.  Egyébként 
utaltam  Angliára,  a hol  annak  idején  szintén 
helyén  valónak  látták,  hogy  efajta  kiállítást 
rendezzenek,  a melyet  „Chamber of  horrors“- 
nak  neveztek  el. 

A fölvetett  eszméhez  egyes  lapok  kom- 
mentárt fűztek  s érthető,  hogy  a többféle 
véleménynyilvánítás  közt  olyan  is  volt, 
a mely  a sajátságos  s szokatlan  kiállítással 
nem  rokonszenvezett,  sőt  azt  éppen  kép- 
telenségnek nyilvánította. 

Nem  szándékozom  ezekkel  az  ellen- 
véleményekkel  e helyen  vitába  bocsátkozni, 
hiszen  elég  világosan  körvonaloztam  a ki- 
állítás intencióját,  úgy  hogy  minden  elfogu- 
latlan tisztában  lehet  annak  céljával.  De  ne- 
hogy hallgatásom  félremagyaráztassék,  szó 
nélkül  nem  hagyhatom  két  lapnak,  ú.  m.  a 
Magyar  Géniusz  s a Neues  Pester  Journal- 
nak V.  B.  jegyű,  illetve  Balduin  Qroller  nevű 
munkatársainak  azt  a ráfogását,  hogy  az 
angol  példa,  a melyre  hivatkoztam,  nem  áll. 

A magam  igazolására  tehát  a legilleté- 
kesebb helyre,  a londoni  South  Kensington 
Museum  igazgatóságához  fordultam  s egy 
Londonban  élő  honfitársunk  révén  kérdést 
intéztettem  a „Chamber  of  horrors"  dolgá- 

ban,  mire  az  igazgatóság  a következőkben 
adta  meg  a kivánt  választ: 

M. 

No.  12415/1900. 

Board  of  Education,  South  Kensington, 
London,  SU^. 

20-th.  April,  igoo. 

Victoria  and  Albert  Museum 

[late  South  Kensin^on  Museum]. 

Sir ! 

In  reply  to  your  letter,  received  on  the 
1 2-th.  instant,  I am  directed  to  refer  you  to 
page  33  of  the  First  Report  of  the  Depart- 
ment of  Practical  Art.  From  this  Report  it 
will  be  seen  that  when,  in  1853,  the  collections 
of  purchases  from  the  Great  Exhibition  of 
1851  were  publicly  exhibited  in  Marlborough 
House  a small  portion  of  the  Museum  thus 
formed  was  fitted  up  with  specimens  of  manu- 
factures which  appeored  to  illustrate  depar- 
tures from  those  principles  of  Art  which 
were  recognized  by  the  Department.  After 
some  time,  this  special  collection  was  with- 
drawn. 

Jam, 

Sir, 

Your  obedient  Servant, 

J.  R.  Fowke. 

Ebből  tehát  nyilvánvaló,  hogy  az  angol 
példa,  a mire  hivatkoztam,  áll,  a mennyi- 
ben az  1851-iki  londoni  világkiállításon 
tényleg  beszereztek  egy  gyűjteményt,  »mely 
felvilágosításul  szolgált  a művészet  alap- 
elveinek hiányáról",  a mely  gyűjtemény 
1853-ban  a Marlborough  Museumban  egy 
ideig  kiállítva  volt. 

A londoni  múzeum  igazgatóságának  nyi- 
latkozatát eredetiben  bárkinek  szivesen  meg- 
mutatom. Györgyi  Kálmán. 

A párisi  kiállítás  magyar  ipar- 

művészeti  csoportjának  kétségkívül  egyik 
legérdekesebb  darabja  az  az  ékszer-szekrény, 
a melyet  Scholtz  Róbert  udv.  szobafestő 
megrendelésére  és  Nádler  Róbert  tanár 
terve  alapján,  Thurnherr  János  asztalos  és 
Miinek  Adolf  ötvös  közösen  készített. 


A szekrény  magyar  diófából  készült,  mely 
berakott  (inkrusztált)  ezüstdrót-ornamentu- 
mokkal,  változatos  alakú,  részben  drága- 
köveket magába  foglaló,  részben  zománc- 
művű szögekkel  s rozettákkal  gazdagon  van 
díszítve. 

Elküldés  előtt  a szekrénykét  megnézte 
Hegedűs  Sándor  kereskedelmi  minister, 
a ki  elismerését  fejezte  ki  az  érdekes  munka 
megalkotói  előtt.  Füzetünk  második  mellék- 
letén hű  képét  mutatjuk  be  a szekrénynek. 

Az  Országos  Iparegyesület  évi 
jelentése  az  1899.  évben  kifejtett  működé- 
séről, melyet  az  egyesület  igazgatósága  a 
f.  évi  május  hó  20-án  megtartott  közgyűlés 
elé  terjesztett,  vaskos  füzetet  tölt  be.  A nagy 
gonddal  szerkesztett  jelentés  könnyen  át- 
tekinthető képet  ad  arról  a buzgó  és  sikeres 
tevékenységről,  melyet  az  érdemes  egyesület 
a lefolyt  évben  kifejtett.  Számos  fontos 
kérdésben  az  egyesület  köréből  indult  ki 
az  első  lépés  s törekvése  minden  aktuális 
kérdésben  oda  hatott,  hogy  az  iparos-köz- 
vélemény fölfelé  s lefelé  egyaránt  érvé- 
nyesüljön. Ezeknek  a törekvéseknek  hat- 
hatós támasza  a tekintélyben  mindinkább 
erősbödő  egyesületi  közlöny,  a Magyar  Ipar, 
melyet  a ritka  energiájú  igazgató,  Oelléri  Mór 
nagy  ügyszeretettel  szerkeszt,  mely  folyóirat 
nemcsak  éles  szemű,  állhatatos  védője  a 
hazai  ipar  érdekeinek,  de  egyúttal  oktatója 
s irányítója  a magyar  iparosvilágnak.  A múlt 
évi  tevékenységnek  súlypontja  az  iparpárto- 
lási  mozgalomra  esett,  a melynek  sikerei- 
ben az  egyesületnek  elévülhetlen  érdemei 
vannak.  Működése  e mellett  kiterjedt  úgy- 
szólván a hazai  ipart  érdeklő  minden  moz- 
zanatra. A jelentés  a többi  között  örömmel 
konstatálja  a közeledést,  a M.  Iparművészeti 
Társulat  s az  egyesület  között.  Remélhető, 
hogy  a közel  jövőben,  a midőn  a M.  Ipar- 
művészeti  Társulat  is  szélesb  alapokra  fek- 
tetheti működését,  a kapocs  a rokon-egye- 
sülettel még  bensőbbé  fog  válni. 


Iparművészet.  1900. 


III.  ÉVFOLYAM.  VI.  MELLÉKLET. 


ÉKSZERSZEKRÉNY. 

Tervezte  Nádler  Róbert  tanár. 

Készítette  Thurnherr  János  asztalos  és 
Műnek  Adolf  ötvös. 

Lippich  de  Korongh,  Alexis:  Les 

Beaux-Arts  en  Hongrie.  Budapest,  Hor- 
nyánszky,  iQoo. 

A párisi  szépművészeti  kiállítás  magyar 
osztályának  katalógusa  tartalmazza  Lippich 
ez  értekezését,  melyben  rövid  alakban, 
mégis  alapos  tájékoztatást  nyújt  szerző  a 
külföldnek  hazánk  művészi  történetéről  és 
törekvéséről.  Mátyás  király  dicsőséges  kor- 
szakát tárgyalva,  a könyvdiszítés  világhirű 
remekeit,  a korvinákat  is  ismerteti.  Ezeknek 
örökszép  miniatűrjeit  és  kötésük  művészi 
becsét  eléggé  méltányolja;  más  iparművé- 
szeti szempont  azonban  csak  még  egy 
helyütt  fordul  elő,  midőn  a magyar  ötvös- 
ség dicséretére  elmondja,  hogy  111.  Iván  cár 
1488-ban  hazánkból  csalogatott  ötvösöket 
udvarába.  A kiváló  gonddal  és  a célt  szem- 
mel tartó  felfogásban  megírt  értekezés  a 
művészi  nevelés  fontosságának  különös 
hangsúlyozásával  záródik.  Cz. 

„ Uránia“  cím  alatt  Molnár  Viktor 
vezetésével  egy  érdekes  lap  jelent  meg 
(Akadémia-u.  4.),  mint  a tudományok  s a 
művészetek  népszerűsítése  céljából  alakúit 
» Uránia  magyar  tudományos  egyesület" 
egyik  eszköze,  a melyben  egy  neves  tudós- 
gárda megkedveltetni  igyekszik  a nagy 
közönséggel  a közművelődés  minden  ága- 
zatát felölelő  ismereteket,  a miket  tartalomra 
nézve  komoly,  de  formára  nézve  könnyed 
alakban  közöl  olvasóival.  Élénk  figyelem- 


mel fogjuk  kisérni,  hogy  a magyar  ipar- 
művészet népszerűsítésénél  mennyiben  fog 
számunkra  segédkezet  nyújtani. 

Mennyezetfestés  nehány  fenmaradt 
emlékét  ismerteti  Kelemen  Lajos  az  Erdélyi 
Múzeum  ez  évi  februári  számában,  melyet 
a pókai,  ajtón i és  a maros-szt.-györgyi 
templomokban  látott. 

A pókai  templom  hajóját  egyszerű  deszka 
négyszöglapok  fedik,  mintegy  50  darab,  a 
melyek  1666-ból  származnak  és  a magyaros 
reneszánsz-stilű  ornamentumok  gazdag  vál- 
tozatát őrizték  meg.  A festőjük  fősúl)d  nem 
is  annyira  az  összhangra,  mint  inkább  a 
motivumok  összeállítására  és  az  egyes  táblák 
szépségére  fektette.  Csaknem  mindenik  tábla 
önálló  kompozíció.  De  ezen  változatosságra 
az  egyes  táblák  különböző  alakjai  is  kény- 
szerítették a festőt.  Mert  van  azok  közt 
négyzet,  több  különböző  alakú  téglalap  és 
általános  négyszög.  Ezeken  mind  megfelelő 
minta  van  alkalmazva.  Jellemzésül  közöljük 
egyiknek  leírását: 

„A  szentély  közepe  táján  lévő  mintegy 
60  cm.  hosszú  és  80  cm.  széles  négyszö- 
gön közepétől  kezdve  a hosszúsági  közép- 
vonalon fel  és  le  egy  szalagszerű  piros 
átkötéssel  kettéválasztva  egy-egy  izmos,  sárga 
száron  piros  liliom  virág  nő  fel.  Kelyhe 
alatt  hármas  kis,  gömbölyű,  sárga  vacok 
helyezkedik  el,  mely  felé  két  oldalt  egy- 
egy  íj-szár  alakban  visszahajló  sárga  kard- 

levél  nyúlik  ki  az  átkötő  szalag  alól.  A széles- 
ségi középvonal  szimmetrikus  diszítményét 
az  átlók  irányába  kihajló  sötétkék  akanthus 
alkotja,  melynek  szélei  a hosszúsági  közép- 
vonal felé  sírnák,  a szélességi  középvonal 
felé  pedig  szelid  hajlású  karajokat  képez- 
nek. Egyik  mélyebben  kivágódó  karajból 
kétfelől  a szélességi  középvonalra  merőle- 
gesen egy-egy  kisebb  piros  liliom  nő 
szembe  s köztük  a harmadik  kelyhével 
vízszintes  irányban  befelé,  a piros  átkötés 
irányába  nyúlik  be.  A nagyobb  karaj  közök- 
ből kacsok  ágaznak  el,  a széthajló  leve- 
lekről és  a hosszúsági  középvonalba  eső 
nagyobb  liliomoktól  üresen  hagyott  terü- 
letre pedig  piros  bimbó  hajlik  elő." 

Az  ajtoni  (Kolozsmegye)  ev.  ref.  tem- 
plom mennyezete  1750  körül  készült.  A két 
asztalos-festő  — Hajdú  Sámuel  és  Bétsi 
Sámuel  — nevét  megőrizte  a felirat.  Alig- 
hanem kolozsvári  mesterek  lehettek,  s elég 
ügyességgel  alkalmazták  a népies  magyar 
moíivumokat.  Festményükön  a virágdísz  az 
uralkodó : tulipán  a hagymájával,  szegfű  levél- 
csokorral. Az  ajtoni  mennyezetfestők  azon- 
ban nagyobbszabású  kompozíciókra  nem 
képesek.  Csak  a bútorok  sablonos  festéséhez 
szoktak  s nemesebb  munkánál  sem  tudnak 
azon  felülemelkedni.  Nem  tudnak  alkotni. 
De  mégis  van  egy  érdemük : fentartották  az 
eltanult  alakokat,  igaz  hogy  kezökben  az  is 
népies  elemekké  válik  s épp  úgy  megjelenik 
a tulipános  ládákon,  mint  a templomok 
mennyezetén.  Korra  és  műértékre  — a maros- 
szt.-györgyi  — r.  kath.  templom  mennyezete 
sem  áll  utolsó  helyen.  Kidolgozása  igen 
szép,  bár  változatosnak  éppen  nem  mond- 
ható. A XVÍI-XVIll.  században  készült. 

Nyomdász-Évkönyv  igoo-ra  dm 

alatt  Novitzky  László  szerkesztésében  meg- 
jelenő könyv  a nyomdász-íróknál  megszo- 
kott eleven  és  tömör  cikkeket  tartalmaz. 
Az  első  cikk  magáé  a szerkesztőé.  A könyv- 
nyomtatás  történetét  adja  elő  érdekesen  és 
értelmesen;  kezdve  azon  időtől,  a mikor 
a könyvnyomtatás  még  nem  volt  mesterség, 
hanem  művészet  meg  mélységes  mély  tudo- 
mány, a mikor  a könyvnyomtatónak  még 
címere  volt,  kardosán  járt,  akár  csak  az 


ország  bárói ; folytatva  a történetet  század- 
ról-századra  napjainkig.  A következő  cikk 
Ruzicska  Gyuláé  és  a modern  irányú 
szedésnek  alapelvét  tárgyalja.  Természet- 
szerű  folytatása  ez  az  előző  históriai  cikk- 
nek, belőle  a jövő  képét  látjuk,  a midőn  a 
nyomdászat  célja  és  hivatása  azonos  az 
iparművészeiével  általában  és  a mesterség, 
kiemelkedvén  a sablonokból  és  ízléstelen- 
ségből, magasabb  igényeknek  kielégítését 
tekinti  feladatául. 

A bölcsőkről  írt  értekezést  ti.  Gab- 

nay  Ferenc,  a Természettudományi  Közlöny 
februári  számában.  Az  inkább  ethnográfiai 
jelentőségű  dolgozat  a bölcsőt  műipari 
szempontból  is  méltányolja.  Számos  illusz- 
trációt közöl  somogyi,  kalotaszegi,  torockói 
bölcsőkről.  Általános  művelődéstörténeti 
háttérben  tárgyalja  a nomád  népektől  kezdve 
a legújabb  francia  bölcsőkig,  melyet  az  Art 
et  décoration  1897-iki  pályázatából  vett  át. 

Larisch:  Ueber  Zierschriften  lm 

Dienste  dér  Kunst.  München,  i8gg.  Ára: 
1 korona  80  fillér. 

Soha  annyit  nem  vétettek  a föliraíoknál 
a művészi  elrendezés  és  a jó  ízlés  ellen, 
mint  napjainkban,  mikor  pedig  a művészet 
érvényesülésének  kívánalma  a legkisebb 
részletekre  is  kiterjed.  Az  olvashatatlan  és 
egyszerűen  rettenetes  betűk  üldöznek  a 
plakátokról  s más  feliratos  holmikról  és 
nyomtatványokról ; arról  pedig,  hogy  a fel- 
írat célja  és  környezete,  valamint  más  szem- 
pont befolyása  is  figyelembe  vétessék,  szó 
sem  lehet.  Larisch  könyvecskéje  minderre 
vonatkozó  szabályokra  tanít  meg  bennünket 
s egyben  világos  példákkal  igazolja  a jó- 
ízlés követelményeit.  Hasznát  vehetik  nem- 
csak a címfestők  és  nyomdászok,  hanem 
mindazok  is,  kik  nyomatnak  vagy  valamely 
feliratot  készíttetni  akarnak. 

Neumann,  Carl:  Dér  Kampf  iim 

die  neue  Kunsí.  Berlin. 

Mitrovics  Gyula  ez  évi  Budapesti  Szemle 
első  számában  hosszabb  cikk  keretében  fog- 
lalkozik a fönt  nevezett  művel.  Nem  lesz 
talán  fölösleges  főbb  vonásaiban  nekünk  is 
bemutatnunk  Neumann  könyvét,  melynek 
egyes  része  a magyar  iparművészet  jövője 

iránt  érdeklődők  előtt  kétségbevonhatatlanul 
tanulsággal  szolgálhat.  Különösen  ama 
pontjára  fordítjuk  könyvénél  a figyelmet, 
amely  a művészet  és  a közönség  viszonyá- 
ról szól,  mint  amiről  nálunk  is  sok  szó 
esik.  A művészet  felvirágozásának  nélkülöz- 
hetetlen kelléke  a képzett  és  öntudatos  kö- 
zönség, mely  jelentékeny  hatást  gyakorol 
magának  a művészetnek  irányítására  is. 
A múlt  története  elég  világos  és  sok  példát 
nyújthat  erre.  Sőt  azt  a tünetet,  hogy  a 
XIX.  század  ipari  termékeinek  nagy  része 
úgyszólván  teljesen  nélkülözték  a művészi 
elemet  s bennök  a sablon  elölte  a művé- 
szetet és  csak  gyárakból  elégítették  ki  a 
szükségleteket,  szintén  a közönség  fejletlen 
ízlésének  tudhatjuk  be;  miután  a divat 
szeszélyét  követő  közönség  csak  az  olcsó 
és  új  formákat  kereste.  A divat  zsarnok- 
sága tehát  az,  amely  nem  is  annyira  jelen- 
sége, mint  inkább  oka  korunk  művészeti 
hanyatlásának.  Magok  a művészek  és  a 
művészeknek  impulzust  adó  esztétikusok  is 
az  újat  tartják  jobbnak  s valamint  a min- 
dennapi élet  megkívánja  a meglepetéseket 
a ruházkodásban,  bútorozkodásban  és  szoba- 
díszben, azonképen  a művészetben  is  a még 
soha  sem  létező  megalkotásával  próbálkoz- 
nak. így  a művészek  nem  a művészet 
nagy  céljait  akarják  megvalósítani,  hanem 
újabbnál -újabb  különösségeken  törik  fejőket. 
Mindez  pedig  — Neumann  szerint  — a 
közönség  kiforratlan  ízlésében  leli  magya- 
rázatát; nem  belső  szükséglet  még  ma  a 
művészet,  legfeljebb  csak  divat.  A letűnt 
századok  műpártoló  közönségének  elenyész- 
tével  a művészetre  jótékonyan  ható  Maece- 


nások  is  megcsappantak.  S valamint  minden 
hatalmat,  úgy  a pártfogás  jogát  is  az  állam 
maga-magának  szerezte  meg.  A vezető  elemek 
állami  támogatásban  részesítik  a művészetet: 
akadémiát  állítanak  fel  s múzeumokat  szer- 
veznek bevásárlások  által.  Azonban  az  aka- 
démiákban nincs  hitünk,  mint  a hogy  (ha 
lehetne)  egy  költő-iskolától  nem  várhatnók 
a nemzeti  irodalom  fellendülését.  A másik 
állami  eszköz,  a művásárlás,  még  kétségesebb 
becsű,  mert  ha  a protekció  érvényesülésére 
nem  is  tekintünk,  a bizottságok  kompro- 
misszumra lépett  ízlése  nem  irányíthatja 
megállapodott  elvek  szerint  áldásosán  a mű- 
vészetet. Szóval  a saját  egyéni  ízléssel  bíró 
államfők  bőkezűségét  nem  egy  könnyen 
lehet  pótolni.  Többé-kevésbé  lényegtelennek 
tartja  Neumann  az  egyesületi  tevékeny- 
séget is,  noha  ezeknél  kiemeli,  hogy  a nagy 
közönség  érdeklődését  ébren  tartják,  fokoz- 
zák és  a művészek  és  a nagy  közönség 
közt  az  összeköttetéseket  ápolják.  Mindezzel 
azonban  nincs  az  mondva,  hogy  az  állam 
húzódjék  vissza  a művészetek  felkarolásától. 
Az  állam  gondoskodjék  a közönség  neve- 
léséről és  ne  annak  pótlásáról  vagy  helyet- 
tesítéséről, — mint  a cikk  mondja.  „Költsön 
milliókat  szegényes  gyűjteményeinknek  meg- 
állapított becsű  s már  különböző  idők  ízlését 
kiálló  darabokkal,  klasszikus  műremekekkel 
való  kiegészítésére,  a hazai  emlékek  föltar- 
tására, összegyűjtésére  és  fölkutatására,  vidéki 
múzeumok  és  tárlatok  szervezésére  és  gyá- 
molítására,  a közönség  ízlésének  fölolvasások, 
szakegyesületek  útján  való  fejlesztésére,  az 
ifjúságnak  a műélvezetekre  való  ráneve- 
lésére". 

A könyvkötészetet  is  egyik  jelentős 

ágává  fejlesztették  a modern  iparművészet- 
nek az  angolok  és  utána  a németek,  mig  a 
franciák,  kik  pedig  e szakban  egyidőben  a 
legelőkelőbb  helyet  foglalták  el,  ma  már 
nem  mérkőzhetnek  e két  nemzettel.  így  a 
Grolier,  Majoli,  és  Le  Gascon  kötések  haj- 
dani utánzói  nyomán  erőskezű  művészek, 
mint  Crane  és  Morris,  reformálták  a könyv- 
táblák díszítését  is,  úgy  hogy  napjainkban 
Anglia  után  megy  a mai  ízléstől  áthatott 
iparművész.  Gyönyörű  sorozatát  látjuk  a 
könyv  külső  díszítéséről  egybegyűjtve  a 
Studio  ez  évi  Winter  — Number-ében ; az 
egész  szám  modern  könyvtáblák  reproduk- 
cióinak és  azok  tervezőiről  írt  ismerteté- 
seknek van  szentelve.  Walter  Crane,  Cow- 
lishaw,  Housman,  Feli,  Robinson,  Talwin 
Morris  s más  előkelő  művészek  terveze- 
teiben csak  élvezetet  lelhetünk  és  egyben 
világosan  megtanítanak  a modern  könyv- 
kötés alapelveire.  Mindenekelőtt  tartsák  a 
könyvtábladísz-tervezők  szem  előtt  a kötés 
tehnikáját  és  célját.  Csupán  a fedél  díszí- 
téséről, szemnek  kellemessé  tételéről  lehet 
szó  s nem  a tartalom  illusztrálásáról,  bár 
a szöveggel  ellentétes  hangulatot  sem  sza- 
bad keltenie  a dekorálásnak.  S ha  ismerjük 
is  a történeti  kötés-stílusokat,  azt  szolgailag 
követni  értelmetlenség  és  nem  művészet. 
A mai  kor  művészeti  ízlésének  bélyege  rajta 
kell  hogy  legyen  a könyv  külső  megjelenési 
formáján  is,  a mely  szintén  hivatva  van  be- 
számolni az  utókornak  törekvéseinkről  és 


ideáljainkról  épp  úgy,  mint  bármely  ívekre 
terjedő  szöveg.  Ugyancsak  a könyvkötésre 
vonatkozó  néhány  hasznos  szabályt  és  példát 
mutat  be  P.  Kersten  a Kunstgewerbeblatt 
6-ik  számában. 

A modem  művészet  és  a keres- 
kedők.  Az  arhitektura  keretében,  a mely  a 
városi  utcáknak  művészi  jelleget  kölcsönöz, 
ezeknek  ízléses  vagy  ízléstelen  voltát  misem 
befolyásolja  annyira,  mint  az  egymás  mel- 
lett sorakozó  boltok  külső  kiképzésükkel. 
Budapest  utcáinak  az  arhitekturájában  sok 
művészi  vonással  találkozunk,  sajnos,  sok 
az  ízléstelenség  is  ebben  s a mi  ez  utóbbit 
ellensúlyozhatná : kereskedőinknek  boltjuk 
külső  kiképzésében  nyilvánuló  jó  ízlése,  ez 
még  vajmi  ritka  madár  nálunk.  A cég- 
táblákon kezdve,  a melyek  formátlan  betűik- 
kel, egymást  túllicitáló  rikító  színeikkel  szinte 
elviselhetetlen  disszonanciában  ordítanak 
legelőkelőbb  utcáinkban  is,  a portálok, 
kirakatok,  az  ezek  elé  iktatott  korlátok  lép- 
ten-nyomon  megbotránkoztatják  a jó  ízlésű 
embert.  Azok  az  üzleteink,  a melyek  tulaj- 
donosai ezek  külsejének  gazdagabb  kikép- 
zésével is  akarják  cégük  előkelőbb  voltát 
kifejezni,  történelmi  stílusokban  tervezett 
portáljaikkal  úgy  festenek,  mintha  egy  fába 
transzponált  antik  templomot  vagy  renais- 
sance palotát  lapítottak  volna  ajtajuk,  kira- 
katablakaik elé.  Van  ugyan  egy-két  külse- 
jében modern  szellemben  alakított  boltunk 
is;  sajnos,  a reklám  s nem  a művészi  szellem 
lévén  kiképzésének  az  alapmotivuma,  a sze- 

cesszio  szertelenségeivel  ez  sem  kevésbbé 
ízléstelen  a fába  vagy  ércbe  transzponált 
kőarhitekturánál.  Hogy  mily  pompásan 
érvényesülhet  a modern  stílus  az  üzletek 
külsején  és  belsejében  egyaránt,  hogy  válasz- 
tékos művészi  vonásainak  diszkrét  harmó- 
niájával mint  bilincseli  le  a járókelőt,  ennek 
a bizonyításával  foglalkozik  az  Art  et 
Décoration  februári  számának  az  első  cikke. 
Nagyobbára  Charles  Plumet  és  Tony  Sel- 
mersheim,  két  jeles  párisi  tervező-művész 
alkotásaival  találkozunk  az  ebben  bemuta- 
tott munkák  sorában,  a melyeken  a modern 
művészet  körének  újabb  gyarapodása  tárul 
elénk  örvendetes  módon.  Hogy  Páris  keres- 
kedői mennyire  értik  meg  koruk  szavát, 
annak  misem  örvendetesebb  bizonysága, 
mint  az,  hogy  egymásután  alakítják  át  por- 
táljaikat, cserélik  ki  modern  szabásúval 
berendezésüket,  mely  eddig  az  előkelőbb 
cégeknél  mindenfelé  barokk,  rokokó  vagy 
empir  stílű  volt.  Az  üzletek  közül,  a melyek 
külsejét  az  említett  folyóirat  képben  is  be- 
mutatja, egy  ötvös  bolt,  egy  kis  vendéglő, 
fehérnemű  és  divatárú  üzlet  válik  ki.  Por- 
tálja valamennyinek  modern  szellemben 
tervezett,  pácolt  fakeret,  itt-ott  diskrét  fes- 
téssel, bronz  és  vas  applikációkkal.  A ven- 
déglő emeleti  ablakait  két  oldalt  festett 
panneauk  díszítik,  az  ablakok  között  ková- 
csoltvas-gázlámpások  láthatók;  az  ötvös- 
bolt kirakatablakait  pompás  művű  kovácsolt 
rács  védi,  a mely  az  ajtó  nyitáséval  egy- 
séges, lendületes,  lineáris  kompozícióba 
olvad.  Modern  szellemű  és  ízléses  e boltok 
belső  díszítése  is,  bútoraik  s a különböző 
polcok  szintén.  A modern  stílusnak  a párisi 
szállókban  és  kávéházakban  való  alkalma- 
zásáról szól  a Revue  des  Arts  Décoratifs 
februári  száma.  A Café  de  Paris  diskrét 
pompával  ellátott  helyiségeinek  az  egyes 
részleteit  láthatjuk  itt  reprodukálva,  a me- 
lyek díszítése  és  bútorai  Henri  Sauvage-t 
dicsérik.  Fejlődő  iparművészetünknek  s a 
közízlésnek,  de  önmaguknak  is  bizonyára 
nagy  szolgálatot  tennének  kereskedőink  s 
mindazon  helyiségek  tulajdonosai,  a melyek- 
ben sok  ember  fordul  meg,  ha  párisi  s 
más  nagy  városokban  hasonló  szellemnek 


hódoló  társaik  példáját  követve  tervezőink- 
nek ilynemű  föladatok  megoldására  alkal- 
mat adnának. 

Modern  német  könyvdiszítések. 

A kik  a modern  német  illusztráló  és  sok- 
szorosító művészetet  csak  a nálunk  szer- 
fölött elterjedt  «Jugend“-ből  ismerik,  azok- 
nak ajánljuk  figyelmébe  a Dekorative  Kunst 
márciusi  számát,  amely  néhány  kiváló  folyó- 
irat s néhány  előkelő  német  könyvkiadó 
cég  munkáinak  a művészi  díszítéséről  szól. 
A nyolcvanas  években  a német  könyv- 
diszítés  azzal  kezdte  újjászületését,  hogy 
régi  renaissance  kori  mintákat  utánzott. 
A modern  szellem,  a mely  az  utánzásból 
kiszakítja,  a mely  akadémikus  értékű  elvek 
kitűzése  nélkül,  egyedül  a tehnika  és  forma, 
a szöveg  és  az  illustráció  harmóniájára 
fektet  súlyt,  a „Pan"  című  folyóirat  füze- 
teiben 1895-ben  kezd  érvényesülni.  A szer- 
telenségeknek hódoló  modern  könyvdíszszel 
ellátott  német  folyóiratoknak  és  könyveknek 
egész  özöne  keletkezett  azóta.  Szerencsére 
nem  egyedül  ezek  merítik  ki  a német  sok- 
szorosító művészet  erejét,  bár  tagadhatatlan, 
hogy  a nagy  zajjal,  a melylyel  működnek, 
különösen  nálunk  ezek  a legelterjedtebbek. 
A tisztultabb  ízlésű  német  mesterek  a könyv- 
diszítésben  nyilván  angol  példák  után  indul- 
nak. A szövegben  a betűk  metszése  Hesse 
„Fine  Stunde  hinter  Mitternacht"  című 
munkájában  mutat  a legtöbb  eredetiséget, 
a szemnek  jóleső,  éles  és  formás  az  alakja 
ezeknek,  a melyet  a gót  metszésű  betűk  a 
a legvégsőig  való  egyszerűsítésével  értek 
el.  Az  illusztrátorok,  mint  Barlösius,  Stassen 
Cissarz,  Pánkok,  Vogeler,  rajzaik  szellemé- 
nek a szövegével  való  összeegyeztetésén 
kivűl,  a tehnikára  is  ügyelnek,  a melyben 
művük  reprodukálva  lesz  s a melynek  mun- 
káikat átalakító  hatásával  a mi  rajzolóink 
gyakran  nincsenek  tisztában.  A könyvkiadók, 
a kik  a modern  kiállításban  könyveikben 
egymással  versenyeznek,  a lipcsei  Diederichs, 
a berlini  Fischer  und  Franki  és  Schuster  und 
Löfler,  a folyóiratok  közül  e tisztult  ízlésű 
mozgalomnak  a konzervativvel  s a szertelen- 
ségeknek hódolóval  szemben  ma  a „Die 
Insel"  című  áll,  mely  utóbbinak  rendkívüli 

gazdag  hatású  februári  címlapja  valóságos 
remeke  a modern  levélékítményes  kompo- 
zícióknak. 

Német  papirkárpitok.  A papir- 
kárpit  története  jóformán  csak  a XIX.  század 
huszas  éveivel  kezdődik  a tetszésszerinti 
hosszaságú  papiros  gyártásának  s a henger- 
nyomásnak a föltalálása  után.  Párisban 
kezdik  az  alárendelt  helyiségeken  kívül 
a nagyobb  termeket  is  papirkárpitokkal 
díszíteni  s a szokást  épp  úgy,  mint  a 
francia  kárpitok  mintáját,  sorra  utánozzák 
Európa  többi  országaiban  is.  A kárpitok 
nyers  naturalisztikus  növényi  ékítményei,  a 
melyeket  a franciák  még  XVIII.  századbeli 
díszítő  festészetüktől  örököltek  s a stíl- 
szerűség rovására  erőszakolt  tájképi  minták 
Németországban  is  csak  a hatvanas  években 
kezdenek  a háttérbe  szorulni,  a midőn  a 
kárpittervezők  a régi  szövetekhez  fordulnak 
sík  felületet  díszítő  mintákért.  A német 
kárpitművesség  ez  új  korszakát  Fischbach 
indította  meg  azzal,  hogy  a bécsi  császári 
iparművészeti  múzeum  szövetgyüjteményét 
a saját  gyűjtésével  gyarapítva  publikálta 
s közel  2000  mintát  bocsátott  közre.  A kár- 
pitokon ettől  fogva  a nyers  naturalizmus 
helyébe  a harmonikusabb  hatású  stilizálás 
lépett,  a mely  azonban  csakhamar  a szöve- 
tek szolgai  utánzásába  csapott  át,  miglen 
az  angolok,  élükön  Wiliam  Morris-szal  s 
Walter  Crane-val,  e téren  is  úttörő  műkö- 
désükkel föl  nem  léptek.  A szövetminták 
fonalas  rajzának,  körvonalaik  éles  marki- 
rozásának  a fonák  szokása  angol  hatás  alatt 
a német  kárpitokon  is  megszűnt  s e helyett 
a növényi  elemeknek  a papíranyag  ter- 
mészetének megfelelő,  mérsékeltebb  stili- 
zálása lett  általánossá.  Az  angol  tapéta- 
gyárosokhoz  hasonlóan  a németek  is  ki- 
válóbb művészekhez  fordultak  tervezetekért; 
így  a mannheimi  kárpitgyár  Eckmannhoz, 
a berlini  Burckhardt-féle  gyár  Leistikowhoz, 
a dessau-anhalti  müncheni  művészekhez. 
Valamennyi  tervező  közűi  Ottó  Eckmann 
válik  ki  legjobban  növényi  elemekből  kom- 
ponált kárpit-tervezeteivel,  a melyek  neme- 
sen stilizált  formáiknál,  kompozícióik  és 
színezésük  egyformán  játszi  változatossá- 


gánál fogva  mind  mintaszerűek.  Kevésbbé 
sikerültek  állati  alakokból  álló  tervezetei, 
a melyekhez  hasonlóan  Leistikownak  mind 
floreális,  mind  madarakat  föltüntető  mintái 
egyaránt  nyugtalanok.  Mindkét  művész 
tervezeteiből  bő  sorozatot  mutat  be  a bécsi 
iparművészeti  múzeum  folyóirata,  a Kunst 
und  Handwerk  februári  számában. 

Kiváló  tervező  művészek.  A kül- 
földi  folyóiratok  újabb  füzetei  több  kiváló 
művészi  egyéniséggel  ösmertetnek  meg,  a 
kikről  összefoglalóan  megemlékezni  bizo- 
nyára nem  lesz  érdektelen  olvasóink  előtt. 
A bajor  iparművészeti  társulat  Kunst  und 
Handwerk  című  folyóiratának  ezidei  4. 
füzetét  Theodor  Fischernek,  a starenbergi 
tó  mellett  levő  Bismarck-torony  eredeti 
építőmesterének  szenteli,  a ki,  mint  tervező, 
az  iparművészetnek  csaknem  minden  ágá- 
ban otthonos.  A díszítő  szobrászat  körébe 
vágó  alkotásai,  humoros  tusrajzai  nem 
mentek  a szertelenségektől.  A fantasztikus 
elem,  a melyen  kapva-kap,  pompásan  ér- 
vényesül textil  munkáin,  mint  a minők 
hímzett  törülközői,  applikált  díszítésű  szupra- 
portái.  Stílérzéke  kovácsolt  munkáin  a leg- 
fejlettebb, a melyek  minden  ízében  eredeti 
friss  linearis  és  növényi  motívumain  pom- 
pás az  anyag  és  forma  harmóniája.  Játszi 
fantáziája  is  ilynemű  munkáin  érvényesül 
a legvonzóbb  módon.  A schwabingi  iskola- 
épület  ajtóvasalásai  a legszebb  példái  ennek : 
a friss  növényi  motívumokból  összerótt 
sarokpántok  s az  ajtókilincseket  körülfogó 
kulcspajzsok,  a melyek  mindegyike  más 
és  más  motívumot;  csókát,  fiait  tápláló 
verebet,  csigát  s más  apró  állatot  tüntet 
föl,  elbájolóan  kedves,  humoros  s az 
iskolás  gyermekek  lelkivilágához  alkalmaz- 
kodó naiv  stilizálásban.  A müncheni  Her- 
mann Obrist-nak  szenteli  februári  füzetét 
a Dekorative  Kunst,  a ki  különösen  a 
díszítő  szobrászat  terén  fejt  ki  nagy  és 
jelentős  tevékenységet.  Képekben  is  bemu- 
tatott művei  közűi,  bár  merőben  festői 
koncepció,  pompás  humorával,  mely  rajta 
végig  ömlik,  a tündérek  riadalmát  ábrázoló 
domború  műve  válik  ki.  Ez  a domború  mű 
közkutat  díszít  s a barlangjából  előbukkanó 

medve  láttára  ijjedten  széjjel  rebbenő  lenge 
tündér-hadat  ábrázol.  A szertelenségektől, 
a melyek  kedvéért  a német  mesterek  ma 
gyakran  az  ízléstelenségtől  sem  riadnak 
vissza,  Obrist  sem  ment.  Szertelen  munka 
Liszt  emléke,  a melyet  bazalt  tuskó  képében 
mintázott  meg.  A tuskó  egyik  sarkából  a 
zeneművész  karakterisztikus  arca  meredt 
ki,  mintha  a kőbe  fagyott  volna.  Némi 
szertelenség  Obrist  ízléses  bútorain  a szer- 
kezeti feladat  túlságos  hangsúlyozásában  is 
nyilvánul,  hímzései  helyenként  szárazak; 
általában  azonban  az  említett  folyóiratban 
bemutatott  munkái  sokoldalú,  eredeti  és 
leleményes  egyéniségéről  tesznek  bizony- 
ságot. 

A párisi  École  Boulle.  Utolsóelőtti 

számunkban  megemlékeztünk  a modern 
szellemről,  a mely  a párisi  Conservatoire 
des  Arts  et  Metiers  vezetésében  mindinkább 
tért  hódít.  A berlini  Kunstgewerbeblatt 
februári  száma  az  École  Boulleről  emlékezik 
meg,  a mely  nevét  a XVII.  századbeli  hires 
francia  műasztalostól  nyerte  s a melyet  Páris 
városa  1 886-ban  alapított,  oly  célból  whogy 
benne  fiatal  asztalosok  megfelelő  művészi 
készséget  sajátítsanak  el  s ezzel  a francia 
asztalosság  hagyományos  ízlését  ápolják  és 
szuperioritását  föntartsák".  Közel  harmad- 
félszáz  húsz  éven  aluli  fiatal  ember  tanul 
itt.  Munkáikból  évenkint  kiállítást  rendez- 
nek, mely  legutóbb  azonban  még  szintén 
arról  tett  bizonyságot,  hogy  az  École  Boulle 
vezetői  sehogysem  akarják  megérteni  koruk 
szavát  s a modern  művészet  principiumai- 
tól  konokul  elzárkóznak.  Növendékeik,  a 
kiket  az  elméleti  ösmeretek  egész  özönével 
terhelnek  meg,  java  erejüket  XV.  és  XVI. 
Lajos  korabeli  munkák  szolgai  másolásában 
merítik  ki,  miközben  bizonyos  tehnikai 
ügyességet  elérnek  ugyan,  az  önálló  érvé- 
nyesülés talaját  azonban  egészen  elvesztik 
lábuk  alól.  A modern  művészetnek  mind- 
inkább hódoló  francia  iparművészetnek 
szerencsére  már  vajmi  kevés  az  olyan 
szigete,  a hol  az  idejüket  múlta  tradíciók- 
hoz oly  szívósan  ragaszkodnak  s a művészi 
közvélemény  nyomása  alatt  az  École  Boulle- 
vel  együtt  ezek  sem  lesznek  képesek  sokáig 


ragaszkodni  egyoldalú  konzervativizmu- 
sukhoz. 

A német  póstabélyeg  míívészietlen 
kompozíciója  miatt  sűrű  panaszok  hallat- 
szanak a müncheni  szaklapokban.  Kemé- 
nyen ráolvassák  az  intéző  körökre  az  ízlés- 
nélküliség vádját.  - Sőt  becsületsértésnek 
veszik  póstabélyegükön  látható  — hivata- 
losan Qermániának  nevezett  — koszorús 
hölgyet. 

Pedig  épp  Németországban  van  a maga 
nemében  páratlan  berlini  pósta-múzeum,  de 
úgy  látszik  tanulságot  az  sem  rejt  magá- 
ban. Csodálatosképen  bélyeggyűjteménye 
egyáltalán  nincs.  A világforgalomban,  hogy 
mennyi  kifejező  képességet  és  reprezentáló 
erőt  tulajdonítsunk  e kis  képes  jegynek,  azt 
az  angolok  és  amerikaiak  gondosságából 
tanúihatnánk  el  legjobban.  Nagyhatalmi  és 
kulturállami  voltukat  nem-e  fényesen  jelké- 
pezik a Viktoria  ifjúkori  arcképével  díszített 
és  az  amerikai  alkalmi  (chicágói  kiállítás) 
bélyegek  művészi  kivitele.  A magyar  turul- 
madaras póstai  heraldikusoknak  sem  ártana 
a tavalyi  bélyegpályázatból  több  művészies- 
séget forgalomba  hozni. 

Németországban  a császári  parancsra  el- 
rendelt századfordúlóra  képes  levelezőlapo- 
kat készíttetett  a póstaigazgatóság.  Azonban 
az  még  kevésbbé  sikerült,  mint  a mi  millé- 
niumi  „anzix"-eink.  Esetlen  és  otrombának 
mondják  német  művészi  körökben  s a par- 
lamentben felháborodva  vetették  fel,  mint 
olyant,  a mely  a „nagy  német  nemzet  világ- 
tekintélyét kompromittálja".  Müller  képvi- 
selő bátor  szavakkal  ilyetén  végmondatot 
használt  (alighanem  a lex  Heinze  hatása 
következtében) ; „Németország  intéző  és 
hivatalnoki  kara  annyit  ért  a művészethez 
és  esztétikához,  mint  az  elefánt  a furulyá- 
záshoz !" 

Németalföldi  batik-szövetek.  In- 
diának  a szövetek  díszítésére  szolgáló  ősi 
tehnikáját  támasztotta  föl  a hollandusok 
jeles  művésze,  Thorn-Prikker,  a batik-teh- 
nikával,  a melynek  lényege  a következők- 
ben nyilvánul.  A díszítő  motívumokat  fehér 
selyem,  bársony,  karton-szövetre,  de  per- 
gamenre és  bőrre  is  folyékony  viaszszal 

rajzolják  s azután  a díszítendő  anyagokat 
festékes  oldatba  mártják.  A viasznak  vegyi 
szerekkel  való  eltávolítása  s ismételt  festés 
után,  a rajz  a színes  alapon  pompásan  érvé- 
nyesül. A színhatásnál  fogva,  a melyet  így 
az  ennek  eszközévé  szintén  tett  rajzolt 
motívumok  a márványszerűen  tarka  alappal 
együttesen  gyakorolnak,  a Dekorative  Kunst 
szerint,  mely  márciusi  számában  szól  ezek- 
ről, a batik-szövetek  oly  helyet  foglalnak 
el  a textil  alkotások  sorában,  mint  Tiffany 
művei  az  üvegedények  között.  A batik- 
diszítést  Hollandia  előkelőbb  szalonjaiban, 
kárpitokon,  függönyökön,  szőnyegeken,  asz- 
talterítőkön, párnákon  immár  széltében  alkal- 
mazzák. Thorn-Prikkeren  kívül  a haagai  Arts 
and  Crafts  élén  álló  Uiterwijk  is  foglalkozik 
ezekkel,  sőt  újabban  a párisi  La  maison 
moderné  megbízásából  Lemmen,  a kiváló 
hollandiai  művész  is. 

Érdekes  iparművészeti  pályázatok- 
ról  ezúttal  is  sűrűn  esik  szó  a külföldi 
folyóiratokban ; részletes  ösmertetésüket 
terünk  szűk  volta  azonban  nem  engedi 
meg  s azért  pusztán  fölsorolásukra  szorít- 
kozhatunk, a miből  egyesek  vagy  nagyobb 
vállalataink  így  is  okulhatnak.  A Deutsche 
Kunst  und  Dekoration  modern  hímzéseken 
kívül  egy  vasgyár  megbízásából  öntöttvas- 
kályhák művészi  tervezésére  hirdet  pályá- 
zatot márciusi  számában.  A Majna  melletti 
Frankfurt  odavaló  művészek  részére  a Rö- 
merhofon  fölállítandó  közkútra  nyit  pályá- 
zatot, egy  drezdai  cég  nevében  a ber- 
lini Kunstgewerbeblatt  februári  számában 
mennyezetek  és  falburkolatok  tervezésére. 
A párisi  rUnion  Centrale  des  Arts  Deco- 
ratifs  interieurök  díszítésének  s szövetek, 
ékszerek  tervezésére  harmadik  verseny- 
pályázatában,  mely  március  i-én  járt  le, 
22.000  franknyi  összegű  díjakat  tűzött  ki. 
Ékszerek  tervezésére  hirdet  pályázatot  a 
párisi  ötvösök  és  aranyművesek  Chambre 
Syndicale-ja.  A párisi  műkereskedők  külö- 
nösen versenyeznek  egymással  abban,  hogy 
részint  pályázatok,  részint  közvetlen  meg- 
bízások útján  minél  változatosabb  felada- 
tok megoldására  nyújtsanak  alkalmat.  A »La 
maison  modern"  című  vállalatnak  ily  úton 


203 


KUI.FOLD 


nyert  újdonságait  a müncheni  Dekorative 
Kunst  ösmerteti  februári  számában  s a 
a legérdekesebbek  ezek  között  a modern 
ízléssel  díszített  kefék  és  tükörkeretek,  vala- 
mint Dufréne  remek  bot-  és  ernyő-fogantyúi. 

Kosztüm-kiállítást  renáeztek  e hó- 

ban  a berlini  iparművészeti  múzeumban 
a Lipperheide-féle  gyűjteményből.  A meg- 
lepő gazdagságú  kiállítás  kimerítő  képét 
nyújtotta  a korok,  népek  s divatok  ruház- 
kodási módjának,  lo  ezer  könyvet  és  30  ezer 
műlapot  gyűjtött  össze  harminc  év  alatt 
a műszerető  Lipperheide;  kódexek,  inkuná- 
bulák,  kézirajzok  és  a sokszorosító  művé- 
szeti termékek  mind  a kosztüm  történetét- 
mutatták  be,  a nép,  hivatalos  személyek, 
a nők,  harcosok  s dísztornázók  kosztümjét. 

A moáern  mavészetrőL  A berlini 

iparművészeti  egyesületben  Jessen,  a berlini 
iparművészeti  múzeum  igazgatója,  rendkívül 
érdekes  felolvasást  tartott  e témáról : mit 
jelent  a „modern"  elnevezés  az  építészetben 
és  iparművészetben  ? A társaságban  sokat 
vitatkoznak  a „modern"  művészet  értékéről 
s nem  tudnak  megállapodni  a fölött:  mi  is 
hát  voltaképpen  a „modern"  művészet?  Ez 
sok  félreértés  forrása,  különösen  a térbeli 
művészeteknél,  így  az  építészetben  és  az 
iparművészetben.  A „modern"  szó  éppen- 
séggel semmit  sem  jelent  s már  századok  óta 
használják  a művészek,  ha  a régitől  eltérő 
valamit  akarnak  megjelölni.  Nem  könnyű 
dolog  a közös  vonásokat  fölfedezni  egy 
olyan  irányban,  a mely  egy  nemzedékkel 
ezelőtt  kezdődött  Angliában  s azóta  messze 
földön  elterjedt  és  különböző  formákat 
öltött.  Azt  mondták,  hogy  a modern  művé- 
szeti törekvés  gyűlöletet  jelent  minden  ellen, 
a mi  régi,  a mi  történelem,  a mi  hagyomány. 
Ez  nem  áll,  mert  hiszen  az  angolok  is  a 
gótikából  indúltak  ki  s a régi  művészet 
szépségeiért  senki  sem  hevűlt  lelkesebben, 
mint  azok,  a kik  a mai  művészeti  irány 
előharcosai  voltak.  Az  új  irány  közös  jellem- 
vonása nem  a régi  művészet  ellen  való 
gyűlölet,  hanem  harc  a mód  ellen,  a hogy 
a régi  művészetet  a tizenkilencedik  század- 
ban meggyilkolták.  A régi  mestereket  nem 
a belső  tartalmuk,  de  a külső  formáik 


szerint  becsülték  és  utánozták,  az  orna- 
mentikát fődolognak  tartották  s ezt  ápolták. 
Innen  van  az,  hogy  az  iparművészeti  törek- 
vések eddig  eredményre  nem  vezettek  s 
innen  az  általános  elégedetlenség  is.  Rossz 
jel  tehát,  hogy  az  ornamentális  járvány  a 
modern  művészek  közül  is  sokra  ráragad. 
A miért  a régi  stílus  formáinak  utánzása 
nem  sikerült,  ne  az  legyen  a jelszó,  hogy 
félre  a régi  ornamentikával  s tegyünk  újat 
a helyére,  hanem  az:  minél  kevesebb  orna- 
mentikát! — A ki  a Budapesten  legutóbb 
épült  és  épülő  házakat  megnézi,  könnyen 
belátja,  hogy  a berlini  igazgató  szavait 
sehol  se  kellene  inkább  megszívlelni,  mint 
a magyar  fővárosban. 

Ottó  Eckmannak  szenteli  a 
Deutsche  Kunst  u.  Dekoration  legújabb  fü- 
zetét, a német  iparművészet  e legkiválóbb 
mesterének,  aki  mint  festő  is  nagy  sikereket 
aratott  működési  idejének  első  felében.  Az 
1894.  év  fordulópontot  jelez  Eckmann  életé- 
ben, ekkor  árverezteti  el  Frankfurtban  a 
műtermében  maradt  hangulatos  tájképeit, 
mélyértelmű  és  erőteljes  alakos  kompozícióit 
s megértvén  kora  szavát,  ettől  fogva  szen- 
teli minden  idejét  és  erejét  a német  ipar- 
művészetnek. A sokszorosító  művészettel 
kezdi  s ornamentális  jellegű  fametszeteivel 
közfeltűnést  kelt.  Csakhamar  aztán  egyforma 
kedvteléssel  foglalkozik  az  agyag-,  a vas-, 
a textil-művességgel  s a külföldi  mesterek 
után  induló,  koncepcióikban,  motívumaik 
stilizálásában  azonban  eredeti  tervezeteivel, 
valamint  az  egyes  tehnikákban  kifejtett 
gyakorlati  tevékenységével  a német  ipar- 
művészetnek vezéralakja  s hatásával  a leg- 
szélesebb körökre  kiterjeszkedő  regenerátora 
lesz.  A művészi  díszítés  lineáris  jellegével 
szemben,  mely  a belga  Van  de  Velde  mun- 
káin domborodik  ki  a legerőteljesebben, 
Eckmann  motivumait  a természet  kimerít- 
hetetlen tárházából  meríti.  A növényi  és 
állati  elemek  stilizálásának  a mértékét  a 
japánoktól  leste  el,  a nélkül  azonban,  hogy 
ezeket  szolgailag  követné;  kompozíciói  nem 
asszimetrikusak,  mint  ezeké,  motívumai  rajz- 
ban és  színezésben  egyaránt  frissebbek, 
derűsebbek.  Megkapó  fris^eség  jellemzi  szín- 

pompás  üvegfestményeit;  minden  ízében 
eredetiek  s lágy  színeik  harmóniájával  stil- 
szerű  voltukkal  a kelet  ilynemű  alkotásaival 
vetekednek  csomózott  szőnyegei.  Pompás 
bútorain  a szerkezeti  principiumok  hang- 
súlyozása  s a díszítés  egyaránt  diskrét  s a 
harmónia,  a melylyel  e két  tényező  egybe- 
olvad, oly  előkelővé  teszi  bútorait  mind, 
hogy  ezekhez  foghatókkal  egy  német  ter- 
vező sem  dicsekedhetik  kívüle.  Eckmannak 
a papirkárpit-tervezésekben  kifejtett  műkö- 
déséről egyik  előző  cikkünkben  volt  szó. 

Mucha  jelenleg  Franciaország  leg- 

divatosabb  és  keresettebb  dekoráló  művésze. 
Mucha  morva  születésű  s németekhez  járt 
iskolába,  ha  pedig  alkotásait  nézzük,  a messze 
keletet  juttatja  eszünkbe.  Mindezek  dacára  a 
franciák  szeretik  magukénak  tartani,  pedig 
Grasset,  Lautrec,  Chéret  vagy  Viliette  szel- 
leméhez közel  sem  hasonlítható.  De  mivel 
Párisban  jött  divatba  s a franciáknál  csinált 
fiatal  kora  dacára  iskolát,  az  egész  világ  is 
mint  francia  terméket  kapkodja  mindenfelé 
menü -kártyáit,  meghívóit,  plakátjait,  cím- 
lapjait, naptárképeit,  exlibriseit,  főleg  pedig 
faldiszítő  képeit,  a melyeken  annyi  szeretet- 
tel szimbolizálja  az  évszakokat,  a művészetet, 
a virágokat. 

Az  Art  et  Décoration  friss  sorozatát  közli 
májusi  számában  Mucha  legújabb  alkotásai- 
nak. Ezekben  is  az  ő pontos  vonalai  s be- 
hizelgő  kompoziciói  keltik  fel  csodálatunkat. 
A hajlékony  rajz  szeszélyes,  de  nem  unal- 
mas; kontúrjait  még  mindig  hangsúlyozza, 
a mellett  azonban  könnyed  elegánciát  érvé- 
nyesít. S poétikus  felfogása,  a mivel  a szí- 
neket alkalmazza,  elbájoló.  Napsugár,  szere- 
lem és  méltóság  sugárzik  le  alkotásairól; 
kifogyhatatlan  fantáziával  teremtett  orna- 
mentikája a buja  kelet  gazdag  ékszereivel 
vetélkedik.  Még  plakátjainak  mindenike  is  — 
hisz  ismerjük  Gismondától  a Hamletig  — 
egy-egy  nyugodtan,  csendesen,  tisztán  és 
harmonikusan  hangzó  akkord,  nem  oly  moz- 
gékony és  kiabálós,  mint  Chéret  és  iskolájáé. 
Ez  nagyon  becses  hiba  nála. 

A művészetek  demokratizálásának  Angliá- 
ból kiindúlt  áramlata  Muchát  is  magával 
ragadta.  Újabban  népies  és  gyermekek  szá- 


mára készült  képes  könyvekre  fordítja  mun- 
kásságát. A Revue  populaire  és  más  válla- 
latok révén  történeti  s meseképeket  hoz  a 
legalsóbb  rétegekben  forgalomba.  Képes 
Miatyánkja  egyik  legutolsó  és  legszubtilisebb 
alkotása.  Az  Ilsée  princesse  de  Tripoli-hoz 
készített  százharminc  színes  litográfiával  egy 
csapással  Grasset  Quatre  Fils  Aymon  és 
Schwabe  Gyermekek  evangéliuma  mellé 
emelkedett  a modern  könyvillusztrátorok 
sorában.  S ezek  mellett  pazarúl  ontja  a 
grafikai  s más  iparművészeti  ágak  számára 
a rajzokat  és  tervezeteket.  A párisi  kiállításon 
több  művével  szerepel.  Bosznia  és  Herce- 
govina pavillonját  is  ő ékítette  falfestményei- 
vel, a melyben  e nép  történeti  és  etnográfiai 
sajátságait  domborítja  ki. 

A párisi  kiállítás  magyar  osztály á- 
ról  külföldön  megjelent  ismertetések  közül 
a Kölnische  Zeitung  május  13-iki  számában 
olvasunk  leghízelgőbb  nyilatkozatot.  Ez  a 
különben  magyarellenes  érzelmeiről  isme- 
retes újság  a Népek  Útján  épült  pavillo- 
nunk  révén  fel  akar  fedezni  bennünket  a 
világ  számára.  Elragadtatás  hangján  ismer- 
teti az  ott  egybehalmozott  műkincseket  és 
újabb  műipari  produktumainkat,  s míg 
egyrészt  csodálattal  említi,  hogy  Nyugot- 
európa  előtt  a tarka  huszárok  és  bánatos 
cigánymuzsikán  kívül  más  nem  létezett  a 
puszták  országában,  addig  másrészt  a kultur- 
államok  sorában  elsőrangú  szerepet  jósol 
mai  ipari  tevékenységünkből  ítélve.  Sike- 
rültnek tartja  cikkíró  a magyar  pavilion 
históriai  külsejét;  még  inkább  hódolattal 
adózik  azonban  a műemlékek  pazar  gazdag- 
ságának. Vannak  itt  tárgyak,  — mondja  — 
a minők  a Louvre-ban  vagy  a Cluny-ben 
sem  találhatók.  A huszárterem,  kiállításunk 
clou~ja  pedig  csaknem  extázisba  hozza. 
Műipari  tárgyainkat  látva,  Aladin  barlang- 
jának modern  kiadásában  érzi  magát.  A mű- 
ipari szótár  minden  szavát  kimeríti  s a 
hízelgő  jelzők  légióit  ontja  leirásában. 
Hazánk  első  mérkőzését  a Szajna-parton 
az  igazi  nagy  nemzetekkel  siker  koronázta 
tehát.  A Kölnische  Zeitung  500  soros  ismer- 
tetésének végén  büszkén  is  hivatkozik  rá, 
hogy  a magyar  nemzet  a németnek  nem- 

csak  politikailag  szövetségese,  hanem  a kul- 
turális haladás  fejlesztésében  is  méltó  társa. 

Klubbok  alakulnak  külföldön  a 
művészet  társadalmi  úton  való  terjesztésére. 
Így  Bécsben  iparművészeti  egyesület  ala- 
kult, melynek  célja  az  iparművészetben  az 
igazi  művészet  ápolása  és  terjesztése.  A 
tagok  kétfélék:  tervezők  és  műiparosok. 
Minden  tervet,  a melyet  a társaság  felkarol, 
bizottság  birálja  el,  úgyszintén  annak  kivi- 
telét is.  Továbbá  kiállításokat  fognak  ren- 
dezni, a melyen  a közönség  érdeklődését 
szándékoznak  megnyerni.  Az  első  kiállítás 
most  tavaszszal  lesz.  — Londonban  van  egy 
egyesület,  a mely  már  1883  óta  fennáll  és 
műértékkel  bíró  képeket  sokszorosíttat  s 
terjeszt  iskolák,  kórházak,  munkások  stb. 
számára.  Demokratizálni  a művészetet ! a 
jelszavuk.  Ruskin  hazájában  az  ilynemű 
fáradozásokat  siker  koronázza,  mert  a múlt 
évben  is  a fillérekért  árult  képek  fejében 
12  ezer  koronányi  összeget  vett  be  az 
egyesület. 


Darmstadtban  míívésztelepet  ala- 
kított  Ernő  Lajos  fejedelem  protektorátusa 
alatt  egy  lelkes  és  dolgos  társaság.  Ingyen 
telket  kaptak  a kis  Hessen  fővárosában, 
a hol  se  művészeti  akadémia  nincs,  se  mű- 
csarnok, tehát  nyűgös  szabályok  és  paragra- 
fusok nem  kötik  a szabadszellemű  művé- 
szeket. Nagy  műtermek  fognak  felállíttatni 
Olbrich  tervei  szerint,  a melyekben  igazi 
kultuszát  gyakorolják  majdan  a művészet- 
nek és  iparművészetnek.  Különös  gondot 
a lakás,  az  otthon  berendezésénél  nyilvá- 
nuló művészetre  fognak  fordítani  és  a mo- 
dern szinpad  művészi  kiképzésére.  Az  egyé- 
niség szabad  fejlődésére  helyezik  a súlyt, 
mert  hisz  nincsenek  megkülönböztetve  is- 
kolák, régi  és  új  irányok  által;  kiki  saját 
ereje,  tehetsége  s eszméi  által  fejezi  ki  mű- 
vészi ihletét.  Behrens,  Olbrich,  Christiansen 
az  elsők,  s ezek  nevei  máris  kezeskednek, 
hogy  a modern  kultúra  hű  visszatükröz- 
tetője  lesz  minden  alkotás,  mely  a darm- 
stadti  művésztelepről  kikerül. 

Walter  Crane -kiállítás  az  orsz. 
iparművészeti  múzeumban.  Szeptember  ha- 
vában nyilik  meg  az  igen  érdekesnek  és 
tanúságosnak  Ígérkező  kiállítás,  a melynek 
java  részét  Walter  Cranenak,  feleségének, 
Lionel  és  Lancelot  fiainak  munkáiból  a m. 
iparművészeti  társulat  az  orsz.  iparművészeti 
múzeummal  együttesen  fog  rendezni.  Eddigi 
megállapodások  szerint  a mester  mintegy 
hatszáz  művet  küld  s a kiállítás  alkalmával 
családostól  jön  Budapestre.  A kiállítás  át- 
tekinthető képet  fog  adni  Walter  Crane 
sokoldalú,  bámulatos  tevékenységéről,  a 
mennyiben  láthatók  lesznek  mintázott  és 
festett  reliefjei,  díszedények,  majolika-leme- 
zek, hímzések,  könyvtáblák  s könyvdiszí- 
tések,  illusztrációk,  kamuka  asztalneműk, 
nyomtatott  selymek,  mozaikok,  tapéták, 
bútorok,  ex  libris-ek,  programmok,  étlapok, 
meghívók,  belépti  jegyek,  üvegfestmények, 
bronzok,  fegyverek,  jelmezrajzok  s mintegy 
150  — 200  kisebb-nagyobb  festmény. 

Valószínű,  hogy  ugyanakkor  több  neves 
angol  művésznek,  mint  Morris,  Rosetti, 
Millais,  lord  Leighton,  Burne  Jones,  Ruskin, 
Wats  s másoknak  munkáiból  is  kapunk 
egy  gyűjteményt,  továbbá  Fischer  és  Her- 
komer  email-munkáit,  Colton  s a trencséni 


születésű  Emil  Fuchs  szobrászoknak  több 
szoborművét,  plakettjét,  stb. 

így  tehát  várható,  hogy  a tervezett  ki- 
állítás fogalmat  fog  adni  nemcsak  Walter 
Crane  működéséről,  hanem  a modern  angol 
művészet  úttörőinek  színe-java  munkáiról 
s ezért  előre  fölhívjuk  arra  a magyar  közön- 
ség figyelmét. 

A Magyar  Iparművészet,  mint 

jutalomkönyv.  A kereskedelmi  minister  érte- 
sítette a m.  iparművészeti  társulatot,  hogy 
a Magyar  Iparművészet  11.  évfolyamából 
harminc  díszkötésű  példányt  hajlandó  meg- 
vásárolni, a főhatósága  alatt  levő  ipari  szak- 
iskolák jelesb  tanulói  jutalmazása  céljából. 
Őszinte  örömmel  veszünk  tudomást  a minis- 
ter úr  elhatározásáról,  mely  bizonyítéka 
annak,  hogy  lapunk  rendeltetésének  meg- 
felel. 

Munkácsy  Mihály  halála  alkal- 
mából  az  Orsz.  Iparművészeti  Múzeum  és 
iskola  s a M.  Iparművészeti  Társulat  szintén 
jelét  adta  fájdalmának  s kegyeletének  A meg- 
boldogult nagy  mester  ravatalára  egy-egy 
koszorút  helyeztek  és  a temetésen  az  Ipar- 
művészeti  Múzeum  s a Társulat  három- 
három tagú  küldöttséggel  hivatalosan  kép- 
viseltette magát,  az  iparművészeti  iskola 

növendékei  pedig,  élükön  az  egész  tanári 
karral,  csapatostul  vonultak  ki  a végső  tisz- 
teletadásra. 

Az  0.  m.  iparművészeti  múzeum 
és  iskola  könyvtárát  újabban  ajándékkal 
gazdagította : K Lippich  Elek  dr.,  özvegy 
Mocsáry  Béláné,  Hazelius  Artur  Stockholm, 
Dr.  Herrmann  Antal,  Györgyi  Kálmán, 
Velics  László  Kalksburg,  Helbing  Hugó 
München,  Szalay  Imre,  Radisics  Jenő, 
a South  Kensington  Museum  London, 
Technológiai  Iparmúzeum,  Orsz-  Statisz- 
tikai Könyvtár,  József  műegyetem,  Minta- 
rajziskola,  Gewerbe  Museum  zu  Bremen, 
Knnstgewerbe  Museum  zu  Berlin,  Knnst- 
gewerbe  Museum  in  Wien,  Kereskedelemügyi 
Minister,  „Magyar Iparművészet"  szerkesztő- 
sége (568  műlap).  Fényképészeti  Szemle, 
Erdélyi  Múzeum,  Természettudományi  Tár- 
sulat. 

Az  Országos  Magyar  Iparmüvé- 

szeti  Múzeum  ismeretterjesztő  előadásainak 
ez  idei  cyklusát  dr.  Keszler  József  \2iW2iXXK‘dk 
az  üvegről  tartott  három  előadása  fejezte  be 
április  havában.  Keszler  József  a tőle  meg- 
szokott nagy  alapossággal  és  sok  tudással, 
a franciaországi  népszerű  tudományos  elő- 
adások ,,í:o«/^/'^«í:^"-modorában  tartott  elő- 
adásai közül  az  elsőben  az  egyptomi,  a 


görög  s a római  üvegekről  beszélt;  a 
másodikban  a velencei  s a reneszánsz-kori 
vésett  cseh-üvegekkel  foglalkozott,  az  utolsó- 
ban pedig  a fiatalabb  csehországi  üveg- 
iparművesség  ismertetése  mellett,  szólott  a 
modern  üvegekről  is,  tüzetesen  megmagya- 
rázván a Gallé-,  Tiffany-,  Koepping-  stb. 
díszüvegek  esztétikai  kiválóságait  és  készíté- 
sük módját.  A kitűnő  előadó  három  előadá- 
sát, miket  az  Iparművészeti  Múzeum  gyűj- 
teményében lévő  és  a saját  tulajdonát  képező 
gazdag  és  érdekes  üvegedények  bemutatá- 
sával tett  szerfölött  tanulságossá,  szépszámú 
és  előkelő  közönség  hallgatta  meg  s a szere- 
tetreméltó tudós  előadót  mindannyiszor 
zajos  óvációkban  részesítette. 

Uj  tagok.  F.  évi  április  hó  15-ike 

óta  e füzet  megjelenéséig  a következők 
léptek  be  a M.  Iparművészeti  Társulat  ren- 
destagjainak sorába:  Drumeczky  Béla  (Szol- 
nok), dr.  Hajdú  Béla  (Szolnok),  dr.  Hunyor 
István  (Szolnok),  dr.  Haraszti  Emil  kir.  tör- 
vényszéki biró  (Szolnok),  Hencz  Károly 
(Budapest),  Leopold  Mihály  (Trefort-puszta, 
u.  p.  Vemend),  dr.  Pap  Géza  (Német-Elemér), 
Söj/  Thekla  (Székesfehérvár),  Steiner  Zsig- 
mond  (Pozsony),  Slachta  Saárosy  Betty 
(Kassa),  Slachta  Kálmán  (Kassa).  Összesen 
tizenegy  új  tag. 

WALTER  CRANE  BETŰMINTAI. 


' LUNA 
EOZIN  SZOBOR 
KÉSZÜLT  A ZSOLNÁN  GYÁRBAN 
tervezte  art  SÁNDOR. 


AZ  IPARMŰVÉSZET  A PÁRISI  KIÁLLÍTÁSON. 


Friss  benyomásaimról  akarok  beszámolni  lapunk  tisztelt  olvasóinak,  a melyeket  a 
párisi  kiállításon  levő  óriási  iparművészeti  anyagnak  szemlélése  közben  szereztem  s a 
mennyire  lehetséges,  áttekinthető  képet  óhajtanék  adni  a művészi  iparnak  a kiállításon 
való  bemutatkozásáról  s arról  a szerepről,  mely  a nagy  világversenyben  hazánk- 
nak jutott. 

A kiállításnak  alig  van  olyan  csoportja,  a melynek  berendezésénél  nem  jutott  volna 
szerep  az  iparművészetnek,  s épp  ezért  merő  lehetetlenség  volna  egy  korlátolt  terje- 
delmű cikk  keretében  megemlékezni  a kiállítás  egész  területén  levő  mindama  kiválóbb 
alkotásokról,  melyek  a művészi  ipar  körébe  tartoznak. 

Ezért  ismertetésemben  főleg  azokkal  a tisztán  iparművészeti  csoportokkal  akarok 
foglalkozni,  melyek  az  Esplanade  des  Invalides-on  emelt  két  nagy  épületben  vannak,  a 
hol  még  ezeken  kívül  a wvegyes"  iparágak  (mint  kefekötő,  késes,  kosárfonó,  órás,  stb.) 
is  nyertek  elhelyezést. 

Az  iparművészetnek  szánt  épületeknek  külsője  elég  díszes;  gipsz  ornamentumok  s 
festmények  borítják  a falakat,  a párkányok  felett  a csarnokokban  képviselt  összes  nem- 
zeteknek lobogói  vígan  lengedeznek,  a mi  bizonyos  ünnepi  benyomást  tesz.  Mind- 
amellett nem  mondhatom,  hogy  a cifra  külső  kielégít ; mert  nem  mond  igazat  a gipszből 
készült  arhitektura,  a mikor  elhitetni  akarja  velünk,  hogy  faragott  kőből  való. 

Az  Esplanade  baloldalán  levő  nagy  csarnokot  a hozzátartozó  melléképületekkel 
együtt  a franciák  maguk  részére  foglalták  le,  sőt  maguknak  tartották  meg  a jobboldali 
épületnek  északi  végét  is,  a hol  a francia  agyag-  és  üvegiparárukat  helyezték  el.  A meg- 
maradt részt  a különböző  nemzetek  között  osztották  ki,  a melyeknek  ilyképpen  a 
franciákéhoz  viszonyítva  aránytalanul  kis  hely  jutott. 

A kiszabott  területet  azután  az  egyes  nemzetek,  tekintet  nélkül  egymásra,  a maguk 
módja  szerint  rendezhették  be,  a mi  helyes  dolog  volt,  mert  ez  által  a csoportok  milieuje 
magában  véve  is  jellemző  lehetett  az  illető  nemzetek  művészi  ízlésére  s haladására. 

E mellett  a kép  így  sokkal  változatosabb,  mintha  egy  egységes  terv  békóiba  szorí- 
tották volna  az  idegen  nemzetek  installációit.  S csakugyan,  az  Esplanade  két  nagy 

csarnoka  közűi  a jobboldali  már  hangulatos  installációinál  fogva  is  mennyivel  gazdagabb 
hatást  tesz,  mint  a franciák  által  egyedül  elfoglalt  csarnoknak  belseje ! Ennek  elrendezése 
különben  sem  mondható  szerencsésnek,  csak  egyes  csoportokban,  mint  az  ékszerek,  a 
tapéták  s a gobelinek  csoportjában  látszik  meg,  hogy  művész  ember  és  pedig  modern 
művész  vezette  az  elrendezést,  a többi  semmiben  sem  különbözik  nagy  árúházak  rak- 
táraitól. 

A jobboldali  épületben  a legnagyobb  gondot  a németek  fordították  csoportjuk 
elrendezésére  s tegyük  mindjárt  hozzá,  a gondos  előkészítést  s munkát  teljes  siker 
koronázta,  mert  a német  csoportnak  külső  képe  impozánsabb,  mint  bármelyik  más 
nemzeté.  Az  alaprajzi  megoldás  igen  szerencsésnek  mondható,  a mely  Hofacker  K.  berlini 
építésznek  az  érdeme,  a ki  az  egész  installációt  tervezte.  Középpontja  a csoportnak  egy 
nagy  udvar,  az  „Ehrenhof",  a melyen  túl  egy  minden  részletében  művésziesen  megoldott 
boltozott  csarnokon  átlépve,  egy  előnyös  világítású  kisebb  udvar  következik,  a hol  a 
német  porcellángyárak  nyertek  elhelyezést. 

Az  előbb  említett  Ehrenhof  megalkotásánál  a németek  pazarul  bántak  el  a térrel.  És 
pedig  nemcsak  nagy  méreteinél  fogva  ünnepélyes  hatású  ez  az  udvar,  de  főleg  azért, 
mert  úgyszólván  üresen  hagyták,  a mi  által  arhitekturája  teljesen  érvényesülhet.  Csak  a 
közepére  helyezték  el  Armbrüster  frankfurti  berlini  vasművesnek  impozáns  csoportját 
(sárkány  viadala  a sassal)  s az  amerikai  csoportról  nyíló  főbejáróval  szemben,  a fal  elé 
állították  fel  a berlini  országház  számára  megrendelt  rézből  domborított  Maison-féle 
lovasszobrokat. 

A nagy  Ehrenhof  körűi  s az  emeleten  sorakoznak  a kisebb  fülkék  s vitrinák,  a melyek 
közűi  azonban  csak  az  emeletiek  vannak  jól  világítva. 

Hogy  mily  nagy  súlyt  helyeztek  a németek  az  egységes  művészi  installációra,  kitűnik 
abból  is,  hogy  nem  fogadták  el  a kiállítás  igazgatósága  által  felajánlott,  az  emeletre 
vezető  vasszerkezetű  lépcsőket,  mint  a milyenek  a csarnok  többi  részeiben  vannak, 
hanem  maguk  gondoskodtak  művészileg  tervezett  s faragványokkal  gazdagon  díszített 
lépcsőkről,  a melyeknek  csarnokait  ügyesen  tudták  felhasználni  kisebb  bútorcsoportok, 
üvegmozaikok  stb.  elhelyezésére. 

A németekéhez  hasonló  gonddal  készítették  az  osztrákok  installációjukat,  melyet 
Baumann  L.  építész  tervezett.  Itt  kifejezésre  jut  az  a sajátos  bécsi  ízlés,  a mely  a rövid 
nehány  év  alatt,  hogy  a császárváros  — legalább  a műipar  terén  — a modern  stílus 
előtt  meghódolt,  annak  különös  helyi  zamatot  tudott  adni.  Hozzájárúl  az  installáció 
kedvező  hatásához  a jó  anyag  (zöldre  pácolt  juharfa)  s a kifogástalan  munka.  Az  emeleten 
egy  előkelő  hatású  dísztermet  rendeztek  be,  a melynek  közepén  királyunk  nagyméretű 
mellszobra  áll.  A falakat  ügyesen  alkalmazott  szövetekkel  s számos  bronz-domborművel 
díszítették. 

Egységes  képet  mutatott  még  a magyarok  tőszomszédságában  levő  dán  csoport, 
Svájcnak  bár  jellegzetes,  de  részleteiben  nem  kifogástalan  csoportja  és  a japánok  majd- 
nem dísznélküli,  de  e mellett  elegáns  termei.  Az  amerikai  Egyesült-Államok,  Nagy- 
britannia,  Oroszország  s Belgium  csoportjának  külső  képéről  nincsen  felemlíteni  valónk. 
Az  olaszoké  pedig  határozottan  ízléstelenül  van  rendezve.  > 

Az  emeletre  szőrűit  nemzetek  közűi  kiválik  Hollandia,  a mely  a rendelkezésére  álló 
kis  területet  leleményesen  tudta  kihasználni.  A díszítésnél  a hatásos  batik  szöveteket 
alkalmazták,  s a folyosót  kovácsolt  vasból  készült  eredeti  vonalú  korlátokkal  vették 
körűi.  Jó  benyomást  tesz  még  Svéd-  és  Norvégországnak  könnyen  áttekinthető  csoportja, 
semmitmondó  azonban  a spanyolok  s a portugálok  kiállításának  a berendezése. 

Az  osztrák  s a dán  csoport  közé  került  a magyar  iparművészeti  osztály,  a melynek 
installációja  egyöntetű  benyomást  tesz.  A tervezők  (Bálint  és  Jámbor)  motivumaikat  főleg 

a magyar  fazekasságból  merítették,  a mely  tudvalévőén  egyik  legjellemzőbb  ága  a hazai 
művészi  iparnak. 

Ügyesen  alkalmazták  a csoport  rendezői  a csarnok  közepén,  a tetőhöz  erősített,  szabadon 
függő  díszes  címtáblát.  Nagybetűs  felírása  „Hongrie"  a két  oldalt  alkalmazott  magyar 
címerrel,  messze  láthatóan  hirdeti  a magyar  iparművészeti  csoportot. 

Az  iparművészeti  csarnokok  területének  nagyobb  részét  a bútoripar,  a lakásberen- 
dezés foglalja  el.  A franciák  a nekik  rendelkezésre  álló  rengeteg  területre,  a sok  kiváló 
becsű  munkákon  kivül  sok  olyan  anyagot  is  hordtak  össze,  a mit  a saját  érdekükben 
elhagyhattak  volna.  S így  a francia  bútorcsoport  csodálatos  vegyüléke  a legkülönbözőbb 
kvalitású  bútoroknak.  Túlnyomó  részük  a múlt  század  históriai  stílusait  utánozza,  helyenkint 
szabadon,  többnyire  azonban  jól,  azaz  hűségesen.  Az  asztalos  munka  főleg  a drágább 
bútornál  általában  kifogástalan  és  a finoman  formált  és  gonddal  cizellált  bronzveretek, 
a melyekkel  a bútorokat  díszítik,  többnyire  jeles  művészek  mintái  után  készülnek. 

A jó  munkáért  azután  meg  is  kapják  az  árakat,  a melyek  egyes  kiállítóknál,  a mi 
viszonyainkhoz  mérten,  hallatlanúl  magas  összegre  rúgnak. 

Hogy  erről  fogalmat  adjak,  felemlítem,  hogy  a többi  között  láttam  egy  Louis  XV 
stílusban  készült  szobaberendezést  Linké  bútorgyárostól,  a mely  kerek  650,000  frankba 
kerül.  A marketeriával  díszített  gyönyörű  famunka  s a gondosan  cizellált  bronzveretek 
oly  tökéletesen  utánozzák  a múlt  század  efajta  munkáit,  hogy  bátran  bele  lehetne  állítani 
az  egész  berendezést  a retrospectiv  csoportba.  És  ilyen  most  készült  remek  művű  ósdi 
formájú  bútor  sok  van,  úgy,  hogy  helyenkint  úgy  érezzük  magunkat  a francia  bútor- 
kiállításban, mintha  múzeumban  járnánk,  nem  pedig  egy  modern  kiállításon,  mert 
mindenütt  a letűnt  korszakok  művészete  ötlik  elénk,  jeles  másolatokban. 

De  csodálni  való,  hogy  a sok  francia  bútor  között,  a mi  a számos  fülkét  betölti, 
a polgári  viszonyoknak  való  szolid,  egyszerű,  egyetlenegy  szobaberendezést  sem  láttam. 
Ha  csak  a kiállításon  levő  bútor  után  kellene  ítélni,  azt  hihetnők,  hogy  ilyet  a francia 
asztalosok  egyátalán  nem  csinálnak,  mert  a kiállításon  csak  jó,  kevésbé  jó  és  rossz,  azaz 
drága  és  olcsóbb  cifra  bútor  van,  de  célszerű,  egyszerű,  ízléses  és  e mellett  olcsó 
bútor  nincs. 

Ebből  tehát  látni  való,  hogy  a modern  iránynak  s annak  apostolainak  főtörekvését, 
mely  a művészet  demokratizálását  tűzte  ki  célul  magának,  a franciák  átalában  nem  vallják 
a magukénak.  Ott  még  a szerény  viszonyok  között  élő  polgár  is,  otthonát  jobbára  úgy 
rendezi  be,  hogy  az  a királyi  paloták  és  kastélyok  termeire  emlékeztessen.  Az  olcsó 
bútortól  is  megkivánják,  hogy  látszatra  úgy  hasson,  mint  a gazdagok  drága  holmija. 
Pedig  mily  paradoxon  ez  a francia  republikánusoknál ! 

Az  a kevés  modern  berendezés,  a mit  a francia  bútorcsoportban  találunk,  szintén 
csupa  luxus-szoba.  A francia  művészek,  a kik  a modern  irány  szellemében  terveznek 
bútorokat,  csak  a felsőbb  tízezer  számára  dolgoznak.  Csak  nemes  faanyagot  használnak 
s pazarúl  alkalmazzák  a drága  díszítést.  Olyan  egyszerű  bútor,  melynek  egyedüli 
díszítése  logikus  szerkezetében  van,  mint  a milyent  például  a belga  Van  de  Velde,  a 
bécsi  Olbrich,  a berlini  Werle  Ferenc,  vagy  milyeneket  általában  az  angolok  készítenek, 
a francia  kiállításon  nincs.  Nagyon  meglátszik  ugyan  a legtöbb  modern  francia  bútor 
szerkezetében  a külföldnek,  nevezetesen  a belgáknak  befolyása,  de  az  egyszerűséget,  a 
józanságot,  a mely  azokat  általában  jellemzi,  a franciák  többnyire  mellőzik,  s a túlsá- 
gosan alkalmazott  díszítés  a szerkezetet  gyakran  elrejti. 

A modern  francia  berendezések  közül  kitűnik  az  Union  centrale  des  Arts  decoratifsnek 
érdekes  kiállítása,  a melyet  a nagy  tehetségű  és  sokoldalú  művész,  Hoentschel  építész, 
tervezett. 

Az  Union  négy  szobájának  díszes  mahagóni  tárlóiban  együtt  találjuk  úgyszólván 

színe-javát  annak,  a mit  a modern  francia  műipar  a legutóbbi  években  alkotott.  E sok 
jeles  munka  mellett  is  kitűnik  Hoentschel  remek  fürdőkádja  majolikából  az  alapba  olvadó 
finom  reliefjeivel  s egymásba  mosódó  halvány  színeivel. 

Három  francia  bútortervezőnek  rendkívül  tanulságos  kísérleteit  foglalja  magában  az  a 
hét  helyiségből  álló  díszes  pavilion,  melyet  az  Esplanade-nak  meglehetősen  elrejtett 
helyén  Bing,  az  ismert  műbarát  s műárüs  állított  fel.  Bingnek  a rue  de  Provenceban  levő 
állandó  kiállítása,  a melyben  a modern  műiparnak  kiválóbb  alkotásait  gyűjti  s árusítja, 
a modern  művészetnek  kiinduló  pontja  volt  Párisban.  Bing  a szenvedélyes  műbarát 
szívósságát  a kereskedő  élelmességével  párosítja,  hogy  a modern  művészetet  minél 
sikeresebben  propagálja  s nem  rajta  mülik,  hogy  a francia  bűtorosság  még  ma  is 
túlnyomó  részben  a múzeumok  gyűjteményeiből  veszi  mintáit. 

Pavillonjának  berendezésével  három  tehetséges  fiatal  művészt  bizott  meg,  Gaillard, 
De  Feure  és  Colonna  urakat,  a kiknek  munkáján  meglátszik,  hogy  igaz  lelkesedéssel 
teljesítették  a rájuk  bízott  feladatot. 

Gaillard  tervezte  az  előcsarnokot  s az  ebédlőt,  a melyből  nehány  bútort  olvasóinknak 
képben  is  bemutatunk.  A nagy  pohárszékét  nem  tartom  szerencsés  alkotásnak.  Szerte- 
lenül alkalmazott  görbe-vonalai  unalmasak  s szerkezete  nem  logikus.  Annál  sikerültebbek 
Van  de  Veldere  emlékeztető  székei,  a melyeknél  jobbakat  nem  láttam  a francia  bútor- 
kiállításban. De  értök  meg  is  kívánják  ám  az  árát,  a mely  nem  kevesebb,  mint  négyszáz- 
ötven frank  s ehhez  arányosak  a többi  bútordaraboknak  az  árai  is. 

Colonna  egy  nagyon  előkelő  hatású  fogadószobát  tervezett,  melynek  bútorai  citrom- 
fából valók.  De  Feure  öltöző-szobája  angol  mintákra  emlékeztet,  mig  szalonjának,  alig 
kiemelkedő  domborművekkel  díszített,  homályos  aranyozású  bútoraiban,  a Louis  XVI. 
korabeli  művészetnek  modernizálását  látjuk. 

Azok  a csoportos  kiállítások,  melyeket  a nagy  árúházak,  a Louvre,  Printemps,  a Bon 
Marché,  a Samaritain,  stb.  rendeztek,  általában  mintaképei  az  úgynevezett  tapeciros  stílus- 
nak. Művészetről  ott  szó  sincs.  Egyetlen  egy  dicsérendő  kivételt  láttunk  a Louvre  csoport- 
jában, a melynek  egyik  szobáját,  egy  ebédlőt,  Charpentier  tervezett,  a kinek  munkája 
valóságos  oázis  a sok  ízléstelenség  s banalitás  között. 

Művészi  gondolatot  s találékonyságot  találunk  még  a nancyi  Majorelle  Testvérek 
kiállításában,  kik  bútoraikon  ügyesen  tudják  összhangzásba  hozni  a faragványos  diszítést 
az  intarsiával,  s a mi  fő,  a művészetet  a célszerűség  követelményeivel. 

Kevésbé  szerencsés  e tekintetben  Gallé  Emil,  a világhírű  üveges,  ki  nancyi  ipar- 
művészeti  telepén  speciális  szakmája,  az  üveggyártás  mellett,  bútorokat  is  készít.  Ezek, 
mint  a francia  bútorok  legnagyobb  része,  bámulatosan  jól  vannak  megcsinálva,  intarziái 
a legszebbek  közé  tartoznak  a kiállításon,  de  a szerkezetnél  nem  veszi  tekintetbe  a fa 
struktúrájának  követelményeit,  vonalai  s faragványos  diszítései  annyira  naturalisztikusak, 
hogy  efajta  munkái  gyakran  egészen  elveszítik  a bútor  jellegét.  És  nevezetes,  hogy  éppen 
neki  máris  sok  követője  akadt,  pedig  a bútorai  minden  eredetiségük  mellett  általában 
nélkülözik  a modern  bútornak  legfőbb  föltételeit. 

Ha  még  fölemlítjük  Plumet-Selmersheimnak  előkelő  ebédlőjét,  Damon  et  Colinnek 
képben  is  bemutatott  szállodai  fogadószobáját,  akkor  nagyjában  beszámoltunk  a kiválóbb 
francia  modern  bútorművészekről. 

Nem  mellőzhetjük  e helyen  fölemlíteni,  hogy  a franciák  az  egyes  szakcsoportok 
mellett  nagy  gonddal  egybeállított  centennalis  kiállítást  rendeztek.  Különösen  becses 
anyagot  tartalmaz  a bútor  osztálynak  centennalis  csoportja,  a melynek  anyagát  egyes 
gyűjtőktől  s múzeumoktól  szerezték  be.  A szóban  levő  csoport  nyolc  teljesen  berendezett 
szobából  áll,  melyek  a Louis  XV.,  Louis  XVI.  Restauratio,  constituente,  directoir,  empire 
Louis  Philipp,  és  Napoleon  III.  korabeli  bútorzatnak  jellegzetes  példányait  mutatják 

be.  Az  érdekességet  fokozza  az  a körülmény,  hogy  a bútorok  nagyobb  része  s a 
többi  berendezésnek  egyes  darabjai  történelmi  becscsel  bíró  ereklyék. 

Elszomorító  látványt  mutat  az  olaszok  bútorkiállítása,  a kik  még  mindig  palazzo-arhitek- 
turás  faragványos  szekrényeket  csinálnak  és  derűre-borúra  utánozzák,  nagy  tehnikai  tudással, 
de  többnyire  értelem  nélkül,  a florentini  elefántcsont  berakású,  XVII.  századbeli  bútorokat. 

Modern  stilű  bútor  is  akad  az  olasz  csoportban,  egy  két  szobára  való,  de  ezek  a 
kísérletek  csak  torzképei  a modern  bútornak. 

Csupán  csak  régi  stilű,  főleg  Louis  XIV.  és  XV.  korabeli  utánzatokat  mutat  az 
Esplanadon  levő  orosz  iparművészeti  csoport,  s a mi  csodálni  való,  a belgák  csoportja, 
a melyből  sajnálattal  nélkülözzük  a Van  de  Velde,  Hankar,  Horta  s más  úttörő  művész- 
nek műveit.  Teljesen  érthetetlen,  hogy  a belgák,  kiknek  bútoripara  ma  már  az  angollal 
vetekedhetik,  beérték  azzal,  hogy  ilyen  semmitmondó  utánzatokkal  vegyenek  részt  a 
kiállításon,  a mikor  egész  sora  a belga  művészeknek,  éppen  a bútoripar  terén  az  egész 
művelt  világ  elismerését  vívta  ki  magának. 

A spanyol  és  a portugál  bútoripar  nehány  nagy  igényű,  de  teljesen  érdektelen 
faragványos  bárok  s inkrusztált  díszítményekkel  ellátott  mór  stilű  munkákkal  szerepel. 

Sajnálni  való,  hogy  az  amerikaiak  alig  küldtek  nehány  darab  bútort  a kiállításra  s a 
mi  van,  az  sem  jellemző  példány.  Azok  a szekrények,  a melyeket  Cutler  és  Girard 
amerikai  cégnek  csoportjában  mutatnak  be,  nyilvánvalóan,  legalább  részben  olasz  munkák. 

Az  északi  népek  bútorcsoportjai  igen  szegényesek.  Svédország  és  Norvégia  alig  küldött 
nehány  darab  bútort.  Ezek  között  kétségtelenül  legérdekesebb  a Boberg  építész  terve 
után  készült  lapos  reliefben  kiemelkedő  ornamentumokkal  díszített  hatalmas  szekrény, 
mely  a modern  bútorművességnek  egyik  legkiválóbb  alkotása.  Dánia  csoportjában  a 
kopenhágai  múzeumnak  gyűjteményes  kiállításában  találunk  nehány  erőteljes  struktúrájú, 
eredeti  alakú  bútort.  Hollandia  négy-öt  egyszerű,  de  ízléses  intérieurt  küldött,  svájci  bútort 
csak  a genfi  iparművészeti  iskolának  a Champs  de  Marson  levő  intérieurjében  láttam,  a 
mely  igen  jó  s teljesen  modern  munka. 

Anglia  hatalmas  bútoriparát  sem  látom  kellően  képviselve  abban  a nehány  fülkében, 
a mit  az  angol  bútor  betölt.  Itt  azonban  nycma  sincs  a kísérletezésnek,  nem  látjuk  a 
cifra  faragványokat,  az  erőszakos  és  teljesen  fölösleges  görbéket,  a mit  sokan  a modern 
bútor  főkellékének  hisznek.  Az  angol  tervezőket  nem  vezeti  a hatásvadászaí,  nem  akar- 
nak egymáson  túltenni  eredetiség  dolgában,  szóval  a bútor  nem  akar  egyéb  lenni, 
mint  bútor,  nem  pedig  objet  d'art,  és  éppen  ebben  rejlik  az  angol  bútortervezőknek 
titka  s fölénye.  Azért  nem  dísztelen  az  angolok  bútora,  de  a díszítés  nem  nyomja  el 
az  alapformát  s nincsen  a használhatóságnak  a rovására.  Szóval  diszkrét. 

A legelőkelőbb  angol  bútor-cégnek,  Waring  és  Gillownak  hat  szobából  (hálószoba, 
fürdőszoba,  gyermekszoba,  ebédlő,  yacht  szoba  és  egy  szalonból)  álló  csoportja  ritka 
élvezetet  nyújt  a szemlélőnek.  A lehető  legtökéletesb  kidolgozású  bútorokat  láthatjuk 
ezekben  az  intérieurökben,  finom  ízléssel  elrendezve.  A bútorok  általában  Chippendale  és 
Sheraton  műveire  emlékeztetnek,  de  azoknak  nem  szolgai  utánzatai,  hanem  alkalmazkod- 
nak a modern  élet  követelményeihez. 

A nevesebb  cégek  közül  még  Henry,  Heal  and  Son,  Johnston  and  Appleyards 
szerepelnek  a kiállításon,  utóbbinak  több  szobaberendezése  a rue  des  nations-on  levő 
angol  paviilonban,  a Manón  House-ban  nyert  elhelyezést. 

A németek,  a bútoripar  terén  az  utolsó  években  nagy  tevékenységet  fejtettek  ki  s a 
műipar  történetében  talán  páratlanúi  áll  az  az  átalakulás,  a mi  a német  bútoriparban  az 
utolsó  nehány  év  alatt  észlelhető.  A históriai  stílusokból,  főleg  az  „altdeutsch"  bútorok- 
ból egyszerre,  úgyszólván  átmenet  nélkül,  ott  találjuk  majdnem  az  egész  német  bútoripart 
a modernek  táborában  s a nevesebb  modern  tervező  művészek  alig  tudnak  eleget  tenni 

a sok  megrendelőnek,  a kik  tőlük  modern  s legmodernebb  bútorterveket  kívánnak.  De 
sok  ilyen  művésznek  bútorán  meglátszik,  hogy  festőművész  tervezte,  a ki  főleg  a festői 
hatást  keresi,  s nem  igen  ügyel  a logikus  szerkezetre,  a használhatóságra  és  egy  eredeti 
ötlet  kedvéért  föláldoz  minden  egyebet. 

A kiállításon  levő  német  bútor,  egy  két  szobára  való  bútornak  kivételével,  mind- 
annyi modern  stílű  munka.  Ezek  között  a legérdekesebbek  a müncheni  egyesült  műhelyek 
(Vereinigte  Werkstátten)  által  kiállított  szobák.  Riemerschmidt,  Pánkok,  Bruno  Paul  s 
Pfau  voltak  a tervezők,  kik  egyéniségüket  szabadon  kifejthették,  mert  a rendelkezésükre 
bocsátott  szobának  minden  részletének  díszítése  az  illető  tervezőnek  rajza  szerint  készült. 
Legsikerültebbnek  tartom  ezek  között  az  utóbb  említett  művésznek  ivószobáját. 

Szakkörökben  nagy  érdekkel  várták  a darmstadti  művész  kolóniának  kiállítását,  de  az 
a mi  látható,  csak  részben  igazolja  a várakozásokat.  A kissé  túlzsúfolt  szoba,  Olbrichnak, 
a kolónia  vezérének  ismert  bútortípusait  mutatja. 

Berlepsch,  a jeles  tervező,  a düsseldorfi  Buyten  cég  számára  készített  terveket,  mely 
cég  tudvalévőén  xylectipomnak  nevezett  eljárásával  bizonyos  fanemek  felületét  olyképpen 
készíti  ki,  hogy  a fa  erezete  reliefszerűen  kiemelkedjék.  Kedvezően  hatnak  Werle  által  terve- 
zett s Bodenheim  cég  által  készített  fülkék,  továbbá  a karlsruhei  iparművészeti  iskola  igaz- 
gatója, Hermann  Götz  által  tervezett  ünnepi  hatású  anyakönyvvezetői  szoba,  polgári  esküvők 
számára.  A bútorcsoportban  feltűnik  még  egy  betétmunkával  gazdagon  díszített  zongora 
Schiedmayertől,  melynek  oszlopszerű  lábai  azonban  nincsenek  összhangzásban  a díszítéssel. 

A régi  stílusok  szellemében  készült  szobaberendezések  között  csak  a Seidl-féle  nagy 
apparátussal  berendezett  fogadóterem  érdemli  a felemlítést,  a melyben  Stuck  terve  nyomán 
készült  néhány  antik  stílű  bútor  is  van. 

Az  osztrákok,'  dacára  annak,  hogy  a modern  irány  Bécsben  csak  két-három  év  óta 
kaphatott  lábra,  majdnem  kivételei  nélkül  modern  bútort  küldtek  a kiállításra.  Piece  de 
resistanceja  a csoportnak  egy  nagyobb  szoba,  melyet  részben  a Hoftiteltaxenfondnak 
támogatásával  több  bécsi  műiparos  készített  Olbrich  terve  nyomán. 

A szobának  összhatása  igen  kedvező  s részleteiben  is  sok  örvendetesei  mutat.  Különösen 
dicséretet  érdemel  a kifogástalan  asztalosmunka,  s kitűnőek  a nagy  gonddal  készített 
ezüst  veretek.  Az  ismert  bútorcégek  közül  Niedemoser,  Pospischil,  Schmidt,  Ungethüm 
s mások  a legutóbbi  bécsi  karácsonyi  kiállításról  többé-kevésbé  ismert  munkáikat  állí- 
tották ki.  Salzburg  egy  ó-német  szobával  szerepel,  a lembergi  iparművészeti  iskola,  a 
prágai  kereskedelmi  iparkamara  lengyel,  illetve  cseh  nemzeti  motivumokkal  diszített 
szobákat  küldtek.  A prágai  iparművészeti  iskola,  mely  interieurjének  ajtaját  is  egy  művészies 
domborművel  díszítette,  egy  oltárt,  egy  rendkívül  sikerült  szekrényt,  ládát,  egy  sorozatot 
kitűnő  fayenceokból  s vert  művű  ízléses  ezüst  műveket,  a bécsi  iparművészeti  Iskola  három 
szobát  rendezett  be  és  pedig  egy  teljesen  modernet  (S.  Hoffmann  terve  nyomán),  a 
melynek  szürke  falait  skarlátvörös  s a Ver  Sacrum  ismert  motívumaira  emlékeztető 
applikáció  díszíti,  egy  empire  és  egy  rokoko  szobát,  mely  utóbbiaknak  eredetijei  az  osztrák 
kultuszminisztériumban,  illetve  a schönbrunni  császári  kastélyban  vannak.  A Magyar- 
országon  is  ismert  Portois  és  Fix  cégtől  ered  a nagy  díszteremnek  díszítése,  továbbá 
három  fogadószoba,  mely  az  osztrák  pavillonban  van  elhelyezve. 

Az  osztrákok  szomszédságában  van,  mint  már  említettem,  a magyar  iparművészeti 
csoport  a melynek  tekintélyes  részét  szintén  a bútoripar  foglalja  el. 

A középső  udvarra  hat  intérieur  nyílik.  Egyikben  van  a centennalis  csoport,  melyben 
azonban  bútor  nincs,  ha  csak  ide  nem  sorozzuk  a Werdenstetter-féle  markéteriás  s a 
hatvanas  évekből  származó  díszes  nagy  álló  órát.  A másikban  egy  terített  asztalt  látunk, 
melynek  összes  tartozéka  s díszítései  a budai  királyi  palota  számára  készült.  Mellette 
van  a székes-fővárosi  polgármesteri  szoba,  Faragó  Ödön  s Nádler  Róbert  bútoraival. 

Horti  Pálnak  nagy  kandallójával,  mely  utóbbit  érdemes  munka,  rósz  megvilágítása  miatt 
alig  látható.  Az  udvar  másik  oldalán  van  az  új  országház  számára  készült  miniszteri 
szoba,  azon  túl  a Szent  István-terem,  a melyről  már  a májusi  számunkban  részletes 
ismertetést  közöltünk,  végre  a királyi  palota  számára  megrendelt  s Faragó  Ödön  terve 
után  készült  kerti  szoba. 

Külön  fülkékben  szerepelnek  még  Gelb  M.  és  fia  (női  budoir,  applikációval  gazdagon 
díszített  bútorokkal  s függönyökkel),  Kramer  H.  (olvasószoba,  tölgyfából  skarlátpiros 
bőrmezőkkel),  Bernstein  József  és  fia  (fogadószoba),  Bernstein  K.  H.  és  fia  (budoir), 
Spiegel  Frigyes,  illetve  Bányai  Viktor  (szalonrészlet),  Mahunka  Imre  (hálószoba)  és 
Steinbach  Gábor  (budoir).  A többi  bútort  a folyosók  mentén  a falak  mellett  helyezték 
el,  nevezetesen  ide  került  Bolkai  Pál,  Czimbalmos  Ferenc,  Horvát  András,  Kántor  Tamás, 
Polgár  Alajos,  Reisz  és  Porjesz,  Walnicsek  Béla,  Zimonyi  György  szekrénye,  Biró  Lajos, 
Keszli  Ferenc  és  Varga  József  íróasztala.  Az  említett  bútorok,  Hirschler,  Polgár  és 
Wiegand  által  tervezett  3-4  darabnak  kivételével  Faragó  Ödön  tanárnak  tervei  után 
készültek,  a ki  elismert  leleményességével  elég  változatosságot  hozott  a sok  hasonló  nagy- 
ságú s azonos  rendeltetésű  bútorba.  Mindamellett  bútorai  bizonyos  egységes  jelleggel 
birnak,  a mit,  miután  semmiféle  más  nemzetnél  nincs  meg,  joggal  magyarosnak  nevez- 
hetünk. Ezt  különben  a tervező  — nagyon  helyesen  - nyilvánvalóan  el  is  akarja  érni, 
a mi  abból  is  kitűnik,  mert  bútorain  előszeretettel  alkalmaz  magyar  népies  diszítményű 
motivumokat.  Hogy  bútoraiban  csakugyan  van  wrace",  ezt  legjobban  bizonyítja  az  az 
örvendetes  tény,  hogy  a londoni  South  Kensington  Museum  azok  közül  több  szekrényt, 
sőt  egy  egész  szobaberendezést  is  megvásárolt.  Csak  sajnálom,  hogy  Faragó  mellett, 
a kinek  tehetségének  és  eredményes  munkásságának  különben  teljes  elismeréssel  adózom, 
alig  szerepel  más  tervező.  És  pedig  főleg  azért,  mert  kívüle  eddig  alig  volt  magyar 
művész,  a ki  hivatásosan  bútortervezéssel  foglalkozott  volna  és  így  ő úgyszólván  kénytelen 
volt  a sok  munkát  magára  vállalni.  Megjegyzem  még,  hogy  az  iparművészeti  csoportban 
nyert  elhelyezést  az  iparoktatási  csoportból  helyszűke  miatt  kiszorult  egyik  szalon- 
berendezés s egy  pohárszék,  melyeket  — ugyancsak  Faragó  Ödönnek  rajzai  után  — 
az  állami  iparoktatási  intézetek  műhelyeiben  készítettek.* 

Nem  mellőzhetjük  még  fölemlíteni  jeles  nagyiparosunknak,  Thék  Endrének,  a ki 
különben  az  országház  miniszteri  szobáját  is  készítette,  gondos  kidolgozású  s művészi 
faragásokkal  díszített  szép  három  szárnyas  diófa-ajtaját,  a mely  a külföldi  szakemberek  osz- 
tatlan elismerésében  részesül. 

A hajlított  fabútornak  most,  a mikor  a hajlott  vonalak  divatja  járja,  van  csak  igaz- 
létjogosúltsága.  Elvégre  kívánatos  is,  hogy  a sok  millió  ízléstelen  és  ülésre  alkalmatlan 
szék,  stb.  helyett,  kecses  formájú,  az  emberi  test  anatómiájával  számoló  ülő  alkalmatos- 
ságok kerüljenek  a piacra.  De  nemcsak  székeken,  hanem  minden  egyéb  bútoron  is 
helyén  van  a hajlított  fa  mint  konstruktív  rész,  ha  t.  i.  a forma  összhangzásban  van  a 
fa  megmunkálásának  tehnikájával.  Ilyen  jól  megszerkesztett,  igen  ízléses  és  célszerű 
e mellett  még  olcsó  bútort  látunk  az  ungvári  bútorgyár  szobájában.  Kevésbé  sikerültek 
a Thonet  testvérek  hajlított  bútorai. 

E helyen  említem  fel  Horti  Pál  naturalisztikus  virágmotivumokkal  díszített,  faragott, 
részben  festett,  részben  aranyozott  tükörkereteit,  melyeket  Eantusz  Jakab  mintázatai  nyomán 
Balogh  János  készített.  Ezeket  is  jó  részben  ismerik  t.  olvasóink  előző  számainkból,  a 
melyekben  azok  közül  többet  bemutattunk. 

A katalógus  a bútorok  közé  sorozza  a Nádler  Róbert  terve  nyomán  készült  értékes 
ékszerkaszettát,  a melynek  reprodukcióját  szintén  júliusi  számunkban  közöltük.  Ezt  Scholz 


A Faragó-féle  bútoroknak  egy  részét  az  előző  számunkban  közöltük. 

Róbert  kir.  udv.  szobafestő  rendelte  meg,  hogy  alkalmat  adjon  két  fiatalabb  iparosnak 
(Thurnher  Jánosnak,  a ki  a remek  asztalosmunkát  s az  inkrusztált  díszítményeket  készí- 
tette, továbbá  Miinek  Adolf,  ötvös-  s ékszerésznek,  a kinek  műhelyéből  a veretek  s 
zománcos  szögek  kerültek  ki),  hogy  nevesebb  munkával  szerepeljen  a kiállításon. 

A magyar  iparművészeti  osztálynak  egyik  nem  éppen  előnyös  fekvésű  intérieurjét  a 
horvát  iparművészet  foglalja  el.  Egyik  felében  különböző  kiállítók  munkái  vannak,  másik 
felét  pedig  a zágrábi  iparművészeti  iskolának  munkái  töltik  be.  Mindamellett  az  egész 
szoba  elég  egységes  hatású,  mmtán  közös  mennyezettel  bír  s a kiállított  tárgyak  egyöntetű 
tervek  alapján  készültek.  Az  egész  horvát  kiállításnak  előkészítése,  nevezetesen  a kivitelre 
került  tervek  mind  Bollé  Hermann,  a zágrábi  iparművészeti  iskola  igazgatójának  fel- 
ügyelete mellett  készültek.  Érdekes,  hogy  a horvátoknál  is  mindinkább  meglátszik  a 
törekvés,  a melylyel  a modern  stílust  főleg  népies  diszítményi  motivumok  fölhasználá- 
sával nemzetivé  akarják  formálni.  Az  eddigi  kisérletek,  a mit  e tekintetben  láttunk, 
igen  biztatók. 

Ha  a bútoripar  terén  konstatálnunk  kell,  hogy  a modern  irány  még  meglehetősen 
távol  áll  a teljes  győzelemtől,  a párisi  kiállításon  bemutatott  agyagipar  már  alig-alig 
mutat  régi  formákat.  Pedig  annak,  épp  úgy  mint  a bútoriparnak,  a maga  hagyományai 
vannak.  Sevres,  Meissen,  stb.,  bizonyos  határozott  formákat,  színeket  jelentettek,  s ezek 
a formák  s színek  évtizedeken  át  ellentállottak  minden  változásnak. 

Az  utóbbi  években  az  agyagipari  tehnologia  óriási  haladást  tett.  A Páte-sur  páte 
festés,  a platinának  s az  aranynak  alkalmazása  grand-feu  alapon,  a lángos  s a jegeces 
mázak  tökéletesítése,  a grand-feu  festékkel  való  máz  alatti  festés,  a fémfényű  lüstereknek 
újból  való  feltalálása,  szóval  a kerámiai  eljárásoknak  bámulatos  tökéletesítése  által  meg 
volt  a lehetősége  annak,  hogy  a keramikusok  minden  kívánt  festői  hatást  létrehozzanak. 

Ha  még  tekintetbe  veszszük,  hogy  a modern  irány  föllépésével  számos  kiváló  művész, 
a ki  annak  előtte  csak  a grand  Art-nak  szentelte  tehetségét,  ma  már  az  iparművészettel 
foglalkozik  s nemcsak  mint  tervező  új  díszítési  formákkal  gazdagítja  az  agyagmívesség 
formakincsét,  hanem  mint  művészi  tudású  fazekas,  maga  kísérletezik  s kísérletezés  közben 
létre  jött  s a közönséges  munkások  által  azelőtt  figyelemre  nem  méltatott  véletlen  szín- 
hatásokat fölhasználja,  újabb  s újabb  kisérletek  által  tökéletesíti  s ezáltal  beláthatlan 
sorát  létrehozza  az  új,  azelőtt  nem  ismert  érdekes  színelegyeknek  és  fényhatásoknak: 
akkor  könnyen  érthető,  hogy  változásnak  kellett  bekövetkezni.  így  ma  már  Sévres  tel- 
jesen szakított  hagyományos  formáival  s egészen  modern  edényalakjait  csupán  modern 
díszítményekkel  látja  el  s a különböző  hőfoknál  olvadó  mázaknak  együttes  alkalmazásával 
festői  hatású  foltokat  s jegecalakokat  hoz  létre  az  edények  felületén. 

A francia  kerámia  egyáltalában  impozánsan  mutatkozik  be  s bár  itt  is  akad,  mint  a 
bútorcsoportban  sok  kivetni  való,  a művészi  becsű  munka  azonban  oly  nagy  tömegekben 
lép  fel,  hogy  teljesen  háttérbe  szorítja  a jelentéktelen  gyártmányokat. 

A művészi  fazekasmunkák  közül  csak  a legkiválóbbakat  akarjuk  felemlíteni  s így  nem 
mellőzhetjük  Bigotnak,  sajátos  tompa  fényű  mázzal  borított,  acélkeménységű  edényeit, 
reliefjeit,  építészeti  részleteit.  — Mueller  nagyszabású  majolikáit,  Dalpayrat  és  Delaherche 
nemesen  egyszerű  edényeit,  Dammouse-nak,  részben  a világosságot  átbocsátó  díszítmé- 
nyekkel bíró  rejtélyes  fényű  vázáit,  Lachenal  munkáit,  melyek  szándékos  véletlenségek 
által  létrejött  színvegyületekben  pompáznak ; az  immár  különvált  Massier  testvéreket, 
a kik  fémfényű  mázakkal  kísérteties  tájakat,  vízeséseket,  vulkánkitöréseket  varázsolnak 
edényeikre,  Naudotnak  átlátszó  zománccal  díszített,  áttört  bisquit-edényeit,  stb.  stb.  Mind- 
ezek a művészek  a maguk  útján  haladnak,  egyéniségüket  beleviszik  még  a legapróbb 
tárgyba  is,  a mi  kezük  alól  kikerül.  És  mindezek  modem  művészek,  a kik  a múltakból 
csak  a tanulságokat  vonják  le,  de  semmit  nem  utánoznak,  még  a maguk  munkáját  sem. 

A kerámiához  hasonló  változáson  ment  át  az  üvegipar,  a mely  még  röviddel  ezelőtt 
a csiszolt  vagy  vésett,  az  aranyozott  vagy  zománcos  díszítményeken  kívül  csak  a muranoi 
gyár  tehnikájának  többé-kevésbé  sikerült  utánzatait  teremtette  meg. 

Mélyreható  változást  az  amerikai  Tiffany  mellett,  a kinek  munkáiról  alább  lesz  szó, 
főleg  a nancyi  művészek.  Gallé  Emil  és  Daum  testvérek  munkáinak  piacra  hozatala  idé- 
zett elő.  Gallé  és  Daum  rendszerint  többrétegű,  különböző  színű,  részben  átlátszó,  részben 
csak  áttetsző  üveggel  dolgoznak,  s edényeikről  helylyel-közzel  vésővel  mintegy  lehá- 
mozzák az  egyes  rétegeket,  helyenkint  kettőt,  helyenkint  hármat,  úgy,  hogy  egyes 
helyeken  csak  egy-egy  réteget  hagynak  meg.  Egyik-másik  rétegbe,  esetleg  valamennyi 
fölé,  más  színű  üvegből  kimetszett  diszítményt,  rendszerint  egy-egy  fantasztikus  virágot 
vagy  állatalakot  mélyítenek  be  vagy  applikálnak,  mint  azt  hölgyeink  a rávarrt  munkákkal 
teszik.  Szóval  a legváltozatosabb  tehnikákat  látjuk  alkalmazva  ezeken  az  üvegmunkákon, 
melyek  akkor  érvényesülnek  legjobban,  ha  a néző  a rajtuk  átszűrődő  világossággal 
szemben  láthatja  azokat.  Ezért  Gallé,  hogy  munkáinak  hatását  fokozza,  legszebb  üveg- 
vázáinak belsejében  villamos  izzólámpákat  helyezett  el. 

Ma  már  több  francia  s külföldi  üveggyáros  van,  a ki  Gallé  és  Daum-féle  eljárásokkal 
próbálkozik,  de  munkáik  általában  messze  maradnak  azoké  mögött. 

A franciák  agyagművességéhez  hasonló  színvonalon  áll  az  északi  népeknek,  Dánia, 
Svéd-  és  Norvégországnak,  továbbá  Hollandiának  agyagipara. 

A kopenhágai  kir.  porcellángyárnak  leheletszerű,  kobaltkék  festményekkel  díszített 
edényei,  már  régóta  kiváló  helyet  foglalnak  el  a porcellánipar  terén.  A gyárnak  lelkes 
igazgatója,  Krog,  egy  egész  sereg  kiváló  művészt  foglalkoztat,  kik  mesterileg  stilizált  táj- 
képekkel, állatcsoportokkal,  virágokkal  díszítik  a rendszerint  egész  sima  felületű  edényeket. 
Egyes  edényeknek  egyedüli  díszét,  a máznak  sajátos  vegyűléke  által  létrejött  s máz  alatt 
képződő  s a jégvirágokhoz  hasonló  jegecalakok  adják. 

Erős  vetélytársa  akad  a gyárnak  az  ugyancsak  kopenhágai  Bing  és  Groendahl 
munkáiban.  Ezeknek  becse  nem  annyira  a festésben,  mintsem  inkább  a reliefszerű  díszít- 
ményeknek művészi  kidolgozásában  van.  Emellett  ügyesen  alkalmazzák  helylyel-közzel 
az  áttört  díszítményeket.  Speciálitását  képezik  a gyárnak  a hamvas  urnák,  a melyekből  egy 
nagy  sorozatot  mutat  be.  A gyár  nagy  sikerét  a melyet  a gyár  a párisi  kiállításon  elért 
főleg  művészi  igazgatójának  Willumsen  festő  buzgó  munkálkodásának  köszöni. 

A harmadik  nagyobbszabású  gyár  Hermann  Kaehler-é,  a mely  többnyire  vöröses, 
vagy  szürke  mázzal  és  rézlüszterrel  látja  el  fantasztikus,  domború  állatalakkal  díszített 
edényeit.  Szép  az  a repülő  vadhattyúkat  ábrázoló  fríz,  a mely  a kiállításon  levő  csoportnak 
falát  díszíti. 

Az  1726  óta  fennálló  stockholmi  Röstrand-féle  gyár  jellegzetes  munkáiból,  a két  év 
előtt  Budapesten  rendezett  nemzetközi  iparművészeti  kiállítás  alkalmából,  már  bemutattunk 
nehányat  t.  olvasóinknak.  A gyár  most  is  kizárólagosan  modern,  részben  plasztikus,  részben 
elmosódó  színekben  festett  díszítéssel  ellátott  edényekkel  szerepel.  Ez  a gyár  is  egész 
sorát  foglalkoztatja  a jeles  művészeknek,  mind  Alf  Wallander,  Eriksson,  Lundström,  sőt 
a hírneves  építésznek,  A.  Bobergnek  neje  is  tervezett  egy  pávákkal  díszített  remek  vázát, 
mely  fénypontja  a kiállításnak. 

Németalföld  két  nagy  kerámiai  gyára,  a haágai  »Rozenburg"  s a delfti  Joost  Thooft  & 
Labouchere  impozáns  csoportokat  állított  ki  a kiállításon.  Az  előbbieknek  készítményeit 
kissé  egyhangú,  zöldes-barnás  alaptónussal  bíró  máz  jellemzi,  erőteljesen  formált  edényei 
kecsesen  hajlított  vonalú  fülekkel  vagy  fogókkal  bírnak. 

A delfti  gyár,  mely  egy  évszázadon  át  kevés  változtatással  kínai  mustrákat  használt 
fel,  ma  már  túlnyomó  részben  szintén  modern  díszítéssel  látja  el  edényeit,  bár  a formákon 
még  erősen  meglátszik  a kinai  befolyás.  Teljesen  modernek  a fali  lemezekkel  előállított 

falburkolatok,  melyeknek  sajátsága  az,  hogy  nem  úgy,  mint  általában  szokásos,  egyenlő 
nagyságú  lemezekből  állítják  össze,  hanem  a lemezek  alakja  alkalmazkodik  a diszítmény 
vagy  képnek  rajzához,  s így  a hézagok  egyben  mint  kontúrvonalak  szerepelnek,  hasonlóan 
az  üvegmozaikok  ólmozásaihoz. 

A belga  csoportban  csak  Bloch  Fréres  nagyszabásúan  berendezett  kiállítása  érdemli  a 
fölemlítést,  szép  formájú  s művészi  festéssel  díszített  porcellán-  és  fayence  tárgyaiért. 

Amerikát  előnyösen  képviseli  a Rookwoodi  (Cincinnati)  edénygyár,  a mely  a rövid  tíz 
esztendő  óta,  a mióta  fönáll,  világra  szóló  hírnevet  vívott  ki  magának.  A rookwoodi 
agyagáruk  mázalatti  festéssel  díszített  fayenceok,  s a művészek  nagy  ügyességgel  alkal- 
mazzák az  engobe-festéket,  a melylyel  rajzuknak  gyenge,  alig  észrevehető  reliefet  adnak. 
Legnagyobb  tökéletességgel  készítik  a jegeces  mázakat,  és  pedig  olyképen,  hogy  a finom 
jegecek  az  alsó  rétegben  vannak,  míg  a felső  mázréteg,  mely  gyakran  aranyfénynyel  bír 
síma  s átlátszó  marad.  A rookwoodi  edények  aránylag  igen  drágák;  8-10,000  frankos 
vázák  (50  — 60  centiméternyi  magasak)  nem  tartoznak  a ritkaságok  közé.  A rookwoodi 
vázák  mellett  látjuk  Amerika  iparművészeti  csoportjában  Tiffany  világhírű  üvegeit. 
Tiffanyról,  sajátos  tehnikájáról  s művészeiről  már  több  ízben  volt  szó  e folyóiratnak 
hasábjain  (lásd  a t.  k.  M.  I.  1.  évf.  272.  old.)  s így  azoknak  beható  ismertetéséről  itt 
eltekinthetünk.  Csak  konstatálni  akarom,  hogy  Tiffany  nem  éri  be  a régi  műveivel 
szerzett  dicsőségével,  hanem  művészi  tehnikájának  tökéletesítésével  újabb  s újabb  meg- 
lepő színhatásokra  törekszik.  Ma  már  általánosan  elismerik,  hogy  gyártmányai  az  üveg- 
művesség  legtökéletesb  alkotásai  s formában  s színpompában  éppen  utólérhetlenek. 
Kiállított  tárgyairól  bemutatunk  nehány  szemelvényt,  bár  ezzel  csak  élettelen,  halvány 
képét  adjuk  annak,  a mit  a valóság  mutat. 

Anglia  agyagipara  nincs  előnyösen  képviselve  a kiállításon.  A Doulton  & Cie.  gyár- 
nak porcellán  s fayencejain  kívül  alig  vannak  nevezetesb  edényei  a kiállításon. 

Nagyszabású  csoportokkal  szerepel  a németországi  kerámia.  A már  előbb  említett 
elég  tágas  udvarban  három  nagyhírű  porcellángyár : a berlini,  a nymphenburgi  s a 
meisseni  mutatja  be  készítményeit.  Az  előbb  említett  két  gyár  ezúttal  is  túlnyomó 
részben  régi  ismert  mintáit  mutatja,  s csak  elvétve  láttunk  edényeket  modern  díszít- 
ményekkel. A meisseni  gyár  ellenben  főleg  formában  s díszítésben  egyaránt  modern 
készítményeivel  szerepel,  a melyek  minden  tekintetben  a sévres-i  remekek  mellé  állíthatók. 
Az  állami  nagy  gyáraknál  sokkal  változatosabb  s intimebb  művészetet  mutatnak  a kisebb 
német  agyagipari  műhelyek,  melyeket  egy  vagy  több  művész  vezet.  Ezek  között  Schmidt  — 
Pecht  erőteljes  formájú  s színezésű  kőedényeit,  Láuger  tanárnak  jellemző  fűszálaival 
díszített  korsóit  s előkelő  hatású  kandallóit,  a Heider  családnak,  Scharvogel  és  Schmuz- 
Baudlss  érdekes  edénycsoportjait  és  Mehlem  A.  falilemezeit  s Friling  H.  terve  nyomán 
készült  nagy  vázáját  említjük  fel. 

A németországi  üvegipar,  eltekintve  Koepping  tanárnak  finoman  színezett  poharaitól  és 
vázáitól,  alig  mutat  fel  nevezetesb  jelenségeket.  Hasonlóképpen  Ausztria  agyagipari  gyárai- 
nak csoportjaiban  szintén  hiába  kerestünk  fölemlíteni  valót.  A cseh  porcellán-  s üveggyárak 
jó,  de  unalmas  készítményeit  — sajnos  — eléggé  ismerjük  budapesti  kirakatainkból. 
Örvendetes  munkákat  csak  a teplitzi  és  a prágai  iparművészeti  iskoláknak  kiállításaiban 
láttam,  a melyek  bizonyságot  tesznek  a növendékeknek  alapos  és  szeretetteljes  természet 
utáni  növénytanúlmányairól  s vezetőjüknek  észszerű  tanításáról.  Az  üvegipar  terén  csak 
a jónevű  Lobmayer-cég  tűnik  ki  vésett  s aranyozott  munkáival. 

Olaszország  agyag-  és  üvegipari  készítményeit  az  olasz  pavillonban  helyezte  el. 
Előbbiekről  általánosságban  megjegyezhetjük,  hogy  túlnyomó  részben  a XVÍI.  századbeli 
hírneves  olasz  fayenceok  nem  éppen  kifogástalan  utánzatait  mutatják.  Modern  formákat 
s mintákat  mutat  Dr.  O.  Ruggieri  pesaroi  gyára,  a melynek  fayenceain  a secesszionista 

folyóiratok  ismert  elnyújtott  vonalú  díszítményeit  látjuk.  Salviati  üvegjei,  tükrei  s csillárjai 
semmiben  nem  különböznek  azoktól  a készítményeitől,  a melyeket  évtizedek  óta  a Sz.  Márk- 
téri  raktáraiban  látunk. 

Japán  porcellánjai,az  európai  kerámiának  óriási  haladása  mellett  még  mindig  megtartják 
előkelő  helyüket.  Sőt  a japán  iparművészet  szemlélésénél  nyilvánvalóan  látjuk,  hogy  mennyit 
sajátítottak  el  a mi  modern  művészeink  a japánoktól.  Itt  megtaláljuk  eredetijeit  s kiindulását 
sok  ötletnek,  formának,  mit  mint  ultra-modern  vívmányt  magasztalnak.  Az  árnyék- 
nélküli ábrázolatokat,  a dupla  s többszörös  kontúrokat,  a hosszúra  nyújtott  s hirtelen  hajló 
vonalakat,  szóval  a modern  díszítő  művészetnek  sok  jellemző  sajátosságát  a japánok  régóta 
alkalmazzák  s pedig  az  egyes  modern  művészeknél  szokásos  szertelenségek  nélkül. 

A magyar  kerámiái  csoportban  első  sorban  természetesen  Zsolnay  áll,  a ki  főleg  a 
külföldön  is  nagy  kedveltségnek  örvendő,  fémfényű  lüszterrel  biró  eozin  készítményeit 
mutatja  be,  s a régibb  porcellán-fayenceaiból  (ivoir)  csak  nehány  példányt  küldött.  Pedig 
kár,  hogy  a gyár  ez  utóbbi  jó  edényfajtáknak  gyártását  nem  fejleszti. 

A Zsolnay-féle  eozin  edényekkel  művészi  hatás  dolgában  csakis  a francia  Massier 
testvérek  készítményei  hasonlíthatók  össze;  ornamentalis  díszítés,  de  főleg  a színek  inten- 
zitása tekintetében  pedig  a magyar  munkák  határozottan  felülmúlják  a franciákat. 

E csoportban  mutatkozik  be  Horti  Pál  tanár  mint  fazekas,  ólom  nélküli  nemes  mázakkal 
borított  agyagedényeivel,  melyekkel,  bár  csak  első  kísérletei  a művésznek,  érdekes  szín- 
hatásokat tudott  elérni. 

A népies  díszítéssel  ellátott  magyar  fayenceokból  tekintélyes  sorozatot  állított  össze  a 
m.  kereskedelmi  múzeum,  a melyben  az  ismertebb  fazekasok  jobb  munkáit  gyűjtötték 
egybe.  Porcellánjait  állította  ki  a herendi  gyár  (F.  Fischer  Jenő),  és  pedig  részben  a régi 
herendi  minták  reprodukciót,  részben  pedig  ujabbi,  páte  sur  páte-festéssel  díszített  modern 
virágdíszszel  ellátott  vázáit,  mely  utóbbiak  figyelemreméltó  munkák. 

F.  Fischer  Emil  két  év  óta  fennálló  angyalföldi  porcellángyárának  díszedényei  még 
nem  elégíthetnek  ki  mindenben,  reméljük  azonban,  hogy  a kiállításnak  tanulságai  helyes 
irányba  fogják  terelni  a fiatal,  törekvő  gyárnak  jövő  működését.  A kolozsvári  F.  Fischer 
Vilmos  porcellánfestőnek  gobelin-mustrának  (?)  nevezett  díszítéssel  ellátott  porcellán- 
edényei  művészi  szempontból  teljesen  elhibázott  munkák,  a melyeket  kár  volt  a kiállításon 
bemutatni. 

A kerámiai  csoportba  sorozhatók  még  Teles  Edének  terrakotta  szobrocskái,  a melyek- 
nek kiválósága  mellett  legjobban  bizonyít  az  a tény,  hogy  azokat  előkelő  külföldi 
múzeumok  vásárolták  meg,  sőt  több  példányt  utána  is  rendeltek. 

Üvegiparunkat  a három  nagy  hazai  gyár:  Kossuch  János,  Schreiber  J.  unokaöcscsei 
(Zay  Ugróc)  és  az  első  m.  üveggyár  r.  t.  előnyösen  képviseli. 

A centennalis  kiállításban  remekeit  látjuk  a magyar  agyagporcellán-iparnak.  F.  Fischer 
Jenő  és  F.  Fischer  Emil  régi  herendi  porcellántárgyak  gyűjteményét  állították  ki,  a melyek 
semmiben  sem  különböznek  az  egyidejű  meisseni  s sévrei  munkáktól.  Zsolnay  negyvenöt 
darabból  álló  gyűjteményt  küldött  munkáinak  legjavából,  ezeken  kívül  pedig  még  Ráth 
Györgyné  és  Dr.  Wartha  Vince  nehány  nagybecsű  porcellánedényt  engedett  át  a 
kiállításnak. 

A kerámiai  csoportak  ismertetésében  fel  nem  sorolt  nemzetek  e téren  figyelemre  való 
munkát  alig  mutattak  be  a kiállításon  s ezért  azoknak  egyenkint  való  felemlítésétől 
eltekintünk.  Egészben  véve  azonban  mondható,  hogy  az  iparművészeti  ágak  közül  az 
agyagiparnak  az  utolsó  években  elért  haladása  a legszembeötlőbb,  továbbá,  hogy  ez  az 
iparág  az,  a mely  a legtöbb  művészi  erőt  tudta  a maga  körébe  vonzani. 

A kerámiái  ipar  mellett  főleg  az  ékszerészet  dicsekedhetik  azzal,  hogy  új  formáival 
s új  tehnikáival  szemellátható  haladást  mutat  az  e szakmabeli  régi  munkák  felett.  Neve- 

zetesen  a francia  ékszerművészet,  a melynek  kimagasló  csillaga,  Lalique,  az  utóbbi  évek- 
ben oly  színvonalra  jutott,  a mely  magasan  áll  a többi  nemzetek  felett.  Lalique  ma  az 
ékszerművészet  terén  az,  a mi  Tiffany  az  üvegiparban.  Ö uralkodik  és  vezet.  Míg  tiz- 
tizenkét  év  előtt  szerény  körülmények  közt  élő  munkás  volt,  a ki  más  ékszerészek,  főleg 
Vever  számára  dolgozott,  ma  már  milliomos,  a kinek  ékszereiért  mesés  összegeket 
fizetnek,  s a ki  vevői  közé  sorozhatja  a világ  összes  koronás  asszonyait. 

Midőn  Lalique  1895.  évben  a Szalon  kiállítására,  első  ízben  a maga  neve  alatt,  munkáiból 
egy  sorozatot  küldött,  óriási  hatást  ért  el.  A dicséretében  különben  tartózkodó  nagyhírű 
műkritikus,  Roger  Marx,  akkoriban  azt  írta,  hogy:  Lalique  egy  találékony,  nagytudású  s 
páratlanul  finomúlt  ízlésű  költő,  aki  egy  új  stílus  alapját  vetette  meg."  És  ez  a költő 
egyúttal  kitűnő  szobrász  s festőművész,  a ki  egyaránt  tud  bánni  a formai-  s a színhatásokkal. 
E mellett  mindenek  fölött  nagy  dekorativ-talentum,  a ki  tudását  s ügyességét  mindig  alá- 
rendeli főcéljának,  hogy  t.  i.  munkáival  díszítsen.  Női  alakjai,  a melyeket  előszeretettel 
alkalmaz  munkáin,  a madár-,  a rovarvilágból  s a víz  lakóiból  vett  motívumai  éppen  csak 
motívumok,  a melyeket  ő önkényesen  átalakít,  egybevet,  s fantasztikus  lényekké  formál. 
Szóval  minden  ízében  eredeti  s modern  művész,  ki  kitünően  ismervén  a rendelkezésére 
álló  anyagokat  s tehnikákat,  mindig  eltalálja  a kivitelnek  azt  a módját,  a melylyel  eszméit 
tökéletesen  megvalósíthatja. 

Mint  már  említettem,  Lalique  ékszereivel  egy  új  iskolát  teremtett.  A többi  francia 
ékszerész,  majdnem  kivétel  nélkül,  több-kevesebb  sikerrel,  Lalique  genre-jében  dolgozik. 
Ezek  között  legnevesebb  Vever,  — utána  következik  Sandoz,  Réné  Eoy,  Eouquet, 
Boucheron,  stb.  Külön  ékszerkiállítása  van  Bingnek,  a l’Art  Nouveau  tulajdonosának,  a mely- 
ben főleg  Colonná-nak  s a fiatal  Bing  Marcelnek  tervei  nyomán  készült  munkák  vannak. 

Épp  úgy,  mint  az  ékszerészet,  úgy  a francia  ötvösművek  szintén  első  helyen  állnak 
a többi  nemzetek  mellett.  A francia  ötvösök  ügyesen  használják  fel  munkáikon  a Gallé, 
Tiffany  üvegeit,  Sevres  porcellánjait,  Delaherche,  Bigot  s mások  mázas  edényeit,  főleg  pedig 
az  elefántcsontfaragványokat,  a melyeknek  foglalatait  bámulatos  leleményességgel  készítik. 

E téren  nevezetesb  munkákkal  szerepel  a világhírű  Cristofle-cég,  a mely  csoportjá- 
nak legkiválóbb  tárgya  egy  remek,  belülről  világított  s művészi  üvegeket  magába  foglaló 
asztaldísz,  továbbá  M.  Cardeilhac,  a ki  főleg  Gallé  üvegjeinek,  Delacherche  stb. 
vázáinak  ezüstbe  s aranyba  való  ízléses  foglalataival  tűnik  ki.  Keller  Eréres  egyszerű, 
a használatnak  szánt,  majdnem  minden  diszítést  nélkülöző  tárgyakat  állítottak  ki,  melyek 
minden  egyszerűségük  mellett  igen  előkelőén  hatnak. 

Az  idegen  nemzetek  csoportjaiban  csak  a belga  Hoosemann  mutat  művészi  tekintet- 
ben s jeles  kidolgozásban  egyaránt  kifogástalan  oly  munkákat,  a melyek  a franciákkal 
kiállják  a versenyt.  Ennek  a gyárosnak  chef  d’oeuvre-je  egy  elefántcsontból  faragott  ezüst 
sisakos,  életnagyságú  herma.  Van  dér  Stappentól ; szépek  az  ugyancsak  elefántcsontból 
faragott,  női  alakokkal  díszített  girandolai  s drágaköves  ékszerei. 

Amerika  iparművészeti  csoportjában  a newyorki  Tiffany  & Comp,  és  az  ugyancsak 
newyorki  Gorham  & Comp,  cég  nagyszabású  kiállítása  sok  művészi  kvalitású  mun- 
kát mutat,  mely  ár  dolgában  vetekedik  ugyan  a franciákéval,  de  nélkülözi  a szellemes 
ötletességet  s azt  a sajátos  bájt,  mely  a francia  munkákat  jellemzi.  Előbbi  cégnek  egyik 
legértékesebb  kiállítási  darabja  egy  váza,  színaranyból,  melynek  ára  kerek  100,000  korona. 
Művészi  becse  ugyan  nincs  arányban  ezzel  a magas  összeggel,  mert  alakja  s díszítése 
meglehetősen  konvencionális. 

A 2000  munkást  foglalkoztató  Gorham-cég  főleg  domborított  és  vésett  ezüst  dísztárgyakat 
készít.  Mintái  között  sok  kvalitásos  munka  akad,  melyek  közül,  valamint  a Tiffany  and 
Comp.  cég  munkáiból  bemutatunk  egy  egész  sorozatot,  miután  közönségünk  még  a 
külföldi  szaklapokból  sem  ismerhette  meg  eddig  az  amerikai  ötvösmunkákat. 


AZ  IPARMŰVÉSZET  A PÁRISI  KIÁLLÍTÁSON 


233 


Az  angol  s dán  ötvösmunkák  s ékszerek  általában  gyöngén  voltak  képviselve.  Ötvös- 
művészi szempontból  jelentéktelen  csoportja  van  Németországnak,  mely  jobban  tette 
volna,  ha  itt  is  úgy,  mint  a bútornál,  keveset,  de  csak  jót  küld  a kiállításra.  Egy  egész 
sorozat,  bizonyos  ünnepélyes  alkalmakra  készült  »Ehrenpokal''-okat  gyűjtöttek  egybe,  a 
melyek  a hetvenes  s a nyolcvanas  években  még  imponáltak  volna,  de  ma  már  nem 
elégítenek  ki.  Ezek  közül  csak  Herrmann  Götznek,  a karlsruhei  iparművészeti  iskola 
igazgatójának  tervei  nyomán  készült  ízléses,  modern  szellemű  dolgozatok  és  az  Eckmann- 
féle  nagyméretű,  eredeti  formájú  díszserleg  érdemlik  a fölemlítést.  Az  ékszerek  is  gyöngék. 
A berlini  sokat  emlegetett  „Werner  Schmuck"  a modern  német  ékszerek  non  plus 
ultrája,  nehézkes  s szellemtelen.  Ügyesek  a berlini  Shapernke  Tiffany  üveg-foglalatai. 

Az  osztrák  iparművészeti  csoportban  Krupp  berndorfi  fémárúgyárának  van  nagy- 
szabású kiállítása.  A látható  tárgyaknak  egy  részét  a bécsi  jubileumi  kiállításból  ismerjük. 
Tisztességes  munkák,  melyek  a jó  ízlés  ellen  nem  vétenek,  de  a melyekért  lelkesedni 
sem  lehet.  Az  osztrák  ékszerészek  csoportjában  nem  láttam  kiválóbb  munkát. 

Oroszország  csoportjában  főleg  a zománcos  munkák  érdemlik  a figyelmet.  E mellett 
a «nephrite'‘-í,  egy  achátszerű,  gyönyörű  zöldes  kőzetet,  előszeretettel  alkalmazzák  ötvös- 
munkáikon. ízléssel  azonban  nem. 

Magyarország  ötvössége  s ékszerművessége  igen  jól  van  képviselve  a kiállításon.  Leg- 
szembeötlőbb munka  Bachruch  A.-nak  a kalocsai  székesegyház  számára  készült,  kitűnően 
domborított  szent  István  hermája.  Ugyancsak  Bachruchtól  ered  az  ő Felségéhez  intézett 
több  díszfeliratnak  borító  lapja  és  a királyi  palota  számára  készült  asztali  készlet,  mely- 
nek díszes  virágtartóját  Teltsch  Ede  mintázta.  Nagyobb  csoport  ötvösmunkával  szerepel 
a Szandrik-gyár  s Rubin  A.  s fiai  cég.  Munkáik  nagyobb  művészi  becsre  igényt  ugyan 
nem  tarthatnak,  de  mint  kereskedelmi  árúk,  a kiállításon  levő  jobb  munkák  közé  soroz- 
hatok. Rubin  munkái  közt  van  két  bájos  magyar  genre-csoport,  a melynek  mintáit 
Loránfi  Antal  tanár  készítette,  továbbá  ő Felsége  tulajdonában  levő  s Rintel  Géza  által 
tervezett  iró-készletet.  Néhány  erdélyi  zománcmunkával  díszített  serleg  Egger  s Wisingertől, 
Link  templomi  szerei  méltóan  egészítik  ki  a magyar  ötvös-csoportot. 

Az  ékszerek  csoportjában  találjuk  Egger  (Roger),  Wisinger,  Link,  régi  magyar  éksze- 
rek nyomán  készült  utánzatait,  a melyek  Párisban  is  elég  kelendőek.  Modern  ékszereket 
a nevezetteken  kivül  Hibján  tanár,  Kriegler  s Gigante  (Fiume)  állítottak  ki.  Kiválóak 
Hibján  S.-nak  Háry,  Horti,  Hirschler,  Székely  rajzai  nyomán  készült  zománcos  ékszerei  s 
Krieglernek  ízléses  foglalatú  drágaköves  munkái. 

A szakkörök  részéről  nagy  figyelemben  részesülnek  a Rapoport-féle  zománcmunkák, 
vázák,  csészék,  kancsók,  tálak,  különböző  szinű  egymásba  olvasztott  zománcaikkal.  Újab- 
ban a párisi  „Maison  Modern"  című  s az  agilis  Mayer-Graefe  vezetése  alatt  levő  ipar- 
művészeti vállalat  érdeklődik  a szóban  levő  magyar  zománcmunkák  iránt,  a melyeknek 
művészi  foglalatáról  is  gondoskodik. 

Osztatlan  méltánylással  találkoznak  még  Horti  tanárnak  zománclemezes  munkái,  egy 
ékszerkaszetta  s a főpolgármesteri  szobában  levő  kandalló,  a melyekhez  hasonlók  a 
kiállítás  összes  csoportjában  nincsenek.  Különlegessége  a Horti-féle  zománcnak  az,  hogy 
azzal,  nagy  (60  — 80  centiméter)  lemezeket  egy  darabban,  ellenzománcnak  alkalmazása 
nélkül  is  elő  tud  állítani.  Sajátságos  továbbá,  hogy  a zománcsejteket  határoló  fém- 
koníurokat  nem  applikálja,  sem  vésés  vagy  préselés  által  nem  hozza  létre,  hanem  maratás 
által.  A díszítmény  alapjául  szolgáló  rajzot  ugyanis  fotografikus  úton  viszi  át  a réz- 
lemezre, mire  vaskloriddal  mélyíti  a kontúrvonalok  közötti  részeket,  a melyek  a zománc 
befogadására  szolgálnak. 

Ebben  a csoportban  találjuk  még  Oskó  Lajosnak  gondos  kidolgozású  miniatűrjeit  s 
zománcos  keretjeit. 


Magyar  Iparművészet. 

A centennális  kiállításban  levő  munkák  között  figyelemre  méltók  Egger  (Roger)  zomán- 
cos  ékszerei  s a nagyváradi  székesegyház  számára  készített  kelyhe. 

Már  az  előbbiekből  láttuk,  hogy  a franciák  azok,  a kik  az  iparművészet  legtöbb 
ágában  az  elsőbbségre  igényt  tarthatnak.  Ezek  közé  a művészi  iparágak  közé  tartozik 
kétségen  kívül  a kisplasztika,  illetve  a bronzöntés  művészete,  a melylyel  Eranciaország 
az  előző  kiállításain  is  sok  dicsőséget  aratott,  a melyet  a mostanival  még  újjal  tetézett. 
És  valóban,  a francia  szobrászok  s a bronzöntők  gratulálhatnak  egymásnak  egymáshoz. 
A szobrászok  örvendhetnek,  hogy  munkáiknak  minden  finomsága  a tökéletes  reprodukcióban 
teljesen  érvényre  jut,  az  öntők  pedig,  mert  olyan  mintákat  kapnak,  a melyek  alkalmat  adnak 
arra,  hogy  az  öntés  szépségei  is  szemmelláthatók  legyenek.  Ha  még  hozzáveszszük,  hogy  a 
francia  öntödék  a patina  egész  színskálája  felett,  kezdve  a vörösbarnától  a barnás,  a kékes  s 
zöldes  színek  összes  árnyalatain  át  egészen  az  élénk  smaragdzöldig  szuverén  módon 
uralkodnak  s rendesen  eltalálják  azt  a színhangulatot,  a mely  a szobor  tárgyához  és  a 
kidolgozás  módjához  legjobban  illik,  továbbá,  hogy  a szobrok  »editeur''-jei  (a  mi  egy 
nálunk  még  ismeretlen  fogalom)  mesterien  tudják  a különböző  anyagokat,  mint  bronz, 
arany,  ezüst,  márvány,  fa,  elefántcsont,  teknősbéka  stb.  egy  szoborműben  harmonikus 
egészszé  egyesíteni,  a melynél  az  ellentétes  anyagok  úgy  vannak  alkalmazva  s megmun- 
kálva, hogy  egymás  hatását  fokozzák : akkor  könnyen  belátható,  hogy  a francia  kisplasztika 
a többi  nemzet  felett  óriási  előnynyel  bir. 

A világhírű  Barbedienne-öntőde  mellett,  melyet  évtizedeken  át  a világ  első  öntödé- 
jének ismertek,  ma  már  egész  sora  van  a hasonló  kvalitásuaknak,  a melyek  egy- 
mással nemes  versenyre  kelve,  munkáikkal  bámulatba  ejtik  a világot.  Ilyenek  Thiébault 
fréres.  Süsse  fréres.  Siót  Decouville,  Colin  és  társa,  Eug.  Biot  és  mások,  a kiknek 
csoportjaiban  a francia  szobrászok  legkiválóbbjainak  munkáit  látjuk  a legméltóbb 
reprodukcióban. 

Ha  ismertetésem  sorrendjében  a kvalitást  tartanám  irányadónak,  akkor  a francia  kis- 
plasztika mellé,  sőt  fölé,  a japáni  bronzokat  kellene  állítanom.  A japánok  a természetnek 
ájtatos  megfigyelésén  alapuló  s a finom  részleteknek  tökéletes  visszaadásában  egyrészt, 
máskülönben  pedig  a mély  barna  tónusú  patinák  mesteri  előállításában  remekelnek. 
A cire  perdue-öntésben  pedig  még  mindig  utólérhetetlenek. 

Nagy  föltűnést  keltenek  a bécsi  Goldscheider  fr.  műárú  cég  által  forgaloméba  hozott 
kisplasztika!  tárgyak,  a melyek  eredeti  mintáinak  jó  részét  neves  francia  szobrászok 
készítették.  Nyilvánvalóan  francia  nyomon  haladnak  a szintén  bécsi  Rubinstein,  továbbá 
A.  Foerster  öntődéi,  a melyeknek  modern  munkál  jobbára  a régi  Iskolához  tartozó 
művészek  szobrait  reprodukáló  bécsi  Beschorner  A.  s fia  öntvényei  mellett  kirívó  s az 
utóbbira  nézve  nem  előnyös  ellentétet  mutatnak.  A németek  közül  csak  a berlini 
Gladenbeck-féle  öntöde  jöhet  szóba,  tisztességes  kidolgozású  bronzaival. 

Terjedelmes  helyet  foglalnak  el  az  olaszok  s az  oroszok  öntvényei,  előbbiek  főleg 
antik  szobroknak  különböző  méretű  reprodukcióit  mutatják  be,  az  oroszok  pedig  többnyire 
népéletükből  vett  jeleneteket  ábrázolnak.  Utóbbiak  különös  művészi  becsre  nem  tart- 
hatnak igényt,  mindazonáltal  igen  érdekesek. 

A magyar  csoportnak  bronzai  s egyéb  kisplasztika!  tárgyai  kedvező  benyomást  tesznek. 
Jól  hat  Senyei  Károlynak  ,)Harc"  szobra,  melyet  olvasóink  májusi  füzetünkből  ismernek, 
továbbá  jól  van  reprodukálva  egész  sora  a magyar  genre-szobrocskáknak,  melyek  ere- 
detijeit ifjabb  szobrászművészeink  közül  többen  (Holló,  Radnai,  Damkó,  Teles)  készítettek. 
Mindezek  a bronzöntvények  a budapesti  Beschorner-féle  öntődéből  kerültek  ki.  Ugyanitt 
öntötték  Senyei  Károlynak  „Kuruc''-át,  továbbá  ifj.  Vastagh  György  „Csikós''-át,  melynek 
nagyméretű  reprodukcióját  tudvalevőleg  Steiner  Á.  és  Ferenc  vörös  rézlemezből  dombo- 
rították. A , /Csikós"  kisméretű,  mintegy  30  centiméter  magas  bronzöntésű  reprodukciója 


AZ  IPARMŰVÉSZET  A PÁRISI  KIÁLLÍTÁSON 


237 


pedig  a székesfőváros  polgármesterének  szobáját  díszíti.  Fölemíítendők  még  a Horti 
Pálnak  mintái  nyomán  készült  eredeti  formájú  bronzvázák. 

Ennek  a sokoldalú  művésznek  köszönik  különben  a Beschorner-féle  szobrok  szép 
zöldes  patinájukat,  a melyet  Horíi  az  ő saját  külön  eljárású  módszerével  állít  elő. 

Itt  látjuk  végre  Beck  Ö.  Fülöp  tehetséges  medaüleurünknek,  teljesen  modern  bronz- 
edényeit s nippesjeit,  a melyeken  mindig  egy  és  ugyanazt  a növényt  — a taraxacum 
offidnalist  — használ  föl  díszül. 

Az  Esplanade  des  Invalides  palotáiban  a szövőipar  termékeiből  csak  a szőnyegek 
nyertek  elhelyezést,  mig  a ruha  s a bútorszövetek,  csipkék  stb.  a Champs  de  Mars 
iparpaloíájában  vannak  kiállítva. 

A modem  irány  ennél  az  iparágnál  is  szemmel  láthatóan  hódit  teret,  sőt  a különben 
konzervatív  gobelingyárak  is  sorra  készítik  a modern  művészek  kompozícióikat.  Gobelin 
egyébként  aránylag  sok  került  a kiállításra.  Természetesen  a legnagyobb  rész  francia 
munka,  a párisi  s a beauvaisi  gyárak  egész  sorozattal  vesznek  részt ; Németország,  Bel- 
gium, Hollandia  is  megmutatja,  hogy  e téren  is  fölveszi  a versenyt,  ha  le  is  kell  mon- 
dani róla,  hogy  abban  az  első  legyen. 

A gobelinektől  újabban  el-elvonják  a figyelmet  a szövött  fali  szőnyegek,  a melyek 
ma  már  valóságos  divatcikkekké  lettek.  A példát  e téren  Norvégia  adta,  s már  mint- 
egy húsz  évre  vezethetők  vissza  azok  a törekvések,  a melyek  kiindúlva  a chrisíianiai 
iparművészeti  múzeumból,  oda  irányúltak,  hogy  a régóta  szunnyadó  háziipart  fölélesz- 
szék  s modern  szellemben  fejleszszék.  És  ezt  a célt  tisztán  társadalmi  úton  el  is  érték. 
Egy  központi  háziipar-egyesület  az  egész  országot  mintegy  behálózta  fiók-egyesüle- 
tekkel, a melyek  tanműhelyek  segítségével  terjesztették  a szövészeteí  s a kész  munkákat 
nyomban  értékesítették.  Most  a nagytehetségű  művésznő,  Frida  Hansen  áll  a központi 
egyesület  élén  s főleg  az  ő tevékenységének  köszönhető,  hogy  a norvég  szövött  sző- 
nyegek nemcsak  tehnikai,  de  művészi  tekintetben  is  magas  fokra  jutottak. 

A norvégek  példáját  követték  a németek,  a midőn  Scherrebecken  az  addig  alig  ismert 
s csak  háziiparszerűen  előállított  szövött  szőnyegek  iránt  érdeklődni  kezdtek  s a jó 
tehnikát,  a régi  esetlen  mustrák  helyett,  művészi  tervekre  (Eckmann,  Bürck  stb.) 
alkalmazták. 

A scherrebecki  parasztleányok  által  készített  szőnyegek,  a melyekből  egy  nagy  kol- 
lekció került  a kiállításra,  ma  már  igazi  objets  d'art-ok  s jól  illenek  az  előkelőbb  inte- 
rieurökbe,  a hol  azokat  mind  szívesebben  is  alkalmazzák. 

Semmiben  sem  állnak  mögöttük  a magyar  iparművészeti  csoportban  levő  torontáli 
szövött  szőnyegek,  sőt  az  anyagnak  jósága  s a munka  tartóssága  tekintetében  fölül  is 
múlják  azokat 

Koválszky  Sarolta  úrnő  (Német-Eleméren)  s a torontáli  szőnyeggyár  r.  t munkái 
már  a legutóbbi  karácsonyi  kiállításunkon  feltűnést  keltettek  nálunk  s most,  a mikor 
közvetlenül  összehasonlíthatjuk  a külföldi  hasonló  szövött  szőnyegekkel,  örömmel  lát- 
hatjuk, hogy  a magyar  munkák,  dacára,  hogy  úgyszólván  csak  az  első  kísérletek, 
fényesen  megállják  a helyüket.  Kétségtelenül  nagy  érdemük  van  ebben  a sikerben  azok- 
nak a művészeknek,  a kik  a szőnyegeknek  magyaros,  eredeti  rajzát  szolgáltatták,  neve- 
zetesen Horti  Pálnak,  Nagy  Sándornak  s Vaszary  Jánosnak,  mert  helyes  stiiisztikus 
érzékkel  alkalmazták  terveiket  a szövés  tehnikájához. 

De  nemcsak  szövött  szőnyegeink  állják  meg  derekasan  helyüket  a párisi  kiállításon, 
hanem  magyar  csomózott  szőnyegeink  is  a legjobbak  közé  tartoznak  és  itt  is  a jó  eredeti 
rajz  párosul  a jó  munkával. 

Az  eredetiségben  a külföldieket  is  felülmúló  terveket  ugyancsak  ismét  Horti  Pál, 
továbbá  Háry  Gyula,  Faragó  Ödön,  Nádler  Róbert  s Kriesch  Aladár  készítették,  kik 

részben  népies  díszítményeket  alkalmaztak  ízléssel  s finom  színérzékkel.  Ezeket  a munkákat 
már  előbb  az  említett  torontáli  szőnyeggyáron  kívül  a pozsonyi  szövőipari  egyesület  veze- 
tése alatt  álló  gyár  küldte  a kiállításra.  Két  szép  csomózott  selyemszőnyeg  is  van  a 
magyar  csoportban;  mindkettő  műkedvelő  magyar  nők  munkája;  a magyar  mustrás 
szőnyeget  Fadrusz  Jánosné,  a másikat,  perzsa  mustrák  nyomán,  Kabay  Dánielné  készítette. 

A magyar  szőnyegeknek  eredeti  volta  s rajzuknak  nemzeti  jellege  különösen  akkor 
ötlik  szembe,  ha  azokat  összehasonlítjuk  a magyar  csoport  tőszomszédságában  levő 
osztrák  szőnyegekkel.  Itt  Ginzkey  maffersdorfi  nagyhírű  szőnyeggyára  foglalja  el  a leg- 
előkelőbb helyet,  a melynek  szőnyegei  oly  hírneves  művészek,  mint  Mucha,  Myrbach, 
Christiansen  stb.  rajzai  után  készültek. 

Bosznia,  a melynek  szőnyegipara  az  okkupáczió  óta  nagyban  föllendült,  saját  pavil- 
lonjában  mutatja  be  kizárólagosan  keleti  mustrás  szőnyegeit.  Ezeket  az  ezredéves  kiállí- 
tásból ismeri  a magyar  közönség. 

Csomózott  szőnyegeket  a legtöbb  nemzet  küldött,  még  a japánok  is,  a kik  a maguk 
tipikus  mustrái  mellett  ma  már  modern  európai  minták  után  is  dolgoznak. 

A csomózott  szőnyegeknek  java  azonban  a kolóniák  kiállításaiban  vannak.  Ott  talál- 
juk a páratlan  színhatású  keleti  szőnyegeket,  a melyek  még  ma  is  utólérhetlenek. 

A művészi  iparnak  többi  ágaival  rövidesen  végezhetünk. 

Miután  a vasművességről  külön  cikkelyben  lesz  szó,  e helyen  még  megemlékezünk 
az  üvegfestésről,  mely  a kiállításnak  majdnem  minden  épületében  nyert  alkalmazást  s 
az  Esplanade  sok  intérieurjének  díszét  képezi.  Általában  konstatálható,  hogy  az  amerikai 
opalescens  Tiffany-üvegeket  mindenfelé  előszeretettel  alkalmazzák,  továbbá,  hogy  a 
modern  tervező  művészek  is  jól  értik  a stilisztikus,  síkban  való  ábrázolást  csakúgy, 
mint  a középkornak  művészei.  És  az  üvegfestésnek  ez  a helyes  módja,  a különböző 
nemzeteknél  egyaránt  dívik.  Számos  nagynevű  művész  készíti  a mintául  szolgáló  kartono- 
kat, a melyeket  ugyancsak  művészi  képzettségű  mesteremberek  valósítanak  meg.  Örven- 
detes, hogy  e téren  is  tudnak  a magyar  csoportok  jeles  munkákat  fölmutatni,  nevezetesen 
a magyar  pavillonban  Walther  Qida,  az  Esplanade-on  pedig  Roth  Miksa  üvegmozaik 
ablakait.  Utóbbi  jeles  műiparosunk  e mellett  a Zsolnay-féle  lüszteres  eozin  darabokból 
készült  mozaikokat  állított  ki,  a melyek  sajátos  fémfényük  miatt  sokkal  hatásosabbak, 
mint  az  üvegrészekből  összeállított  mozaikok  s ezért  bizonyára  sikerrel  fölvehetik  a 
versenyt  amazokkal. 

A művészi  iparnak  általános  föllendülésével  lépést  tartott  a bőrdíszművesség  s a 
művészi  könyvkötészet  is,  a melyekben  mindinkább  új,  az  előző  időszakokban  nem 
ismert  tehnikákat  s új  diszítményes  formákat  alkalmaznak.  Nevezetesen  a bőrmozaik,  a 
bőrapplikáció,  a bőrnek  sajátos  módon  való  színezése  ma  már  jó  részben  kiszorította 
a domborított  ornamentumokat  s ha  találunk  is  helylyel-közzel  reliefszerű  díszítéseket, 
azok  leheletszerűek  s alig  emelkednek  ki  a síma  alapból. 

Az  úgynevezett  amateurkötésekben  ma  a franciákkal  csak  a dánok  vetekedhetnek. 
Előbbiek  mesterei,  a világhírű  Qruel,  Meunier,  Petrus  Ruban,  Martin  Michel,  stb.  csodá- 
latosképpen nem  az  iparművészeti  csoportban  szerepelnek,  a hová  voltaképpen  tartoznának, 
hanem  a Champs  de  Mars  könyvészeti  III.  csoportjában.  E szerint  az  Esplanade-on,  a dán 
könyvkötészetnek  nincs  komoly  vetélytársa.  A kopenhágai  könyvbarátok  egyesülete  által 
kiállított  vitrinában  a könyvkötészetnek  remekeit  látjuk  együtt,  melyek  jobbára  Bindesboell 
építésznek  tervei  után  készültek,  a ki  különben  is  sokoldalú  tevékenységet  fejt  ki  az 
iparművészet  terén.  A legszebb  kötések  Anker  Kyster  műhelyéből  kerülnek  ki. 

Jó  bőrmunkák  a német  csoportban  is  vannak,  a hol  a berlini  Coliin,  bőrből  készült 
igen  ízléses  ellenzőket,  székeket,  mappákat,  pénz-  és  szivartárcákat  stb.-t  állított  ki. 
A többnyire  színes  díszítményeket  részben  égetett,  részben  vésett  vonalok  határolják. 

Nagyon  érdekes  a magyar  kiállítás  bőrdíszműveinek  csoportja.  Ennek  különlegessége 
is  van,  t.  i.  bőrapplikációval  díszített  munkák.  A díszítményeket  hártyaszerű  vékony  bőrből 
metszik  ki  s azután  ráragasztják  a díszítendő  tárgyra.  A kontúrokat  pedig  rendszerint 
préselt  aranyvonalak  födik.  Faragó  Ödön  tanár  eszelte  ki  a díszítésnek  ezt  a módját  s 
találmánya  mindenképpen  bevált,  mert  az  efajta  munkák  nemcsak  tetszésben  részesülnek 
Párisban,  hanem  igen  kelendők,  úgy,  hogy  a készletet  már  többször  föl  kellett  frissíteni. 
Felesleges  talán  említenem,  hogy  Faragó  a saját  találmányú  bőrmunkákat  magyaros 
díszítéssel  látja  el.  A gondosan  kidolgozott  munkák  Túli  Viktor  s Burg  Ármin  műhelyeit 
dicsérik. 

Előkelő  hatásúak  Fischhof  Jenőnek  diszkrét  színezésű  bőrdíszművei,  melyek  Nagy 
Sándornak  rajzaival  vannak  díszítve. 

Gottermayer  Nándortól,  a ki  egyébként  a 111.  csoportban  szerepel  szép  bőrkötésekkel, 
néhány  ízléses  fényképkeretet  láttam,  kézi  festéssel  díszített  pergamentbőL 

A szorosan  vett  iparművészeti  ágak  mellett  — mint  cikkem  elején  már  említettem 
— egyéb  iparágakhoz  tartozó  munkák  is  vannak  az  Esplande  csarnokaiban.  Ezeknek 
magyar  készítményei  számára  a magyar  osztály  tőszomszédságában  egy  külön  pavillont 
állítottak  fel,  a hol  fém-  és  a kosárbútor,  a parasztmajolikáknak  egy  része  s a nagy 
csarnokból  kiszorult  kefekötő-,  fésűs-,  bőröndös-munkák,  gyermekjátékok  s különböző 
háziipari  cikkek  voltak.  Művészi  szempontból  tekintetbe  jöhetnek  itt  Ürmössyné  Benczúr 
Fkának  s Boros  Györgynének  magyar  mustrás  festett  fadobozai,  tálai  stb.,  melyeket 
karácsonyi  kiállításainkról  ismer  s kedvel  közönségünk. 

Ezzel  befejezéséhez  juttattam  vázlatos  ismertetésemnek,  a melyhez  még  nehány  rövid 
megjegyzést  óhajtok  fűzni. 

Már  az  előbbiekben  utaltam  arra,  hogy  nem  minden  iparművészeti  csoport  adja  hű 
képét  az  illető  nemzet  művészi  iparának.  Csak  Franciaországnak  bemutatkozása  teljes. 
De  már  Belgium  csoportjából  például  egészen  hiányzik  a jeune  école;  Amerika  hatalmas 
bútoriparát  csak  nehány  irodai  bútor  és  faragványos  szekrény  képviseli;  Anglia  kiállítá- 
sából hiányzanak  oly  nagyszabású  műipari  vállalatok,  mint  Liberty,  Maple,  hiányzik 
Ashbee,  Voysey  s a modern  művészek  egész  sora.  Oroszország  iparművészetének  érde- 
kesebb részét,  a tulajdonképeni  orosz  iparművészetet  nem  az  Esplanade  csarnokában, 
hanem  az  orosz  faluban  kell  keresnünk,  a hol  látjuk,  a mint  lelkes  művészek  a nép  iparát, 
annak  évszázados  formáit,  díszítményeit  áhítattal  feldolgozzák  s a művészi  feldolgozásban 
egészséges  érzékkel  meghagyják  azoknak  sajátos  báját.  Szóval,  a kép,  a mit  az  iparművé- 
szeti csoportok  mutatnak,  hézagos  s kiegészítésre  szorul.  De  mindazonáltal  a látottakból 
is  meggyőződhetünk  arról,  hogy  az  iparművészetnek  az  utolsó  évtizedben  való  haladása 
fölér  egy  évszázad  eredményével.  Látható,  hogy  a kulturnemzetek  legtöbbje  lázas  igye- 
kezettel azon  van,  hogy  minél  több  művészi  erőt  vigyen  iparába,  mert  tudja,  hogy  ettől 
függ  annak  versenyképessége.  És  az  erős  versenyzésnek  rúgója  nemcsak  a közgazdasági 
érdek,  hanem  az  a tudat  is,  hogy  a kultúrának  egyik  főkelléke  az  iparművészet  fejlett- 
sége. Hogy  ma,  az  iparművészet  legtöbb  ágában  a francia  nemzet  joggal  magának  tulaj- 
doníthatja az  elsőbbséget,  az  tény,  de  tény  az  is,  hogy  már  mindenfelől  erősen  szoron- 
gatják s munkásságának  nem  szabad  lankadnia  egy  pillanatra  sem,  nehogy  vetéjytársai 
előre  kerüljenek.  Ezért  reformálják  teljes  erővel  a francia  iparművészeti  iskolákat,  mert 
ezekben  van  a jövő  haladásnak  biztosítéka.  S csgikugyan,  az  iparművészeti  oktatás  cso- 
portjában legszembeötlőbb  Franciaország  iparművészeti  oktatásának  haladása.  Ez  pedig 
főleg  az  utolsó  5 — 6 év  ernyedetlen  munkájának  az  eredménye.  Alig  nyolc  év  előtt, 
a mikor  az  Exposition  des  Arts  de  la  femme-on  alkalmam  volt  a francia  iparművészeti 
oktatásnak  egy  részét  más  nemzetekével  összehasonlítani,  az  összehasonlítás  nem  volt 
kedvező  Franciaországra.  Ma  már  a franciák  e téren  is  az  első  sorba  kerültek.  Nemcsak 


Magyar  Iparművészet. 

a központban,  a párisi  école  des  arts  décoratifsban  s a nagy  gyárakkal  kapcsolatos  szak- 
iskolákban, mint  pl.  a sévres-i,  a gobelingyárak  iskolájában,  hanem  a vidéki  városok 
számos  kisebb  iparművészeti  intézeteiben  egyaránt  felhagytak  a meddő  imitativ  munkával 
s már  a tanítás  alsó  fokán  önálló  munkásságra  s saját  eszméik  megvalósítására  ösztönzik 
a növendékeket. 

Anglia  iparművészeti  oktatásával  e lapok  hasábjain  gyakran  és  behatóan  foglalkoztunk 
s az  angol  iparművészeti  iskoláknak  bemutatkozása  a párisi  világkiállításon  csak  fokozza 
azt  a tiszteletet,  a melylyel  e kitűnő  intézetek  iránt  viseltetünk. 

Magas  színvonalon  áll  e téren  Japán,  továbbá  Amerika,  Svéd-  és  Norvégország  s a mi 
meglepő,  Oroszország,  melynek  két  iparművészeti  iskolája  a moszkvai  Stroganoff-  s a 
sz.-pétervári  báró  Stiglitz-iskola  részben  a modern  irány,  részben  pedig  az  orosz  nem- 
zeti stilus  szellemében  készült  kiváló  eredeti  munkákat  tud  felmutatni. 

Németország  nem  mutatja  be  iparművészeti  oktatását,  a mi  sajnálni  való,  mert  a 
németek  az  utolsó  évtizedben  óriási  erőmegfeszítéssel  mindenfelé  reformálták  iskoláikat, 
úgy,  hogy  a német  iskolákkal  igen  tanulságos  része  maradt  el  a kiállítás  e csoportjának. 

Szánalmas  benyomást  tesznek  az  olasz  és  a spanyol  iparművészeti  intézetek.  Ezek 
csupán  a gondos  másolást  s kidolgozást  tartják  a tanítás  egyedüli  céljának  s igy  nyilván- 
való, hogy  az  utolsó  évek  nagy  átalakulásai  nem  érintették  ezeket  a nemzeteket,  a melyek 
még  mindig  az  elődök  művészetének  maradványain  élősködnek. 

A magyar  iparművészeti  oktatásra  vonatkozólag  — nehogy  elfogultsággal  vádoltas- 
sam,  csak  híven  reprodukálni  kivánom  véleményét  kiváló  francia  szakférfiaknak,  a kikkel 
párisi  tartózkodásom  alatt  megismerkedtem.  Ezek  mindannyian  tartózkodás  nélkül  meg- 
lepetésüket fejezték  ki  a magyar  iparművészeti  oktatásnak  fejlettsége  felett,  a mely, 
nézetük  szerint,  bármely  más  nemzettel  felveheti  a versenyt  és  nagy  elismeréssel  adóztak 
a nemzeti  jelleg  feltűntetésére  irányuló  törekvéseknek,  a melyek  a munkáknak  legtöbb- 
jénél szemmelláthatók. 

Mindezekből  tehát  látnivaló,  hogy  művészi  iparunknak  nemcsak  majdnem  valamennyi 
ága,  hanem  iparművészeti  oktatásunk  is  méltó  képviseletet  nyert  a világkiállításon.  Sőt 
ma  már,  a midőn  illetékes  tényezők  meghozták  az  Ítéletet  az  egymással  versenyző  nem- 
zetek munkássága  felett,  jogos  önérzettel  mondhatjuk,  hogy  a magyar  iparművészet  diadal- 
masan állotta  ki  a tűzpróbát. 

Érdeme  van  a magyar  iparművészet  sikerében  első  sorban  a művészi  iparosoknak, 
a kik  jó  részben  csupán  hazafiságból,  áldozatot  nem  kiméivé,  a kiállításon  részt  vettek, 
de  nagy  érdemük  van  még  azoknak  a lelkes  s önzetlen  férfiaknak,  a kik  magukra  vállalták 
a sok  fáradsággal,  izgalommal,  keserűséggel  és  nem  kevesebb  felelősséggel  járó  munkát, 
a melylyel  a kiállításnak  előkészítése  s rendezése  járt,  a kik  az  első  tollvonástól  kezdve 
az  utolsó  kalapácsütés  elhangzásáig  lankadatlan  buzgalommal  helyüket  méltón  betöltötték. 

A magyar  műipari  kiállításnak  művészi  színvonala,  de  mindenek  felett  az  a szemmel- 
látható  örvendetes  tény,  hogy  a nemzeti  jelleg  a különböző  tárgyakon  majdnem  kivétel 
nélkül  többé-kevésbé  érvényesül,  pedig  annak  a helyes  intézkedésnek  köszönhető,  hogy 
a kiállított  tárgyaknak  túlnyomó  része,  kiválóbb  tervezőinknek  tervrajzai  s modelljei  után 
készült,  a kiknek  mindenike  a maga  módja  szerint  oda  törekedett,  hogy  egyéniségének 
megfelelő,  egészen  eredeti,  tehát  magyaros  munkát  hozzon  létre. 

A magyaros  jellegnek  a modern  stilus  szellemében  készült  munkákon  való  föltünteté- 
sére irányuló  törekvéseket  a többi  csoportok  legtöbbjében  is  láttunk.  De  pregnánsakban, 
mint  az  a magyar  iparművészeti  csoportban  van,  nincsen  kifejezve  sehol. 

Most  rajtunk  áll,  hogy  a megkezdett  munkát  a kijelölt  irányban  folytassuk,  tudásun- 
kat s képességeinket  fejleszszük  és  iparművészetünkeí  az  egész  vonalon  a magyaros 
ízlésnek  megfelelően  modernizáljuk. 

Erre  nézve  pedig  a tn.  iparművészeti  társulat  évek  óta  folyó  munkálkodásával  meg- 
mutatta a helyes  módot.  Hogy  pedig  az  a kitűzött  cél  felé  vezet,  azt  a párisi  ipar- 
művészeti  csoportunknak  különösen  azoknál  a darabjainál  látjuk,  a melyek  a társulat  inten- 
cióinak megfelelően,  művésznek  s iparosnak  együttes  munkálkodásának  köszönik  létüket. 

Ha  tehát  művészeinknek  arra  hivatott  része,  úgy  mint  most  a párisi  kiállítás  alkal- 
mából tette,  jövőben  is  az  iparművészet  körében  fog  foglalatoskodni  s iparművészeti 
és  ipari  szakiskoláink  kellően  képzett  friss  erőkről  gondoskodnak  s a művészi  befolyás 
mindinkább  szélesb  körökre  fog  terjedni : akkor  biztosra  vehető,  hogy  iparművészetünknek 
mostani,  még  csak  részleges  megújhodását,  állandó  haladás  fogja  követni. 

Györgyi  Kálmán. 


AZ  UNION  CENTRALE  DES  ARTS  DECORATIFS  PAYILLONJÁN AK  RÉSZLETE, 

TERVEZTE  WIEGANT)  EDE.  KÉSZÍTETTE  HORVÁTH  ENDRE.  S.  HENRY.,  LONDON. 

(Erdélyi  fényképe  után.) 

MAJOLIKA  FÜRDŐKÁD. 
HOENTSCHEL  GY.-TÖL. 

Az  Union  centrale  des  Art  décoratifs  kiállításából. 

A VASMŰVESSÉG  A PÁRISI  NEMZETKÖZI  KIÁLLÍTÁSON. 


Noha  a párisi  nemzetközi  kiállítás  igazgatósága  előtt  az  a cél  lebegett,  hogy  a rokon 
iparcikkek  a jobb  és  kényelmesebb  összehasonlítás  céljából  lehetőleg  egy  fedél  alatt 
legyenek,  ettől,  a műiparnak  egyik  fontos  ágában  a vasmíívességben,  nagy  sajnálatunkra 
eltértek.  Az  épület  külső  felszereléséhez  tartozó,  tehát  inkább  az  építőiparba  vágó  mun- 
kákat, jelesen  a rácsos  ajtókat  és  kapukat,  a lépcső-,  kerítés-,  erkély-  és  záradék-rácsokat, 
a konzolokat  és  kandelábereket  stb.  a XI.  csoporthoz  tartozó  65.  alosztályba  sorolták; 
az  épület  belső  felszereléséhez  való  műmunkákat  pedig,  jelesen  a különféle  lámpásokat 
és  gyertyatartókat,  a vasból  való  díszbútorokat  és  bútorvasalásokat,  a kályha-  és  kandalló- 
szerelvényeket stb.  a XI.  csoport  egyik  alosztályának  keretében  helyezték  el.  De  mivel  a 
legtöbb  vasműves  egyaránt  foglalkozik  mind  amazok,  mind  emezek  készítésével,  a két 
helyen  való  kiállítás  pedig  azok  együttes  hatását  úgyszólván  kizárta  volna,  igen  érthető, 
hogy  a vasművesek  munkái  egyaránt  szerepeltek  a két  csoport  keretében.  Két  helyen 
csak  az  idegen  államok  egy  pár  mestere  állított  ki,  ezek  között  volt  a magyar  vasműve- 
sek doyen-je,  Jungfer  Gyula  is. 

A francia  vasművesek  túlnyomó  részének  kiállítását  nem  a XI.  csoportot  magában 
foglaló  marsmezei  palotában,  hanem  az  Esplanade  des  Invalides  baloldali  (francia)  szár- 
nyában találjuk,  holott  a francia  vasművesség  múltját  előtüntető  retrospektív  kiállítást 
a marsmezei  palota  balszárnyának  emeletén  rendezték  el. 

Ennek  az  össze-visszaságnak  az  a sajnálatos  következménye  lett,  hogy  a vasművesség, 
noha  a kiállítók  elég  szép  számmal  vannak,  a műipar  többi  ágai  mellett  eltűnik. 
A közönség  csak  az  egyes  objektumokat  csodálja,  de  általános  benyomást  nem  nyer. 

Magamnak  is  elég  időmbe  került,  míg  a szerteszórt  vasműves  munkákról  az  igazságnak 
megfelelő  benyomást  szerezhettem. 

Mindenekelőtt  a kiállított  munkák  stílusáról  óhajtok  egyetmást  elmondani. 

A mint  előre  várható  volt,  a történelmi  stílusok  mellett  igen  jól  érvényesült  a sze- 
cesszió. 


Magyar  Iparművészet. 

Magassága  1600  szélessége  1270  ™/m. 
A főcsiga  vasvastagsága  35X35  “/m- 

A történelmi  stílusokat  egytől-egyig  igen  szép  munkák  képviselték. 

A román  stilus  legkevésbbé  volt  képviselve,  s noha  éppen  Franciaország  ennek 
klasszikus  hazája,  a legszebb  darabok  mégis  Budapestről  kerültek  oda.  Értem  Alpár 
Edének  a marsmezei  palota  magyar  osztályában  kiállított  kandalló-tüzbakjait,  melyeknek 
őserőtől  duzzadó  remek  kovácsmunkájával  kevés  hasonló  műtárgy  vetekedett. 

A csúcsíves  és  a rcnaissance-munkák  köréből  kiemeljük  Bergiie  Adolf  párisi  vasmű- 
vesnek az  Esplanade  des  Invalides-en  kiállított  góth  és  renaissance  vasajtóját.  Mind  a 
kettőt  a faajtóknál  használatos  tagozás  mellett,  a művészien  domborított  s minden  ízében 
stílszerű  részletek  jellemzik,  melyeknek  hatását  a csiszolt  és  áttört  díszítmények  alá  tett 
színes  bőr  (a  góthikusnál  barna,  a renaissancenál  sárga)  tetemesen  fokozza.  Véleményem 
szerint  a vasművesség  túllépi  az  anyag  természetétől  megszabott  határokat,  a midőn  ilyen 
kényes  munkát  szán  olyan  helyekre,  a hol  azt  a rozsdától  megvédeni  úgyszólván  ‘lehe- 
tetlen. Ha  már  a munka  nagysága  mellett,  az  anyag  értéke  szóba  alig  kerül,  vegyünk 
a vasnál  nemesebb  anyagot.  A román  stilus  korából  szebbnél-szebb  bronzajtók  marad- 
tak reánk,  miért  ne  fordulhatnánk  mi  is  a bronzhoz,  illetőleg  ennek  nemesebb  és 
modernebb  testvéréhez  az  aluminium-bronzhoz,  melynek  5'’/o-os  öttevénye  (g5»/o  vörösréz 
és  aluminium)  majdnem  úgy  domborítható,  mint  a kovácsvaslemez.  Lám  Jungfer 
Gyula  ezt  az  anyagot  választotta  ahhoz  a két  kandeláberhez,  melyek  a budapesti  új 
parlament  épületét  fogják  a párisi  kiállítás  bezárta  után  díszíteni. 

A német  renaissance  gyéren  van  képviselve,  az  idevágó  műtárgyak  közül  legkitűnőb- 
bek Schultz  és  Holdefleiss  vasművesek  berlini  műhelyében  készített  s a német  pavilion 
szajnaparti  kőfalát,  illetőleg  annak  a Rue  des  Nations  felé  eső  lépcsőjét  díszítő  rácsok. 
Egy  rangba  helyezhetők  ezek  a XVI.  században  élt  nürnbergi  vasművesek  legkitűnőbb 
munkáival. 

Marcus  Pál  berlini  vasműves  renaissance  kapúján,  mely  az  Esplanade  des  Invalides 
jobboldali  pavillonjának  német  osztályában  az  emelet  egyik  fülkéjét  díszíti,  már  érezhető 
a modern  irányzat  behatása.  Különösen  a záradék-rács  tölgyleveles  csigadiszítményével 
és  centrális  virágkoszorújával,  melybe  a sárkányölő  Szent  György  képét  tették,  hajlik 
erősen  a mai  berlini  vasművesek  munkáit  jellemző  alakításhoz. 

A francia  késői  renaissance  formáit  láttatja  az  az  erkély-rács,  melyet  Robert  E.  párisi 
vasműves  állított  ki. 

Wanner  fréres  genfi  vasműves-cégnek  lépcső-rácsa  a modern  renaissance  ornamen- 
tikáját képviseli. 

A történeti  stílusok  közül  leginkább  a barokk  és  rokoko  van  képviselve,  azonban  míg 
a francia  vasművesek  inkább  az  épület  belső  felszereléséhez  tartozó  tárgyakon  mutatják 
be  művészetüket,  a külföldiek  hatalmas  rácsos  kapukat  állítottak  ki.  Az  utóbbiak  sorá- 
ban, mind  a munka  és  rajz  szépségét,  mind  a hatalmas  méreteket  illetőleg  első  helyen 
áll  az  a rácsos  kapu,  melyet  Meltzer  Róbert  építész  XV.  Lajos  stílusában  tervezett. 
A kiállítás  után  a cár  szentpétervári  téli  palotájának  kerti  bejáratánál  állítják  fel ; jelen- 
leg a Champs-Elysées-nek,  a Grand  Palais  des  Baux-Arts-sal  szomszédos  részét  díszíti. 
A kapu  egy-egy  szárnyának  szélessége  2750  mm,  lemezzel  borított  alsó  része  pedig 
3000  mm  magas. 

Az  utóbbiak  áttört  középrészében  a cár  aranyozott  monogrammja  tündöklik.  A kapu 
szóbanforgó  részét  profil-lécekkel  tagozták  és  az  így  keletkezett  mezőket  hatalmas 
akantuszokkal  és  leveles  csigákkal  töltötték  ki.  A lemezes  rész  felett,  az  ütközőtől  a kapu 
bálvány  párkányáig  ívben  hajló,  konzolszerű  rácsozat  nyúlik  fel,  mintha  csak  az  ütközőn 
álló  aranyos  kétfejű  sas  keretét  alkotná.  A földtől  a koronás  sas  csúcsáig  az  ütköző 
7000  mm  magas. 

A kapu-bálványtól  jobbra  és  balra  húzódik  a kapu  lemezes  részének  magasságában 

a kerítés-rács,  melynek  oszlopok  közé  fogott  egyenes  tagjai  8000  mm  hosszúak;  ezeket 
és  a kapu-bálványt  előreszökő,  negyedkörös  rácstag  köti  össze. 

A kapu  készítésére  Szent-Pétervárott  külön  műhelyet  állítottak  fel.  Az  orosz  iparmű- 
vészeti osztályba  (Esplanade  des  Invalides  jobboldali  szárnya)  ezt  a műhelyet  és  a 
munka  néhány  fázisát  fotográfiákban  be  is  mutatják,  ugyancsak  itt  van  kiállítva  a kapu 
eredeti  rajza  is. 

Valóban  ennél  monumentálisabb  alkotás  a vasművesség  terén  alig  fordult  elő ! 

Nálunk  régen  vajúdik  egy  nagyobbszabású  kovácsolt  műmunka  közköltségen  való 
felállításának  ügye;*  i88Q-ben  Budapest  fővárosa  még  pályázatot  is  hirdetett  valamely 
köztéren  felállítandó  díszes  vaskútra.  Akkor  sok  szép  terv  került  felszínre,  de  a meg- 
valósítás elmaradt,  pedig  az  elmúlt  tíz  év  óta  vasművességünk  igen  fejlődött  s a szóban 
forgó  feladatra  rátermettebb  is  lett.  Jó  volna  a dolgot  újra  feleleveníteni,  hisz  az  újabb 
időben  annyi  szóbeszédre  érdemesített  idegenforgalom  emeléséhez,  ily  monumentális 
kovácsolt  munka  létesítése  nagyban  hozzájárulna  s műiparunk  e részének  világraszóló 
hírnevet  biztosítana ! 

A bárok-  és  rokoko-stílusban  készített  munkálataikkal  kitűntek  a magyar  vasművesek  is. 
Jungfer  Gyula  csász.  és  kir.  udvari  műlakatosnak  az  5-ik  ábrában  előtüntetett  mun- 
kája (kapu-szemöldök  rácsrészlete),  a mi  a kovácsolás  művészetét  és  a stílszerűséget 
illeti,  elsőrendű  alkotás.  E mellé  sorozzuk  Marton  Lajos  és  fia  pozsonyi  vasművesek 
által  kiállított  rácsos  kaput,  melynek  különösen  a szemöldök  része  oly  szép,  hogy 
a nemrég  lebontott  schlosshofi  császári  kastély  remek  vasmunkáival  egy  rangba  sorol- 
ható. Ehhez  a rácsos  kapuhoz  két  rácsosajtó  is  tartozik,  ezeknek  magassága  2640  mm 
és  szélessége  1270  mm. 

A Marton-féle  munkának  méltó  társa  az  a rácsoskapu,  mely  a Fischer  von  Erlach-lélt 
stílusban  készített  osztrák  pavillont  díszíti. 

A bárok  stílus  kiválóbb  képviselői  közé  sorozzuk  azt  az  aluminium-bronzból  való 
rácsoskaput  is,  mely  Németország  vas-  és  fémipari  csoportjában  (XI.  csoport,  65-dik 
alosztály)  Egger  és  társa  hamburgi  műlakatos  és  kasszagyáros  kiállítását  díszíti.  Az  5'’/o-os 
aluminiumbronz  majdnem  oly  jól  alakítható,  mint  a kovácsvas,  ezért  kovácsolt  műmun- 
kák készítésére  igen  alkalmas.  A berlini  vasművesek  már  néhány  év  óta  előszeretettel 
használják  ezt  az  anyagot  az  épületek  belső  felszereléséhez,**  azonban  a szóban  forgó 
kapunál  (lásd  9.  ábra)  nagyobbat  és  gazdagabban  diszítettet  tudtommal  még  nem  készí- 
tettek. Ezzel  a munkával  gazdagság  dolgában  csak  az  a rokoko  kályhaellenzö  vetekszik, 
melyet  Schultz  és  Holdefleiss  berlini  vasművesek  állítottak  ki  Németország  iparművészeti 
csoportjában.  Ezt  a munkát  Budapest  közönsége  már  ismeri.  Készítője,  Forreider  József, 
mint  a nevezett  cég  alkalmazottja  mutatta  azt  be  az  iparművészeti  múzeumban,  az  ipar- 
művészeti társulat  1898.  évi  téli  kiállítása  kapcsán. 

Amint  említettük  a szecessziós  stílus  a vasművesség  terén  is  erős  gyökeret  vert; 
de  a kiállított  tárgyak  közül  nem  mindegyik  üti  meg  a kívánt  mértéket.  Ez  a stílus  a 
kontár  tervező  kezében  hamar  degenerálódik ; csábít  a merev  egyenes  vonalak,  a hosszú 
sáslevelek  s a katonás  sorrendben  állított,  unalomig  ismétlődő  motívumok  alkalmazá- 
sára. Száraz,  semmitmondó  kompozíciókat  kapunk,  melyek  közül  nem  egy  az  empire 
stílus  élettelen  vasmunkáira  emlékeztet  s amint  80-90  évvel  ezelőtt  ez  a stílus  a kovács- 


* Lásd  Művészi  Ipar  1889.  (IV.)  évfolyam  183—186.  oldalát. 

**  Aluminiumbronzból  valók  a berlini  Hotel  Bristol  (Unter  deii  Linden  5.  sz.)  kandeláberei,  a 
lipcsei  Reichsgerichtsneubau  lépcső-rácsa,  kandeláberei  és  szimbolikus  képei,  a Relchsgesundheits- 
amt  (Moabit)  csillárjai  stb. 

Magassága  8500  szélessége  4000  ™/m..  Kiállította  a XL  csoport  magyar  osztályában,  a marsmezei  palotában. 

vasművészet  teljes  tönkrejutására  vezetett,  mert  túlságosan  előtérbe  tolta  a hidegen  való 
alakítást,  tehát  a tüzimunka  helyett  a lakatosmunkát,  attól  tarthatunk,  hogy  a vasműves- 
ség  terén  előbb-utóbb  beáll  a hanyatlás,  ha  sok  követője  akad  a modern  iparművészeti 
folyóiratokban  közölt  rideg  kompozicióknak. 

A szecessziós  stílus  konvencionális  sásleveleivel  a Qenissieu  és  társa  cég  kiállította 
rácsos  ajtó  ornamentikájában  találkozunk.  Kár,  hogy  ennek  csinos  rajzát  az  átlósrúd 
szerkezeti  alakítása  némileg  zavarja  s az  alsó  mezői  lemezből  kivágott  diszítménye  is 
élesen  elüt  a felső  rész  ízléssel  stilizált,  diszkrétül  alkalmazott  és  ügyesen  kovácsolt 
levél  ornamentikájától. 

A szecessziós  stílus  konvencionális  formáit  láttatja  az  a virágasztalka  is,  melyet  a 
Forreider  és  Schiller  budapesti  vasművesek  állítottak  ki,  ezt  az  aluminiumbronzból 
kovácsolt  asztalkát  a Magyar  Iparművészet  olvasói  szintén  ismerik.  Képe  az  igoo-dik 
évfolyam  IV-dik  számának  179-dik  oldalán  jelent  meg. 

A kiállítás  szorosabb  értelemben  vett,  szecessziós  vasmunkái  közül  ennek  rajzában 
volt  legtöbb  invenció  és  élet.  Horti  Pál  tanár  tervezte.  Az  ő rajza  után  készült  az 
asztalon  álló  virágváza  is,  melyet  Jancsurák  Vilmos  domborított  vörösrézből. 

A német  vasművesektől  bemutatott  munkák  általános  hatása  után  ítélve,  joggal  vár- 
ható, hogy  a vasművesség  fejlődésére  bénítólag  ható  konvencionális  modern  formák, 
a jövőben  még  szűkebb  körre  szorulnak.  A kibontakozásnak  két  útját  látom,  egyikén 
járnak  a németek,  a másikat  kezdik  követni  a magyarok. 

A német,  különösen  a berlini  vasművesek  a történelmi  stílusok  nyűgétől  már  vagy 
10  év  óta  emancipálták  magukat.  Új  motivumokat  keresve,  a stilizálásra  alkalmas  levelek 
és  virágok  individuális  alakítását  kezdték  el.  Noha  az  1896-dik  évi  berlini  kiállításon 
bemutatott  készítményeikkel  meglepték,  mondhatnám  bámulatba  ejtették  a világot, 
nagyon  sok  követőre  még  sem  akadtak,  mert  hiányzott  az  alakítás  rendszeressége,  a 
stílust  megadó  közös  gerinc.  Hiába,  a természet  adta  motívumok  individuális  alakítása 
még  nem  stílus.  Ma  azonban,  — a bemutatott  tárgyak  után  Ítélve,  — a német  vas- 
művesek ebben  is  megállapodtak.  Elfogadták  a szecesszió  vonalozását  s erre  a gerincre 
rakják  a szokott  módon  stilizált  növényi  és  állati  ékítményeket. 

A párisi  kiállításon  a legtöbb  német  csoportot  efféle  kerítésekkel  vették  körül.  ízléses 
rajz  és  remek  kovácsmunka  jellemzi  mindannyit.  A német  bányászati,  kohászati  és 
fémipari  kiállítás  kerítése  Krűger  Pál  berlini  vasműves  készítménye.  Ez  a legnagyobb 
s motivumok  dolgában  is  a leggazdagabb. 

A német  villamossági  csoport  vasmunkái  is  igen  érdekesek. 

Megjegyezzük,  hogy  a vasművesség  számára  való  stílus  megállapítása  érdekében 
más  kísérlettel  is  találkozunk.  így  az  a rácsos  kapu,  melyet  Qötz  H.  tervei  szerint 
Neuser  ]óz%^{  mannheimi  vasműves  készített,  erősen  hajlik  XV-dik  Lajos  stílusa  felé; 
tömegelosztása  teljesen  azonos,  csak  a mezőket  kitöltő,  túlságosan  gazdag  díszítmény 
készült  a berlini  vasmunkák  szellemében.  Kár,  hogy  a szép  munka  jó  hatását  az  orna- 
mentika nyugtalansága  nagyon  lerontja.  Tervezője  kevesebb,  de  rendszeresebben  alakított 
diszítménynyel  többet  érhetett  volna  el. 

Wanner fréres  genfi  vasműves  cégnek  szecessziós  kapubetét-rácsa,  a fővonalak  dolgában, 
a bárok  stílussal  mutat  némi  rokonságot. 

A mint  említettük,  a berlini  vasművesek  8-9  éve  alapított  iskolájának  mindenfelé 
akadtak  tanítványai.  így  Púder  Nándor  budapesti  vasművesnek  a XI.  csoport  magyar 
osztályában  (Marsmezei  palota  baloldala)  kiállított  két  kapu  betétje  az  1896.  évi  berlini 
kiállításon  látottak  behatása  alatt  készült.  A franciák  iparművészeti  osztályában  (Espla- 
nade des  Invalides  baloldal)  különösen  Hamet  H.  párisi  vasművesnek  egy  pár  munkája 
tartozik  ide,  jelesen  az  az  erkélyrács,  melynek  oszlopait  vízi  liliomok,  a mező  kitől- 

lését  pedig  vadgesztenyegalyak,  levelek  és  gyümölcsök  alkotják.  A Bliault  építész  ter- 
vezte kis  ajtónak  már  szecessziós  váza  van. 

Bernardin  clermonti  vasműves  szőlőfürtökkel  és  rózsákkal  díszes  lépcsőrácsát  erősen 
naturalisztikus  rajza  miatt  szintén  a vasművesség  szóbanforgó  csoportjába  sorozhatjuk. 
Hasonló  alakításokkal  a belga  és  olasz  vasművesek  kiállításában  is  találkozunk. 

Valószínűnek  tartom,  hogy  a berlini  mesterek  irányváltoztatása  következtében  a 
tanítványok  nagy  serege  is  arra  az  útra  lép,  melyen  Kfüger  Pál,  Schultz  és  Holdefleiss, 
meg  Marcus  Pál  berlini  vasművesek  haladnak,  s a melyet  a szecessziós  stílus  vonato- 
zásának applikálása  s az  így  nyert  gerincnek  individuális  módon,  de  az  említett  ízlés 
értelmében  alakított  növényi  és  állati  diszítményekkel  való  felruházása  jellemez. 

A magyar  vasműves  tárgyak  között  a szecesszió  más  értelemben  volt  képviselve. 
A bemutatott  műtárgyak  után  ítélve  immár  tagadhatatlan,  hogy  az  ú.  n.  magyar  díszítő 
stílus  motívumai,  fémből  és  vasból  való  alakításra  is  kiválóan  alkalmasak.  Most  már  csak 
az  a kérdés,  hogy  ezeket  a motívumokat  milyen  vázra  rakjuk.  Én  például,  a mint  ezt 
a 325.  lapon  előtüntetetí  óra  láttatja,  a renaissance-oi  vettem  alapul  és  a díszítmények 
alakításában,  a mennyire  ezt  az  anyag  megengedte,  az  eredeti  alakzatokhoz  tartottam 
magamat.  Ide  sorolhatjuk  azt  a záradékrácsot  is,  melyet  Pick  Ede  budapesti  vasműves 
állított  ki  a XI.  csoport  magyar  osztályában. 

Hauszmann  Alajos  azon  a hatalmas  vaskapun,  melyet  Jmigfer  Gyula  cs.  és  kir.  vas- 
műves készített  a bárok  formáit  fogadta  el,  de  mind  ebben,  mind  a virágok  és  levelek 
alakításában  hajlik  a szecessziós  motívumok  felé. 

Faragó  Ödön  a díszítmény  vázának  a szecesszió  vonalozását  fogadta  el,  de  mind 
ezeket,  mind  a magyar  motívumokat  erős  individualismussal  alakítja  át.  Egyik  alkotását 
a Magyar  Iparművészet  olvasói  már  ismerik;  képe  a III.  évfolyam  3.  számában  a 131. 
oldalon  jelent  meg.  Ezt  az  ékszerszekrényt  a magyar  tanügyi  csoportban  állították  ki. 
A Faragó  tervezte  összes  bútorok  ebben  a modorban  stilizált  vasalásokkal  ékeskednek 
s ide  tartozik  Ludwig  és  Stettka  budapesti  vasművesek  csillárja  is. 

Arról,  hogy  melyik  a felsorolt  három  irány  közül  a jobb  s ezért  követésre  legmél- 
tóbb, nem  nyilatkozhatom,  mert  az  egyiknek  képviselője  magam  vagyok,  azt  azonban, 
mint  a XL  csoport  65.  alosztályának  volt  jury  tagja,  a francia  vasművesek  többször 
hallott  véleménye  után  bátran  állíthatom,  hogy  legjobban  — a vasművesség  terén  is  — 
a magyar  stílusban  készített  munkáink  imponáltak.  Az  a sajátos  báj,  mely  a magyar  motí- 
vumot jellemzi,  kivétel  nélkül  mindenkinek  tetszett.  Megszívlelendő  tanúság  van  ebben  ! 

A felemelt  fonalat  ne  ejtsük  el  többé,  hanem  fejleszszük  és  nemesítsük  népies  orna- 
mentikánkat tovább  is,  hogy  majdan  a műipar  minden  ágában  elfoglalhassa  domináló 
helyét.  Igazi  magyar  iparművészetről  csak  akkor  beszélhetünk,  ha  nemcsak  a tehnika, 
hanem  az  alakítás  dolgában  is  a magunk  lábán  járunk. 

Előbb  felemlítettem  a vasból  való  közkút  szunnyadó  ügyét.  Keltsük  ezt  új  életre 
olyképpen,  hogy  magyar  motívumokkal  ékeskedő  vasból  kovácsolt  közkútra  szorgal- 
mazzuk valamely  pályázat  kiírását  s egyben  a jutalmazott  pályamunkának  megvaló- 
sítását is. 

Az  elmondottak  kiegészítéséül  meg  kell  emlékeznem  arról  is,  hogy  a kiállított  vas- 
műves munkákat  minő  tehnika  jellemezte.  Erről  a dologról  szólva  tulajdonképpen 
nemzetiségek  szerint  kell  az  anyagot  beosztanunk. 

A német  műiparosok  kivétel  nélkül  a nyers  kovácsmunkára  vetik  a fősúlyt.  Ha  a 
bemutatott  tárgyakat  figyelmesen  megszemléljük,  a reszelő  vonásoknak  nyomára  se 
akadunk.  Bámulatosan  fejlesztették  ki  a német  vasművesek  iparuk  igazi  művészeti 
részét,  az  izzó  kovácsvasnak  íüziszerszámokka!  való  alakítását.  Egyik-másik  műtárgy 
valóságos  szobrászmunka  számba  megy,  ilyen  például  az  Armbraster  testvérek  Frankfurt 

a M - i vasműveseknek  szoborcsoportozata.  Sziklán  szétterpeszkedő  sárkánynyal  küzd  a 
kiterjesztett  szárnyú  sas.  Az  előbbi  6’8  m hosszú  és  50  q nehéz,  az  utóbbi  2 m hosszú 
és  42  q nehéz.  A sas  két  szárnyának  csúcsa  egymástól  3'85  /«-nyire  van.  Mind  a sast, 
mind  a sárkányt  futódaruval  kezelt  250X250  mm  keresztmetszetű  vasdarabból  kovácsol- 
ták ki.  Az  alakítás  csak  kalapácscsal  és  vésővel  történt.  Bízvást  elmondhatjuk,  hogy  ilyen 
nagyszabású  munkát  a vasművesség  egy  korszakában  sem  produkáltak,  túltesz  ez  a 
csoportozat  a hamburgi  városháza  számára  az  említett  cég  által  készített  kovácsolt  vas- 
oroszlánokon is.  Azonban  más  kérdés,  helyénvaló-e  kovácsvasat  venni  oly  munkálatok- 
hoz, mely  nemesebb  és  más  módon  könnyebben  alakítható  fém  számára  való.  A könnyen 
önthető,  csillogó  és  sárgásbarna  bronzzal,  a monumentális  szobrászat  terén,  a nehezebben 
idomítható,  könnyebben  rozsdásodó  és  fakószínű  vas  nem  vetekedhetik.  Minden  fémnek, 
tehnikai  tulajdonságaiban  rejlik  az  a szerepköre,  melyet  az  emberi  háztartás,  a harcászat 
vagy  a művészetek  terén  legjobban  betölthet. 

A demokratikus  vas  nem  való  a nálánál  nemesebb  fémek  „sárgacsizmás''  szerepére. 

Lelkesedni  tudok  a szépen  megkovácsolt  rácsos  kapu  vagy  kerítés  látásán,  mert  az 
anyag  alkalmazását  helyén  valónak  találom,  hisz  a vas  nagy  szilárdsága  következtében 
az  összes  fémek  között  a leghivatottabb  arra,  hogy  házunkat  a betörők  ellen  megvédel- 
mezze, de  hidegen  hágy  a legszebben  kovácsolt  vasmunka  is,  ha  olyan  helyen  szerepel, 
a hol  a tárgynak  csillogással,  értékesebb  voltával  és  a formák  lágy  összefonódásával 
kell  hatnia. 

Hasonló  értelemben  nyilatkozhatom  Schultz  és  Holdefleiss  kiállította  térdeplő  vitéz- 
ről is,  melyet  a német  iparművészeti  osztály  folyosófelőli  bejáratában  helyeztek  el,  mintha 
csak  figyelmeztetni  akarná  a közönséget  arra,  hogy  íme  a német  vasművesség  már  a 
kisbronzokkal  is  felvette  a versenyt.  Bizony  a kidolgozás  bravúros  volta  ellenére  is, 
szembeszökik  a tárgy  szegletessége. 

A XVII.  század  híres  vasfaragójának,  a norimbergi  Leygebe  Qottfridnak  a művészete, 
a ki  II.  Károly  angol  király  lovasszobrát  67  font  nehéz  vastuskóból  faragta  ki,  a vas- 
művesség terén  egyedül  állott.  Nem  hittem  volna,  hogy  épen  a mai,  praktikusan  gon- 
dolkodó korban  akadjanak  követői. 

Efféle  szobrász-munkának  a vasművesség  terén  csak  olyan  alakban  van  értelme, 
a mint  azt  Krüger  Pál  rácsán  applikálta.  Miksits  B.  berlini  vasműves  kiállításában  is 
találunk  efféle  részleteket,  de  egy  darab  nála  is  a célt  tévesztett  alkotások  közé  tartozik, 
a mit  eléggé  bizonyít  az,  hogy  a szóbanforgó  2000  mm  hosszú  sárkánynyal  — ha 
emlékezetem  nem  csal  — az  1896-iki  berlini  kiállításon  már  találkoztam.  Tehát  négy  év 
óta  nem  akadt  vevője,  pedig  bámulatos  tehnikával  készítették  azt  is;  a kiállítás  legszebb 
kovácsolt  vastárgyai  közé  tartozik. 

A kovácsolás  tehnikájának  virtuozitását  illetőleg,  a németek  után  mindjárt  a magyar 
kiállítók  következnek;  azonban  a mi  mestereink  a franciák  módjára  nem  a nagy  ková- 
csolt masszákkal,  hanem  még  a részletekben  is  szabatos  kidolgozással  akarnak  hatni. 
Jungfer  Gyulának  kapuja  a kovácsvasművészet  legkiválóbb  alkotásai  közé  tartozik. 
A németek  munkáihoz  hasonlítva  a magyar  vasművesekét,  a kidolgozásban  olyan  különb- 
séget látok,  mint  a minő  a modern  festmények  és  a régi  képek  tehnikája  között  van. 

A francia  mesterek  inkább  a lemez-munkákat  kedvelik.  A tűzből  kovácsolt  munkákra 
még  legtöbb  súlyt  vetett  Robert  E.  párisi  vasműves,  melynek  egyik  munkáját  a 3-ik 
ábrában  mutattuk  be.  Nem  egy  vasművesre  akadtam,  a ki  azért,  hogy  a hidegen  való 
domborítással  lágyabb  átmeneteket,  gazdagabb  tagozást  és  szabatosabb  formákat  alkothat- 
nak, mint  a kovácsolással,  ezt  a tehnikát  a másik  mögé  helyezik. 

Annyi  tény,  hogy  a domborítás  művészetében  a párisi  kiállításon  szereplő  vasműve- 
sek között  ők  az  elsők.  De  ezt  az  irányt  követendőnek  nem  tartom.  A hová  a kovácsvas- 

ból  való  tárgyak  az  anyag  természete  szerint  leginkább  valók,  nem  lemezből  domborított 
könnyen  rozsdásodó  és  letöredező  részletek,  hanem  erőteljes  kovácsolt  munka  kell. 
A lemez-munkának  előtérbe  tolása  és  a kovácsolásnak  háttérbe  szorítása,  a vasművesség 
degenerálódását  jelenti  s elébb-utóbb  oda  vezet,  a hol  ma  az  olasz  vasművesség  van. 

A franciák  túlfinomult  ízlésének  tudható  be  az  is,  hogy  a vasmunkákat  fényesre 
csiszolják.  A csínozásnak  ezt  a módját,  ha  olyan  műtárgyakról  van  szó,  melyeket  kézbe 
ritkán  vesznek,  még  csak  helyénvalónak  tartom,  de  a lépcsőrácsok,  kandeláberek,  tűzi- 
bakok  s más  effélék  kifényezése  felesleges  munka  s arra  az  abszurdumra  vezet,  hogy  a 
csillogó  vasmunkát  le  kell  takarni,  hogy  a kiváncsiak  kezenyoma  rozsda  alakjában  el 
ne  csúfítsa.  Elrettentő  például  említhetem,  Aumale  herceg  chantilly-i  kastélyának  fényesre 
csiszolt  folyosó-  és  lépcső-rácsát,  melyhez  a közönségnek  a mondott  okból  még  köze- 
ledni is  alig  szabad.  . 

A vastárgyakat  feketítsük  be,  vagy  ha  ez  a szín  túlságos  komor  volna,  színezzük  a 
környezetnek  megfelelőbben.  A német  vasművesek  ebben  is  mesterünkké  lettek,  midőn 
a sokáig  száműzött  polychromiát  az  újabb  időben  teljes  érvényre  emelték.  Így  Krüger 
Pál  rácsának  alapszíne  fekete,  a mélyedéseket  a nemes  patinához  hasonló  színű  zöld 
festékkel  kenték  be,  az  állatok  szája,  nyelve  és  szeme  vörös,  foga  pedig  fehér.  Fekete 
alapszíne  és  zöldes  patinája  van  annak  a vasajtónak  is,  melyet  Schultz  és  Holdefleiss 
állítottak  ki,  az  Esplanade  des  Invalides-on  álló  palota  jobbszárnyának  folyosóján,  a német 
iparművészeti  szakasz  bejáró  ajtaja  mellett. 

A francia  munkák  között  is  akadt  sokszínű  vasmunka,  sőt  Renard  C.  párisi  vasmű- 
ves még  fehérre  festetteket  is  állított  ki.  Furcsa  ízlés ! 

Munkáik  minőségét  tekintve,  a francia  vasművesek  után  sorozhatjuk  a belgákat, 
oroszokat  és  svájciakat,  ezek  után  pedig  az  angolokat  és  az  olaszokat.  A többi  államok 
vasművességéről  nem  szólhatunk,  mert  képviselve  vagy  nem,  vagy  csak  egy-két  tárgy- 
gyal  voltak. 

A figyelmes  szemlélőnek  bizonyára  feltűnt  az  is,  hogy  a kiállításon  kevés  vasból  való 
használati  tárgyat  (íróasztal  és  dohányzó-asztal  készletet,  asztali  lámpást  és  gyertyatartót 
stb.)  mutattak  be.  Még  a legtöbb  használati  tárgyat  Wessbecher  párisi  vasművesnek  a 
XI.  csoport  65-ik  alosztályában  (Marsmezei  palota  I.  emelete)  elrendezett  kiállításában 
láttuk.  Úgy  látszik  a közönséggel  ezeket  nem  tudják  a kivánt  mértékben  megkedveltetni, 
mert  általában  drágábbak  a bronzból  vagy  sárgarézből  öntötteknél  és  nem  is  elég 
praktikusak.  A szobafelszerelési  tárgyak  között  legtöbb  volt  a tüziszerszám  és  a kandalló 
tűzibak,  tehát  az  a két  tárgy,  melyekhez  a vas,  technikai  tulajdonságai  következtében, 
leginkább  való. 

A vasból  való  butorvasalások  úgy  látszik  még  Franciaországban,  — a bronzból  való 
butorveretek  legklasszikusabb  hazájában  — is  nagy  kedveltségre  tettek  szert.  Volt 
alkalmunk  több  francia  iparos  készítményében  gyönyörködnünk,  kik  közül  Fournier  H. 
párisi  vasműves  mutatta  be  a legszebbeket.  Qothikus  vasalásai,  akár  a munkát,  akár  a 
stílszerűséget  tekintjük,  egyaránt  kifogástalanok. 

Heinz  J.  bázeli  lakatosmester  is  az  antikvasalások  utánzása  dolgában  az  elsők  között 
áll  s vetekszik  francia  kollegájával. 

Kár,  hogy  a magyar  vasművesek  a díszvasalások  speciális  gyártásával  nem  foglalkoz- 
nak, mert  jó  és  stílszerű  munkáikkal  az  egész  világon  piacot  találhatnának. 

* 

Az  elmondottak  alapján  örömmel  konstatálhatjuk,  hogy  a párisi  kiállítás  területén 
szemeink  előtt  lezajló  világversenyben  Magyarország  vasművessége  jól  megállta  a helyét, 
nemcsak  a kiállítók  száma,  hanem  a kiállított  tárgyak  minősége  szerint  is  a 2-ik  hely 

illeti  meg.  Alig  reménylett  eredmény  ez,  már  csak  azért  is,  mert  a kiállítók  legnagyobb 
része  kellő  energiával  nem  fogta  meg  a dolgot  és  sok  jeles  mesterünk  el  is  maradt. 

Az  egyik  francia  vasműves,  a ki  a XI.  csoport  65-ik  alosztályának  jurytagja  is  volt, 
nem  győzte  a magyar  vasművesség  fejlettségét  dicsérni,  de  hozzátette  a következőket: 
Mondja  meg  magyar  kollegáinak,  ne  tömjék  túl  munkáikat  diszítményekkel,  mert  a 
felesleges  ornamentika,  ha  még  oly  szépen  van  is  készítve,  a műtárgyat  könnyen  ízlés- 
telenné teszi.  . 

Megszivlelendő  jó  tanács  ez,  melyet  követnünk  kell,  ha  azt  akarjuk,  hogy  a legköze- 
lebbi világkiállításon,  ne  csak  egy-két  vasművesünk,  hanem  általában  az  egész  magyar 
vasművesség  az  első  sorba  emelkedjék. 

Edvi  Illés  Aladár. 


O AZ  OSZTRÁK  PAVILLON  RÁCSOS  KAPUJA,  o 
KÉSZÍTETTE  NEHR  SÁNDOR  BÉCSI  VASMŰ  VÉS. 
000  EGY  SZÁRNY  SZÉLESSÉGE  1300  mm.  000 

0000  SASNAK  VIADALA  A SÁRKÁNYNYAL.  0000 
00000  tervezte  HAUSMANN  F.  TANÁR.  00000 

VASBÓL  KOVÁCSOLTÁK  ARMBRÜSZTER  TESTVÉREK. 
(M.  Frankfurt.) 

A PÁRISI  KIÁLLÍTÁS  NÉMET  BÁNYÁSZATI  ÉS  KOHÁSZATI  CSOPORTJÁNAK, 
ooooooooooo  KERÍTÉSRÁCSA  ÉS  ANNAK  RÉSZLETE,  ooooooooooo 
oooooooo  TERVEZTE  RADKE  KIRÁLYI  ÉPÍTŐ-FELÜGYELŐ,  oooooooo 
o o o o o o o o KÉSZÍTETTE  KRÜGER  PÁL  BERLINI  VASMŰVES,  oooooooo 

o o o o A PÁRISI  KIÁLLÍTÁS  o o o o 
NÉMET  BÁNYÁSZATI  ÉS  KOHÁSZATI 
OKIÁLLÍTÁSÁNAK  RÁCSÁRÓL  VALÓ  o 

o o o o o o o Részletek,  o o o o o o o 
O O o készítette  KRÜGER  PÁL  o o o 


o o o berlini  YASMŰVES.  o o o o o 


o o o o o KAPl'BETÉT-RÁCS  o o o o o 
WANNER  FRÉRES  GENFI  VASMÜVES 


oooooooo  CÉGTŐL,  oooooooo 


Magyar  Iparművészet. 

ERESZ,  KOVÁCSOLT  VASBÓL 
o o o o KÉSZÍTETTÉK  o o o o 
o WANNER  FRÉRES,  GENF.  o 


oooooooooooooo  RÁCSOS  AJTÓ.  cooooooooooooo 
KÉSZÍTETTE  GENISSIEU  ÉS  TÁRSA  LEVALI.OIS-PERRET-I  CÉG. 
Hosszúsága  noo  ’''/m,  magassága  a felfüggesztő  díszítmény  hátáig  looo  ™/m. 

000  ERKÉLY-RÁCS.  000 


KÉSZÍTETTE  RORERT  E. 
o PÁRISI  VASMŰVES.  o 


000000  LÉPCSŐ-RÁCS.  000000 
WANXER  FRÉRES  GENFI  VASMŰVES 
00000000  CÉGTŐL.  00000000 

O O A IIAJIBURGI  O o 
o o o VÁUOSIIÁZ  o o o 
TORON YT E R M É N E K 
AEUMINTl’M-BROXZBÜI, 
KOVÁCSOLT  KAPUJA. 

Magassága  (záradék  rács 
nélkül)  3100  ™/m,, 
szélessége  1500  ™/m. 


000  TERVEZTE  000 
GROTJAN  J.  ÉPÍTÉSZ, 
0 o KÉSZÍTETTE  o o 
o II.  C.  E.  EGGER  o 
o o o ÉS  TÁRSA.  000 
o o HAMBURGBAN,  o o 

OOÖOOOOOOO  ÓRA.  TERVEZTE  EDVI  ILLÉS  AI.ADÁR  TANÁR,  oooooooooo 
KÉSZÍTETTE  AZ  ÁLLAMI  FELSŐ  IPARISKOLA  FÉMIPARI  MŰHELYE  BUDAPESTEN. 

Magassága  630 

A sárkányok  szárnya  és  az  összes  virágdiszítniények  sárgarézből,  a számlap  ékítményes  része  szintén 
ebből  a fémből,  többi  része  pedig  ezüstből  való. 

o o A MAGYAR  PAVILLON.  o o ^ Kunst  u,  Kunsthandwei'kbdl. 

o o o A Szajna  felöli  homlokzat,  o o o 
TERVEZTE  BÁLINT  ÉS  JÁMBOR. 


- Erdélyi  fényképe  nyomán. 

A HUSZARTEREM  a magyar  PAVILLONBAN.  ^ I .y 


A MAGYAR  TÖRTÉNELMI  PAVILLON. 


A Quai  d'Orsay-n  épült  „Riie  des  Nation"  ideiglenes  tündérpalotáinak  sorában  a 
magyar  történelmi  pavilion  méltóképen  képviseli  nemzetét.  A szerencsés,  egészséges  ötlet, 
mely  külső  alakja  felett  döntött,  nem  új,  mert  az  1896.  évi  millenniumi  kiállítás  feled- 
hetetlen szépségű  történelmi  főcsoportja  épületeiben  találta  meg  első  kifejezését,  ámde  itt 
sok  tekintetben  egészen  új  eredményeket  produkál  s újra  csak  föltétlenül  bebizonyítja 
azt,  hogy  a történelmi  stilusok  evolúciójának  kifejezésére  legszerencsésebb  eszköz  a meg- 
lévő emlékek  hűséges  bemutatása,  történjék  az  eredetiben  vagy  másolatban,  mert  ezek  a 
néma  emlékek  a letűnt  korok  művészetének  szellemét  a legbeszédesebben  tudják  tol- 
mácsolni. 

A magyar  történelmi  pavilion,  melyet  Bálint  és  Jámbor  budapesti  műépítők  terveztek, 
a régi  magyar  építészet  máig  is  meglévő  emlékeinek  összeállításából  jött  létre,  volta- 
képen  tehát  egy  építészeti  retrospectiv  kiállítás,  mely  a román  műizlés  korától  a rokokóig 
nem  fictiv,  de  igazi,  élő  emlékműveken  tárja  a szemlélő  elé  a magyarországi  arhitektúra 
lényegét  és  fejlődési  fokait. 


A MAGYAR  RAVII.I.ON  UDVAIÍA  ÉS  FŐKAPUJA. 
o o o o o o'l'ERV.  BÁLIN  r f:S  JÁMBOR,  o o o o o o 

XVKI.  SZÁZADI  TEREM. 


©OGQoooo  ELŐCSARNOK  q0©o©ooo  Erdélyi  fényképei  nyomán. 


A MAGYAR  TÖRTÉNELMI  PAVILLONBÓL. 
® e tervezte  BÁLINT  ÉS  JÁMBOR,  o e 


Magyar  Iparművészet. 

Az  épület  egyik  homlokzatával  a Szajna  felé,  a másikkal  a Quai  d’Orsay-ra  néz  s az 
angol  és  osztrák  pavillonok  között  van  elhelyezve.  Főbejárata  a Quai  d’Orsay-ra  nyílik 
s a jaáki  apátsági  templom  nagyhírű  portáléját  tünteti  fel;  az  épületnek  Szajna  felé  néző 
része  csúcsíves  ízlésű  s jobb  felé  a vajdahunyadi  vár  festői  tornyocskáival  ékesített  falát 
ábrázolja,  melyhez  a csütörtökhelyi  kápolna  apsisa  csatlakozik.  A balszárnyhoz  a kassai 
Szent-Mihály-kápolna  homlokzata  van  hozzáépítve,  mely  a maga  kora  renaissance  íveivel 
méltóképen  képviseli  hazai  arhitekturánk  egy,  a maga  nemében  egyedül  álló,  sajátságát. 
A góth  szakasz  elején,  a vajdahunyadi  rész  s a kassai  kápolna  között,  a körmöcbányai 
vártemplom  messziről  feltűnő  impozáns  tornya  áll  erős  négyszögbe  tört  talapzaton,  mit 
hatalmas  méretű  csúcsívek  törnek  át  s nyitnak  a közlekedés  számára  utat.  A torony  első 
emeleti  magasságában  román  oszlopok  által  tartott  ívek  alatt  festői  loggia  nyílik  a Szajna 
felé,  ott  pedig,  a hol  a torony  a maga  masszív  négyszögű  formájából  a nyolcszögbe 
megy  át,  erkély  futja  körül  a torony  testét,  melynek  felszökellő  karcsú  sisakját  a négy 
sarkon  egy-egy  kisebb  fia-torony  tagozza. 

A román  és  góth  szárnyat  egyfelől  renaissance,  másfelől  barok-stilusú  épületrészek 
kapcsolják  össze  egymással.  Az  elsőnek  díszítő  elemeit  a felsőmagyarországi  renalssance- 
építészet  jellemző  emlékeiről  vették  s részleteikben  a lőcsei  városház  arkádíveit,  az  eperjesi 
Rákóczi-ház  bizarr  szépségű  cikk-cakkjait  és  a bártfai  városház  érdekes  ablakait  tüntetik 
fel  hű  másolatban;  a barok-részen  a díszítő  motívumok  az  eperjesi  Klobusiczky-féle 
házról  és  a budapesti  szerb  orthodox  templom  tornyáról  vannak  véve  és  szintén  hű 
utánzatban  visszaadva,  miáltal  a barok-stilus  fejlődésének  hazánkban  észlelhető  két  fázisa 
lett  bemutatva.  A pavilion  belső,  középső  részét  négyszögű  udvar  foglalja  el  román 
ízlésű  s gazdagon  kiképzett  keresztfolyosójával,  egyik  oldalán  pedig  a bártfai  városházáról 
lemásolt  lépcsőzetével,  a melynek  díszítő  motívumai  arról  tanúskodnak,  hogy  ezt  a 
műemléket  inkább  az  olasz  bárok,  mint  a német  ízlés  befolyásolta. 

Maga  az  épület  belseje,  a mellékhelyiségeket  leszámítva,  14  kisebb-nagyobb  teremre 
oszlik,  a melyekben  részint  szabad  csoportokban,  a falakon  s 73  üveges  szekrényben  a 
hivatalos  katalógus  szerint  összesen  1516  számot  kitevő  gyűjteményes  kiállításban  a régi 
magyar  hadviselés  és  iparművészet  egyházi  és  világi  vonatkozású  emlékei  vannak  kiál- 
lítva, a mint  következik: 

I.  TEREM.  A honfoglalás  kora.  A mennyezet  a pécsi  restaurált  dóm  mennyezetét 
utánozza.  A falakon  a műemlékek  országos  bizottsága  által  kiállított  s Nádler  Róbert, 
Myskovszky  Viktor  és  Gróh  István  által  készített  képekben  monumentális  építkezésünk 
kiválóbb  emlékei  függnek.  Az  üveges  szekrények  fejlődésük  sorrendjében  a magyar 
kardokat  és  szablyákat  tüntetik  fel  a X.  századtól  a XVIII.  századig,  majd  harci  baltá- 
kat, fokosokat,  kengyeleket  s lándzsákat  tartalmaznak,  a melyek  közé  azonban  a bizottság 
a hun-szarmata  és  avar-kori  leleteket  is  besorozta.  Egy  vitrina  a törteli  IX.  századbeli 
magyar  lovas-sír  leleteit  tünteti  fel,  egy  másik  pedig  az  1000-től  1526-ig  Magyarországon 
vert  pénznemeket  tartalmazza. 

II.  TEREM.  Az  Árpád-  és  vegyesházbeli  királyok  kora  Luxemburgi  Zsigmondig.  A terem 
díszítését  a pozsonyi  XIV.  századbeli  városház  kapujának  motívumai  képezik;  tartalmát 
az  e korbeli  nyilvános  és  magánélet  tárgyai  szolgáltatják,  a melyek  közül  kiválnak  az 
Árpád-királyok  nagy  eleganciával  megírt  oklevelei  viasz  és  arany  pecsétjeikkel,  a melyek 
sorában  a legnevezetesebb  III.  Béla  (1173-1196)  kettős  aranybullája,  mi  a maga  nemé- 
ben unikum.  Érdekes  e csoportban  az  első  magyar  festett  armális  is,  melyet  1405-ben 
Zsigmond  adományozott  a Kapy-család  egykori  őseinek;  a Tétényieknek  és  Haraszthyak- 
nak,  valamint  nagy  feltűnést  keltettek  az  Ulászló  és  II.  Lajos  alatt  kiadott  armálisok  is, 
mert  ezek  a miniatűr-festésnek  valóságos  remekművei.  Az  egykorú  okmányok  sorában 
a franciákat  bizonyára  nagyon  érdekelte  nagy  királyuknak,  1.  Ferencnek  1527.  február 

5-én  Batthyány  Ferenc  bánhoz  intézett  ama  levele,  a melyben  a király  a mohácsi  szo- 
morú ütközet  ötletéből  condoleál  s egyúttal  szerencsekivánatait  fejezi  ki  Szapolyai  királylyá 
történt  megválasztásához. 

III.  TEREM.  A vajdahunyadi  vár  lovagterme.  Tartalmát  védő  és  támadó  fegyverek, 
hadi  zászlók  s egyéb  a hadi  életre  vonatkozó,  vagy  annak  viszonyait  feltüntető  emlékek 
képezik.  Nevezetesebb  darabjai:  Kálmán  püspök  (Róbert  Károly  természetes  fia).  Hunyadi 
Mátyás,  Skander  bég  (Castriota  György)  és  Thúry  György  kapitány  kardjai,  Zrinyi 
Miklós  szigetvári  hős  kardja  és  sisakja,  egy  XVI.  századbeli  huszár  torna-maszka,  egy 
XVII.  századbeli  kuruc  tárogató,  Temesvár  erődítésének  kulcsai,  melyeket  Aliaza  adott 
át  Pálffy  Jánosnak,  II.  József  díszkardja,  melyet  a császár  10  éves  korában  viselt,  egy 
„macskafej",  a minőt  legelsőbben  a XVI.  századbeli  hollandi  függetlenségi  harcban  hasz- 
náltak stb.  stb. 

IV.  TEREM.  A csütörtökhelyi  kápolna  díszhelyét  a remekművű  káposztafalvi  szárnyas 
oltár  foglalja  el;  mellette  áll  a János  iglói  (Nova  Villa)  mester  által  1481-ben  bronzba 
öntött  nagy  értékű  s műbecsű  szepes-ménhárdi  keresztelő-medence,  a berethalmi  ágost. 
evang.  templom  1515-ből  való  kapuja,  mely  mesterséges  zárával  s 21  csapónyelvével  a 
lakatosművesség  egy  ritka  példánya;  itt  van  kiállítva  a nagybobróci  könyvállvány,  több 
egyházi  zászló  a XVII  — XVIII.  századból  s — hogy  többet  ne  említsünk  - a lőcsei 
parochiális  templom  XV.  századbeli  predellája,  mely  a három  bölcs  imádását  ábrázolja. 

V.  És  VI.  TEREMBEN  Herman  Ottónak  a magyar  halász-  és  pásztoréletre  vonatkozó  pompás 
gyűjteménye  van  bemutatva  Koszkol  Jenőnek  ama  tíz  eredeti  festményével  együtt,  a 
melyeket  a folyó  év  tavaszán  az  Iparművészeti  Múzeumban  rendezett  próbakiállításból 
ismerünk. 

Víi.  És  VIII.  TEREM.  Diszítményeit  a miskolci  görög  orthodox  templom  s a beszterce- 
bányai Turcsányi-féle  ház  szolgáltatta,  tartalmát  pedig  a görög-keleti  egyház  ama  kész- 
letei képezték,  a melyeket  a kuvezdini,  karlovici,  krusedoli,  ravanicai,  sistováci,  besenovai, 
rakováci,  jazáki,  opovói  és  zágrábi  monostorok,  zárdák  és  templomok,  végre  a zágrábi 
Nemzeti  Múzeum  állítottak  ki.  A szerelvények  egy  része  Oroszországban  készült,  más 
részük  a régi  Szerbiából  és  Áthosz-hegyéről  származik,  de  vannak  olyanok  is,  a melyeket 
részint  Szlavónia  Fruska-Góra  hegyvidékén  tartózkodott  mesterek  és  pécsi  s nagykanizsai 
ötvösök,  tehát  magyar  emberek,  készítettek. 

IX.  TEREM.  A fraknói  Esterházy-vár  kincstára.  Tartalma  az  egyházi  szerelvényeken 
kivül  a világi  tárgyak  sorából  került  ki  s miseruhákból,  hímzésekből,  olajfestésű  kosz- 
tümképekből, egykorú  metszetekből,  ereklyetartó-oltárkákból,  különböző  ötvösművekből, 
érmek-  és  az  erdélyi  fejedelmek  alatt  vert  pénzekből  állott  a XVI  — XVIII.  századból. 
A következő 

X.  TEREM  az  ú.  n.  erdélyi  terem  volt  s bár  hazánk  egyéb  részeiből  is  tartalmazott 
műkincseket,  legnagyobb  részében  az  Erdélyben  készült  műtárgyak  befogadására  szol- 
gált. Elvitathatatlan,  hogy  Erdély  politikai  függetlensége  s erős  nemzeti  érzelme  a művé- 
szetet és  kézműipart  a Királyhágón  túl  a fejedelmek  korában  külön  irányba  terelte  s ez  • 
az  irány  olyan  tárgyakat  hozott  létre,  a melyek  a magyarországiak  egyes  csoportjaitól 
merőben  különböznek,  még  sem  lehet  az  ú.  n.  „erdélyi"  zománccal  díszített  ötvös- 
művek valamennyi  példányát  kizárólag  erdélyi  provenientiájúnak  tartanunk,  mert  tudva- 
lévő, hogy  ezt  a zománcot  hazánk  sok  helyén  egyidejűleg  készítették  ötvöseink,  sőt  volt 
idő,  a midőn  annak  gyakorlata  a háborús  viszonyok  s „a  sok  futás  miatt"  egészen 
Felsőmagyarország  területére  szorult.  Az  erdélyi  terem  rendkívül  gazdag  műtárgyai 
között  tehát  óvatosan  kell  járnunk;  lelkiismeretesen  kell  kiválogatnunk  közülök  a kéte- 
seket, vagy  a melyeknek  provenientiája  más  vidékre  utal,  — nehogy  rövidséget  szen- 
vedjenek hazánk  művészi  iparának  ama  gócpontjai  (Kassa,  Pozsony,  Besztercebánya, 

Lőcse,  Bártfa,  Selmecbánya  stb.),  a melyek  a munkából  nemcsak  ebben  a korban,  de 
mindig  s a lehető  legnagyobb  mértékben  kivették  a maguk  részét. 

Az  erdélyi  bizottság,  mely  lelkesen  látott  feladata  megvalósításához,  sok  becses  anyagot 
gyűjtött  össze.  Ennek  az  anyagnak  értéke  annyival  inkább  szembeötlő,  mert  olyan  tár- 
gyak kerültek  napfényre,  a melyek  idáig  teljesen  ismeretlenek  s így  a régi  magyar 
művészet  holt  tőkéi  voltak.  Ilyen  a többi  között  számos  himzés,  a speciális  magyar 
ornamentika  beszédes  tanúi,  ilyen  a feketehalmi  1634.  évben  készült  remek  fedeles 
kupa,  melynek  mestere  Bartosch  Igei  brassói  ötvös  s még  egy  egész  sorozat  egyéb 
műtárgy,  a miknek  részletes  ismertetését  és  méltatását  más  alkalomra  kell  halasztanunk. 
Hann  Sebestyén  nagyszebeni  ötvösmesternek  eddigelé  ismert  18  darab  műve  közül  8 
volt  e csoportban  bemutatva;  egyet  láttunk  a Selmecbányái  Weigl  Bertalanió\,  egyet 
pedig  a lőcsei  Genersich  Dávidió\.  A többi  ötvösmű,  a kiállított  számnak  mintegy  95 
százaléka,  mester  szerint  nincsen  meghatározva  még,  a mi  műtörténetünknek  végtelen 
lassú  lépésben  való  haladásáról  nyújt  sajnálatos  perspektívát. 

XI.  TEREM.  Mennyezete  a maksai  ev.  ref.  templom  plafondjának  motívumaival  van 
díszítve  s régi  magyar  kódexeket,  misekönyveket,  psalteriumokat,  nyomtatványokat, 
halotti  címertáblákat  s könyvkötéseket  tartalmaz.  Hunyadi  Mátyás  könyvtárából,  a világ- 
hírű Corvinából,  12  példányt  látunk  ez  alkalommal  kiállítva,  kilencet  a bécsi  udvari 
könyvtár,  hármat  pedig  a Magyar  Nemzeti  Múzeum  részéről.  A speciális  magyar  könyv- 
kötőmunkák között  debreceni,  kassai,  nagyszombati,  kolozsvári,  budai  és  pozsonyi  pél- 
dányokat látunk  bőrben  és  pergamentben,  a sok  többi  között  névszerint  Telegdy  Péter 
(1750),  Thiiry  András  (1760)  debreceni  és  Spaiszer  Kristóf  (1782)  pozsonyi  könyvkötők 
mesterműveit.  A Kassai  Péter  debreceni  könyvkötő  által  1835-ben  készített  s a kiállí- 
tásban 1123.  sz.  a.  szereplő  festett  hártyakötés  kora  miatt  nem  itt,  hanem  az  iparművészeti 
csoport  retrospectiv  csoportjában  lett  volna  bemutatandó.  Ritkasága  miatt  nagy  becscsel 
bir  ebben  a csoportban  egy  Corvinának  aranymetszésű  kötése  a magyar  és  cseh  egye- 
sített címerrel  s egy  másik  magyar  ízlésű  könyvkötés  a XV.  századból,  mely  valamikor 
kék,  fehér  és  vörös  szinű  festéssel  volt  díszítve. 

XH.  TEREM.  XVll-XVlll.  századbeli  egyházi  szent  edényeket,  kosztümöket,  fém-  és 
fayence  asztali  készleteket  s régi  magyar  céhjelvényeket  tartalmazott.  Ez  utóbbiak  sorá- 
ban foglal  helyet  a besztercebányai  ötvöscéh  1654-ben  készült  díszes  intarziás  ládája  is, 
melynek  mellső  lapján  az  ötvösök  védőszentjét:  Szent  Eligius  püspököt  (és  nem  Szent 
Egyedet,  miként  azt  a hivatalos  Katalógus  magyarázza)  látjuk,  a mint  egy  serleg  kupáját 
trébeli. 

XIII.  TEREM.  A körmöcbányai  városháza  és  a sárospataki  vár  doujonjának  szobrászati 
motívumaival  van  felékesítve  és  ötvösműben,  szövetben,  ékszerben  stb.  mindazon  alko- 
tásokat mutatja  be,  a melyeket  a magyar  iparművészet  vegyes  házbeli  királyaink  idejétől 
1526-ig  létrehozott.  A műemlékek  sorában  kiváló  helyet  lo^dXvidk  A 2,  sodronyzománccal 
ékesített  kelyhek,  a hímzések  sorában  pedig  a szebbnél-szebb  miseruhák,  ha  alapszöve- 
teik olaszföldiek  is,  hímzéseik  azonban  hazaiak  s a XV  — XVI.  századbeli  himzőművé- 
szetnek  dicsőségére  válnak. 

Az  1374.  szám  alatt  kiállított  kettősszárnyú  kis  aranyozott  ezüstoltár,  szárnyain  dom- 
borműveken translucid  zománccal,  középső  részén  pedig  két  szent  között  a boldogságos 
Szűz  s a gyermek  Jézus  képével,  valamikor  a pozsonyi  Klariszszák  zárdájáé  volt.  A XIV. 
századból  eredő,  rendkívül  ritka  és  nagy  műbecscsel  biró  eme  ötvösmunka  külföldre 
vándorolt  s a messze  idegenben  « Vidor  Silvy“  kiállító  tulajdonaként  kellett  viszont- 
látnunk ezt  a jobb  sorsot  érdemelt  oltárkát,  mely  hazai  történetünk  egy  szebb,  boldogabb 
múltjának  néma  tanuságtétele. 

A pavilion  többi  termét  a magyar  huszárság  történetére  s kifejlődésére  vonatkozó 

tárgyak  töltik  meg.  Egy  remekül  és  gazdag  pompával  kiképezett  teremben  van  Vágó 
Pál  és  Pataky  László  nagy  vászna,  mely  álomszerű  megjelenésben,  délibábos  magyar 
tájék  fölött  a világító  őrtűz  messze  elvonuló  füstjében  vágtató  magyar  huszárok  alakjait 
korhű  kosztümök-  és  fegyverzetben  állítja  a néző  elé.  A kisebb  cartoucheokban  a vitéz 
huszárok  egy-egy  hőstette  van  megörökítve,  az  arcképek  pedig  a legvitézebb  huszár 
főtiszteket  ábrázolják.  A képeken  kivül  fém,  fa,  fayence  és  üvegből  kisebb  műtárgyak 
foglalnak  a milieuben  helyet  s festett,  vagy  faragott  ábrázolásaikkal  a huszárság  törté- 
netével állanak  benső  összefüggésben. 

* 

A tér  szűk  viszonyaihoz  mérten  előadva,  ez  volna  az  a keret,  a melyben  a régi 
magyar  hadviselés,  művészet  és  művészi  ipar  a maga  ezeresztendős  múltjával  a párisi 
világkiállítás  lázas  versengése  közepeit  megjelent.  Az  utolsó  pillanatig  remény  s kétség 
fogta  el  sziveinket:  győzünk-e,  bukunk-e?  Ma  már  túl  vagyunk  a tépelődésen,  mert  a 
magyar  történelmi  kiállítás  az  egész  művelt  világ  rokonszenvét  s elismerését  vívta  ki. 
Az  a nagybecsű  anyag,  melyet  az  ügy  iránti  érdeklődésből  és  hazaszeretetből  adtak  oda 
magánosok,  testületek,  egyházak  és  múzeumok,  fényes  sikerhez  juttatta  a magyar 
nemzetet,  mert  meggyőzően  bebizonyította,  hogy  ez  a sokak  által  oly  nagy  előszeretettel 
barbárnak  nevezett  nemzet  a nyugati  civilizáció  pirkadása  óta  becsülésre  méltó  részese 
a kultúrának  s hogy  a mig  egyik  kezében  karddal  védte  a Nyugat  civilizációját  a pogányság 
ellen,  más  kezében  a munka  eszközével  vezette  el  maroknyi  népét  ahhoz  a forráshoz, 
amelyből  az  anyagi  és  erkölcsi  jólét  fakad. 

Mihalik  József. 


A párisi  kiállítás  egyes  épületeiről, 

néhány  jellegzetes  szemelvényt  közlünk  eb- 
ben a füzetben.  Bemutatjuk  a többi  között  a 
rendkivül  érdekes  s minden  ízében  művé- 
sziesen megoldott  finn  pavillont,  a melyet 
általában  a kiállítás  egyik,  legeredetibb  s 
legbecsesebb  épületének  mondanak  a szak- 
írók. Tervezője,  a huszonnyolc  éves  E.  Sari- 
nen  építész,  bizonyára  alig  sejtette,  hogy 
igénytelen  eszközökkel  megalkotott  épüle- 
tével, a mely  a Rue  des  Nations-nak  máso- 
dik sorába  került,  oly  nagy  sikert  ér  el, 
mint  a milyenben  tényleg  része  van.  A kül- 
földi szaklapok  majdnem  kivétel  nélkül 
közölték  a pavillont  s nekünk  módunkban 
van  annak  egyes  érdekesb  részleteit,  Krieger 
Béla  Párisban  élő  kiváló  művészünknek. 


lapunk  számára  készített  kézi  rajzai  nyo- 
mán, bemutatni  olvasóinknak.  Ezenkivül 
bemutatjuk  a Korovine  K.  által  tervezett 
orosz  falunak  nehány  tipikus  részletét,  me- 
lyeknél az  archangel!  kerület  épületeinek 
tősgyökeres  arhitekturáját.  A kolóniák  épüle- 
tei közül  a rendkivül  érdekes  indus  templo- 
mokat s azoknak  egyes  díszítményeit  közöl- 
jük. Építészeink  sok  inspirációt  meríthetnek 
ezekből  a nagy  művészi  tudással  s találé- 
konyságai megalkotott  művekről.  Végül  az 
iparművészeti  csoportokat  magába  foglaló 
s az  Esplanade  des  Invalidesen  levő  épüle- 
teket s a Grand  Palais  (Műcsarnok)  egyik 
rotundája  díszítésének  részleteit  mutatjuk  be, 
utóbbiakat  ugyancsak  Krieger  B.  honfi- 
társunk rajzai  nyomán. 

Az  Országos  Iparművészeti  Múzeum  vásárlásai 

a párisi  világkiállításon.  Dr.  Wlassics  Gyula  vallás-  és  közoktatás- 
ügyi  miniszter,  a ki  minden  alkalomnál  jelét  adja  az  iparművé- 
szet iránt  való  atyai  gondoskodásának,  nagyobb  pénzösszeget 
engedélyezett,  hogy  azon  az  orsz.  iparművészeti 
múzeum  számára  a párisi  kiállításon  főleg  a lakás- 
berendezés  körébe  tartozó,  kiválóbb  tárgyak  besze- 
reztessenek. A miniszter  megbizásából  Radisics  Jenő, 
iparművészeti  múzeumi  igazgató,  egyelőre  az  alább 
fölsorolt  tárgyakat  vásárolta  meg,  melyek  mind- 
annyian modern  felfogású,  abszolút  műbecsű  munkák 
és  mentek  a sokfelől  tapasztalható  túlzásokból.  Ne- 
vezetesen : 

Perol  Fréres-től,  Páris;  i.  Karosszék,  mahagóni, 
aranyozott  bronz  virágokkal.  Ülése  bőrapplikáció- 
val. 2.  Szék,  hasonló  (az  ebédlő,  a melyből  a két 
szék  való,  aranyérmet  nyert).  Majorelle  Fréres,  Nancy : 

3.  Tűzszertartó  kandallóhoz,  kovácsolt  vas,  stilizált 
napraforgó  a végén.  Robert,  Paris:  4.  Kézi  villamos 
lámpás  kovácsolt  vas  (aranyérmet  nyert).  Feuillátre, 

Paris:  5.  Mákfej,  ezüst,  áttetsző  zománccal  borított. 

Barbedienne,  Paris:  6.  Kézi  villamos  lámpás,  egy 
pár,  férfi  és  nő,  aranyozott  bronz.  7.  Óratartó,  vizi- 
rózsa  formájára,  aranyozott  bronz.  Jules  Brateau, 

Páris:  8.  Pohár  tányérral,  fagyöngy-diszítménynyel. 

9.  Tányér,  Vessia-virággal.  10.  Serleg,  szőllővel. 

11.  Tányér,  mogyoróval.  12.  Asztaldísz,  hosz- 
szúkás  két  végén  nőalakkal.  Valamennyi  ón. 

S.  Bing,  Páris:  13.  Kőedény-csésze  zöld  mázzal, 

Grouby  amerikai  művésztől.  14.  Szék,  világos 
juharfa,  szürke  posztóval  borított,  támláján  se- 
lyemmel hímzett  virágok  De  Feure  művésztől. 

15.  Szék,  bőrrel  bevont,  ebédlő  számára,  Gail- 
lard-tól.  16.  Butorvasalások,  De  Feure  háló- 
szobájából. 17.  Asztal,  körtefa.  18.  Ruhafogas 
sárgaréz  akasztókkal,  Gaillardtól.  Plumet  és  Sel- 
mershein,  Páris:  19.  Petróleum-lámpás,  fog- 
lalatja s talpa  bronz.  20.  Toilette-asztal,  paduk- 
fából.  21.  Szék  hozzája.  22.  Kézi  gyertyatartó. 

Gagneau,  Páris:  23.  Csillár,  homályos  üveg- 

kagylók,  aranyozott  s részben  színezett  bronz 
foglalatban,  mely  vízi  növényeket  ábrázol. 
Vever,  Páris:  24.  Kőedény  váza,  aranyozott 
ezüst  foglalatban.  Lalique  R.,  Páris : 25.  Fésű, 
világos  szárú,  végén  zománcból  köszörült 
virág,  rajta  aranyból  való  zománcolt  bogár. 
26.  Nyakék,  arany  zománccal  és  opálokkal 
díszítve,  C.  F.  Woerffel,  Szt.-Pétervár : 27. 
Búcsúzó  kozák,  bronz.  Th.  Lambert,  Páris: 
28.  Karosszék,  mahagóni,  sárgarézzel  bera- 
kott, ülése  szürke  bársony.  29.  Fali  étagére. 


ébenfa,  ezüsttel  berakott.  30.  Ajtó-vasalások 
(3  drb),  sárga-,  vörösréz  és  vas-fűrészszel 
vágott  díszítményekkel.  E két  utóbbi  szám 
a f.  évi  Salonban  volt  kiállítva.  Christoffle, 
Páris:  31.  A ház  plaquettja,  O.  Roty-től.  32. 
Papirvágó  kés,  ugyanattól,  ezüst.  33.  Kanál 
és  villa,  pávatollal  díszített,  ezüst.  34.  Kanál. 
35.  Kés.  36.  Villa.  37.  Fagylalt-kés.  38.  Fagylalt- 
kanál, A.  Flemerocallis-növényből  stilizálva. 
39.  Kenyér-kosár.  40.  Morzsa-szedő.  41. 
Abrosz-kefe.  Thiebaut  Fréres,  Páris:  42. 

Guy  de  Maupassant,  a Parc  Monceau-ban 
levő  szobrának  kicsinyített  mása;  bronz. 
A Palais  des  Beaux  Arts-ban  a Grand  Prix-t 
nyerte.  Naudot,  Sevres.  43.  Csésze,  páte  tendre 
áttörött  szegélyében  átlátszó  zománc.  Siot- 
Decauville,  Páris;  44.  Lámpás  táncosné  for- 
májára. Aranyozott  bronz.  45.  Csengetyű, 
gombja  térdelő  asszony.  Aranyozott  bronz. 
46.  Tányér,  fenekén  nő-alak.  Párja  a Musée 
du  Luxembourg-ban;  ón.  47.  Téntatartó, 
végén  nőalak;  ón.  48.  Gyertyatartó,  ón. 
49.  Tolltartó,  ón.  St.  Andrée  de  Ligoereux, 
Páris;  50.  Panneau  levelekkel  és  címerrel, 
domborított  és  színezett  bőr.  51.  Mappa, 
vésett  és  színezett  bőr,  címerrel.  52.  Ugyanaz 
kakasfejje!.  53.  Ugyanaz  bogáncsvirágokkal. 
54.  Tálcza,  domborított  és  színezett  bőr. 
A mester  e munkái  révén  Grand  Prix-t 
nyert.  Damouse,  Páris:  55.  Csésze,  páte 
d’email  domború  vizi  növényekkel.  Alex. 
Charpentier.  Páris  Plaquettek,  u.  m. : 56. 
Imprimerie  Lemercier.  57.  Puvis  de  Cha- 
vanne  arcképe.  58.  Maternité.  59.  La  tour 
Eiffel.  60.  Amis  des  Livres.  61.  Jean  fiának 
arcképe.  62.  Luce  arcképe,  Mottheau,  Páris. 
63.  Falravaló  villamos  lámpás,  repülő  szita- 
kötő, liliomokkal.  Aranyozott  bronz.  Min- 
tázta Piát.  Állami  pénzverőintézet.  64-67. 
Plaquettek  és  érmek.  Victor  Péter,  Páris. 
68.  Emil  Marchon  arcképe.  69.  Maurice 
joueune  arcképe.  70.  Auguste  Rodin  arc- 
képe. Valamennyi  bronz.  A mester  arany- 
érmet nyert.  Ovidé  Yencesse,  Páris.  71.  Pla- 
quette : Pierrette  la  pauvre.  72.  Spuller  arc- 
képe, bronz  érem.  The  Bath  Cabinet  makers 
C°,  Bath.  73.  Kandalló,  tölgyfa-rézdiszít- 
ményekkel.  74.  Pohárszék,  tölgyfa  rész- 
diszítményekkel.  Japán:  75.  Edény,  buszából 
kikandikáló  verebekkel.  76.  Edény,  falán 
úszó  ponty.  Mindkettő  bronz,  Jiukimunie 
Szigiura  mestertől,  a ki  aranyérmet  nyert. 
77.  Edény,  fayence;  falán  tollal  rajzolt  virá- 
gok. Mestere:  Tozan  Itó  arany  érmet  nyert 
vele.  78.  Zománc  edény,  rekeszek  nélkül. 
Hólepte  virágzó  barackággal.  Mestere  Andó 
D.  79.  Rekesz  zománcos  edény  sárga  őszi 
rózsával.  Ugyanattól.  80.  Medve,  elefánt- 
csontból  faragott.  Mestere.  Kómé.  81. 
Majom,  bronz.  82.  Eiu,  kalapjában  veréb- 


fiókák. Eából  faragott.  Mestere:  Unkái  tanár, 
a ki  bronzérmet  nyert  vele.  83.  Páva, 
selyemfestés.  Mestere  Kampó;  aranyérmet 
nyert  vele.  84.  Kályhaellenző,  selyemre 
hímzett  varjukkal;  lakk-keretben.  Mestere: 
Takasima,  Grand  Prix-t  nyert  vele. 

Az  Orsz.  m.  kir.  iparművészeti 
iskolába  az  1900/1901.  tanévre  mindössze 
178  növendék  iratkozott  be  és  pedig  118 
rendes  és  60  vendéglátogató.  Az  egyes  szak- 
osztályoknak létszáma  a következő : Díszítő 
festők  szakosztályában  44  rendes  és  14 
vendéglátogató,  összesen  58.  Díszítő  szob- 
rászok szakosztályában  41  rendes  és  6 
vendéglátogató,  összesen  47.  Kisplasztikái 
szakosztályban  7 rendes  és  14  vendéglátogató, 
összesen  21.  Lakásberendező  és  iparművé- 
szeti tervezők  szakosztályában  14  rendes  és 
3 vendéglátogató,  összesen  17.  Ötvösök  szak- 
osztályában 7 rendes  és  4 vendéglátogató, 
összesen  11.  Fametszők  szakosztályában  2 
rendes  és  4 vendéglátogató,  összesen  6. 
Rézmetszők  szakosztályában  3 rendes  és 
3 vendéglátogató,  összesen  6.  Alakrajzra 
mint  vendéglátogató  12  növendék  jár. 

Az  Iparművészeti  Múzeum  és 

és  iskola  könyvtárának  forgalma  az  1899  — 
1900-iki  könyvtári  év  alatt: 


Hónapban 

Nyitási 

napok 

száma 

Látoga- 

tók 

száma 

Hasz- 

nált 

művek 

száma 

Kiköl- 

csönzött 

művek 

száma 

1899.  szeptemb. 

10 

448 

474 

„ október 

21 

1349 

2485 

„ november 

21 

1201 

1387 

» december 

21 

806 

985 

1900.  január 

22 

1201 

1483 

„ február 

8 

432 

527 

„ március 

24 

1433 

1641 

„ április 

18 

818 

1320 

május 

26 

857 

1065 

„ június 

17 

303 

436 

Összesen  : 

188 

8845 

11,803 

727 

A könyvtár  julius  — augusztus  hónapok- 
ban, továbbá  februárban  (a  párisi  kiállí- 
tásra küldött  anyag  kiállítása  miatt)  zárva 
volt;  úgy  hogy  összesen  188  nyitási  napra 
esik  a 8845  látogató,  a kik  11,803  művet 

használtak.  A kikölcsönzött  művek  száma 
727  volt.  A könyvtárt  újabban  ajándékok- 
kal gyarapították:  Doby  Jenő  tanár  140 
kötetből  álló  49  művel,  melyek  egy  része 
Henszlmann  Imre  könyvtárából  való; 
Györgyi  Kálmán,  Divald  Kornél,  a vallás- 
és  közoktatásügyi  minisztérium,  a Berlini 
Iparművészeti  Múzeum. 

Iparművészeti  esti  tanfolyam.  A 

közoktatásügyi  miniszter  rendelkezéséből  ez 
évi  szeptember  havában  az  Orsz.  m.  kir. 
iparművészeti  iskola  kebelében  oly  esti 
tanfolyam  lép  életbe,  mely  szervezetében 
egészen  új,  s hazánkban  úttörő  és  egyedüli. 
Ez  az  esti  tanfolyam  hivatva  lesz  oly  ipa- 
rosokat, kik  egész  nap  el  vannak  foglalva 
és  kenyérkereset  után  látnak,  elméletileg  és 
gyakorlatilag  bizonyos  művészi  irányban 
oktatni,  továbbá  olyanokat  tovább  képezni, 
kik  valamely  iparágban  művészi  irányban 
már  foglalkoztak  s a kik  kiképeztetésük  után 
műhelyeikben  önálló  tervezők  lehetnek. 

Iparosok,  iparostanoncok  és  általában 
mindazok,  kik  valamely  iparággal  már  egy 
évig  gyakorlatilag  foglalkoztak,  csekély  költ- 
séggel látogathatják  ezt  a tanfolyamot,  mely- 
nek tanítási  órái  úgy  vannak  megválasztva, 
hogy  azok  a rendes  foglalkozás  mellett  is 
betarthatók.  (Előadások  lesznek  vasárnap 
8 — 12-ig,  továbbá  hétfőn,  szerdán  és  pén- 
teken este  7 — 9-ig.) 

A tanfolyam  szervezeti  szabályzata  a 
következő : 

Az  esti  tanfolyamnak  célja: 

a)  Oly  iparosoknak,  a kiknek  foglalko- 
zása bizonyos  művészi  képességet  kiván 
(például  bútorasztalosok,  kárpitosok,  szoba- 
festők, üvegfestők,  címfestők,  litográfusok, 
kőfaragók,  faragók,  diszítő  szobrászok,  érc- 
öntők, aranyművesek,  cizellálók,  zománc- 
festők, lakatosok,  bádogosok  stb.)  módot 
nyújtani  arra,  hogy  szakmájuknak  gyakor- 
lása mellett,  az  esti  és  vasárnap  délelőtti 
órákban  magukat  rendszeres  elméleti  és 
gyakorlati  oktatás  útján  művészi  irányban 
tovább  képezhessék; 

b)  egyes  kiválóbb  egyéneket  az  iparművé- 
szeti iskola  szaktanfolyamának  felvételi  vizs- 
gálatára előkészíteni. 


Az  esti  tanfolyam  három  évre  terjed. 

Minden  iskolai  év  szeptember  hó  elején 
veszi  kezdetét  és  junius  hó  végéig  tart. 

A heti  tanórák  száma  10-ben  van  meg- 
állapítva, még  pedig  hetenkint  háromszor 
este  2 — 2 óra,  vasárnap  délelőtt  pedig  4 óra. 

A beiratások  szeptember  hó  elején  tör- 
ténnek. A beiratási  díj  évenkint  3 korona, 
ebből  egy  korona  esik  az  „Értesítő “-re. 

A tandíj  évenkint  6 korona,  a mely  két 
egyenlő  részletben  is  törleszthető. 

A felvételre  jelentkező  iparos  ifjú  iga- 
zolni tartozik,  hogy:  a)  15-ik  életévét  be- 
töltötte; b)  ép  látóérzékkel  és  szakmájának 
megfelelő  testi  épséggel  bir;  c)  legalább  2 
középiskolát  vagy  6 elemi  osztályt  sikerrel 
végzett  vagy  ennek  hiányában  a kellő  szak- 
képzettséggel bir;  d)  választott  iparágával 
már  egy-két  éve  gyakorlatilag  foglalkozott 
(bizonyítványnyal  igazolandó) ; e)  birja  mes- 
terének vagy  szüleinek  beleegyezését  arra, 
hogy  az  esti  tanfolyamot  látogathatja. 

A tanfolyam  tanulói  kötelezik  magukat, 
hogy  az  előírt  tárgyakat  az  e célra  kitűzött 
tanórarend  szerint  pontosan  hallgatják. 

Olyan  tanuló,  a ki  magasabb  évfolyamba 
akar  felvétetni,  haladottságát  próbamunká- 
val és  az  előző  tanfolyamban  végzettek 
tudásával  (esetleg  felvételi  vizsga  alapján) 
tartozik  igazolni. 

A tananyag  a következő: 

1-ső  év:  a)  Planimetria.  (Pont,  vonal, 
háromszög,  négyszög,  sokszög,  kör  és  elip- 
szis  elmélete  és  szerkesztési  rajza.)  Töme- 
ges tanítás  (előadás  és  rajz),  hetenkint  2 
órában,  b)  Építészeti  stiltan  és  építési  rajz. 
Az  építésben  előforduló  szabályoknak  fej- 
tegetése. Az  építészeti  formáknak  ismerte- 
tése, különös  tekintettel  az  anyagra.  Pár- 
kányoknak tagozása ; az  oszloprendeknek 
fogalma.  Ajtóknak,  ablakoknak,  boltozatok- 
nak formái.  Tömeges  tanítás  (előadás  és 
rajz),  hetenkint  2 órában,  c)  Iparművészeti 
stiltan.  Iparművészeti  alakoknak  ismertetése, 
tekintettel  a feldolgozandó  anyagokból  és 
előállítási  tehnikából  származó  stiltani  tör- 
vényekre. Előadás  hetenkint  1 óra.  d)  Ékít- 
ményes  rajz.  Egyszerű  ékítményelemeknek 
nagyarányú  fali  minták  után  való  rajzolása. 

A FINN  PAVILLON  BELSEJE. 


o TERVEZTE  SARINEN  E.  o 

A FIN’X  PAVILLON  KAPUJA, 


o TERVEZTE  SARINEN  E.  » 


A Decorative  Kunstból. 


KANDALLÓS  FÜLKE  A FINN  PAVILLONBAN. 


o o TERVEZTE  GALLÉN  E.  o o 

áttérés  a domború  minták  utáni  rajzolásra. 
Hetenkint  3 óra.  Mértani  síképítményeknek 
rajzolása  és  színezése.  Betűknek  rajzolása 
és  rondírás.  Tömeges  tanítás  hetenkint  2 
órában. 

ll-ik  év.  a)  Geometria.  Ábrázoló  geo- 
metria és  az  árnyékszerkesztésnek  elemei. 
A pontnak,  vonalnak,  síkoknak  és  testeknek 
ábrázolása.  Síkok,  felületek  és  testek  terü- 
letének és  köbtartalmának  kiszámítása.  Egy- 
szerű testek  saját-  és  vetett  árnyékának  szer- 
kesztése. Tömeges  tanítás  (előadás  és  rajz), 
heti  2 órában,  b)  Szabadkézi  perspektiva. 
Geometriai  testeknek  és  egyszerű  iparmű- 
vészeti tárgyaknak,  puszta  szemlélet  útján, 
szabadkézzel  való  rajzolása.  Hetenkint  2 óra. 
c)  Diszítményeknek  rajzolása.  Különböző 
korszakbeli  ékítményeknek  domború  minták 
után  való  rajzolása.  Hetenkint  2 óra.  d) 
Szakbeli  tanúlmányok.  I.  Szak-  és  műhelyi 
rajz.  11.  Mintázás.  111.  Ékítményes  festés. 

IV.  Ötvösség.  V.  Alakrajz.  Egy-egy  szak- 
mának hetenkint  4 óra. 

A tanuló  a szakmabeli  tanulmányokat 
foglalkozásához  képest  gyakorolja.  Az  ok- 
tatás egyéni.  A szakmabeli  tanulmányoknak 
tantárgyát  az  igazgató  vagy  a szaktanár 
jelöli  ki.  Szakmaváltoztatás  csak  kivételesen 
van  megengedve. 

III.  év.  a)  Geometria.  Perspektiva.  Test- 
csoportok perspektivikus  képének  szerkesz- 
tése. Perspektivikus  árnyszerkesztés.  Töme- 
ges tanítás  (előadás  és  rajz),  hetenkint  2 
órában,  b)  Virágoknak,  növényeknek  és 
gyümölcsöknek  rajzolása  (természet  után 
vagy  esetleg  preparátumok  után).  Hetenkint 
2 óra.  c)  Szakbeli  tanulmányok.  1.  Szak-  és 
műhelyi  rajz.  11.  Mintázás.  III.  Ékítményes 
rajz  és  festés.  IV.  Ötvösség  és  zománcozás. 

V.  Alakrajz.  Egy-egy  szakmának  hetenkint 
6 óra. 

A tanuló  a szakmabeli  tanulmányokat 
foglalkozásához  képest  gyakorolja. 

Az  esti  tanfolyambeli  növendékeknek,  a 
hely  arányához  képest  (a  vendéglátogatók 
előtt),  a nappali  tanfolyambeli  növendékek 
számára  előírt  egyes  tantárgyak  hallgatása, 
az  igazgató  beleegyezése  mellett  engedé- 
lyezhető. Ezért  külön  tandíj  nem  Jár. 


A tanfolyam  hallgatója  minden  iskolai 
év  végén  látogatási  bizonyítványt  kap;  az 
egész  tanfolyam  befejezése  alkalmával  pedig 
végbizonyítványt  nyer,  melyben  haladása 
és  szorgalma  van  megerősítve.  Szegény- 
sorsú, de  szorgalmas  tanulók  a tandíj  alól 
felmentést  nyerhetnek.  Ösztöndíjak  elnye- 
résére időnkint  pályázat  hirdettetik.  Minden 
iskolai  év  végén  a jelesebb  növendékek 
között  jutalmak  osztatnak  ki  Tanulmányi 
és  fegyelmi  ügyekben  a tanulók  az  iskolai 
szabályzatnak  vannak  alárendelve.  A szün- 
idei pályázatokban  minden  esti  tanfolyam- 
beli tanuló  is  úgy  vehet  részt,  mint  az 
intézet  rendes  növendéke,  sőt  az  ösztön- 
díjas és  tandíjmentes  tanuló,  ha  a második 
iskolai  évet  befejezte,  köteles  azokon  részt 
venni. 

Az  az  esti  tanfolyambeli  tanuló,  a ki  az 
intézetbe  mint  rendes  növendék  akar  be- 
lépni, egyenlő  képesség  esetén  az  idegen 
intézetekből  jelentkező  előtt  számíthat  fel- 
vételre, a fölvételi  vizsgának  letétele  után; 
azok  pedig,  a kik  a három  évi  esti  tan- 
folyamot jó  eredménynyel  végezték,  a szak- 
tanfolyamba  való  felvételre  előírt  vizsgára 
bocsájthatók. 

A Magyar  Iparművészeti  Tár- 
sulat  választmánya  1900.  évi  julius  hó  g-én 
ülést  tartott  Ráth  György  társulati  elnök 
elnöklése  mellett.  Jelen  vannak;  Szalay 
Imre  és  Czigler  Győző  alelnökök.  Beck 
Dénes,  Forster  Gyula,  Hortl  Pál,  Kriesch 
Aladár,  dr.  Lippich  Elek,  dr.  Matkkovics 
Sándor,  Morelll  Gusztáv,  Radisics  Jenő, 
dr.  Szmrecsányi  Miklós  és  Thék  Endre 
választmányi  tagok. 

Jegyző  Györgyi  Kálmán  titkárT 

Elnök  megnyitja  az  ülést  és  jegyzőköny- 
vének hitelesítésére  Radisics  Jenő  vál.  tagot 
kéri  fel.  Egyben  bejelenti,  hogy  Flttler 
Kamill,  Oaul  Károly  és  Zsolnay  Miklós 
kimentették  távolmaradásukat. 

A legutóbbi  ülés  jegyzőkönyvét  a választ- 
mány felolvasottnak  veszi,  miután  az  már 
hitelesítve  van  s a társulat  lapjában  meg- 
jelent. 

A napirend  előtt  az  elnök  szükségét  látja 
annak,  hogy  indokolja,  miért  nem  volt  oly 

sokáig  ülés.  Ennek  oka  a párisi  világkiállí- 
tás volt,  a melyen  úgy  ő,  mint  a választ- 
mánynak több  tagja  hosszú  időn  át  fontos 
teendőkkel  volt  elfoglalva.  Az  elnök  maga 
hét  nappal  a kiállítás  megnyitása  előtt  uta- 
zott ki  Párisba  abban  a feltevésben,  hogy 
a vezetésére  bízott  Xll.  és  XV.  (ipar- 
művészeti)  csoportok  rendezésének  befeje- 
zésére kellend  csak  felügyelnie.  Itt  azonban 
kétségbeejtő  állapotban  találta  csoportjait. 
A tárgyak  csomagolatlanul  hevertek,  sőt 
tetemes  részük  a szállítmányok  lorlódása 
miatt  meg  sem  érkezett,  de  az  installáció 
sem  felelt  meg  a követelményeknek.  Dacára 
az  óriási  erőmegfeszítésnek,  melyet  ő és 
társai  kifejtettek,  mégis  hat  heti  szakadatlan 
munkába  került,  mig  a rendezéssel  legalább 
nagyjában  elkészülhettek,  a kisebb  hézagok 
és  hiányok  pótlása  pedig  még  több  hetet 
vett  igénybe.  Kedves  kötelességet  teljesít, 
midőn  ez  alkalommal  hálásan  emlékszik 
meg  munkatársai : Faragó  Ödön,  Horti  Pál 
és  Pap  Henrik  lelkes  közreműködéséről. 
Örömmel  jelentheti,  hogy  a fiatal  magyar 
iparművészet,  főleg  nemzeti  jellegének  és 
önállóságának  feltűntetésénél  fogva  a kultur- 
államok  évszázados  iparművészetének  nagy 
versenyében  derekasan  megállja  a helyét. 
Az  általános  elismerésnek  egyik  meggyőző 
jelét  képezik  a magánosok  és  több  előkelő 
múzeum  részéről  történt  jelentékeny  vásár- 
lások. Remélhető,  hogy  kiállítóink  a kitün- 
tetések odaítélésénél  is  megfelelő  méltatás- 
ban fognak  részesülni.  Különösen  kiemeli 
még  az  elnök  Thék  Endrének  érdemeit,  a 
ki  mint  jury  tag  buzgó  odaadással  védte  a 
magyar  kiállítás  érdekét  éppen  a legfonto- 
sabb iparművészeti  ágban. 

Dr.  Matlekovics  Sándor  a választmány 
nevében  köszönetét  mond  az  elnöknek  ön- 
zetlen fáradozásaiért,  a melylyel  a magyar 
iparművészet  ügyét  a párisi  kiállításon 
diadalra  vitte.  Indítványára  a választmány 
hálájának  a jegyzőkönyvben  kifejezést  ad. 

Dr.  Szmrecsányi  Miklós  csatlakozva  az 
előtte  szólónak  szavaihoz,  azokat  tekintettel 
a művészet  különböző  ágainak  összetarto- 
zására, kiegészíteni  kivánja  s utal  azokra 
a nagy  érdemekre,  a melyeket  az  elnök  eré- 


lyes működésével  mint  a szobrászati  jury- 
nek  magyar  tagja,  majd  mint  annak  alelnöke 
szerzett,  a mivel  a magyar  művészet  minden 
barátját  nagy  hálára  kötelezte.  Egyben  utal  a 
nagy,  általános  elismerésre,  melyet  a magyar 
történelmi  kiállítás  Párisban  aratott,  a mi 
pedig  főleg  Szalay  Imre  alelnök  és  Radi- 
sics  Jenő  vál.  tag  érdeme  volt,  a miért  is 
indítványára  a választmány  a nevezetteknek 
szintén  köszönetét  szavaz. 

Áttérve  a napirendre,  az  elnök  mindenek- 
előtt mély  sajnálattal  jelenti,  hogy  Buda- 
hegyi  Pauer  Leó  választmányi  tag  junius 
hó  i6-án  meghalt. 

A választmány  fájdalmának  a jegyző- 
könyvben kifejezést  ad. 

Ezek  után  az  elnök  üdvözli  a legutóbbi 
közgyűlésen  megválasztott  új  választmányi 
tagokat  s indítványára  a választmány  a folyó 
egyesületi  évre  meghagyja  a szakosztályok 
tavalyi  beosztását  azzal,  hogy  az  újonnan 
megválasztott  tagok  közül  dr.  Czobor  Bélát 
és  Morelli  Gusztávot  a III.  osztályba,  Horti 
Pált  s Pap  Henriket  pedig  a IV.  osztályba 
sorozza. 

Titkár  felolvassa  a kereskedelmi  miniszter 
leiratát  a társulat  felterjesztésére,  a melyben 
üdvözölte  a minisztert  sikerrel  megkezdett 
iparpártolási  nagy  akciója  alkalmából  s egy- 
ben a nézete  szerint  e tekintetben  alkalma- 
zandó elvek  kifejtése  mellett  felajánlotta  a 
társulat  közreműködését. 

A miniszter  köszönettel  fogadja  a tár- 
sulatnak felajánlott  közreműködését  és  a 
közreműködés  módozatainak  megállapítása 
céljából  tanácskozmányt  akar  tartani,  a 
melyen  a társulat  is  képviselve  lesz. 

A választmány  örömmel  fogadja  a keres- 
kedelmi miniszter  leiratát  s megbízza  az 
elnököt,  hogy  a mennyiben  erre  vonatko- 
zólag a minisztertől  felhívás  érkeznék,  a 
a tervezett  tanácskozmányba  a szükséghez 
képest  a társulat  képviselőit  jelölje  ki. 

Titkár  felolvassa  a kultuszminiszter  leira- 
tát, a melyben  értesíti  a társulatot,  hogy 
Az  Iparművészet  Könyve  c.  díszmű  költsé- 
geire 4000  koronát  engedélyezett,  de  kiköti, 
hogy  az  engedélyezett  összegnek  ellenértéke 
fejében,  a mű  bolti  árát  véve  alapul,  a tár- 

sulat  megfelelő  számú  példányokat  bocsás- 
son majdan  rendelkezésére. 

A választmány  hálával  fogadja  a kultusz- 
miniszter  segélyét,  az  ellenértékképpen 
kivánt  példányokra  vonatkozólag  pedig  el- 
határozza, hogy  felterjesztést  intéz,  melyben 
kérni  fogja  a minisztert,  hogy  a föltételtől 
álljon  el,  miután  a műnek  voltaképpeni 
kiadója  nem  a társulat,  hanem  az  Athe- 
naeum, a melytől  készpénzben  kellene  be- 
szerezni a kivánt  példányszámokat,  a miáltal 
a mű  kiadásának  segélyezése  illuzóriussá 
válnék.  Miután  azonban  a társulat  az  Athe- 
naeummal  kötött  szerződésében  kikötötte, 
hogy  tagjai  féláron  kapják  a művet,  utalni 
fog  arra,  hogy  a kultuszminiszter  főható- 
sága alatt  levő  intézetek  is  élvezhetik  ezt  a 
kedvezményt  az  esetben,  ha  a társulat  tagjai 
sorába  lépnek. 

Titkár  fölolvassa  a párisi  világkiállítás 
m.  kir.  kormánybiztosának  átiratát,  a mely- 
ben kéri  az  elnökséget,  hogy  szabadságolja 
Lipcsey  József  társulati  pénztárost,  miután 
a tisztség,  a mit  a párisi  kiállításon  levő 
történelmi  magyar  csoportnál  ellát,  föltét- 
lenül megkívánja,  hogy  a folyó  év  végéig 
Párisban  tartózkodjék. 

A választmány  Lipcsey  József  pénztáros 
számára  kért  szabadságot  megadja  s miután 
a nevezett  könyveit  Párisban  fogja  vezetni, 
a folyó  kiadások  s bevételek  föl  jegyzésé  vei 
s általában  a kézi  pénztár  vezetésével  a 
választmány  a titkárt  bízza  meg. 

Radisics  Jenő  a tervezett  Walter  Crane- 
kiállításra  tesz  előterjesztést  a választmány- 
nak. Miután  a kiállítást  a M.  Iparművészeti 
Társulat  az  Orsz.  Iparművészeti  Múzeum- 
mal együttesen  fogja  rendezni,  azt  hiszi, 
hogy  legcélszerűbb,  ha  a kiállítás  anyagá- 
nak összegyűjtésével  s a kiállítókkal  köz- 
vetlenül való  érintkezéssel  az  Orsz.  Ipar- 
művészet! Múzeumnak  a londoni  hivatalos 
képviselője  Cundal,  kensingtoni  múzeumi 
őr  bizassék  meg. 

A kiállítással  járó  kiadásokra  vonatkozó- 
lag ez  idő  szerint  még  nem  tehet  konkrét 
előterjesztést,  miután  erre  nézve  nem  tudják 
hivatalosan  az  angol  művészek  föltételeit. 
Maga  a kiállítás  szeptember  vagy  október 


havában  lesz,  miután  W.  Crane  akkor  szán- 
dékozik Budapestre  jönni. 

A választmány  helyesléssel  tudomásul 
veszi  a bejelentést.  A kiállítási  költségekre 
nézve  pedig  elvileg  kimondja,  hogy  azok- 
hoz az  Orsz.  Iparművészeti  Múzeummal 
együttesen  méltányos  arányban  a társulat  is 
hozzájárulni  fog. 

Az  idei  karácsonyi  kiállításnak  előkészí- 
tésével a választmány  megbízza  a titkárt  s 
egyben  a közreműködésre  felkéri  Horti, 
Kriesch  és  Pap  választmányi  tagokat. 

Titkár  jelentést  tesz,  hogy  a darmstadti 
Alexander  Koch  cégnek  magyarországi  kép- 
viselője ajánlkozott  arra,  hogy  bizonyos  juta- 
lék mellett  tagokat  illetve  előfizetőket  gyűjt. 

A választmány  kísérletképpen  megengedi, 
hogy  az  illető,  a könyvkereskedőknek  adott 
szokásos  jutalék  mellett  tagokat  illetve  elő- 
fizetőket gyűjtsön,  azzal  a szigorú  kikötés- 
sel, hogy  minden  olyan  föllépéstől  tartóz- 
kodjék, mely  a társulat  méltóságába  ütközik, 
mert  ellenkező  esetben  a társulat  nyomban 
megszakítaná  vele  az  összeköttetést. 

Titkár  bemutatja  a Munkácsy-  és  a Zsolnay- 
szoborbizottságok  részéről  érkezett  fölhívá- 
sokat. 

A választmány  mindkét  fölhívást  a társulat 
közlönyében  egész  terjedelemben  közzété- 
teli, Zsolnay  szobrának  költségeire  pedig, 
mint  aki  működésével  a magyar  iparművé- 
szeinek sok  dicsőséget  szerzett,  200  koronát 
szavaz  meg. 

Végül  a titkár  bejelenti,  hogy  a legutóbbi 
választmányi  ülés  óta  huszonhat  új  rendes 
tagja  lett  a társulatnak,  mit  a választmány 
örömmel  vesz  tudomásul. 

Erre  az  elnök  berekeszti  az  ülést. 

A Magyar  Iparművészeti  Társulat 

karácsonyi  kiállítása  ez  idén  előreláthatóan 
csak  december  hó  első  hetében  fog  meg- 
nyílni. A kiállításon  ismét  egy  sorozat  telje- 
sen berendezett  szoba  lesz  látható,  a melyet 
Horti  Pál  tanár  tervezett.  Az  eddigi  be- 
jelentett munkák  után  ítélve,  a mostani 
karácsonyi  kiállítás  tartalmasság  s a művészi 
színvonal  tekintetében  jóval  túl  fogja  haladni 
az  előzőket.  Beható  ismertetésével  a jövő 
számunkban  foglalkozunk. 

Zsolnay  Vilmosnak,  a kerámia  költői  ihletű  nagymesterének  Pécsett  felállítandó 

emlékszobra  érdekében. 

Alig  kisérte  ki  és  helyezte  el  a résztvevők  óriási  sokasága  a magyar  műipar  zseniális 
úttörőjét  és  életének  alkonyáig  fáradhatatlan  munkását,  Zsolnay  Vilmost,  a világhírnévre 
szert  tett  lángeszű  magyar  műiparost,  a kerámiának  költői  ihletű  nagy  mesterét  az  örök 
nyugalom  helyére,  a magyar  műipart  ért  súlyos  veszteség  érzetével  együttesen  élénk 
visszhangot  keltett  máris  mindenfelé  a pécsi  kereskedelmi  és  iparkamara  rendkivüli  gyász- 
közülésén  kifejezésre  jutott  ama  kegyeletes  eszme,  hogy  az  első  magyar  iparosnak  hal- 
hatatlan emléke  szülővárosában,  Pécsett,  a melynek  agyagából  alkotta  meg  a szerény 
téglaégetőből  kifejlődött  lángelme  a magyar  műiparnak  csodásnál  csodásb  remekeit, 
nekünk  és  utódainknak  kegyeletes  emlékül  és  buzdításul,  szoborműben  láthatólag  és 
maradandólag  megörökíttessék. 

Zsolnay  Vilmos  működésének  köre  nem  csupán  Pécs  szűk  határai  közé  szorítkozott. 
A pécsi  öttornyú  jelvénynyel  ellátott  műipari  termékeinek  az  egész  világ  piacává  lett. 
Minden  műipari  alkotása  egy-egy  bájos  formájú,  varázslatos  szépségű,  elragadó  színezésű 
költemény,  mely  csodás  hatást  keltett  mindenütt,  a hova  csak  eljutott  s dicsőséget  szer- 
zett nemcsak  neki  magának,  de  általa  egyúttal  az  egész  magyar  műiparnak. 

A kinek  műveiben  az  anyagiság  az  eszményiséggel  oly  gyönyörű  harmóniában  össze- 
olvadt; a ki  az  évek  hosszú  során  át  a munkások  ezreinek  adott  foglalkozást  és  kenyeret; 
a ki  példányképe  volt  a lángeszű  művésznek  és  az  egyszerű  kézművesnek:  az  nem  tér- 
hetett meg  alkotójához  a nélkül,  hogy  örök  emléket  ne  hagyjon  azok  között,  a kiket 
dicsőségének,  hírnevének  osztályosaivá  tett. 

Ezt  tudva,  bizalommal  fordulunk  a magyar  ipar  minden  lelkes  barátjához,  hogy  vegye 
ki  tehetségéhez  mérten  részét  a magyar  ipar  dicsőségének  megörökítésében. 

Zsolnay  Vilmosnak  Pécsett  felállítandó  szobra  nemcsak  az  ő szobra  lesz,  nemcsak 
Pécs  város  dísze  lesz,  hanem  az  egész  magyar  iparé.  Talentuma  elismerést  szerzett  az 
egész  világon;  illő  és  méltó,  hogy  emlékének  itt  a hazában,  szülővárosában  kegyelettel 
adózzunk.  A kik  adományaikkal  az  alulírt  szoborbizottságot  kegyeletes  törekvésében 
támogatják,  az  emberbecsülés  és  a munkabecsülés  nemes  munkájában  működnek  közre. 

A szives  adakozók  kegyeskedjenek  adományaikat  a nálunk  nyilvántartott  gyűjtőívekkel 
együtt  mielőbb  a pécsi  kereskedelmi  és  iparkamara  címére  elküldeni,  mely  a beérkezett 
adományokat  esetről-esetre  a „Pécsi  Napló"  és  a „Pécsi  Figyelő"  napilapokban,  a gyűjtés 
eredményét  pedig  külön  kiadandó  jelentésben  közzéteszi. 

Hazafiúi  üdvözlettel,  a szobor-bizottság: 

Báró  Fejérváry  Imre, 

Baranya  vármegye  és  Pécs  sz.  kir.  város  főispánja, 
bizottsági  elnök. 

Littke  József,  Majorossy  Imre, 

a pécsi  kereskedelmi  és  iparkamara  elnöke,  Pécs  sz.  kir.  város  polgármestere, 

bizottsági  alelnök.  bizottsági  alelnök. 

Dr.  Záray  Károly, 

a pécsi  kereskedelmi  és  iparkamara  titkára, 
bizottsági  jegyző. 

* Lapunk  szerkesztősége  szívesen  közvetíti  az  adakozásokat,  a melyeket  nyilvánosan  nyug- 
tázni fog.  A szerk. 

Az  orsz.  m.  képzőművészeti  társulat  részéről  a következő  felhívást  vettük : 

felhívás. 

Mindenki  tudja,  hogy  ki  volt  Munkácsy  Mihály ! 

A magyar  kultúra  egyik  legnagyobb  ékessége,  nemzetünk  egyik  legnagyobb  büszkesége. 

A Mester,  kinek  porladó  teste  immár  a szentelt  hazai  földben  aluszsza  örök  álmát, 
ércnél  is  maradandóbb  emléket  emelt  magának  halhatatlan  alkotásaiban ! 

De  nekünk,  hálás  utódainak  és  lánglelkétől  született  kincsei  örököseinek  is  köteles- 
ségünk, hogy  megörökítsük  annak  az  emlékét,  a ki  nemzeti  dicsőségünknek  a külföldön 
legragyogóbb  sugara  volt. 


Azért  elhatároztuk,  hogy  Munkácsy 
s a mellékelt  gyűjtőívet  azzal  a hazafias 
küldeni,  hogy  a magasztos  cél  érdekében 
lehetőleg  hozzájárulni  kegyeskedjék. 

Budapesten,  1900.  a postabélyeg  kelte. 


Kinevezés.  A vallás-  és  közokta- 
tásügyi  miniszter  úr  Szó'nyi  (Czeizel)  1. 
Lászlót,  végzett  theologust  és  bölcsészet- 
hallgatót,  az  egyetemi  könyvtár  gyakorno- 
kát, kinevezte  az  Iparművészeti  Múzeum  és 
iskola  könyvtárához  segédkönyvtárossá. 

Walter  Crane  kiállítása,  a melyet 

az  orsz.  iparművészeti  múzeum  s a m.  ipar- 
művészeti  társulat  együttesen  rendez,  októ- 
ber hó  14-én  nyílt  meg.  A mintegy  ezer 
darabból  álló  nagyérdekű  kiállítás  áttekint- 
hető képet  ad  a mesternek  sokoldalú  tevé- 
kenységéről. Ránk  magyarokra  nézve  külö- 
nösen tanulságos  ez  a kiállítás,  mert  nálunk 
még  sokan  vannak,  a kik  határvonalat  sze- 
retnek húzni  a képzőművészet  s az  úgy- 
nevezett iparművészet  között,  holott  egyenlő 
becsű  művészet  mind  a kettő.  Júliusi  füze- 
tünkben behatóan  foglalkoztunk  a nagy 
mesterrel  s műveivel  s ezért  ezúttal  csak 
azt  a címlapját  mutatjuk  be,  melyet  Buda- 
pesten rajzolt  a lipótvárosi  kaszinó-estélye 
alkalmából.  A kiállítására  szóló  plakátot,  a 
melyet  szintén  hű  reprodukcióban  közlünk, 
húsz  éves  fia,  Lancelot  rajzolta.  A mester 
családostul  jött  Budapestre,  a hol  minden- 
felől nagy  kitüntetéssel  fogadják.  A fővároson 
kivül  ellátogat  Pécsre,  a hol  a Zsolnay  csa- 


javara országos  gyűjtést  indítunk, 
kérelemmel  van  szerencsém  T.  Címnek  meg- 
gyűjtés  eredményéhez  szives  fáradozásával 

Tisztelettel 

Andrássy  Tivadar, 
elnök. 


Iádnak  vendége  lesz,  továbbá  meghívták  őt 
Szeged,  Kolozsvár,  Miskolc  városok,  a 
melyeket  elutazása  előtt  szintén  fel  fog 
keresni. 

Gerlóczy  Károly  f.  A székesfővá- 
rosnak  f.  évi  augusztus  hó  25-én  elhúnyt 
nyugalmazott  alpolgármesterében  a M.  Ipar- 
művészeti  Társulat  egyik  legbuzgóbb  tagját 
veszítette.  A társulatnak  alapítása  óta  munkás 
tagja  volt  a választmánynak,  a melynek 
üléseit,  a legnagyobb  tevékenysége  köze- 
pette is  rendesen  látogatta  s mindenkor 
élénk  részt  vett  a társulat  működésében. 
Mint  a székesfőváros  képzőművészeti  bizott- 
ságának alapítója  s hosszú  éveken  át  elnöke, 
a képzőművészeti  ügyek  mellett  a hazai 
iparművészet  érdekeit  sem  tévesztette  szem 
elől,  a melyeknek  az  elhúnyt  alpolgármester 
a székesfőváros  tanácsában  is  buzgó  szó- 
szólója volt.  Az  ő lelkes  pártolásának  köszön- 
hető a többi  között,  hogy  a székesfőváros 
a millenniumi  kiállítás  alkalmával  az  ipar- 
művészet támogatására,  a hazai  viszonyok- 
hoz képest  nagy  összeget  szavazott  meg, 
a mely  által  számos  szerény  viszonyok  közt 
élő  iparosnak  módot  nyújtott  arra,  hogy  a 
kiállításon  nevezetesb  tárgygyal  szerepeljen. 
A nagyérdemű  férfiúnak  váratlan  elhúnyta 

mély  részvétet  s fájdalmat  keltett  nemcsak 
a főváros,  de  az  egész  ország  széles  körei- 
ben. S ebből  kiveszi  a M.  Iparművészeti 
Társulat  is  a maga  részét  s ennek  jeléül 
elhunyt  jelesének  ravatalára  hálájának  s fáj- 
dalmas megilletődésének  pálmaágát  teszi  le. 

Eldőlt  pályázat  Lapunk  májusi 

számában  közöltük  azt  a pályázati  felhívást, 
melyet  a budapesti  korcsolyázó  egyesület 
hirdetett  bajnoki  oklevelének  tervrajzára. 
A pályázat  határidejére  mindössze  huszon- 
négy rajz  érkezett  be  s ezek  felett  döntött 
szeptember  hó  20-án  az  illetékes  jury,  mely- 
nek tagjai  voltak  Benke  Gyula  orsz.  kép- 
viselő (elnök),  Zsigmondy  Géza,  a B.  K.  E. 
igazgatója,  Szent-Györgyi  Imre  h.  igazgató, 
továbbá  Horti  Pál,  Nádler  Róbert  és  Pap 
Henrik  festőművészek.  Az  első  díjat  Rintel 
Géza  nyerte  el,  a második  pedig  Prenoszil 
Gézának  jutott.  Valamennyi  pályamű  tiz 
napig  látható  volt  az  Orsz.  Iparművészeti 
múzeumban. 

ÚJ  tagok.  F.  évi  Junius  hó  iJe 

óta  e füzet  megjelenéséig  a következők  lép- 
tek be  a M.  Iparművészeti  Társulat  rendes 
tagjai  sorába:  Dr.  gróf  Almássy  Imre 
(Puszta-Poó),  /l//7aV  József  (Budapest),  Alt- 
lechner  Károly  (Budapest),  Bloch  Leo  (Buda- 
pest), Bereczky  Miksáné  született  Emmerth 
Ilona  (Székesfehérvár),  Bocsák  Rezső  (Buda- 
pest), Beck  Antal  (Budapest),  Bányai  Viktor 
(Budapest),  Berényi  Ignác  (Budapest),  Baatn- 
horn  Lipóí  (Budapest),  Bajusz  Bálint  (Új- 
pest), Boemm  Klára  (Budapest),  Barajevacz 
Szvetozár  (Ungvár),  Brandl  Gusztáv  (Sop- 
ron), Szt.  Benedekrendi  főgymnasium  (Sop- 
ron), Buday  György  (Budapest),  Berger  & 
Feiszinger  (Budapest),  Carl  Sándor  (Buda- 
pest), Czibulka  Rezső  (Budapest),  dr.  Dk- 
balla  Géza  (Budapest),  Elefánti  István 
(Pozsony),  Evangélikus  Gymnasíam  (Sop- 
ron), Faragó  Ferenc  (Budapest),  Fornheim 
Zsiga  (Pozsony),  Forreiderjózsú  (Budapest), 
Fíala  Géza  (Budapest),  Fekete  István  (Buda- 
pest), Fülöp  Árpád  (Ungvár),  Grieger  QyvAa. 
(Budapest),  Glaser  jinos  (Budapest),  Győri 
Sándor  (Budapest),  Gaal  Maris  (Dalnok), 
Gencza  Ferenc  (Budapest),  Gmehling  Her- 
mann (Budapest),  Grünwald  István  (Győr), 


Galgóczy  Ferenc  (Győr),  Gebauer  Ágoston 
(Pozsony),  Hatschek  Ede  (Győr),  Heckenast 
Róbert  zongoragyáros  (Budapest),  Hoppéi 
János  (Budapest),  Hirschmann  Tivadar 
(Budapest),  Hajts  Jakab  (Budapest),  Hoff- 
mann Ernő  (Budapest),  Herzfeld  József 
(Pozsony),  Horváth  knizl  (Pécs),  /s/oá  János 
(Budapest),  Jánosy  József  (Budapest),  íhrig 
Sarolta  (Budapest),  Jahl  Jenő  (Pozsony), 
jabornik  János  (Pozsony),  kolozsvári  róm. 
kath.  főgymnasium  (Kolozsvár),  Kitzinger 
Rezső  (Budapest),  Kelemen  Márton  (Győr), 
Koszka  János  (Pozsony),  Kurtz  Károly 
(Pozsony),  K^eibich  Károly  (Pozsony),  Kabaj 
Dánielné  (Budapest),  ifj.  Kiss  József  (Po- 
zsony), Kántor  Tamás  (Budapest),  Kiss 
Sándor  (Budapest),  Kende  Antal  (Budapest), 
Kristíán  Emil  (Budapest),  Klassohn  A. 
(Budapest),  Kriegsan  Emil  (Budapest),  Khein 
Rezső  (Sopron),  Kis  József  (Budapest), 
„Koleti  kávéház''  (Budapest),  Kállay  Jenő 
(Győr),  Kolliner  Miklós  (Nagyvárad),  Lan- 
tay  Lajos  szobrász  (Budapest),  dr.  Lovrich 
József  (Budapest),  ifj.  Lohr  József  (Buda- 
pest), ifj.  Latzínger  Gyula  (Pozsony),  Láng 
Gyula  (Budapest),  Lapicz  Antal  (Sopron), 
Lomjánszky  István  (Budapest),  May  Fe- 
renc (Budapest),  Munkácsy  Sándor  (Buda- 
pest), magyar-óvári  állami  iparos  tanonc- 
iskola (Magyar-Óvár),  Melczer  Zsigmond 
(Pozsony),  Marton  Jenő  (Pozsony),  Mesz- 
mer  Adolf  (Pozsony),  dr.  Madzsar  József 
(Budapest),  Molnár  Géza  (Budapest),  Mod- 
rovich  Gábor  (Pozsony),  Mechle-Grossmann 
Hedwig  (Sopron),  dr.  Molnár  ]tviő  (Buda- 
pest), Mattiáski  Károly  (Budapest),  Miletin 
Ferenc  (Budapest),  Marschall  A.  (Pozsony), 
magyar-óvári  k.  t.  r.  gymnasium  (M.-Óvár), 
Nagy  Szeder  István  (Budapest),  Nemes  & 
Lengyel  (Budapest),  Nichold  Sándor  (Buda- 
pest), ifj.  Nagy  Károly  (Moson),  ifj.  Nagy 
István  (Budapest),  Nemes  Ödön  (Budapest), 
Náridory  ]ix\os  (Budapest),  Neumann  Ferenc 
(Budapest),  Nay  Rezső  (Budapest),  Otten- 
bergerÖáöv.  (Budapest),  0/?r/s  Oszkár  (Nyír- 
egyháza), Pratsinger  Ödön  (Győr),  Pintér 
Ignác  (Sopron),  Polgáry  István  (Budapest), 
Reichmann  Manó  (Budapest),  Rózsa  Ede 
(Moson),  Roth  Jakab  (Budapest),  Resch 

Ferenc  (Budapest),  Sünig  Jenő  (Kalocsa), 
Sűrű  János  (Budapest),  Seiler  ]ózs^í  (Buda- 
pest), Stark  Izsó  (Budapest),  Steindl  Imre 
műegyetemi  tanár  (Budapest),  Steiner  kVotri 
(Budapest),  Schneider  György  (Budapest), 
Szirmay  Jenő  (Moson),  Szabó  Károly  (Ceg- 
léd), Schiller  Rezső  (Budapest),  Stern  & 
Társai  (Budapest),  Schober  Alajos  (Buda- 
pest), Scher  & Varsa  (Budapest),  Stolhanzl 
Ede  (Budapest),  Seifert  Géza  (Sopron), 
Szabó  Gyula  (Budapest),  Szilágyi  Ferenc 
(Budapest),  Schiller  ]tr\ő  (Budapest),  özvegy 
Teleszky  István  né  (Rácz- Almás),  Tamás 
József  (Budapest),  Török  Lajos  (Budapest), 
Tattay  Ferenc  (Budapest),  Turnherr  Gyula 
(Budapest),  Turnherr  ]ix\os  (Budapest)  Töry 
Emil  (Budapest),  Török  Zsigmond  (Magyar- 
óvár), Erényi  Ullmann  Gyula  műépítész 
(Budapest),  Visontay  Kálmán  (Ungvár), 
Vörösváry  Szigfrid  (Budapest),  versed  m. 
kir.  áll.  fó'reáliskola  (Versec),  Voith  Henrik 
(Budapest),  Wanans  Károly  (Budapest), 
Wintermantel  & Szombathely  (Budapest), 
Weisz  Ferenc  (Pozsony),  Zeuner  Gyula 
(Budapest),  Zückler  Hermann  műépítész 
(Budapest).  Összesen  százötven  új  tag. 

A magyar  iparművészet  osztály 

kiállítóinak  s közreműködőinek,  — mint  az 
az  alábbi  lajstromból  látható,  — számos 
kitüntetés  jutott  s a kitüntetések  foka  is  elég 
kedvező  arányt  mutat.  A XII -XV.  csoport 
S kiállítói  közül,  mellőzve  az  iparművészet 
körébe  szorosan  nem  tartozó  kiállítókat,  a 
következők  kaptak  kitüntetéseket : 

67.  OSZTÁLY. 

(Üvegfestés.) 

Ezüst-érem:  1.  Róth  Miksa,  Budapest. 

Bronz-érem : 1 . Forgó  és  társa,  Buda- 
pest. 

Elismerő-oklevél:  1.  Gnezda  A.,  Horvát- 
Szlavonország. 

68.  OSZTÁLY. 

(Papir-kárpitok.) 

Elismerő-oklevél:  1.  Bauer  I.,  Horvát- 
Szlavonország. 

Magyar  Iparművészet. 


69.  OSZTÁLY. 

(Olcsó  és  díszbutorok.) 

Versenyen  kivül:-\.  Thék  Endre,  gyáros, 
jury-tag. 

Arany-érem:  i.  Lengyel  Lőrinc,  mű- 
asztalos, Szeged.  2.  Mahunka  Imre,  mű- 
asztalos, Budapest.  3.  Thurnherr  János, 
műasztalos,  Budapest.  4.  Gelb  M.  és  fia, 
kárpitosok,  Budapest.  5.  Buchwald  Sándor, 
fémbutorgyáros.  6.  Ungvári  hajlított  bútor- 
gyár r.-társaság. 

Ezüst-érem:  Varga  József,  műasztalos. 
Arad.  2.  Bernstein  József  és  fia.  3.  Lukátso- 
vits  János.  4.  Zimonyi  György.  5.  Biró 
Lajos,  műasztalos.  6.  Kántor  Tamás,  mű- 
asztalos. 7.  Budicki  János,  Zágráb.  8.  Miho- 
kovic  Ferenc,  Zágráb,  g.  Povischil  és  Kaiser, 
Eszék.  Trstenják  Mátyás,  Zágráb.  ii.Zima 
és  Schiffer,  Zágráb.  12.  Bothe  és  Ehrmann, 
Zágráb.  13.  Keszli  Eerenc,  Zala-Egerszeg. 
14.  Polgár  Alajos.  15.  Reisz  és  Porjesz, 
Békés-Csaba.  16.  Walnicsek  Béla.  17.  Hor- 
váth Endre.  18.  Ifj.  Czimbalmos  Ferenc, 
Kézdi-Vásárhely.  19.  B.  Bak  Lajos,  Kolozs- 
vár. 20.  Langer  Ignác,  szobrász. 

Bronz-érem:  \.  Kramer  Henrik,  Buda- 
pest. 2.  Bodon  Károly,  Budapest.  3.  Hevesi 
József,  Kolozsvár.  4.  Lovag  Freystádtler 
Jenő.  5.  Bányai  Viktor,  Budapest.  6.  Stein- 
schneider  Jakab. 

Elismerő-oklevél : 1.  Nagy  Gábor.  2. 
Dósay  Anna.  3.  Róth  Jakab. 

közreműködők: 

Qrand-Prix:  1.  Faragó  Ödön,  felső  ipar- 
iskolai tanár,  Budapest. 

Arany-érem:  Papp  Gábor  (Thék)  Buda- 
pest. 2.  Rupprich  Károly,  gyárigazgató.  3. 
Bollé  Hermann,  különféle  kiállítók  (Horvát- 
Szlavonország),  Zágráb. 

Ezüst-érem:  1.  Nándori  J.  (Thék),  Buda- 
pest. 2.  Réthy  L.  (Lengyel-cég).  3.  Sza- 
mossy  Ferenc  (Lukacsovits-cég).  4.  Mohács 
(Thék),  Budapest.  5.  Hirschler  Mór  (Bak- 
cég). 6.  Nadler  Róbert,  Turnherr,  Buda- 
pest. 7.  Wiegand  Ede,  Budapest.  8.  Nagy 
Lázár,  Budapest. 

Bronz-érem:  1.  Szoboreczky  (Thék), 
Budapest.  2.  Varjas  (Thék),  Budapest.  3. 
Ifj.  Bodon  Károly,  Budapest.  4.  Weissmann 
Károly,  Budapest. 

Elismerő-oklevél:  1.  Krejesovitz  (Thék), 
Budapest.  2.  Papp  Károly  (Thék),  Budapest. 


70.  OSZTÁLY. 

(Szőnyegek,  szőnyegkárpitok,  bútorszövetek.) 

Arany-érem:  1.  Szövetkezet  a szövő  házi- 
ipar előmozdítására,  Pozsony.  2.  Torontáli 
szőnyeggyár  r.-társ.  3.  Haas  Eülöp  és  fiai. 
4.  Horti  Pál,  tanár. 

Ezüst-érem:  1.  Zágrábi  nőipariskola.  2. 
Kovalszky  Sarolta,  Német-Elemér.  3.  Rippl- 
Rónai  József,  4.  Irgalmas  apácák  zárdája, 
Horvátország. 

Bronz-érem : 1.  Roósz  Magdolna.  2.  Ist- 
vánffy  Istvánná,  Török-Becse.  3.  Láng  Nina, 
Szerb-Elemér.  4.  Nikolits  Szeréna,  Dobráts- 
Apáti.  5.  Vaszary  János,  festőművész.  6. 
Kriesch  Aladár,  festőművész.  7.  Fadrusz 
Jánosné.  8.  Kabay  Dánielné.  g.  Háry  Gyula, 
festőművész.  10.  Nagy  Sándor. 

KÖZREMŰKÖDŐK : 

Arany-érem:  1.  Horti  Pál,  Budapest. 

Ezüst-érem:  I.  Wolf  Zsigmond,  igazgató, 
Budapest. 

Bronz-érem:  1.  Cojétésic  Klotild  (Simon 
H.),  Zágráb.  2.  Cugmall  Georgette  (Simon 
H.),  Zágráb.  3.  Tisow  Teréz  (Simon  H.), 
Zágráb. 

71.  OSZTÁLY. 

(Alkalmi  diszítések  és  kárpitosmunkák.) 

Arany-érem:  1.  Gelb  M.  és  fia.  2.  Horti 
Pál  és  Balogh  János. 

Ezüst-érem:  1.  Kozilek  József  és  fia.  2. 
Kramer  Henrik.  3.  Lengyel  Lőrinc,  Szeged. 
4.  Bernstein  K.  H.  és  fia. 

Bronz-érem:  1.  Fantusz  Jakab.  2.  Stein- 
schneider  Jakab.  3.  Steinbach  Gábor.  4. 
Róth  Jakab. 

Elismerő-oklevél:  1.  Weidler  György.  2. 
Schlesinger  Paula.  3.  Riha  Ferenc,  szob- 
rász. 4.  Hajts  Jakab,  asztalos. 

71.  OSZTÁLY. 

Ezüst-érem:  1.  Spiegel  Frigyes,  építész, 
Budapest. 

Bronz-érem:  1.  Pfeiffer  József,  Gelb  és 
fia,  Budapest. 

Elismerő-oklevél:  1 . Paunesz,  Gelb  és  fia, 
Budapest.  2.  Pauly  Erik,  festő,  Budapest. 

72.  OSZTÁLY. 

(Kerámia.) 

Versenyen  kívül:  1.  Zsolnay  Vilmos-féie 
majolika-gyár,  Pécs,  jury-tag. 

Arany-érem:  1.  FarkasMzi  Fischer  Jenő, 
Herend. 

Ezüst-érem:  i.  Dr.  Waríha  Vince,  mű- 
egyetemi tanár.  2.  Magy.  kir.  kereskedelmi 
muzeum  kollektív  kiállítása.  3.  Magyar 
kerámiái  gyár  r.-t 

Bronz- érem:  1.  Paukert  Hohenauer 
Adél,  Bécs. 

Elismerő-oklevél:  1.  Tóvárosi  Fischer 
Emil.  2.  Badár  Balázs,  Mező-Tur.  3.  Bozsik 
és  Herz,  Kun-Szent-Márton.  4.  Horíi  Pál, 
tanár.  5.  Nagy  Zsigmond  és  Ferenc,  Borsod- 
Apáífalva,  B.-Ujfalu.  6.  Hollóházai  majolika 
és  kőedénygyár.  7.  Koszíka  János,  Síomfa. 
8.  Miíschka  József,  Modor. 

KÖZREMŰKÖDŐK : 

Arany-érem : 1 . Rost  Ottó,  Keramia-gyár, 
Budapest. 

Ezüst-érem:  i.  Abt  Sándor  (Zsolnay), 
Pécs. 

Bronz-érem:  1.  Szikorszky  Tádé,  Pécs. 

73.  OSZTÁLY. 

(Üvegárúk.) 

Arany-érem:  1.  Schreiber  j.  és  öcscse, 
üveggyár,  Zay-Ugróc. 

Ezüst-érem:  1.  Kossuch  János. 

Bronz-érem:  1.  Giergl  Henrik. 

Elismerő-oklevél:  1.  Első  magyar  üveg- 
gyár r.-társ. 

94.  OSZTÁLY. 

(Ötvösművesség.) 

Arany-érem : Bachruch  A.,  cs.  és  kir.  udv. 
szállító. 

Ezüst-érem:  1.  A Qeramb  I.  J.-féle  bánya- 
egylet „Szandrik"  ezüst -árugyára,  Aisó- 

Hámor. 

Bronz-érem:  1.  Horti  Pál.  2.  Egger  test- 
vérek utóda,  Roger  Adolf.  3.  Hibján  Samu. 

Elismerő-oklevél:  1.  Link  István.  2.  Rapo- 
port  és  társai.  3.  Rubin  A.  és  fiai.  4.  Oskó 
Lajos.  5.  Latzkó  testvérek. 


95.  OSZTÁLY. 

(Ékszerek  és  ékszerkövek.) 

Ezüst-érem:  1.  Hibján  Samu.  2.  Kriegler 
Dávid.  3.  Link  István.  4.  Wisinger  Mór. 

Bronz-érem:  1.  Egger  testvérek  utóda, 
Roger  Adolf.  2.  Gigante  A.,  Fiume. 

97.  OSZTÁLY. 

(Művészi  bronz-  és  vasöntvények.) 

Arany-érem:  1.  Magyar  Iparművészeti 
Muzeum  kollektív  kiállítása.  2.  Steiner  Ármin 
és  Ferenc,  Budapest.  3.  Beschorner  A.  M. 
és  fia,  Budapest  4.  Jungfer  Gyula,  Buda- 
pest 5.  Senyei  Károly,  szobrász.  6.  Kiss- 
iing  Rudolf  és  fia. 

Ezüst-érem:  1.  BeckÖ.  Fülöp.  2.  Ludwig 
és  Steíka.  3.  Führer  Rikárd.  4.  Jancsurák 
Gusztáv. 

Bronz-érem:  1.  Teles  Ede.  2.  Schmal- 
hofer  F,  és  fia.  3.  Markus  Béla.  4.  Brecela 
Mirkó,  Zágráb. 

Elismerő-oklevél:  1.  Rimey  Viktor,  Zág- 
ráb. 2.  Dusany  josip,  Zágráb.  3.  Hammel 
George,  Zágráb.  4.  Pick  Ede. 

közreműködők: 

Arany-érem:  1.  Titíeldorf  Alfréd,  (Be- 
schorner és  fia,)  Budapest 

Elismerő-oklevél:  1.  Carl  Lajos  ifj.,  Steiner 
Ármin  és  Ferenc,  Budapest  2.  Czily  Mihály, 
Steiner  Ármin  és  Ferenc,  Budapest  3. 
Schaeffer  Antal,  Steiner  Ármin  és  Ferenc, 
Budapest.  4.  Barborik  Mihály,  Kissling 
Rudolf,  Budapest  5.  Fazekas  Lajos  György, 
Kissling  Rudolf,  Budapest  6.  Kreisberg 
Simon,  Budapest  7.  Havlicsek  Alfréd,  Buda- 
pest. 8.  Richter  Károly,  Budapest  g.  Síréit 
József,  Budapest. 

g8.  OSZTÁLY.* 

(Bőrdíszmű,  kefe-  és  kosárfonó  árúk.) 

Ezüst-érem:  1.  Burg  Ármin. 

Bronz-érem:  1.  Fischhof  Jenő.  2.  Gotter- 
mayer  Nándor.  3.  Krausz  Károly  és  József. 
4.  Túli  Victor. 

* Ennek  az  osztálynak  csak  ama  kitüntetett 
kiállítóit  soroljuk  fel,  a kiknek  munkái  az  ipar- 
művészet körébe  tartoznak. 

Elismerő-oklevél:  i.  Benczúr  Gyuláné. 
2.  Boros  Györgyné,  Kolozsvár.  3.  Felds- 
berg  Zsigmond.  4.  Gröber  Zsigmond. 

Ide  sorozandó  még  Jungfer  Gyulának 
Grand  Prix-je,  melylyel  a 65.  csoportban 
(fémiparárúk)  levő  munkáit  tüntették  ki, 
továbbá  ugyanabban  a csoportban  Páder 
Nándor,  kinek  munkái  aranyérmet  kaptak. 
Hasonlóképpen  ide  tartozik  Huszka  József- 
nek aranyéremmel  való  kitüntetése,  a ki  a 
Goldberger-féle  kartongyár  számára  számos 
magyaros,  színes  tervrajzot  készített. 

Az  orsz.  m.  kir.  iparművészeti  iskolá- 
nak és  szép  kitüntetés  jutott,  tartalmas  ki- 
állításáért az  aranyéremre  méltatta  az  ille- 
tékes jury.  Jelenlegi  helyettes  igazgatója 
pedig  Morelli  Gusztáv  tanár,  jó  fametsze- 
teiért az  ezüstérmet  kapta. 

A párisi  kiállításon  levő  magyar 

iparművészeti  csoportban  eddig  számos 
tárgyat  eladtak.  S örvendetes,  hogy  a vevők 
közt  több  előkelő  múzeum  szerepel.  így  pl. 
a londoni  South  Kensington  múzeum  meg- 
vette a királyi  palota  számára  megrendelt. 
Faragó  Ödön  tanár  által  tervezett  kerti  szoba 
berendezésnek  másodpéldányát,  továbbá 
ugyancsak  Faragónak  tervei  nyomán  készült 
szekrényt  Kántor  Tamástól  s egy  másik 
szekrényt,  melyet  a budapesti  áll.  felső  ipar- 
iskolának növendékei  készítettek.  Megvásá- 
rolta továbbá  Beck  Ö.  Fülöpnek  több  kisebb 
bronztárgyát.  A hamburgi  s a berlini  mú- 
zeumok vettek  Teles  Edének  terrakotta 
szobrocskáiból  több  példányt,  Rapoport-féle 
zománcmunkákat  és  az  utóbbi  múzeum 
ezenkívül  megvásárolta  az  ungvári  hajlított- 
bútor  gyárnak  szobaberendezését,  a melyet  a 
nevezett  gyár  ezenfelül  még  ötször  adott  el. 

A bútorok  közül  elkelt  az  említetteken 
kivü!  Kramer  H.-nak  könyvtárszobája,  to- 
vábbá Gelb  M.  és  fiának  szalonfülkéje,  meg- 
vásárolták Czimbalmos  Ferenc  (Kézdi-Vásár- 
hely)  által  készített  íróasztalt  és  könyvszek- 
rényt (vevője  Chancel  F.  Algír,  a ki  ennek 
nyomán  egy  teljes  úri  szobát  rendelt  meg), 
továbbá  az  áll.  ipariskolák  által  készített 
szalon -szekrényt,  Keszli  Ferencnek  (Zala- 
Egerszeg)  és  Horváth  Endrének  (Budapest) 


szekrényeit,  a melyek  mindannyian  Faragó 
Ödön  tanár  tervei  nyomán  készültek. 

Egytől-egyig  vevőre  találtak  az  ugyancsak 
Faragó  Ödön  tervei  szerint,  Burg  Á.  és 

Tull  Ö.  által  készített  bőrmunkák;  elkelt 
Fischhof  Jenő  bőrmunkáinak  javarésze  és 
a Beschorner-féle  bronzoknak  több  pél- 
dánya. Hogy  a Zsolnay-gyárnak  szép  készít- 
ményei keletnek  fognak  örvendeni,  az  előre 
látható  volt,  s csakugyan,  a történt  vételek 
s megrendelések  megfelelnek  a várakozá- 
soknak. A magyar  porcellánokból  is  vásá- 
roltak, nevezetesen  pedig  F.  Fischer  Jenő 
és  F.  Fischer  Vilmos  munkáiból. 

A magyar  parasztmajolikák  jó  része  vevőre 
talált  s ezekből  is  számos  megrendelés 
történt. 

Hasonlóképpen  jól  fogynak  a magyar 
ékszerek,  Roger,  Wisinger  munkái,  továbbá 
a fiumei  Gigante-nek  szerecsenfejes  ékszerei. 

Végül  pedig  sok  eladást  jegyezhet  fel  az 
orsz.  iparművészeti  múzeumnak  galvano- 
plasztikái intézete,  a melynek  tárgyait  majd- 
nem kivétel  nélkül  megvásárolták. 

Mindebből  látható,  hogy  elég  kedvező  az 
anyagi  eredmény,  a mit  a magyar  iparmű- 
vészet a párisi  kiállításon  elért. 

Az  első  magyar  közmííhely telep. 

A kisipar  modern  átalakulása  olyan  általá- 
nos és  komoly  jelszó,  melylyel  most  min- 
den nagyobb  iparosállam  előszeretettel  fog- 
lalkozik. A gyáripar  előnyeit  hozzáférhetővé 
tenni  a kézműves-iparosoknak,  ez  oly  kor- 
szerű törekvés,  melynek  fontosságát  föl- 
ismerte Hegedűs  Sándor  keresk.  miniszter 
úr,  a mikor  figyelmét  a közműhelyek  messze- 
ható  előnyeinek  kiaknázására  fordította  és 
kiváló  ügyszeretettel  buzgólkodott  ez  intéz- 
ménynek Magyarországon  való  meghono- 
sítása érdekében.  És  ezt  a célt  kívánja  elő- 
mozdítani, illetve  a gyakorlatba  átvinni  a 
nemrég  megalakúit  Magyar  közműhely-telep 
részvénytársaság,  mely  hazánkban  a keres- 
kedelmi miniszter  úr  kezdeményező  intéz- 
kedései után  elsőnek  foglalkozott  a kisipari 
műhelyek  javításának  fontos  kérdésével  és 
ezzel  a kisipar  színvonalának  és  verseny- 
képességének  hathatós  emelésével. 

Ez  a társaság,  mely  még  ez  évi  április 
30-án  alakúit  meg,  most  adta  ki  részletes 
program mját.  E szerint  a társaságnak  az  a 
célja,  hogy  közműhely-telepeket  létesítsen. 


üzemben  tartson,  bérbe  adjon,  a műhely- 
ben villamos  hajtóerőt  és  világítást  szol- 
gáltasson a kis-  és  középiparosok  részére. 
Tervbe  vette  továbbá  elektro-mótoroknak, 
munkagépeknek  és  gépberendezéseknek 
megszerzését,  eladását,  bérbeadását  és  a 
rendszeres  árufuvarozást  a műhely-bérlők 
részére. 

A közműhely  lehetővé  akarja  tenni,  hogy 
minden  iparos,  ki  iparát  a közönséges  kéz- 
művesség keretéből  ki  akarja  emelni  s erre 
egyéni  képességgel  is  bir,  úgyszólván  min- 
den befektetés  és  betelepítéssel  járó  koc- 
kázat nélkül  --  a gyári  üzem  kellékeinek 
teljesen  megfelelő  helyiséghez,  illetőleg 
telephez  jusson,  hol  a legszűkebb  körben 
is  versenyképesen  működhetik  és  üzemét 
fokról-fokra  mindinkább  kiterjeszthesse, 
igen  alkalmas  a telep  a termelés  speciali- 
zására,  új  iparágak  meghonosítására,  életre- 
való találmányoknak  nagy  befektetések 
nélkül  való  érvényesítésére,  általában  arra, 
hogy  az  egyéni  képességben  rejlő  munka- 
erő-tőkét a vagyoni  tőkével  egyensúlyba 
hozza. 

Az  új  közműhelytelep  Budapest  és 
Erzsébetfalva  között  épül,  a vicinális  és 
zimonyi  vasútállomás  és  a Duna  közvetlen 
közelében.  Kiváló  előnye  az  intézetnek  egy- 
részt a fővárossal  való  állandó  összeköttetése, 
másrészt  a kisváros  előnyeinek  kiaknázása 
az  iparosok  és  munkások  javára  kedvező 
élelmezési-,  lakás-,  egészségügyi  viszonyok, 
olcsó  közteherviselés,  stb. 

A telep  3600  négyzetméter  területet  foglal 
el.  A főépület  mellett  van  a melléképület 
és  a fedett  raktár.  Az  egyes  műhelyhelyi- 
ségek nagysága  az  eltolható  vasbeton-köz- 
falak  segélyével  tetszés  szerint  változtatható ; 
minden  műhelynek  külön  bejárata  van  s a 
folyosókról  könnyen  megközelíthető.  A vilá- 
gítás, fűtés,  szellőztetés,  vízvezetéki  beren- 
dezése mintaszerű.  A műhelyhelyiségekben 
alkalmazandó  munkagépek  hajtására  elektro- 
motorok használhatók,  melyeknek  bekapcso- 
lása bármely  helyiségben  egyszerűen  esz- 
közölhető, miután  a villamos  erőátviteli 
vezetékkel  az  összes  helyiségek  el  vannak 
látva.  Mindezeknek  árszabását  tüzetesen 

közli  a most  megjelent  prospektus,  melyet 
kívánatra  minden  érdeklődőnek  megkülde- 
nek. A telep  végül  saját  fuvarozási  eszkö- 
zök felett  rendelkezik,  melyek  a telep  és  a 
főváros  között  rendszeres  meneteket  tarta- 
nak fenn  és  céljuk  a bérlők  számára  egy- 
részt a kész  árúkat  a megrendelőkhöz  szét- 
liordani,  másrészt  különféle  feldolgozandó 
anyagokat  a beszerzési  helyekről  össze- 
gyűjteni és  a bérlőknek  a telepre  szállítani. 


A magyar  közműhelytelep  részvénytársa- 
ság helyiségei  már  november  hóban  készen 
állanak  a bérlők  rendelkezésére.  A társaság 
részvénytőkéje  600,000  korona.  Igazgató- 
sága a következőkép  alakúit  meg:  Elnök 
dr.  Neményi  Ambrus,  alelnök  Urbán  Adolf 
igazgató.  Az  igazgatóság  tagjai : Baader 
Henrik,  Edvi  Illés  Aladár,  Gelléri  Mór, 
dr.  Szirmai  Rikhárd  ésj  Wolf  Sándor,  ez 
utóbbi  egyszersmind  ügyvivő  igazgató. 

A budapesti  korcsolyázó  egyesület  a M.  Iparművészeti  Társulat 
közvetítésével  pályázatot  hirdet  az  egyesület  bajnoki  oklevelének  vázlatos 
tervrajzára,  a következő  föltételek  mellett; 

1.  Tervezendő  egy  bajnoki  oklevél,  a mely  heliografiai  úton  sok- 
szorosítható legyen. 

2.  Az  oklevél  alakja,  nagysága  és  a tervezésnél  használt  teknika 
(szénrajz,  akvarell,  stb.)  a tervezőtől  függ. 

3.  A vázlatos  rajzon  feltüntetendő  az  egyesület  címe,  „Budapesti 
Korcsolyázó  Egyesület"  és  „Bajnoki  Oklevél",  kijelölendő  továbbá  az 
egyesület  pecsétjének  a helye,  végre  szükséges,  hogy  megfelelő  hely 
maradjon  az  oklevél  szövegének. 

4.  A pályabiróság  a következő  tagokból  áll : elnök  Dr.  Busbach 
Péter  a B.  K.  E.  elnöke,  Zsigmondy  Géza  igazgató,  Szent-Qyörgyi 
Imre  h.  igazgató,  a M.  Iparművészeti  Társulat  részéről  Horti  Pál,  Nádler 
Róbert  és  Roskovics  Ignác.  Az  elnök,  vagy  egy-másik  jury  tagnak 
akadályoztatása  esetén,  az  elnökség  intézkedik  annak  helyettesítéséről. 

5.  A legkiválóbb  vázlatrajzok  jutalmazására  a budapesti  korcsolyázó 
egyesület  két  díjat  tűz  ki,  és  pedig  I.  díj  120  korona,  II.  díj  80  korona. 
Az  első  díjat  nyert  vázlat  tervezője,  a sokszorosításra  alkalmas,  gondosan 
kidolgozott  rajznak  elkészítéséért  külön  200  korona  díjazást  kap,  de 
köteles  a jurynak  esetleges  észrevételeit  figyelembe  venni. 

6.  Pályázhatik  minden  magyar  honpolgár. 

7.  A „Magyar  Iparművészet"  a beérkezett  pályaművek  bármelyikét 
reprodukálhatja, 

8.  Az  összes  pályaművek  legalább  10  napig  közszemlére  teendők 
az  Orsz.  Magyar  Iparművészeti  Múzeumban. 

9.  A pályaművek  jeligével  látandók  el  és  folyó  évi  junius  hó  5-éig 
a M.  Iparművészeti  Társulat  titkári  hivatalában  (IX.,  Üllői-üt  33.  sz.) 
nyújtandók  be.  Az  illető  szerző  nevét  és  lakáscímét  egy  külön  zárt 
boríték  tartalmazza. 

Budapest,  igoo.  április  havában. 


A M.  Iparművészeti  Társulat  elnöksége. 

